
Felicitări! Faptul că citeşti aceste rânduri înseamnă că ai făcut 
un pas uriaş spre supraviețuirea până la următoarea ta zi de 
naştere. Da, tu, de colo, care răsfoieşti aceste pagini. Nu pune 
cartea jos. Vorbesc cât se poate de serios... viaţa ta ar putea 
depinde de ea. 

Asta-i povestea mea, povestea familiei mele, însă ar putea fi, 
la fel de bine, şi povestea ta. Suntem cu toţii băgaţi în chestia 
asta, crede-mă pe cuvânt. 

N-am mai făcut niciodată ceva asemănător, aşa că am de 
gând să-i dau drumul, iar tu ai să încerci să ţii ritmul. 

OK. Eu sunt Max. Am paisprezece ani. Locuiesc împreună cu 
familia mea, alcătuită din cinci copii, nu suntem înrudiţi, dar 
sunt întru totul familia mea. 

Suntem... ei bine, suntem puţin cam ciudaţi. Acum nu că mă 
dau mare, dar nu ne comparăm cu nimic din ce-ai văzut tu până 
acum. _ 

Practic, suntem destul de cool, simpatici, isteţi... Insă deloc 
obişnuiţi, din nidun punct de vedere. Noi şase — eu, Fang, 

Iggy, Nudge, the Gasman şi Angel — am fost creaţi cu un scop 
anume, de către cei mai demenţi, mai oribili „savanţi“ pe care ţi 
i-ai putea imagina. Ne-au creat ca un experiment. Un 
experiment în urma căruia am ajuns să fim oameni doar într-o 
proporţie de 98%. Celelalte două procente au avut un impact 
covârşitor, crede-mă. 

Am fost crescuţi într-un laborator-închisoare, numit Şcoala, în 
cuşti, ca şobolanii de laborator. Este destul de şocant că putem 
gândi sau chiar vorbi de aşa ceva. Dar putem, ba chiar mai mult 
decât atât. 

A mai existat încă un experiment la Şcoală, care a trecut de 
faza copilăriei. O parte om, o parte lup, animale de pradă în 
totalitate: li se spune Eliminatori. Sunt duri, deştepţi, şi greu de 
controlat. Arată ca oamenii, însă atunci când doresc, se pot 
transforma în oameni-lupi, cu blană cu tot, colţi şi gheare. 
Şcoala îi foloseşte ca paznici, poliţişti... şi călăi. 

Pentru ei, noi nu suntem decât şase ţinte mişcătoare, pradă 
suficient de descurcăreaţă ca să fie distractiv de vânat. Practic, 
vor să ne sfâşie gâtlejul. Şi să se asigure că lumea nu află de 
existenţa noastră. 


Dar încă nu mă dau la fund. Îţi spun ţie, da? 

Această poveste ar putea fi despre tine... sau despre copiii tăi. 
Dacă nu astăzi, atunci cât de curând. Aşa că, te rog, ia asta cât 
se poate de în serios. Risc tot ceea ce contează povestindu-ţi... 
dar trebuie să ştii. 

Continuă să citeşti, nu lăsa pe nimeni să te oprească. 

— Max. Şi familia mea: Fang, lggy, 

Nudge, Gasman şi Angel. 

Bun venit în coşmarul nostru. 

Lucrul cel mai ciudat, atunci când te confrunţi cu moartea 
iminentă, este că asta-ţi pune, brusc, toate lucrurile într-o 
anumită perspectivă. Să luăm situația actuală, de exemplu. 

Fugi! Haide, fugi! Ştii că poţi. 

Am tras, adânc, câteva guri de aer. Creierul meu era turat la 
maxim; goneam pentru a-mi scăpa pielea. Singurul meu scop 
era să scap. Nu mai conta nimic altceva. Că-mi erau zgâriate 
braţele fâşii-fâşii de mărăcinişul în care intrasem? Mare brânză. 

Că tălpile mele goale loveau fiecare piatră tăioasă, rădăcină 
dură, sau ţăruş ascuţit? Nicio problemă. 

Că mă dureau plămânii din lipsă de aer? Mă puteam 
descurca. 

Asta, atât timp cât mai puteam aşeza între mine şi Eliminatori 
o cât mai mare distanţă posibil. 

Mda, Eliminatorii. Mutanţi: pe jumătate oameni, jumătate lupi, 
de obicei înarmaţi, întotdeauna însetaţi de sânge. Acum mă 
fugăreau pe mine. 

Vezi? Asta chiar pune totul într-o anumită perspectivă. 

Fugi. Eşti mai rapidă decât ei. Poţi lăsa în urmă pe oricine. 

Nu mai fusesem niciodată atât de departe de Şcoală. M-am 
rătăcit cu totul. Totuşi, braţele încă-mi mai zvâcneau dorind să 
se ridice, goneam printre tufişuri, privirile-mi neliniştite cercetau 
ce era înaintea mea. Îi puteam depăşi în viteză. Puteam găsi o 
poiană cu destul spaţiu pentru mine să... 

Oh, nu. Oh, nu. Dintre copaci izbucniră urletele nepământeşti 


ale câinilor de vânătoare, puşi pe adulmecat, şi mi s-a făcut rău. 
Puteam fugi mai repede decât oamenii, toţi dintre noi puteau 
asta, chiar şi Angel, iar ea are numai şase ani. Insă niciunul 
dintre noi nu putea alerga mai repede decât un câine masiv. 

Câini, câini, fugiţi la miazăzi, lăsaţi-mă să mai trăiesc o zi. 

Erau tot mai aproape. O lumină slabă se strecura printre 
copacii din faţa mea... o poiană? Te rog, te rog... o poiană ar 
putea fi salvarea mea. 

Am ţâşnit printre copaci, cu pieptul săltându-mi, iar un strat 
subţire de transpiraţie rece mi se întindea pe piele. 

Da! 

Nu... oh, nu! 

M-am oprit în derapaj, dând din mâini, iar picioarele mi-au 
patinat înapoi pe pământul pietros. 

Nu era o poiană. Înaintea mea se afla o pantă, un versant 
abrupt din piatră, terminat într-un platou nevăzut, aflat la câteva 
sute de metri mai jos. 

în urma mea era pădurea, plină de copoi băloşi şi Eliminatori 
demenţi, înarmaţi. 

Niciuna din opţiuni nu mirosea bine. 

Câinii scheunau întărâtaţi, îşi localizaseră prada: moi. 

M-am uitat peste povârnişul mortal. 

Nu aveam de ales, într-adevăr. Dacă ai fi fost în locul meu, ai 
fi făcut exact acelaşi lucru. 

Am închis ochii, am întins braţele... şi m-am lăsat să cad peste 
marginea versantului. 

Eliminatorii au urlat furioşi, iar câinii s-au apucat să latre 
isteric, dar apoi tot ce-am mai putut auzi n-a mai fost decât 
şuieratul aerului, trecând pe lângă mine. 

Pentru o clipită, totul a rămas al naibii de paşnic. Am zâmbit. 

Apoi, inspirând adânc, mi-am desfăşurat aripile cât puteam de 
repede. 

Cu o lungime de aproape patru metri, de un ară- miu-deschis, 
cu dungi albe şi nişte puncte maro, ca nişte pistrui, aripile au 
prins aerul, iar eu am fost săltată brusc în sus, violent, ca şi cum 
tocmai s-ar fi deschis o paraşută. Uau! 

Notă pentru mine: Niciodată nu mai deschizi brusc aripile. 

Chircindu-mă, m-am lansat în picaj cu toată forţa, apoi mi-am 
desfăcut aripile, ţâşnind în sus din nou. 

Oh, Doamne, zburam... exact aşa cum îmi dorisem 


întotdeauna. 

Baza stâncii, învăluită în umbră, se estompa sub mine. Am râs 
şi m-am avântat în văzduh, simţindu-mi muşchii încordaţi, iar 
aerul fluiera prin penajul meu secundar, şi curentul îmi usca 
transpiraţia de pe faţă. 

Am urcat dincolo de marginea stâncii, dincolo de dulăii uluiţi 
şi Eliminatorii furioşi. 

Unul dintre ei, cu o faţă păroasă, cu colții şiroind de salivă, și- 
a ridicat arma. Un punct roşu apăru pe cămaşa mea de noapte 
zdrenţuită. Nu astăzi, nemernicule, mi-am spus, cotind strâns 
spre vest, în aşa fel încât soarele să-i cadă în ochii plini de ură. 

N-am de gând să mor astăzi. 

Am sărit în capul oaselor în pat, cu mâna în dreptul inimii. 

Nu m-am putut abţine să nu-mi verific cămaşa de noapte. 
Niciun punct roşu făcut de vreo rază laser. Nici găuri de gloanţe. 
M-am prăbuşit înapoi pe pat, uşurată. 

Doamne, cât mai uram visul ăsta. Era mereu la fel: fuga de la 
Şcoală, cu Eliminatorii şi câinii pe urmele mele, căderea mea de 
pe stâncă, apoi vâjjj, aripile, zborul, evadarea, întotdeauna mă 
trezeam cu sentimentul că mă aflasem cu o secundă înaintea 
morţii. 

Notă pentru mine: Dă-i subconştientului un discurs de 
îmbărbătare pentru vise mai bune. 

Era răcoare, însă m-am sforţat să cobor din patul călduţ. Mi- 
am pus lenjerie curată; surprinzător, Nudge pusese deoparte 
rufele spălate. 

Toată lumea dormea încă; încă mai puteam profita de câteva 
minute de pace şi linişte, să mă pregătesc pentru această zi. 

În drum spre bucătărie, am aruncat o privire pe ferestrele de 
pe hol. Îmi plăcea priveliştea: lumina soarelui de dimineaţă 
răzbătând peste crestele munţilor, cerul senin, umbrele adânci, 
faptul că nu vedeam nici ţipenie de om. 

Mă aflam sus, pe un munte, în siguranţă, doar eu şi familia 
mea. 


Casa noastră avea forma literei E, întoarsă invers. Braţele E- 
ului erau ca nişte policioare, sprijinite pe piloni, deasupra unui 
canion abrupt, astfel că, atunci când mă uitam pe fereastră, mă 
simţeam de parcă aş fi plutit. Pe o scară „cool“ de la unu la 
zece, această clădire ajungea, fără probleme, la cincisprezece. 

Aici, familia mea şi cu mine puteam fi noi înşine. Aici puteam 
trăi liberi. Vreau să spun literalmente liberi, pentru că nu eram 
în cuşti. 

Asta-i o poveste lungă. Despre ea, mai târziu. 

Şi, bineînţeles, acum venea şi partea cea mai tare: nu erau 
adulţi. Când ne-am mutat prima oară aici, Jeb Bat- chelder a 
avut grijă de noi, ca un tată. Ne-a salvat. Niciu- nul dintre noi nu 
avea părinţi, însă Jeb ne-a devenit pe cât de apropiat era posibil. 

Acum doi ani, el a dispărut. Ştiam că murise, toţi ştiam, dar 
nu discutam despre asta. Acum eram pe cont propriu. 

Mda, nu se găsea nimeni care să ne spună ce să facem, ce să 
mâncăm, când să mergem la culcare. Ei, cu excepţia mea. Eu 
sunt cea mai mare, aşa că încerc să fac lucrurile să meargă pe 
cât pot eu de bine. Este o sarcină dificilă, pentru care nu ţi se 
aduc mulţumiri, însă cineva tot trebuie s-o facă. 

Nu mergem nici la şcoală, aşa că slavă Domnului pentru 
Internet, pentru că altfel n-am şti nimic. Dar fără şcoli, fără 
doctori, nu apăreau nici cei de la serviciile sociale care să ne 
bată la uşă. Era simplu: dacă nu ştie nimeni de noi, rămânem în 
viaţă. 

Căutam prin bucătărie ceva de mâncare, când am auzit în 
spatele meu un târşâit de paşi adormiţi. 

— 'Neaţa, Max. 

— "'Neaţa, Gazzy, am zis, în timp ce adormitul în vârstă de 
opt ani se năruia peste masă. 

L-am frecat pe spate şi l-am sărutat pe creştet. Fusese 
poreclit Gasman încă de când era bebeluş. Ce-aş putea spune? 
Sistemul digestiv al acestui copil produce un anumit damf. Un 
sfat înţelept: stai în bătaia vântului. 

Gasman a clipit spre mine din ochii lui albaştri, fabuloşi, 
rotunzi şi încrezători. 


—  Ce-avem la micul dejun? m-a întrebat, îndrep- tându-şi 
spatele. 

Părul lui fin şi blond îi stătea ridicat pe cap, amin- tindu-mi de 
penajul pufos al unui pui de pasăre. 

— Hm, este o surpriză, i-am răspuns, din moment ce habar 
n-aveam. 

— Am să tom nişte suc, s-a oferit Gasman, şi m-am 
înduioşat. 

Era un copil dulce, dulce, şi la fel şi surioara lui. El şi sora lui 
de şase ani, Angel, erau singurii înrudiţi dintre noi, însă, oricum, 
constituiam cu toţii o familie. 

Curând, Iggy, înalt şi palid, a apărut şi el în bucătărie. Cu ochii 
închişi, s-a lăsat pe canapeaua noastră uzată cu o precizie 
perfectă. Singura dată când are probleme pentru că este orb, e 
atunci când unul dintre noi mută mobila din loc, sau alte din 
astea. 

— Hei, lg, dezmeticeşte-te, i-am zis. 

— Mai lasă-mă, a bolborosit el adormit. 

— Foarte bine, am făcut eu. Pierzi micul dejun. 

Mă uitam prin frigider, având speranţa naivă că, poate, 
veniseră zânele bune ale mâncării, când am simţit o furnicătură 
pe ceafă. M-am ridicat repede şi m-am întors. 

— Vrei să termini cu asta? am zis. 

Fang apărea întotdeauna aşa, în tăcere, de nicăieri, ca o 
umbră întunecată care revenea la viaţă. Mă privea calm, gata 
echipat şi atent, cu părul său lung, negru, pieptănat pe spate. 
Era cu patru luni mai mic decât mine, dar deja cu zece 
centimetri mai înalt. 

— Să termin ce? a întrebat el tacticos. Cu respiratul? 

Mi-am dat ochii peste cap. 

— Ştii tu cu ce. 

Iggy a scos un mârâit şi s-a ridicat legănându-se. 

— Am să pregătesc nişte ouă, a anunțat el. 

Cred că dacă aş fi fost mai mult o fembot, m-ar fi deranjat că 
un tip orb, cu şase luni mai mic, poate găti mai bine decât mine. 

Dar nu sunt, aşa că nu m-a deranjat. 

Supravegheam bucătăria. Micul dejun decurgea cum trebuie. 

— Fang? Tu pui masa. Eu mă duc să le aduc pe Nudge şi 
Angel. 

Cele două fete împărțeau ultimul dormitor mic. Am deschis 


uşa pentru a o găsi pe cea de unsprezece ani, Nudge, adormită, 
ghemuită între cuverturile ei. De-abia dacă o puteai recunoaşte 
cu gura închisă, mi-am zis eu mucalită. Când era trează, îi 
ziceam Radio-Ghiont: numai împunsături, tot timpul. 

— Hei, scumpo, scularea, am zis, scuturând-o uşor de umăr. 
Micul dejun peste zece minute. 

Nudge a clipit. Ochii ei căprui se străduiau să se focalizeze 
asupra mea. 

— Ce? a bolborosit ea. 

— O nouă zi, am zis. Scoală-te şi înfrunt-o. 

Gemând, Nudge s-a ridicat cu chiu, cu vai, gheboşată, însă 
tehnic vorbind acum era în picioare. 

Vizavi, o perdea subţire ascundea un colţ al camerei. Lui 
Angel îi plăceau numai locurile mici şi confortabile. Patul ei, 
înghesuit după perdea, era ca un cuib pentru animale de pluş, 
cărţi, majoritatea hainelor ei. Am zâmbit şi-am tras perdeaua. 

— Hei, te-ai îmbrăcat deja, am zis, aplecându-mă s-o 
îmbrăţişez. 

— Salut, Max, a zis Angel, scoţându-şi buclele blonde de sub 
guler. Poţi să-mi închei nasturii? 

— Da. 

Am întors-o şi-am început să-i închei nasturii. N-am spus 
niciodată asta celorlalţi, dar o iubeam, pur şi simplu, o iubeam 
pe Angel. Poate pentru că aveam grijă de ea practic de când era 
bebeluş. Poate şi pentru că era atât de incredibil de dulce şi de 
iubitoare şi ea. 

— Poate pentru că sunt ca şi fetiţa ta, a spus Angel în- 
torcându-se spre mine. Dar nu te teme, Max. N-am să spun 
nimănui. In afară de asta, şi eu te iubesc pe tine cel mai tare. 

Şi-a pus mâinile slăbănoage în jurul gâtului meu şi mi-a plasat 
un pupic lipicios drept pe obraz. Am strâns-o şi eu în braţe, tare. 
Oh, da, asta-i încă ceva deosebit la Angel. 

Poate citi gândurile. 


— Vreau să merg azi la cules de fragi, a spus Angel hotărâtă, 
ridicând o furculiţă plină cu omletă. Sunt coapte acum. 

— Bine, Angel, am să merg cu tine, a acceptat Gasman. 

Tocmai atunci însă a slobozit unul dintre vânturile sale 

nefericite şi a chicotit. 

— Oh, Doamne, Gazzy, am făcut eu pe un ton dezaprobator. 

— Masca de... gaze! a exclamat tuşind Iggy, ţinându-se de 
gât şi prefăcându-se că se asfixiază. 

— M-am săturat, a zis Fang, ridicându-se repede şi du- 
cându-se cu farfuria la chiuvetă. 

— Îmi pare rău, a rostit Gasman din reflex, însă a continuat 
să înfulece. 

— Mda, Angel, a zis Nudge. Cred că aerul proaspăt ne va 
prinde bine tuturor. Vin şi eu. 

— Venim cu toţii, am spus. 

Era frumos afară, cer senin, fără urmă de nor, cu prima 
căldură adevărată de mai. Am luat găleți şi coşuri, iar Angel ne- 
a condus spre o zonă întinsă plină cu fragi. 

Mă ţinea de mână. 

— Dacă faci prăjitură, eu am să fac tarte cu fragi, a zis ea 
încântată. 

— Mda, asta să fie ziua în care Max face o prăjitură, l-am 
auzit pe Iggy comentând. O fac eu, Angel. 

M-am întors fulgerător. 

— Oh, mulţumesc! am exclamat. Bine, n-oi fi eu vreo 
bucătăreasă extraordinară, dar tot pot să te iau, să nu uiţi asta! 

Iggy râdea, ridicându-şi mâinile sus în semn de negare. Nudge 
încerca să nu râdă, chiar şi Fang rânjea, iar Gasman părea... pus 
pe şotii. 

— Tu ai fost? l-am întrebat pe Gazzy. 

Rânjea, dând din umeri, încercând să nu arate prea încântat 
de sine. Gasman avea cam trei ani când mi-am dat seama că 
putea imita orice sunet sau voce. Am pierdut socoteala de câte 
ori Iggy şi Fang erau cât pe ce să se ia la bătaie din cauza celor 
spuse de Gazzy cu vocile lor. Era un talent ascuns, iar el îl 
exploata cu mare bucurie. 

Era doar încă una dintre abilităţile ciudate pe care le aveau 
majoritatea dintre noi. Indiferent despre ce era vorba, cu 
siguranţă că făceau viaţa mult mai interesantă. 

Aflată lângă mine, Angel a încremenit şi a scos un țipăt. 


Surprinsă, m-am uitat în jos spre ea şi, în secunda următoare, 
am văzut câţiva bărbaţi cu bot ca de lup, cu nişte canini uriaşi şi 
ochi roşiatici, sticloşi, căzând din cer ca nişte păianjeni. 
Eliminatorii! Şi nu era un vis. 

Nu mai era timp de stat pe gânduri. Jeb ne antrenase nu să 
gândim, ci să acţionăm. M-am aruncat asupra unui Eliminator, 
răsucindu-mă şi dându-i o lovitură din lateral în coşul pieptului. 
Respirația i s-a întrerupt cu un uuf, iar duhoarea emanată a fost 
pur şi simplu îngrozitoare, ca zoa- iele dintr-o canalizare, lăsate 
sub soarele fierbinte. 

După aceea, totul s-a derulat ca într-un film, un grupaj de 
imagini suprapuse care de-abia dacă păreau reale. Am mai dat o 
lovitură, apoi un Eliminator m-a pocnit atât de tare, încât mi-a 
zvâcnit capul şi-am simţit un val de sânge în gură. Cu coada 
ochiului l-am văzut pe Fang rezistând unui Eliminator, până când 
alţi doi s-au bulucit în jurul său şi s-a prăbuşit sub ploaia de 
lovituri date cu ghearele. 

Iggy era încă în picioare, însă avea un ochi deja umflat, 
aproape închis. 

Trecând peste starea de şoc, am sărit în picioare, apoi l-am 
văzut pe Gasman nemişcat, zăcând cu faţa în jos, la pământ. 

Am făcut un salt spre el, doar pentru a fi înşfăcată iar. Doi 
Eliminatori mi-au răsucit mâinile la spate. Un altul s-a aplecat, 
cu ochii licărind de satisfacţie, cu falca alungită, transformată 
într-un rât. Şi-a tras mâna înapoi, strân- gându-şi pumnul. Apoi a 
lovit cu sete, izbindu-mă în stomac. În interiorul meu a explodat 
o durere incredibilă care m-a făcut să mă încovoi, după care m- 
am prăbuşit ca un bolovan. 

Ca prin ceaţă, am auzit-o pe Angel strigând şi pe Nudge 
plângând. 

Ridică-te! mi-am spus, încercând să trag aer în piept. Ridică- 
te! 

Fiind nişte copii mutanţi, ciudaţi, suntem cu mult mai 
puternici decât adulţii normali. Însă Eliminatorii nu sunt oameni 
adulţi, obişnuiţi, şi ne mai şi depăşesc numeric. Eram hrană 
pentru câini. M-am chinuit stând în patru labe, încercând să nu 


vomit. 

M-am ridicat, clătinându-mă, în picioare, însetată de sânge, 
gata să ucid. Doi Eliminatori o ţineau pe Nudge de mâini şi de 
picioare. O legănau dintr-o parte în alta, după care i-au dat 
drumul. Aceasta a zburat prin aer, apoi s-a lovit cu capul de un 
copac. Am auzit un țipăt scurt, de durere, rămânând apoi 
prăbuşită printre acele de pin. 

Scoţând un urlet răguşit, înăbuşit de sânge, m-am repezit 
înainte şi l-am lovit pe unul dintre Eliminatori peste urechile 
păroase, cu palmele făcute căuş. A ţipat când i-au pocnit 
timpanele, căzând în genunchi. 

— Max! a strigat Angel cu un glas strident şi îngrozit, iar eu 
m-am răsucit pe călcâie. 

Un Eliminator o ţinea de mâini şi m-am repezit înainte, sărind 
peste Iggy, care zăcea la pământ fără cunoştinţă. Doi Eliminatori 
s-au năpustit asupra mea, aruncându-mă la pământ, unul 
punându-şi genunchiul greu pe pieptul meu. Horcăiam şi mă 
zbăteam, iar unul dintre ei m-a pălmuit atât de tare, încât 
ghearele lui colţuroase mi-au lăsat crestături adânci pe obraz. 

Buimăcită, am căzut din nou, cei doi Eliminatori țin- tuindu-mă 
la pământ şi, simțind o groază de nedescris, i-am văzut pe 
ceilalţi trei Eliminatori înghesuind-o pe Angel, copila mea, într-un 
sac aspru. Plângea şi ţipa, şi unul dintre ei a lovit-o. 

Zbătându-mă furioasă, am încercat să strig, însă n-am putut 
să scot decât un urlet răguşit şi gâtuit. 

— Dă-te jos de pe mine, arătare stupidă..., am reuşit să 
scuip, însă am fost pocnită din nou. 

Un Eliminator s-a aplecat asupra mea, zâmbind oribil. 

— Max, a spus el, iar stomacul mi s-a strâns. 

Ne cunoşteam de undeva? 

— Ce bine-mi pare că te văd din nou, a continuat el pe un ton 
degajat. Arăţi ca naiba. Întotdeauna ai acţionat mult mai bine 
decât toată lumea, aşa că asta mă bucură. 

— Cine eşti? am icnit, simțind cum îngheţasem până-n 
adâncul fiinţei mele. 

Eliminatorul a rânjit, arătându-şi dinţii ascuţiţi, care de-abia 
dacă aveau loc toţi pe falcă. 

— Nu mă recunoşti? Cred că am mai crescut niţel. 

Am căscat ochii, îngrozită brusc, pentru că l-am recunoscut. 

— Ari, am şoptit, iar el a izbucnit în râs ca un dement. 


Apoi s-a ridicat. l-am văzut cizma uriaşă, neagră, venind spre 
capul meu, mi l-am simţit zvâcnind într-o parte şi totul s-a făcut 
negru. 

Ultimul meu gând a fost că nu-mi venea să cred: Ari era fiul 
lui Jeb. Îl transformaseră într-un Eliminator. Avea şapte ani. 


— Max? 

Glasul lui Gasman era foarte subţire şi foarte speriat. Am auzit 
un geamăt oribil, răguşit, apoi mi-am dat seama că provenea de 
la mine. Gasman şi Fang stăteau aplecaţi asupra mea, cu nişte 
expresii îngrijorate pe feţele lor zgâriate şi însângerate. 

— Sunt bine, am hârâit, fără să ştiu dacă aşa era sau nu. 
Amintirile mi-au revenit năvalnic, şi-am încercat să mă ridic. 

— Unde-i Angel? 

Aveam glasul încordat. 

Ochii întunecaţi ai lui Fang mă priveau fix. 

— Nu mai e. Au luat-o. 

Am crezut că leşin din nou. Îmi amintesc cum, pe la nouă ani, 
m-am uitat prin sticla armată de la fereastra laboratorului, 
privindu-i pe Eliminatori prin semiîntuneric. Savanţii, halatele 
albe, dăduseră drumul unor cimpanzei în curtea Şcolii şi-i 
lăsaseră pe Eliminatorii noi să se ocupe de ei. Ca să-i înveţe cum 
să vâneze. 

Ţipetele de groază şi de durere ale cimpanzeilor încă-mi mai 
răsunau în minte. 

lar ăştia au pus acum mâna pe Angel. 

M-a copleşit furia. De ce nu m-au putut lua pe mine în locul 
ei? De ce să ia o copilă firavă? Poate că eu aş fi avut o şansă... 
poate. 

M-am ridicat, tremurând, în picioare. Mi se învârtea capul şi a 
trebuit să mă sprijin de Fang, urându-mă pentru slăbiciune. 

— Trebuie s-o salvăm, am spus înfrigurată, încercând să stau 
în picioare. Trebuie s-o recuperăm înainte ca ei să... 

Imagini pline de groază mi-au fulgerat prin minte: Angel 
fugărită, rănită, ucisă. Am înghiţit în sec, trăgând oblonul peste 
ele. 

— Gata, băieţi, sunteţi pregătiţi pentru acţiune? 


l-am cercetat pe toţi patru. Arătau de parcă fuseseră băgaţi 
într-un blender pus pe comanda „mărunţit“. 

— Da, a spus Nudge cu glas sugrumat de lacrimi. 

— Sunt gata, a rostit Iggy, iar buza crăpată îi făcea vocea 
mai groasă. 

Gasman mi-a făcut, solemn, un semn cu capul. 

Spre groaza mea, lacrimi fierbinţi mi-au înceţoşat vederea. Le- 
am şters imediat cu dosul palmei şi m-am rugat ca furia să nu 
înceteze. 

Tocmai atunci, Iggy şi-a ridicat uşor capul. Era un semn pentru 
mine, să încep să ascult cu atenţie. Apoi am auzit şi eu: un 
zgomot îndepărtat, de motor. 

— Acolo! a arătat Iggy. 

Toţi am luat-o la goană, ţepeni şi greoi, spre sursa zgomotului. 
După vreo sută de metri prin pădure, am ajuns pe un povârniş 
abrupt, de aproximativ cincizeci de metri, deasupra unui vechi 
drum forestier, nefolosit. 

Şi-atunci l-am văzut: un Humvee negru, plin de praf şi noroi, 
hurducăindu-se violent pe drumul din pământ. Inima-mi bătea 
nebuneşte. Ştiam, pur şi simplu ştiam, că micuța mea, Angel a 
mea, se afla înăuntru şi era în drum spre un loc unde moartea 
venea ca o binecuvântare. 

Asta nu avea să se întâmple, nu atât timp cât încă mai 
respiram. 

— Haideţi s-o luăm de-acolo! am strigat, apoi m-am tras 
înapoi vreo trei metri. 

Ceilalţi s-au grăbit să se retragă din calea mea în timp ce 
alergam spre marginea povârnişului de unde, pur şi simplu, am 
sărit în gol. 

Am început să mă prăbuşesc spre drum. 

Apoi mi-am deschis aripile repede, prinzând curentul de aer. 

Şi-am început să zbor. 

Vezi tu, acel coşmar pe care l-am avut, de fapt, este dificil de 
separat de viaţa mea reală. Prietenii mei şi eu chiar am trăit într- 
o cloacă împuţită, colcăind de rău, numită Şcoala. Am fost creaţi 
de halatele albe, care au grefat ADN-ul aviar pe genele noastre 


umane. Jeb a fost un halat alb, însă i-a părut rău de noi şi ne-a 
luat de acolo. 

Eram copiii-păsări, un stol de şase. lar Eliminatorii voiau să ne 
ucidă. Acum au pus mâna pe Angel, care are şase ani. 

M-am avântat puternic în picaj, apoi m-am ridicat, simțind 
cum se puneau în mişcare muşchii umerilor pentru a desfăşura 
aripile mele de patru metri lungime. Am virat abrupt, luându-mă 
după Humvee. O privire rapidă în spate mi-a arătat că Nudge 
sărise după mine, apoi Iggy, Gasman şi Fang. Ne-am abătut în 
formaţie strânsă spre maşină. Fang a rupt dintr-un copac o 
creangă uscată. A intrat apoi în picaj şi-a lovit cu ea parbrizul 
Humvee-ului. 

Vehiculul a derapat, un geam s-a lăsat în jos. S-a iţit ţeava 
unei arme. În jurul meu, copacii au început să trosnească, loviți 
de gloanţe. In aer s-a răspândit mirosul de metal încins şi praf 
de puşcă. Am manevrat înapoi spre şirul de copaci, tot cu ochii 
la maşină. Fang i-a lovit din nou parbrizul. Gloanţele au ţâşnit de 
la mai multe geamuri. Fang s-a retras abil. 

— Angel! am strigat. Suntem aici! Venim după tine! 

— Drept înainte! a strigat Fang, şi-am văzut o poiană aflată la 
vreo două sute de metri în faţă. 

Printre copaci, se putea distinge, vag, conturul verzui al unui 
elicopter. Humvee-ul sălta greoi pe drumeagul brăzdat de urme 
de roţi. Mi-am încrucişat privirile cu Fang, iar el a dat din cap. 
Şansa ni s-a ivit în momentul când au dus-o pe Angel de la 
maşină spre elicopter. 

Totuşi, lucrurile s-au petrecut atât de repede. Humvee-ul a 
frânat anevoie, derapând în noroi. Uşa s-a deschis brusc, iar un 
Eliminator a ţâşnit afară. Fang a sărit asupra lui, apoi s-a dat 
înapoi ţipând, cu sângele şiroindu-i pe braţ. Eliminatorul a luat-o 
la goană spre elicopter, arun- cându-se prin trapa deschisă. Un 
al doilea Eliminator, hlizi ndu-şi caninii galbeni, uriaşi şi ascuţiţi, 
a sărit din maşină şi-a azvârlit ceva în aer. Strigând, Nudge l-a 
prins pe Iggy de mână şi s-au dat înapoi în viteză, în vreme ce o 
grenadă a explodat înaintea lor, împrăştiind peste tot schije 
metalice şi bucăţi de scoarță de copac. 

Elicea elicopterului se învârtea tot mai repede, iar eu .im 
năvălit din spatele copacilor. Nu vor pleca cu copila mea. N-o vor 
duce înapoi în acel loc. 

M-am repezit spre elicopter, frica şi o furie amestecată cu 


disperare făcându-mi sângele să clocotească. Ari a arun- ait 
sacul în care se afla Angel prin uşa deschisă. A sărit şi el 
imediat, ca un atlet incredibil ce era. 

Scoţând un urlet furios, am făcut un salt şi m-am prins de 
bechia elicopterului chiar când acesta decola. Metalul era încins 
de la soare şi prea lat pentru a putea fi cuprins. M-am agăţat cu 
un braţ de bechie, încercând să mă sprijin. 

Curentul de aer descendent, puternic, provocat de elice, 
aproape că mi-a rupt aripile la jumătate. Le-am strâns, iar 
Eliminatorii au râs, arătând spre mine când au închis trapa de 
sticlă. Ari era chiar acolo. A luat o puşcă şi-a îndreptat-o spre 
mine. 

— Dă-mi voie să-ţi spun un secret, vechea mea camaradă, 
veche prietenă! a strigat Ari spre mine. Ai înţeles total pe dos. 
Noi suntem băieţii de treabă! 

— Angel, am şoptit, gata-gata să plâng. 

Gheara lui Ari s-a strâns pe trăgaci. O s-o facă. lar moartă nu 
voi mai fi de folos nimănui. 

Cu inima frântă, m-am desprins şi am căzut rapid, tocmai 
când am văzut un căpşor blond, ciufulit, ieşind afară din sac. 

Copila mea, zburând spre moarte. 

Şi, crede-mă pe cuvânt, spre lucruri mult mai rele decât 
moartea. 

Cu toţii avem o vedere grozavă, una de pasăre de pradă. Aşa 
că am avut parte de durerea insuportabilă de a privi rum se 
îndepărtează elicopterul cu Angel, pentru mult mai mult timp 
decât un om obişnuit. Mi s-a pus un nod în gât. Angel, pe care 
am îngrijit-o de când era bebeluş, cu aripioare moi, ca de pui de 
găină. Mă simţeam ca şi cum ini-ar fi retezat propria mea aripă 
dreaptă, lăsând în loc o rană sfârtecată. 

— Mi-au luat surioara! a urlat Gasman, aruncându-se în picaj. 

Întotdeauna încerca din greu s-o facă pe tipul dur, însă avea 
numai opt ani şi tocmai îşi văzuse sora răpită de du- 1.1 ii din 
iad. A început să lovească pământul cu pumnii, iar 

Fang a îngenuncheat lângă el, cuprinzându-i umărul cu 
blândeţe. 


— Max, ce-o să facem? 

Ochii lui Nudge erau plini de lacrimi. Era zgâriată şi în- 
mgerată, şi îşi închidea şi-şi desfăcea, neliniştită, pumnii. 

— Au luat-o pe Angel. 

Deodată, mi-am dat seama că voi face implozie. Fără niciun 
cuvânt, m-am săltat de la pământ cu aripile desfăcute, luându- 
mi zborul cât puteam de repede. 

Am zburat dincolo de câmpul vizual al celorlalţi, dincolo de 
auzul lor. Înaintea mea am văzut un pin Douglas uriaş, iar eu am 
aterizat fără graţie pe una dintre crengile lui de sus, la peste 
cincizeci de metri deasupra solului, stră- duindu-mă să mă agăt 
de ceva, pentru că era cât pe ce s-o ratez. Gâfâind, m-am 
agăţat de creangă. 

Bine, Max, gândeşte. Gândeşte! Rezolvă problema! Găseşte 
ceva. 

Creierul îmi era inundat de prea multe gânduri, emoţii, 
confuzie, furie şi durere. Trebuia să-mi revin. 

Dar nu-mi puteam reveni. 

Era ca şi cum tocmai o pierdusem pe surioara mea. 

Şi ca şi cum aş fi pierdut-o pe fetiţa mea. 

— Oh, Doamne, Angel, Angel, AngeuU 

Urlând cât puteam eu de tare, am strâns din pumni şi-am lovit 
scoarţa noduroasă a pinului, iar şi iar, până când efectiv durerea 
a pătruns în simţurile mele secătuite. Mi-am privit încheieturile 
degetelor, am văzut sângele, pielea jupuită, aşchiile de lemn. 

Durerea fizică era mult mai redusă decât cea sufletească. 

Angel a mea, copila mea, a fost răpită. Acum era în compania 
oamenilor-lupi, mutanţi însetaţi de sânge, doritori de sângele ei, 
care o vor da pe mâna dezgustătorilor savanţi din laborator, 
care voiau s-o dezmembreze. Literalmente. 

lar apoi m-a apucat plânsul şi m-am ţinut de copac de parcă 
ar fi fost o barcă de salvare de pe Titanic, şi-am tot bocit, şi-am 
bocit, până am crezut că mă îmbolnăvesc. Treptat, sughiţurile de 
plâns s-au transformat într-un tremur şi mi-am şters faţa de 
cămaşă, lăsând pe ea dâre de sânge. 

Am rămas în copac până când respiraţia mi-a revenit la 
normal, iar mintea-mi funcţiona iar la întreaga capacitate. 
Mâinile mă înnebuneau, totuşi. Notă pentru mine: nu mai lovi 
obiecte lipsite de viaţă. 

OK. Sosise vremea să cobor şi să fiu puternică, să-i adun pe 


toţi, să aplic Planul B. 
Şi încă ceva: ultimele cuvinte ale lui Ari încă-mi mai urlau în 
minte: Noi suntem băieţii de treabă. 

Nu-mi amintesc nici măcar cum am zburat spre casă. Mă 
simţeam devastată şi amorţită şi, când am intrat toţi în 
bucătărie, primul lucru pe care l-am văzut a fost farfuria lui 
Angel cu micul ei dejun, rămasă pe masă. 

Iggy a izbucnit în plâns şi a măturat cu mâna blatul bufetului 
din bucătărie, azvârlind prin aer o cană. L-a lovit pe Fang drept 
în tâmplă. 

— Ai grijă, idiotule! i-a strigat furios lui Iggy. 

Apoi şi-a dat seama ce spusese, a strâns din dinţi, dându-şi 
ochii peste cap înspre mine, în semn de frustrare. 

Lacrimile îmi curgeau pe obraji, iar faptul că erau sărate îmi 
provoca usturime acolo unde Eliminatorul mă zgâriase cu 
ghearele. Mişcându-mă ca un automat, am scos trusa de prim 
ajutor şi-am început să curăţ rănile şi tăieturile lui Gasman. Am 
privit în jur. Obrazul lui Nudge sângera; o arsese vreo schijă care 
trecuse pe lângă ea. Momentan, nu mai spunea nimic, zăcea 
ghemuită pe canapea şi plângea. 

Gasman s-a uitat spre mine. 

Cum ai lăsat să se întâmple astea, Max? 

Şi eu mă întrebam acelaşi lucru. 

Era adevărat. Eu sunt liderul, Max Invincibila, dar sunt doar o 
copilă de paisprezece ani. Şi, din când în când, atunci când 
realizez, iar şi iar, că Jeb s-a dus pentru totdeauna, că suntem 
pe cont propriu, că toţi ceilalţi depind de mine şi că nu-i pot lăsa 
baltă, ei bine, atunci mă potopesc toate. Dintr-odată, sunt iarăşi 
doar o copilă, do- rindu-şi ca Jeb să vină înapoi, sau chiar, hei, 
asta-i tare, să fi fost normală! Ori să fi avut şi eu părinţi. 

Mda, chiar aşa. 

— Tusă ai grijă! i-a strigat Iggy lui Fang. Ce s-a întâmplat? 
Adică, voi, tipilor, voi vedeţi, nu? De ce n-aţi putut s-o luaţi pe 
Angel? 

— Aveau un elicopter! a explodat Gasman, scăpând din raza 
mea de acţiune. Şi arme! Nu suntem blindaţii 


— Hei! Hei! am tipat. Toţi suntem necăjiţi. Dar nu noi suntem 
duşmanii! Ei sunt. 

l-am lipit lui Gasman şi ultimul plasture şi-am început să merg 
de colo-colo. 

—  Tăceţi doar un minut, să mă pot gândi, am adăugat mai 
calmă. 

Nu era vina lor că misiunea noastră de salvare a fost un 
dezastru total. Nu era vina lor că Angel dispăruse. 

Dar era vina lor că bucătăria arăta de parcă ar fi aparţinut 
unei familii de şacali, certaţi cu curăţenia, dar mă voi ocupa de 
asta mai târziu. Atunci când genul acesta de probleme va 
deveni, din nou, important. Dacă va deveni. 

Iggy s-a îndreptat spre canapea şi aproape că s-a trân- lit 
peste Nudge. Ea s-a tras într-o parte, iar după ce băiatul s-a 
aşezat alături, şi-a lăsat capul pe umărul lui. Iggy a început să-i 
mângâie părul. 

—  Respiră adânc, m-a povâăţuit Gasman, arătându-se 
îngrijorat. 

Aproape că am izbucnit, din nou, în lacrimi. O lăsasem pe sora 
lui să fie răpită, n-am reuşit s-o salvez, iar el era îngrijorat 
pentru mine. 

Fang era tăcut şi sumbru. Ochii lui mă urmăreau în vreme ce 
deschidea o cutie de ravioli, apucând o furculiţă şi folosindu-se 
de o mână bine bandajată. 

— Ştiţi, dacă ar fi vrut doar s-o ucidă, sau să ne omoare pe 
toţi, ar fi putut s-o facă, a rostit Nudge cu glas tremurător. Aveau 
arme. O voiau pe Angel în viaţă pentru un anumit motiv. Şi nu le 
păsa dacă noi trăim, sau nu. Vreau să spun, nu s-au abătut din 
drum ca să se asigure că suntem morţi, asta vreau să zic. Asta 
mă face să cred că încă mai avem timp să mergem, din nou, 
după Angel. 

— Dar aveau un elicopter, a zis Gasman. Au dispărut de 
mult. Ar putea fi oriunde acum. 

Buza de jos îi tremura şi-şi încleştă maxilarul. 

— Ar putea fi şi în China, sau oriunde altundeva. 

M-am dus la el şi i-am ciufulit părul blond, care oricum era 
deja zburlit. 

— Nu prea cred că au dus-o în China, Gazzy. 

— Ştim unde-au dus-o. 

Vorbele calme ale lui Fang au căzut ca nişte pietroaie. El 


scrijelea cu furculiţa pe fundul cutiei de conserve. 

— Şi unde-i asta? a întrebat Iggy, ridicându-şi capul cu ochii 
lui orbi, înroşiţi de lacrimi neplânse. 

— La Şcoală, am răspuns, în acelaşi timp, Fang şi cu mine. 

Ei, cum îţi poţi imagina, după acest răspuns, parcă peste noi 
s-ar fi prăvălit un munte de cărămizi. 

Nudge a icnit, punându-şi palma peste gură, cu ochii căscaţi. 

Gasman părea speriat, apoi încercă să-şi şteargă spaima de 
pe faţă. 

Iggy şi-a îndreptat spinarea, cu chipul ca de gheaţă. Cât timp 
era la Şcoală, au tot încercat pe cale chirurgicală să-i 
îmbunătăţească vederea pe timp de noapte. Acum era orb 
pentru totdeauna. Ah! 

— Au dus-o pe Angel înapoi la Şcoală? a întrebat Gasman, 
nedumerit. 

— Cred că da, am răspuns, încercând să par stăpână pe mine 
şi pe situaţie, ca şi când n-ar fi urlat spaima în mine. 

— De ce? a şoptit Nudge. După patru ani, am crezut că, 
poate, au uitat... 

— Ne vor înapoi, a zis Fang. 

N-am vorbit niciodată, serios, despre asta. Era o chestiune pe 
care dacă n-o vedeam, nici nu ne venea în minte. I)e fapt, cel 
mai probabil, am încercat cu toţii să uităm cum era la cheremul 
acoliţilor sadici ai Satanei, într-un loc ca un iad îngrozitor, care 
ar trebui bombardat. Da, mai degrabă asta. 

— Nune vor uita niciodată. Nu era prevăzut ca Jeb să ne ia 
de acolo, i-am reamintit lui Gasman. 

— Jeb ştia că vor face orice să ne recupereze. Dacă se 
descoperă vreodată ce ne-au făcut, ăsta va fi sfârşitul Şcolii, i-a 
lămurit Fang. 

— Atunci de ce nu-i denunţăm chiar noi? a întrebat Nudge. 
Am putea merge la un post de televiziune şi să spunem tuturor, 
„hei, uitaţi, ne-au făcut să ne crească aripi şi noi suntem doar 
nişte copilaşi, şi.. 

— OK, asta i-ar aranja, a întrerupt-o Iggy. Dar noi am sfârşi 
într-o grădină zoologică. 


— Ei, şi-atunci ce-o să facem? 

Gasman începea să dea semne de panică. 

Fang s-a ridicat şi a părăsit încăperea, iar apoi a revenit ţinând 
în mâini un teanc de pagini îngălbenite, decolorate. Marginile lor 
păreau roase şi a scuturat dintre foi câţiva ră- hăţei de şoarece. 

— Pfui! a făcut Nudge, ştergându-se cu mâneca la nas. Pfui. 
Asta a fost... 

— Poftim, a zis Fang, întinzându-mi hârtiile. 

Erau vechile dosare printate ale lui Jeb. După dispariţia lui, îi 
făcusem curat în birou şi pusesem totul în fundul unei debarale, 
ca să nu mai dăm, tot timpul, peste lucrurile lui. 

Am împrăştiat documentele pe masa din bucătărie. Doar 
privindu-le, şi-am simţit cum mi se ridică părul de pe ceafă. Fără 
a mai pomeni de puternica „mireasmă“ de şoarece. Aş fi 
preferat să fac orice altceva. 

Fang a început să caute prin hârtii. A dat peste un plic mare, 
maro, sigilat cu un boţ de ceară. După ce mi-a aruncat o privire, 
văzându-mă că aprob dând din cap, a desprins ceara cu degetul 
mare. 

— Ce-i acolo? a întrebat Gasman. 

— O hartă, a răspuns Fang, scoțând afară o schiţă 
topografică decolorată. 

— O hartă cu ce? 

Nudge s-a apropiat, uitându-se peste umărul lui Fang. 

— Schița unei zone secrete, am rostit, simțind cum mi se 
strânge stomacul. 

Sperasem să n-o mai văd niciodată, să nu mai trebuiască să 
rup vreun sigiliu de ceară. 

— E în California. Şcoala. 

—  Pooooftim? a scheunat Gasman. 

Iggy a devenit şi mai palid decât de obicei, dacă aşa ceva mai 
era posibil. 

— Acolo au dus-o pe Angel, am zis. Şi de acolo trebuie noi s-o 
recuperăm. 

— Oh, a oftat Nudge, cu mintea lucrând la turație maximă. 
Mda. Trebuie s-o aducem pe Angel înapoi. N-o putem lăsa 


acolo... cu ei. Sunt nişte... monştri. Au să-i facă tot felul de 
porcării. Şi-au s-o bage într-o cuşcă. Au s-o rănească. Dar nu 
suntem decât noi cinci. Aşa că ceilalţi dintre noi trebuie să... 
hmmm... 

I-am pus mâna la gură. Mi-a desprins degetele unul câte unul. 

— Aăăă... cât de departe-i? 

— Cam nouă sute şi ceva de kilometri, a zis Fang. Cel puţin 
şapte ore de zbor, fără opriri. 

— Putem discuta de aşa ceva? a întrebat Iggy, fără a-şi 
întoarce capul. Suntem total depăşiţi numeric. 

— Nu. 

Am cercetat harta, gândindu-mă deja la traseu, opriri pentru 
odihnă, planuri de rezervă. 

— N-am putea vota? Aveau arme. Şi un elicopter. 

În glasul lui Iggy s-a simţit o ezitare. 

— Iggy, aici nu suntem într-o democraţie, am spus în- 
țelegându-i teama, dar fără să pot face ceva în această privinţă. 
Este o Maxocraţie. Ştii că va trebui să mergem după Angel. Doar 
nu-ţi trece prin cap că am putea să-i lăsăm s-o ia. Noi şase avem 
grijă unul de celălalt, indiferent de condiţii. Niciunul dintre noi nu 
va mai trăi într-o cuşcă, cât sunt eu pe lume. 

Am tras adânc aer în piept. 

— Dar, de fapt, Nudge, Fang şi cu mine mergem după Angel. 
Tu şi cu Gasman... voi trebuie să rămâneţi aici. Să păziţi fortul. 
Există o şansă vagă ca Angel să evadeze şi să ajungă acasă. 

S-a lăsat un moment de tăcere lugubră. 

— Eşti atât de sigură de asta, a zis Iggy, întorcându-se spre 
mine. Nu ăsta-i motivul pentru care vrei să rămânem aici. De ce 
nu ne spui adevărul? 

Tensiunea mi-a declanşat dureri de stomac. N-aveam timp de 
aşa ceva. Nu... Angel n-avea timp de aşa ceva. 

— OK, am spus, încercând un ton împăciuitor. Aşa este. Nu 
vreau să veniţi. De fapt, eşti orb, şi cu toate că eşti un zburător 
excelent pe aici, pe unde cunoşti terenul, nu doresc să-mi fac 
probleme din caza ta în cazul unui schimb de focuri cu 
Eliminatorii. 

Faţa lui Iggy s-a schimonosit de furie. A deschis gura să 
răspundă, dar a fost întrerupt. 

— lar cu mine ce-i? a scâncit Gasman. Nu-mi pasă deloc dacă 
au arme, un elicopter şi Eliminatori. Este sora mea. 


— Aşa e. lar dacă o vor atât de mult, s-ar putea să te vrea şi 
pe tine la fel de mult, am conchis. În plus, eşti un bun zburător, 
dar ai numai opt ani, iar noi o să zburăm întins ore în şir. 

— Jeb nu ne-ar fi lăsat niciodată în urmă, a izbucnit Iggy 
nervos. Niciodată, cu niciun chip. 

Am strâns din buze. Făceam tot ce-mi stătea în putere. 

— Poate că nu, am încuviinţat. N-o să ştim niciodată. Jeb e 
mort. Acum, toată lumea, adunaţi-vă lucrurile. 


PARTEA A 2-A 
HOTEL CALIFORNIA, SAU AŞA CEVA 

— Suntem înţeleşi cu Planul B? am întrebat, ridicând glasul 
pentru ca Nudge şi Fang să mă poată auzi peste mugetul 
vântului. 

Ne-am îndreptat în direcţia soarelui, spre sud-sud-vest, lăsând 
în urmă munţii Sangre de Cristo, străbătând cerul cu o viteză 
constantă de o sută patruzeci şi patru de kilometri pe oră. Dacă 
am nimeri un curent de aer potrivit, am mai putea câştiga cam 
treizeci şi doi de kilometri pe oră la viteză. Minunea zborului. 

Fang a dat din cap. Doamne, întotdeauna-i genul puternic şi 
tăcut. 

— Îhî..., a zis Nudge. Dacă ne despărţim, cumva, deşi nu văd 
cum, doar dacă vreunul dintre noi intră într-un nor şi se pierde, 
sau aşa ceva, crezi că s-ar putea întâmpla asta? N-am intrat 
niciodată într-un nor. Pariez că-i naşpa. Poţi vedea ceva în 
interiorul unui nor... 

l-am aruncat o privire sugestivă. A tăcut, apoi a terminat 
dintr-o suflare: 

— Ne întâlnim la punctul cel mai de nord al lacului Mead. 

Am dat din cap. 

— Şi unde-i Şcoala? 

— În Valea Morţii, la doişpe kilometri de depresiunea 
Badwater. 

A deschis gura ca să mai spună ceva, dar mi-am arcuit 
sprâncenele spre ea. O iubesc pe Nudge, este un copil grozav, 
dar gura aia a ei, ca o moară stricată, ar fi putut s-o transforme 


şi pe Maica Tereza într-o criminală. 

— Te-ai prins, am zis. Bună treabă. 

Ai înţeles adresa? Ar putea Şcoala să fie localizată într-alt loc 
mai bun? Valea Morţii. Dincolo de depresiunea Badwater. Ca şi 
cum, odată ajunşi acolo, am vedea un drum pavat cu intenţii 
bune şi-ar trebui să trecem râul Styx pentru a intra. Nici nu m-ar 
surprinde. 

Vântul îmi despletea coada de cal, iar şuviţe de păr lung îmi 
biciuiau, enervant, faţa. Notă pentru mine: Tunde-te. 

Gasman şi Iggy nu s-au arătat a fi prea entuziasmați când am 
plecat, dar cred că am luat decizia corectă. A existat o problemă 
legată de aspectul conducerii. N-am venit cu un manual de 
instrucţiuni. Ţinând cont de lucrurile cu care se confrunta Angel, 
nemulţumirile lor erau ultima mea preocupare. 

l-am aruncat o privire lui Fang şi-am văzut că faţa lui părea 
senină, sau pe-aproape, adică nu chiar fericită. Fang nu-i 
niciodată fericit, mai degrabă calm. M-am strecurat pe lângă el. 

— Partea bună este că zboru-i chiar foarte, foarte plăcut, i- 
am zis, iar el m-a privit cu un zâmbet vag, înţelegător. 

Aripile lui întunecate băteau cu putere, licărind uşor spre 
violet în lumina soarelui. Vântul ne fluiera pe la urechi; puteam 
vedea totul la kilometri depărtare. Era ca şi cum ai fi fost 
Dumnezeu. Aşa-mi închipui. 

Oh, da. 

— Partea rea este că suntem nişte ciudăţenii de mutanţi, 
care nu vor duce niciodată o viaţă normală. 

Fang a dat din umeri. 

— Nu poţi să le ai pe toate. 

Eram prea supărată ca să râd, însă am schiţat un zâmbet 
strâmb şi m-am uitat spre Nudge. Era cu trei ani mai mică decât 
noi, dar se descurca bine. La fel ca noi toţi, era înaltă pentru 
vârsta ei şi slăbănoagă, probabil că nici nu cântărea mai mult de 
douăzeci şi şapte de kilograme, datorită oaselor ei puternice şi 
uşoare, de pasăre. 

O sută patruzeci şi patru de kilometri pe oră nu însemna 
suficient de repede. „Savanţii“ de la Şcoală puteau provoca 
foarte mult rău în şapte ore. Chiar şi aşa, ştiam că tot va trebui 
să facem o oprire înainte de a ajunge acolo. Dacă aveam de 
gând să atacăm Şcoala, trebuia să fim odihniţi, nu hămesiţi. 

M-am uitat la ceas — zburam de două ore pline. Deja mă 


simţeam secătuită, uşor slăbită. Zborul consuma energie ca 
nimic altceva, iar după câte unul lung mă simţeam de parcă aş 
fi putut mânca şi o vacă. Tacâmurile fiind facultative. Cu toate 
că trebuia s-o recuperăm pe Angel, nu puteam neglija 
necesitatea banală de a mânca. 

— Max? 

Ochii mari ai lui Nudge, de acelaşi roşu-cafeniu ca şi aripile ei, 
mă priveau. 

— Mă gândeam... 

lar începe. 

— Vreau să spun, chiar înainte de a pleca. Tocmai m-am uitat 
peste vechile dosare ale lui Jeb, ştii? lar unele dintre ele erau 
despre noi. Sau despre mine. Mi-am văzut numele pe o pagină, 
numele meu adevărat, Monique, iar apoi şi alte nume... Tipisco, 
Arizona. Tipisco este chiar la frontiera dintre Arizona şi 
California... am descoperit asta pe hartă. Un orăşel chiar micut, 
aşa părea. Oricum, mă gândeam că niciunul dintre noi nu şi-a 
cunoscut părinţii adevăraţi, şi ştii, întotdeauna ne-am întrebat, 
sau cel puţin eu m-am întrebat, dacă m-au dat de bunăvoie 
sau... 

—  Nudge. Ştiu cum te simţi, însă acele nume s-ar putea să 
nu aibă nimic de-a face cu tine. Nu ştim dacă am fost doar copii 
rezultați din inseminare artificială sau altfel. Te rog. Să ne 
concentrăm asupra salvării lui Angel. 

Niciun răspuns. 

— Nudge? 

— Da, OK. Doar mă gândeam. 

Ştiam că asta se va întoarce împotriva mea şi mă va muşca 
de dos. 

Gura-i era atât de uscată. O durea capul, o dureau toate. 
Angel clipi de câteva ori, încercând să se trezească. Deasupra ei 
era un capac din plastic maro-închis. O cuşcă. O cuşcă pentru 
câini. O ladă Kanine Kamper de mărime medie. Gânduri 
înceţoşate i se învârteau prin minte, în timp ce se chinuia să 
stea în şezut. Ştia unde se află, ar fi putut recunoaşte oriunde 
mirosul acela chimic, de dezinfectant. Era la Şcoală. 


Noi, noi şi noi aripi şi noi aripi fată nouă 

Brusc, Angel se întoarse în direcţia gândurilor. 

într-o cutie din apropierea ei se aflau alţi doi copii, mai mici 
decât ea. Ochii lor, prea mari pentru feţişoarele lor flămânde, 
erau fixaţi într-ai ei. 

— Bună, a şoptit Angel. 

Nu simţea ca prin jur să fie vreun halat alb, ci doar gân- t lu 
rile amestecate, incoerente, ale acestor copii. 

Gura fetei zgomot aripi noi noi _ 

Copiii se holbau fără să răspundă. Incercând să zâmbească, 
Angel îi examină mai cu atenţie. Avea impresia că amândoi erau 
băieţi. Unul avea o piele aspră, solzoasă, practic avea solzi, ca 
un peşte, dar pe suprafeţe mici, nu peste tot. Nu aveau un 
aspect prea plăcut. 

Celălalt arăta ca... o eroare. Avea degete în plus, la mâini şi la 
picioare, şi aproape că-i lipsea gâtul. Ochii-i erau imenşi şi 
bulbucaţi, iar părul de pe cap destul de rar. Pe Angel o durea 
sufletul numai privindu-l. 

— Eu sunt Angel, a şoptit ea din nou. Voi aveţi nume? 

Zgomot zgomot rău fată aripi zgomot rău 

Cei doi băieţi păreau să se teamă şi s-au ferit de ea, re- 

fugiindu-se în spatele cuştii lor. 

Angel înghiţi în sec şi tăcu. Ce se întâmplase cu Max şi 
ceilalţi? Erau şi ei în cuşti? 

Atunci s-a deschis o uşă şi pe podeaua acoperită cu linoleum 
s-au auzit paşi. Angel îi simţea pe băieţii din cuşcă tremurând de 
frică, înnebuniţi, cu gânduri înfricoşate în- vârtejindu-li-se prin 
minte. Se înghesuiau unul în altul, la capătul cuştii lor. Insă cei 
doi cercetători s-au oprit în faţa cuştii lui Angel. 

— Oh, Doamne! Harrison avea dreptate, a spus unul dintre 
ei, ghemuindu-se ca să se holbeze la ea printre gratii. Au prins- 
o! Ştii de cât timp îmi doream să pun mâna pe asta? 

S-a întors agitat spre celălalt halat alb. 

— Ai citit vreodată raportul directorului privind acest grup 
recombinant? 

— Da, dar n-am prea ştiut dacă să cred sau nu, a răspuns 
celălalt halat alb, o femeie. Vrei să spui că ea-i Subiectul 
Unsprezece? Fetiţa asta? 

Primul cercetător şi-a frecat palmele de satisfacţie. 

— Chiar la el te uiţi acum. 


S-a aplecat în faţă, ca să deschidă uşa cuştii. 

— Hai, micuţo. Eşti aşteptată în laboratorul şapte. 

Oh, da! Măi, când o să-i secţionez creierul... 

Angel se cutremură, apoi mâinile aspre o traseră afară. Băieţii 
fură străbătuţi de o uşurare jalnică, după ce văzură că ea fusese 
cea scoasă afară şi nu ei. 

Angel nu-i învinovăţea deloc. 

— Max? Mi-e foame. 

Timp de o jumătate de oră, mi-am ignorat chiorăiturile feroce 
ale maţelor. Nu se punea problema să cedez prima; ca să-i dau 
satisfacţie lui Fang? Nu prea credeam. Insă aveam obligaţia, ca 
lider de grup, să am grijă de Nudge. Cu toate că detestam să 
mă opresc şi să pierd vremea, asta era realitatea. 

— OK, OK. Avem nevoie de mâncare. 

Cum ţi se pare asta ca mod dur de a conduce? 

— Fang! Trebuie să ne facem plinul. Ceva idei? 

Fang căzu pe gânduri. Mă uimea întotdeauna cât de calm 
reuşea să pară în cele mai rele momente. Uneori, dădea 
impresia că era un android sau o dronă. Fang de Nouă. Fang 2- 
D2. 

Sub noi defilau munţii, vârfurile San Francisco, potrivit hărții 
noastre. 

Privirile ni s-au întâlnit, era ciudat cum de ştiam fiecare, în 
acelaşi moment, la ce se gândea celălalt. 

—  Pârtii de schi, am spus, iar el a dat din cap. 

— E vară. Case de vacanţă goale. 

— Au şi mâncare? a întrebat Nudge. 

— Haideţi să aflăm, am zis. 

Am planat într-un cerc larg, dând ocol crestei munţilor. 
Orăşelele care reveneau la viaţă în timpul iernii, punctau 
coastele dealurilor. Am condus grupul departe de ele, spre locul 
unde se înălţau printre copaci, ca nişte machete pentru seturile 
de trenuleţe, câteva case. Una dintre ele era situată mai 
departe de celelalte. In faţa ei nu erau parcate maşini, nu ieşea 
fum pe coş. Nimeni acasă? 


M-am înclinat într-o parte şi-am încetinit, strângându-mi un 
pic aripile, şi-am început să cobor. 

Am aterizat cu toţii la vreo sută de metri distanţă. Ca de 
obicei, după un zbor de câteva ore, îmi simţeam picioarele ca de 
cauciuc. Mi le-am scuturat, apoi mi-am pliat, strâns, lângă corp, 
aripile calde. 

Nudge şi Fang au făcut la fel. 

Ne-am strecurat fără zgomot prin pădure. Niciun semn de 
viaţă. Veranda era acoperită cu ace de pin, cărarea din faţă nu 
fusese folosită de mult, vegetaţia era crescută în neorânduială. 

l-am făcut lui Nudge un semn cu degetul mare ridicat, iar ea a 
zâmbit, cu toate că, uluitor, nu spusese nimic. Fii binecuvântată, 
fetiţo. 

O cercetare rapidă a dezvăluit că nu exista niciun sistem de 
alarmă pe care să-l pot vedea. Nicio luminiţă roşie clipind în 
interiorul vreunui detector de mişcare. Oricum, nu era o casă 
mare şi luxoasă care să merite sisteme de .1 larmă. Era doaro 
căsuţă modestă de vacanţă. 

Folosind briceagul, am tăiat plasa unei ferestre şi-am desfăcut 
zăvorul. Plasa s-a ridicat fără probleme, şi-am rezemat-o cu grijă 
de-o latură a casei. Un spărgător prudent, aşa eram eu. 

Apoi, Fang şi cu mine am scuturat vechea ramă de lemn a 
ferestrei până când încuietoarea de sus a cedat. Fang s-a 
strecurat primul, apoi am împins-o pe Nudge înăuntru şi am 
urcat şi eu, închizând fereastra. 

Peste tot era praf. Frigiderul era scos din priză, uşa deschisă. 
Am început să trag sertarele bufetului din bucătărie. 

— Bingo, am spus, ridicând o cutie prăfuită, cu supă. 

— Oh, da, ce noroc pe noi, uhaaaa! 

Cutiile cu fasole, fructe, lapte condensat, orice-o fi fost, nu 
arătau prea bine. Existau şi nelipsiţii ravioli. 

— Ne-am scos! 

Fang a găsit nişte sticle prăfuite cu apă carbogazoasă, cu 
aromă de portocale, şi-am deschis toate nenorocirile acelea. Dar 
dă-mi voie să-ţi spun, există un anumit motiv pentru care 
oamenii le servesc reci. 

O jumătate de oră mai târziu, ne-am prăbuşit pe canapelele 
prăfuite, cu ochii pe jumătate închişi, cu burţile mult prea pline. 
— Uhhhh, a gemut Nudge. Mă simt de parcă aş fi... aş fi din 

beton. 


— Atunci, haideţi să ne odihnim puţin, a spus Fang, închizând 
ochii. 

S-a întins pe canapea, încrucişându-şi picioarele lungi. 

— După o scurtă siestă, o să ne simţim cu toţii mai bine. 

— Sunt de acord, am mormăit, închizând şi eu ochii. 

Venim, Angel. Intr-o clipă. 

— Hai să le aruncăm toate bulendrele afară, spuse Iggy 
furios, lovind canatul uşii. 

Faptul că fusese nevoit să asculte cum pleca restul stolului, în 
vreme ce el stătea degeaba, fiind orb, însemnase mai mult 
decât putea el suporta. 

— Cred că până şi paturile ar încăpea pe fereastra de pe hol. 

Gasman se încruntă. 

— Nu-mi vine să cred că eu trebuie să rămân acasă, în vreme 
ce ei decolează ca să-mi salveze propria soră. 

Lovi masa din mijlocul bucătăriei cu un papuc roşu, u/.at. Casa 
părea pustie şi cam prea tăcută. Se trezi trăgând cu urechea 
după vocea lui Angel, aşteptând s-o audă cântând încet, sau 
vorbind cu animalele ei de pluş. Înghiţi cu noduri. Era sora lui. 
Era răspunzător pentru ea. 

Pe tăblia mesei zăcea o pungă deschisă de fulgi de cereale, şi 
scoase un pumn plin şi începu să mănânce. Deodată, ridică 
punga de cereale şi-o azvârli de perete. Punga se sparse, iar 
bucăţile de Frootios se împrăştiară peste tot. 

— E nasoli strigă Gasman. 

— Oh, de-abia acum ţi-ai dat seama? replică Iggy sarcastic. 
Bănuiesc că nu-l poţi prosti pe Gasman. S-ar putea să nu arate 
el ca una dintre cele mai sclipitoare minţi, însă... 

— Taci, zise Gasman, iar Iggy îşi arcui sprâncenele, surprins. 
Uite ce-i, e cât se poate de nasol. Max ne-a lăsat aici pentru că a 
considerat că n-am putea face faţă. 

Trăsăturile lui Iggy se crispară. 

— Dar s-a gândit la ce s-ar putea întâmpla dacă Eliminatorii 
se întorc aici? întrebă Gasman. Când au pus mâna pe Angel, nu 
departe de noi, ne-au văzut pe toţi ceilalţi. Aşa că ei ştiu acum 
că suntem pe undeva, prin apropiere. De ce n-ar veni după noi? 


— Hm, făcu Iggy gânditor. De fapt, locul ăsta-i greu de găsit 
şi chiar şi mai greu de ajuns aici. 

— Nu şi dacă au un elicopter, îi atrase Gasman atenţia. Şi au. 

—  Înîm, zise Iggy, iar Gasman se simţi mândru că se gândise 
la toate astea înaintea lui, chiar dacă Iggy era mai mare, la fel 
de mare ca Max şi Fang. Aproape bătrân. 

— Asta înseamnă că trebuie să rămânem aici şi s-o încasăm? 
întrebă Gasman, bătând cu pumnul în tăblia mesei. Nu! Nu 
trebuie să aşteptăm ca Eliminatorii să vină şi să ne înhaţe! 
Putem face tot felul de chestii! Putem face planuri. Vreau să 
spun, nu suntem nişte handicapati, indiferent ce crede Max. 

— Corect, zise Iggy dând din cap. 

Veni la masă, să se aşeze lângă Gasman, iar fulgii de cereale 
îi trosniră sub tălpi. 

— Mada, îmi dau seama ce vrei să spui. Ca să zicem aşa. 

— Adică, suntem isteţi! Suntem duri ca stânca! S-ar putea ca 
Max să nu se fi gândit să asigure tabăra, însă noi da, şi o putem 
face. 

— Da, acum mai vii de-acasă. Aăăăă... dar cum? 

— Am putea face capcane! Sabotaje! Bombe! 

Gasman îşi frecă palmele. 

Iggy rânji. E 

— Bombele sunt bune. Îmi plac bombele. Îți aminteşti de aia 
din toamna trecută? Aproape că am declanşat o avalanșă. 

— Asta ca să facem un drumeag prin pădure. OK, a existat 
un motiv. Max a aprobat. 

Gasman scotoci printr-un munte de ziare vechi, mormane de 
gunoi, ciorapii vechi ai cuiva, un castron abandonat demult, care 
conţinuse vreun fel de mâncare- hopa! - până când găsi un 
blocnotes uşor pătat cu ulei. 

— Ştiam eu că-i pe aici, mormăi el, rupând foile folosite. 

O căutare similară scoase la iveală un rest de creion. 

— Aşa. Avem nevoie de un plan măreț. Care ne sunt 
obiectivele? 

Iggy gemu. 

— Oh, nu... anii de influență exercitati de Max îşi spun 
cuvântul. Ai vorbit exact ca ea. Eşti ca o Maxcotă. Un Max- 
chetar. Un... un... 

Gasman se încruntă spre Iggy şi începu să scrie. „Numărul 
unu: bombe incendiare, doar pentru protecţia noastră. Numărul 


doi: de aruncat în aer Eliminatorii demonici, când se întorc.“ 
Ridică hârtia şi-o reciti, apoi zâmbi. 
— Oh, da. Acum avem un plan. Asta-i pentru tine, Angel! 

Angel ştia că nu mai putea continua aşa multă vreme. 
Plămânii începuseră s-o ardă rău de tot, cu o oră în urmă; nu-şi 
mai putea simţi muşchii picioarelor de mai mult de-o oră. Dar, 
de fiecare dată când se oprea din alergat, un halat alb sadic, 
Reilly, o curenta cu un fel de băț. O scutura cu descărcarea 
electrică, făcând-o să scâncească şi să sară. Avea deja patru 
urme de arsură provocate de el, iar astea chiar dureau. Ceea ce 
era şi mai rău, îi putea simţi nerăbdarea cu care anticipa ce va 
urma; voia să-i facă rău. 

Ei bine, n-avea decât s-o curenteze de o mie de milioane de 
ori dacă dorea. Asta era, nu mai putea continua. 

Era o uşurare să renunţe. Angel vedea cum întreaga lume se 
îngusta până la dimensiunile unui mic tunel ceţos, aşezat 
înaintea ei, şi apoi şi acesta se făcea cenușiu. Se simţea, cumva, 
ca şi cum era în cădere, îşi simţea picioarele în- curcându-se în 
banda transportoare. Şocul electric se produse o dată, de două 
ori, de trei ori, însă îl simţi din depărtare, mai mult ca peo 
înţepătură neplăcută decât durere adevărată. Apoi, Angel se 
pierdu cu totul, se pierdu într-un vis, iar Max era acolo. Max Îi 
mângâia părul transpirat şi plângea. 

Angel ştia că era un vis pentru că Max nu plângea niciodată. 

Max era cea mai puternică persoană pe care o cunoştea. Nu 
că ar fi cunoscut ea cine ştie câtă lume. 

Zgomote de sfâşiere şi o nouă durere, arzătoare, pe piele o 
aduseră pe Angel înapoi. Clipi în luminile albe. Lumini de spital, 
de închisoare. Simţi acel miros înfiorător şi .îproape că vomită. 
Mai multe mâini îi scoteau toţi electrozii lipiţi de piele. 

— Oh, Doamne, trei ore şi jumătate, murmură Reilly. lar 
pulsul specimenului a crescut cu numai şaptesprezece la sută. 
lar apoi, la sfârşit, chiar la sfârşit, cam douăzeci de minute, 
punctul maxim al consumului de oxigen a explodat. 

Specimen! se gândi Angel şi-i veni să urle. Nu sunt un 
specimen! 


— Nu-mi vine să cred că am avut şansa de a studia Subiectul 
Unsprezece. Am tot vrut, de ani de zile, să disec acest 
recombinant, comentă o altă voce. Niveluri interesante de 
inteligenţă, de-abia aştept să primesc un eşantion din creier. 

Angel le simţea admiraţia, plăcerea dezgustătoare. Îi încântau 
toate nepotrivirile din ea, tot ce nu era normal. Şi toate acele 
cuvinte lungi şi prosteşti conduceau la o singură concluzie: 
Angel era un experiment. Pentru savanţi, ea nu reprezenta 
decât o piesă de echipament ştiinţific, ca o eprubetă. Era un 
specimen. i 

Cineva îi băgă un pai în gură. Apă. Incepu să înghită repede, îi 
era atât de sete, de parcă ar fi mâncat nisip. Apoi, un alt halat 
alb o ridică de jos. Era prea obosită să opună rezistenţă. 

Trebuie să mă gândesc cum să scap de aici, îşi reaminti ea, 
însă îi era cât se poate de greu să-şi adune gândurile acum. 

Cineva deschise uşa cuştii de câini şi o aruncă înăuntru. Angel 
rămase acolo unde căzuse... cel puţin, acum stătea întinsă. Avea 
nevoie să doarmă o vreme. Apoi va încerca să scape. 

Istovită, clipi şi-l văzu pe băiatul-peşte holbându-se la ea. 
Celălalt dispăruse. Bietul băiat fusese luat în această dimineaţă 
şi nu se întorsese încă. S-ar putea să nici nu se mai întoarcă 
vreodată. 

Nu şi eu, îşi spuse Angel. Am să lupt. Chiar... după. ..ce... mă 
odihnesc. 

-  Uhhhh... 

Acest pat era oribil! Ce se întâmpla cu patul meu? lritată, am 
încercat să-mi aranjez perna într-o poziţie mai bună, apoi am 
început să strănut demenţial când norii ile praf s-au ridicat până 
la nasul meu. 

— Hapciul! 

M-am apucat de nas într-o încercare de a-mi păstra în 
l.irtăcuţă câte ceva din creier, însă mişcarea bruscă m-a tăcut 
să-mi pierd echilibrul şi, fără să-mi dau seama, m-am trezit pe 
podea. Buf! 

— Au! Fir-ar să... 

M-am grăbit să mă ridic. Am atins cu mâinile o tapiţerie aspră 


şi marginea mesei. OK, acum eram pierdută. Deschizându-mi, 
curioasă, ochii împăienjeniţi, m-am uitat prin jur. 

— Ce naiba... 

Unde mă aflam? Am privit furioasă de jur împrejur. 

Eram într-o... cabană. O cabană! Ohhh. O cabană. Da, da. Era 
întuneric, nu se iviseră încă zorii. 

Am sărit în picioare, am cercetat încăperea cu privirea şi n-am 
văzut nimic de care să fiu alarmată. Cu excepţia faptului evident 
că Nudge, Fang şi cu mine am pierdut ore preţioase cu dormitul. 

Oh, Doamne! M-am repezit la Nudge, care era întinsă de-a 
latul peste un fotoliu rabatabil. 

— Nudge! Nudge! Trezeşte-te! Oh, fir-ar... 

M-am întors după Fang, şi l-am găsit cu picioarele atârnând 
peste marginea unei canapele. Strănută şi scutură din cap. 

— Cât e ceasul? a întrebat el calm. 

— E aproape dimineaţă! i-am răspuns, foarte necăjită. 
Dimineaţa zilei următoare! E 

Pornise deja spre bufetul din bucătărie. Intr-o debara găsise 
un rucsac străvechi, murdar, iar acum începu să-l umple, 
metodic, cu cutii de ton, pachete neîncepute cu chipsuri, pungi 
închise cu fermoar, cu amestecuri de batoane energetice. 

— Ce se 'ntâmplă? a întrebat Nudge, clipind buimăcită. 

— Am adormit cu toţii, i-am spus, apucând-o de mâini şi 
ridicând-o în capul oaselor. Haide! Trebuie să plecăm! 

Stând în patru labe, mi-am scos pantofii de sub canapea şi-am 
suflat stratul de praf de pe ei. 

— Fang, nu poţi să duci atâtea, i-am atras atenţia. Or să te 
tragă în jos. Cutiile de conserve sunt foarte grele. 

Fang dădu din umeri şi-şi puse rucsacul. Un tip încăpățânat. 
Traversă încăperea fără niciun zgomot, strecu- rându-se afară, 
pe fereastră, ca o umbră. 

Acum îi puneam lui Nudge pantofii în picioare, frecând-o pe 
spate, încercând s-o trezesc. Nudge era întotdeauna foaaaarte 
lentă în mişcări. De obicei, apreciam absenţa torentului de 
vorbe, care începea imediat ce-şi venea în fire, dar acum trebuia 
să ne urnim, să ne urnim, să ne urnim! 

Practic, am aruncat-o pe Nudge pe geam, m-am stre- curat 
afară şi eu, apoi am potrivit plasa la locul ei pe cât ile bine am 
putut. 

O alergare scurtă, pe un drumeag de ţară, şi-am deco- lat 


dând din greu din aripi ca să ne înălţăm. 
Îmi pare rău, Angel. Îmi pare rău, îmi pare rău, scumpa mea. 

OK. În pofida zorilor iminenţi, m-am simţit mai bine odată ce 
ne-am luat zborul pe deasupra copacilor. 

Totuşi! Ce prostie mare făcusem! Cât de inconştientă putusem 
să fiu de i-am lăsat pe toţi să doarmă în miezul unei afurisite de 
operaţiuni de salvarel M-am gândit la Angel, cum ne aştepta, şi- 
am simţit o strângere de inimă. Având un sentiment teamă, am 
virat şi am stabilit un curs la zece, douăsprezece grade sud-vest. 
Neliniştea îmi punea aripile în mişcare, şi-a trebuit să mă 
gândesc ca să-mi amintesc de curenţii buni de aer, să-mi 
potrivesc aripile într-un anumit unghi, şi să glisez atunci când 
puteam. 

— Atrebuit să ne odihnim, a spus Fang, venind aproape de 
mine. 

l-am aruncat o privire supărată. 

— Dar zece ore? 

— Astăzi avem alte patru ore pe drum, poate ceva mai mult, 
a continuat el. N-am fi putut s-o facem într-o singură etapă. Era 
târziu când am plecat. O să fie nevoie să ne oprim din nou, 
oricum, chiar înainte de a ajunge acolo, şi să mâncăm ceva. 

Nu există nimic mai enervant decât logica necruțătoare şi 
raţiunea, atunci când eşti pe cale să faci o criză de nervi. 

Fang avea, desigur, dreptate şi bineînţeles că va trebui să ne 
oprim din nou. Nici măcar nu ajunseserăm încă la frontiera 
Californiei. Eram departe de asta. 

— O să atacăm locul, sau cum procedăm? a întrebat Fang o 
oră mai târziu. 

— Da, Max, chiar mă gândeam care-i planul tău, a zis şi 
Nudge, aliniindu-se lângă noi. Adică, noi suntem doar trei, iar ei 
o gaşcă întreagă. Şi Eliminatorii au arme. Am putea, să zicem, 
să intrăm cu un camion pe poartă? Sau chiar să-l băgăm drept 
într-o clădire? Sau poate o să aşteptăm venirea nopţii, ne 
strecurăm înăuntru, şi apoi ieşim, cu Angel, înainte să-şi dea 
seama cineva. 

Această idee creaţă a înveselit-o. Am rămas tăcută, adică nu 
m-a lăsat inima să-i spun că aveam la fel de multe şanse cu asta 


pe cât aveam să zburăm până la Lună. Dar, în cel mai rău caz, 
aveam un plan secret, Planul C. Dacă luncţiona, scăpa toată 
lumea şi erau cu toţii liberi. Cu excepţia mea. Insă era OK. 

În pofida neliniştii mele crescânde, aici în aer era fabulos. Nu 
prea multe păsări zburau atât de sus, doar unii şoimi, ulii, alte 
păsări de pradă. Din când în când, unele dintre ele se apropiau 
să ne cerceteze, gândindu-se, probabil, mamă, da' ce 
zburătoare pocite mai sunt şi astea. 

La această înălţime, pământul de sub noi avea aspectul unei 
table de şah, cu carouri verzi şi maro. Maşinile arătau ca nişte 
furnici harnice, agitându-se preocupate pe cărările lor. Din când 
în când, zăream ceva mic acolo, jos, şi mă concentram asupra 
obiectului. Era fascinant cum câte-o chestie mică, precum o 
piscină, un tractor, orice se contura la focalizarea privirii. Cel 
puţin, maniacii aceia de la Şcoală nu au avut timp să-mi 
„ÎImbunătăţească“ vederea, aşa cum i-au făcut lui Iggy. 

— Doamne! Mă întreb ce fac acum Iggy şi cu Gasman? a 
bolborosit Nudge. Poate că au reparat iarăşi televizorul. Sper că 
nu se simt prea aiurea. Ar fi fost... vreau să spun, cred că-i mai 
bine pentru ei să fie acasă. Dar pariez că nu fac curăţenie şi nu 
aduc lemne, nici nu-şi fac treburile lor zilnice. 

Eu pariez că-mi blestemă numele din zori şi până-n seară. 
Măcar aşa, ei sunt în siguranţă. Dusă pe gânduri, am zărit o 
formă care licărea jos şi mi-am concentrat privirea asupra ei, 
văzând cum o mică aglomerare se transformă într-o mulţime de 
oameni care dobândesc trăsături, au haine şi individualitate. Era 
un grup de copii, poate de vârsta mea, poate mai mari. Nu 
puteau fi mai altfel decât mine. 

Ei, şi ce-i cu asta? mi-am zis. Erau doar nişte copii plictisitori, 
care aveau un cămin, care-şi făceau temele. Cu program de 
somn şi un milion de adulţi în jurul lor care le spuneau ce să 
facă, cum să facă totul, tot timpul. Ceasuri deşteptătoare şi 
şcoală şi treburile de la amiază. Bieţii ton- tălăi. In vreme ce noi 
eram liberi, liberi, liberi. Înălţându-ne prin aer ca nişte rachete. 
Eram legănaţi de vânt. Făceam ce voiam, când voiam. 

Destul de bine, nu? Aproape că mă convinsesem şi pe mine. 


M-am uitat în jos, din nou, şi mi-am reajustat vederea. Apoi m- 
am încruntat. Ceea ce-a părut, la prima privire, un j;rup de copii 
pământeni, târându-se spre şcoală împreună, acum, la o 
examinare mai atentă, s-au dovedit a fi mai mulţi copii mari, 
care îl înconjuraseră pe unul mult mai mic. Bine, poate că sunt 
paranoică văzând pericole peste tot, m să puteam să bag mâna- 
n foc că băieţii mai mari arătau cu adevărat ameninţători. 

Copiii cei mari erau toţi băieţi. Cel mic, din mijloc, era o fetiţă. 

Coincidenţă? Nu cred. 

Să nu începi să mă bâzâi cu povestea cu cromozomul V 
Trăiesc împreună cu trei tipi, îţi aminteşti? Sunt trei dintre cei 
buni şi tot sunt oribili până la extrem. 

Am luat atunci una din deciziile mele subite, cele de genul de 
care-şi amintesc toţi după aceea, fie pentru că a fost lucrul cel 
mai idiot văzut de ei vreodată, fie pentru că, în mod miraculos, a 
salvat situaţia. Mi se pare că aud mai mult comentarii despre 
primul fel de decizii. Cam asta ar fi recunoştinţa, ca să ştii. 

M-am întors spre Fang şi abia dacă mi-am deschis gura. 

— Nu, azisel. 

Mi-am mijit ochii. Am deschis gura din nou. 

— Nu. 

— Ne întâlnim la punctul cel mai de nord al lacului Mead, i- 
am spus. 

— Poftim? Despre ce tot vorbeşti? a întrebat Nudge. Ne 
oprim? Mi-e foame iarăşi. 

— Max vrea să fie Supergirl, apărătoarea celor slabi, a rostit 
Fang, părând iritat. 

— Oh. 

Nudge se uită în jos, încruntându-se spre pământ, ca şi cum 
totul urma să se clarifice cât de curând. 

Am început să descriu un cerc larg, care să mă ducă spre 
fetiţa de jos. M-am tot gândit: Şi dacă fetiţa are probleme, la fel 
ca Angel, şi nu se opreşte nimeni s-o ajute? 

— Oh! Max, îţi aminteşti când i-ai suflat vulpii iepuraşul acela 
şi l-ai ţinut într-o cutie de carton din bucătărie, iar când s-a făcut 
bine i-ai dat drumul? Asta a fost cool. 

Nudge a continuat după o scurtă ezitare. 

— Ai văzut un alt iepure? 

— Cam aşa ceva, i-am răspuns, simțind cum încep să-mi 
pierd răbdarea. Nu durează decât două secunde. 


Lui Fang i-am spus: 

— Vă ajung din urmă înainte să străbateţi voi şaizeci de 
kilometri. Doar menţineţi cursul şi, dacă se întâmplă ceva 
neaşteptat, ne întâlnim la lacul Mead. 

Fang a luat-o înainte, vântul biciuindu-i părul. Ştiam că 
detesta asta. 

Ei bine, nu poţi să le faci pe plac la toţi, tot timpul. 

— OK, am zis la repezeală. Ne vedem imediat. 

Ei bine, ciudăţenia cu Iggy era că, uneori, putea pune cap la 
cap lucrurile ca un savant autentic. Era superdeştept, 
înspăimântător de deştept. 

— Avem ceva clor? îl întrebă Gasman pe Iggy Se pare că 
devine un soi de exploziv când este amestecat cu alte chestii. 

Iggy se încruntă. 

— Cum arfi ciorapii tăi? Nu, nu avem clor. Nici piscină. Ce 
culoare are firul ăsta? 

Gasman se aplecă înainte şi examină ghemotocul încâlcit de 
măruntaie ale instalaţiei stereo, răspândit pe masa din 
bucătărie. 

— Arată ca şi cum a venit un robot pe-aici şi-a borât, 
comentă el. Firul este galben. 

— Bine. Urmăreşte sârma galbenă. E foarte important. Nu o 
confunda cu cea roşie. : 

Gasman consultă schemele descărcate de el de pe Internet. In 
această dimineaţă, Iggy reparase ventilatorul procesorului, 
astfel că acum calculatorul funcţiona fără să se mai oprească 
tam-nisam la fiecare zece minute. Tocmai reparase computerul, 
presto. 

— Okey dokey, mormăi Gasman, răsfoind paginile. Pentru 
pasul următor avem nevoie de un dispozitiv de temporizare. 

Iggy reflectă o clipă. Apoi zâmbi. Chiar şi ochii-i păreau să 
zâmbească. 

— Ei, ăsta-i un rânjet malefic, făcu Gasman tulburat. 

— Du-te şi adu-mi deşteptătorul lui Max. Cel în formă de 
Mickey Mouse. 

Am aterizat cam dur şi-a trebuit să alerg destul de repede ca 
să nu ajung să dau cu nasul de pământ. Eram pe undeva prin 
Arizona, şi goneam prin tufărişul din spatele unui depozit 
abandonat. Mi-am închis aripile, simţindu-le pliate, încinse din 
cauza efortului, în falduri strânse, de ambele părţi ale şirei 
spinării. Mi-am legat pelerina la gât. lată. Un aspect perfect 
normal. 

Când am trecut dincolo de colţul depozitului, am văzut că 
acolo erau trei tipi, cam de cincisprezece, şaisprezece ani. Fata 
era mai mică, avea cam doisprezece ani, aşa părea. 

— Ti-am spus să nu zici nimănui despre mica mea problemă 
cu Ortiz, a zbierat la ea unul dintre băieţi. Nu era treaba ta. A 
trebuit să-i dau o lecţie. 

Fata şi-a muşcat buza, părând furioasă şi speriată. 

— Cotonogindu-l? Arată de parcă l-a lovit o maşină. Şi nu ţi-a 
făcut nimic, a spus ea, iar eu am gândit: Du-te, fată. 

— îi umbla gura. Există. Imi respiră aerul, a spus tipul, iar 
lepădăturile lui de prieteni au râs ameninţători. 

Doamne, ce mai ticăloşi. Ticăloşi înarmaţi. Unul dintre ei ţinea 
o puşcă, sprijinită alene de îndoitura braţului. America, dreptul 
de a deţine arme, bla, bla, bla. Ce vârstă aveau neisprăviţii 
ăştia? Părinţii lor ştiau că au arme? 

Devine agasant deja acest stil al celor puternici de a profita 
de cei slabi. Era povestea vieţii mele, literalmente, şi părea să 
fie şi a unei bune părţi a lumii largi. Eram sătulă de ea, sătulă de 
indivizi ca aceste brute cretine. 

Am ieşit la iveală dintr-o parte a clădirii. Fata m-a văzut, şi 
ochii i s-au căscat de surprindere. A fost suficient. Băieţii s-au 
întors să mă privească. 

Doar încă o fată proastă, s-au gândit uşuraţi. Privirile lor au 
zăbovit, o clipă, pe faţa mea zgâriată, ochiul vânăt, dar n-au 
continuat să mă supravegheze. Greşeala numărul unu. 

— Aşadar, Ella, ce-ai de spus în apărarea ta? a luat-o peste 
picior şeful găştii. Există vreun motiv pentru care să nu-ţi dau şi 
ţie o lecţie? 

— Trei tipi împotriva unei fete. Asta pare chiar corect, am zis, 
mărind pasul. 


Era greu să-mi ascund furia. Îmi clocotea sângele. 

— Taci, gagico, s-a răstit unul dintre ei. Mai bine te-ai căra 
de-aici, dacă ştii ce-i mai bine pentru tine. 

— Nu pot, am rostit, înaintând până lângă fata numită Ella. 

M-a privit alarmată. 

— De fapt, cred că ar fi bine dacă v-aş trage nişte şuturi in 
fundurile voastre de idioţi. 

Au râs. Greşeala numărul doi. 

La fel ca restul stolului, sunt mult mai puternică decât un om 
adult; ingineria genetică la lucru. lar Jeb ne-a învăţat pe toţi 
tehnici de autoapărare. Mă pricepeam. Până mai ieri, n-am avut 
niciodată nevoie să le folosesc. Dacă aş putea s-o scot pe Ella 
de aici... 

— Puneţi mâna pe Gură Mare, a ordonat şeful, iar ceilalţi doi 
au dat să se apropie de mine. 

lar asta a fost greşeala numărul trei. Bang, v-am ras! 

M-am mişcat rapid, rapid, rapid. Fără niciun avertisment, i-am 
tras o lovitură de picior în piept ticălosului şef. 

O lovitură care lui Fang i-ar fi tăiat doar respiraţia, părea să-i 
fi rupt o coastă băiatului ăstuia. Am auzit pocnitura, iar tipul s-a 
sufocat, şocat, şi-a căzut pe spate. 

Ceilalţi doi s-au repezit spre mine. M-am răsucit şi i-am smuls 
puşca din mâini unuia dintre ei. Ţinând-o de ţeavă, am răsucit-o 
într-un cerc larg şi l-am lovit în tâmplă. Poc! Ameţit, s-a clătinat 
câţiva paşi într-o parte, în timp ce un şuvoi de sânge, de un 
roşu-deschis, a început să i se scurgă din scalp. 

Am aruncat o privire şi-am văzut-o pe Ella stând tot acolo, cu 
o expresie temătoare. Speram că nu din cauza mea. 

— Fugi! i-am strigat. Dispari de-aici! 

După un moment de ezitare, s-a întors şi luat-o la goană, 
stârnind în urmă un mic nor de praf roşiatic. 

Cel de-al treilea m-a înşfăcat de braţ, dar mi l-am tras, 
eliberându-1, apoi l-am răsucit şi l-am lovit, ţintind bărbia, dar 
nimerind în nas. M-am cutremurat — hait! — simțind cum i s-a 
spart nasul, iar înainte de a-l podidi sângele a existat o pauză 
de aproape o clipă, mişcare cu încetinitorul. Doaaamne... 
oamenii erau fragili ca nişte coji de ouă. 

Brutele erau varză. Dar tot se mai clătinau pe picioare, furia şi 
umilinţa deformându-le chipurile hidoase. 

Unul dintre ei şi-a scos pistolul şi l-a armat, ferindu-şi mâna 


dreaptă. 

— O să-ţi pară rău, a promis el, scuipând sânge din gură şi 
îndreptându-se spre mine. 

— Pariez că nu, am rostit. 

Apoi, m-am răsucit pe călcâie şi am zbughit-o spre pădure cât 
am putut de repede. 

Desigur, aş fi putut să-mi iau zborul, aş fi devenit un mic 
punct pe cer până acum. Dar nu-i puteam lăsa pe nerozii ăştia 
să-mi vadă aripile şi, în câteva clipe, am intrat oricum în pădure. 

Am fugit prin tufăriş, dând la o parte crengile din calea mea, 
bucuroasă că purtam pantofi. N-aveam nicio idee despre direcţia 
în care mă îndreptam. 

În urma mea, am auzit cum urlau doi dintre nătărăi, înjurând, 
amenințând. Aş fi vrut să râd, dar nu-mi permiteam să irosesc 
vremea. Măream, constant, distanţa dintre noi. 

Apoi am auzit un poc puternic, se trăsese cu puşca, şi scoarţa 
unui copac mi-a explodat în jurul capului. Arma aia idioată. 

Te gândeşti la ce cred eu că te gândeşti? Te întrebi dacă am 
observat asemănările dintre această situaţie stupidă şi visul 
meu? Păi, mda, că nu sunt fraieră. Cât despre ce însemnau 
toate astea, mă voi ocupa mai tărziu. 

In secunda următoare, s-a auzit un alt bubuit şi, aproape 
simultan, am simţit o durere subită, arzătoare, în umărul stâng. 
Am icnit şi-am aruncat o privire ca să văd sângele înflorindu-mi 
pe mânecă. Imbecilul chiar m-a nimerit! 

Apoi, un ghinion cumplit m-a făcut să mă împiedic de 
rădăcina unui copac, să cad pe umărul rănit şi să alunec 
nebuneşte pe o pantă abruptă, printre arbuşti, tufe, lujere şi 
pietre. Am încercat să mă agăţ de ceva, dar braţul stâng nu mi 
se mişca prea bine, iar cu dreapta am zgâriat în zadar. 

In cele din urmă, m-am rostogolit până pe fundul unei viroage 
năpădite de vegetaţie. Privind în sus, am văzut numai verde: 
eram acoperită de lujere şi tufe. 

Am rămas nemişcată, încercând să-mi recapăt răsuflarea, 
încercând să gândesc. Departe, undeva deasupra mea, i-am 
auzit pe derbedei strigând şi trăgând din nou cu arma. Păreau 


nişte elefanţi care goneau prin pădure, şi i am auzit cât se poate 
de clar când au trecut pe lângă locul unde căzusem. 

Mă simţeam ca şi cum un căpcăun m-ar fi zvântat în bă- laie 
cu o bâtă. De-abia dacă mai puteam să-mi mişc braţul stâng, 
simţeam durerea ca o arsură. Am încercat să-mi în- tind aripa, 
doar ca să mi se taie respiraţia când mi-am dat seama că şi ea 
fusese lovită. N-am putut s-o văd bine din- i'olo de umăr, însă 
indiciul cel mai important era durerea năucitoare. 

Eram zgâriată peste tot, îmi pierdusem pelerina şi, dacă nu 
mă înşelam, stăteam pe un strat de iederă otrăvitoare. 

Încet, m-am ridicat înăbuşindu-mi icnetele de durere. 

Trebuia să ies de acolo. Am căutat soarele şi-am pornit spre 
nord. Mi-am înghiţit un geamăt, dându-mi seama că 

Nudge şi Fang se întrebau, fără îndoială, pe unde naiba 
umblam. 

O  sfeclisem a-ntâia. Angel mă aştepta şi ea, dacă mai era în 
viaţă. li lăsasem baltă pe toţi. 

Mai presus de toate, eram şi rănită destul de rău şi aveam 
nişte maniaci înarmaţi pe urmele mele. Ce porcărie! 

M-am încruntat. Asta e firea mea, să lupt pentru cei slabi. Jeb 
îmi spunea întotdeauna că ăsta e defectul meu fatal. 

Jeb a avut dreptate. 

— Fang? Ştii, mie chiar mi-e foame. 

Trecuse aproape o oră de când plecase Max. Nudge încă nu 
înţelegea exact ce se petrecuse, unde se dusese Max. 

Fang o aprobă cu un gest scurt, apoi îi făcu semn cu capul. 
Nudge viră uşor şi-l urmă. 

Zburau pe deasupra unor stânci, plate la vârf şi alcătuite din 
rocă striată. Fang coti spre o scobitură învăluită în umbră, iar 
Nudge începu să bată din aripi ca să încetinească în vederea 
aterizării. Văzută de aproape, adâncitura s-a dovedit a fi o 
cavernă largă, nu prea adâncă, iar Nudge se aplecă puţin ca să 
păşească înăuntru. 

Fang ateriză lângă ea aproape fără niciun zgomot. 

Peştera continua vreo cinci metri în interior, şi avea aproape 
şapte metri lăţime, îngustându-se la ambele capete. Solul era 


nisipos şi uscat, iar Nudge se aşeză pe jos încântată. 

Fang îşi scoase rucsacul şi se pregăti să-i dea ceva de 
mâncare. 

— Oh, da, da, aprobă Nudge, deschizând o pungă cu fructe 
uscate. 

Fang agită pe dinaintea ei un baton de ciocolată, iar ea chicoti 
bucuroasă. 

— Oh, Fang, unde le-ai găsit pe astea toate? Trebuie să le fi 
ascuns tu pe undeva... n-ai spus nimic şi în tot acest timp ai 
avut ciocolată şi, oh, Doamne, cât e de bună... 

Fang îi oferi un zâmbet vag şi se aşeză. Muşcă din bucata lui 
de ciocolată şi-şi închise câteva clipe ochii întunecaţi, 
mestecând încet. 

— Deci, unde-i Max? întrebă Nudge peste câteva minute. De 
ce s-a dus acolo? N-ar fi trebuit să se întoarcă până acum? Nu 
trebuie să mergem toţi la lacul Mead? Ce ne facem dacă nu se 
întoarce cât mai repede... 

Se opri când Fang ridică mâna. 

— Max a văzut pe cineva care dăduse de necaz, acolo, jos, şi 
s-a dus să dea o mână de ajutor, spuse el cu glasul lui scăzut şi 
domol. O s-o aşteptăm aici; lacul Mead e chiar sub noi. 

Nudge era îngrijorată. Fiecare secundă conta, aşa că de ce 
stăteau blocaţi aici? Ce făcea Max era mai important decât 
Angel? îşi termină şi ultima piersică uscată şi privi în jur. 

OK, acum că şi Fang pomenise de asta, putea vedea marginea 
albastră a lacului Mead jos, la stânga ei. Nudge se ridică; capul 
de-abia dacă-i atingea tavanul. Peştera lor avea câte o bordură 
destul de lată pe ambele părţi şi se duse pe cea din stânga, să 
privească mai bine spre lac. 

Încremeni. 

— Oh, Fang? 

Fang veni imediat lângă Nudge, apoi rămase înlemnit. 
Bordura se curba în sus, spre vârful stâncii. Plante subţiri, 
pipernicite, punctau zona, iar bolovanii ieşeau afară din lutul 
tare şi stâncă. 

Printre roci şi plante se aflau cuiburi mari, fiecare cu un 


diametru de peste o jumătate de metru. În majoritatea 
cuiburilor erau pui mari de pasăre, pufoşi, iar cei mai 

mulţi .iveau părinţi de dimensiuni şi mai mari, cu penajul 
ruginiu, şi aproape toţi se holbau nervoşi la Nudge şi Fang, cu 
ochii lor galbeni, de păsări de pradă. 

— Ce sunt astea? şopti Nudge din colţul gurii. 

—  Şoimi ruginii, răspunse Fang încet. Cel mai mare răpitor 
din State. Aşază-te, foarte încet. Să nu faci nicio mişcare bruscă, 
altfel devenim amândoi hrana lor. 

Biiiine, îşi zise Nudge, lăsându-se, încet, în genunchi. Ar li vrut 
să se întoarcă şi să o ia la fugă, dar bănuia că, dacă i n ea asta, 
ar fi fost atacată. Cele câteva gheare pe care le putea vedea 
arătau înspăimântător. Fără a mai pomeni de i locurile ascuţite, 
foarte curbate şi cu aspect ameninţător. 

— Crezi că..începu ea şoptit, dar Fang îi făcu semn să 
rămână tăcută, foarte tăcută. 

Se lăsă în jos lângă ea, cu ochii aţintiţi spre păsări. Unul dintre 
şoimi ţinea în cioc un popândău dezmembrat parţial. Puii lui 
chirăiau zgomotoşi şi pofticioşi. 

După câteva minute, Nudge simţi că-i venea să urle. Ura să 
stea nemişcată, avea un milion de întrebări de pus, nu ştia cât 
de mult mai dura această inactivitate. 

Privirea-i fu atrasă de o mişcare scurtă. Fang îşi întinse, foarte 
încet, una dintre aripi. 

Toate capetele de şoim se rotiră la unison, cu ochii aţintiţi 
asupra aripii ca nişte lasere. 

— lilas să mă adulmece. 

Buzele lui Fang de-abia dacă s-au mişcat. 

După un răstimp, care păru cât un an, şoimii dădură impresia 
că deveniseră ceva mai relaxaţi. Erau uriaşi, cu o anvergură a 
aripilor de aproape un metru şi jumătate, şi arătau ostili şi 
puternici. La vârful aripilor penele erau mai mult maro, cu dungi 
roşcate, iar pe dedesubt se observau striaţii albe. Nu arătau 
altfel decât aripile lui Nudge, cu deosebirea că erau mult mai 
mari, de două ori mai mari decât ale ei. 

Unii dintre şoimi îşi reluară hrănirea odraslelor zgomotoase, 
alţii plecară în căutarea hranei, iar alţii reveniră la ospăţul lor. 

— Uau! nu se putu abţine Nudge să exclame, şoptit, când 
unul dintre şoimi se întoarse ţinând în cioc un şarpe care încă se 
zbătea. 


Puii erau încântați să-l vadă şi, practic, se căţărau unul peste 
altul ca să înşface prima îmbucătură. 

— De două ori uau! 

Fang îşi întoarse încet capul şi-i rânji. Nudge fu atât de 
surprinsă, încât îi răspunse cu un zâmbet. 

Asta era destul de cool. Ardea de nerăbdare să plece, îşi 
dorea ca Max să apară cât mai curând, şi-şi mai dorea să fi avut 
mai multă mâncare, dar, cu toate acestea, era totuşi grozav să 
stea aici, la soare, înconjurată de păsări frumoase, cu propriile ei 
aripi întinse şi relaxate. Bănuia că nu-i strica să mai facă asta 
câtva timp. 

Dar nu chiar atât de mult. 

— Angel ne aşteaptă, zise Nudge după o vreme. Vreau să 
spun, mi-e ca o soră mai mică, adică-i surioara tuturor. 

îşi scutură puţin praf de stâncă de pe picioarele bronzate, deja 
prăfuite, şi se încruntă, înlăturând o crustă de pe genunchi. 

— Noaptea, când ar trebui să dormim, eu şi Angel discutăm 
şi spunem glume şi tot felul de chestii. 

Ochii ei mari, căprui, întâlniră privirea lui Fang. 

— Adică, după ce ajungem acasă, va trebui să dorm singură 
în camera aia? Max nu s-a întors. N-ar lăsa-o baltă pe Angel, nu? 
— Nu, zise Fang. N-ar lăsa-o pe Angel baltă. Uite, vezi cum 
face şoimul acela mare, cel cu o dungă neagră pe spate, cum 
pare să-şi mişte o aripă mai repede atunci când virează? Asta-i 

face virajul foarte strâns şi lin. Ar trebui să încercăm şi noi. 

Nudge se uită la el. Probabil era cel mai lung discurs pe care-l 
auzise vreodată de la Fang. 

Se întoarse să privească şoimul arătat de el. 

— Mda, înţeleg ce vrei să spui. 

Dar de-abia sfârşi de vorbit că el se ridică, alergă uşor spre 
marginea stâncii, şi-şi luă zborul. Aripile sale mari, puternice şi 
întunecate prinseră curenţii de aer şi-l înălţară. Fang zbura 
aproape de locul unde ceilalţi şoimi descriau cercuri, ca într-un 
fel de balet al lor. 

Nudge oftă. Işi dorea foarte, foarte mult ca Max să fie aici. Era 
rănită? Oare n-ar trebui să se întoarcă şi ei? O să-l întrebe pe 


Fang, când acesta o să revină. 

Chiar atunci trecu de ea şi cobori la nivelul peşterii lor. 

— Haide! strigă el. Încearcă şi tu! Ai să zbori mai bine. 

Nudge oftă iar şi-şi scutură câteva firimituri de ciocolată de pe 
cămaşă. Nu era deloc îngrijorat de Angel? Dacă era, probabil că 
n-o arăta, îşi dădu ea cu părerea. Dar ştia despre Fang că o 
îndrăgea pe Angel, îi citise din cărţi înainte ca ea să înveţe 
alfabetul, şi chiar şi acum o alinta când era supărată dintr-un 
motiv sau altul. 

Ei bine, aş putea să mă antrenez şi eu. Mai bine aşa, decât să 
elau pe-aicifără să fac nimic. Se aruncă de pe stâncă, incapabilă 
să împiedice valul de bucurie amară să-i cuprindă pieptul. Era 
atât de minunat să plutească în văzduh, să-şi mişte energic 
aripile şi să simtă cum plana liberă prin spaţiu. 

Se aşeză lângă Fang, iar el îi arătă mişcarea. Ea-1 urmări, 
iinitându-1. Funcţiona grozav. 

Zbură în cercuri largi, repetând mişcarea, şi zburând mai 
aproape de şoimii care păreau s-o accepte. Câtă vreme iui se 
gândea la Max sau Angel, totul era bine. 

în acea seară, Nudge se culcă pe burtă, cu aripile strânse în 
jurul ei, şi privi cum şoimii adulţi se ocupau de puii lor. Erau atât 
de blânzi, de atenţi. Aceste păsări aprige şi puternice netezeau, 
cu grijă, penajul alb-pestriţ al odraslelor lor, hrănindu-le, 
ajutându-le să-şi dea drumul din cuib ca să înveţe să zboare. 

| se puse un nod în gât. Oftă. 

— Poftim? zise Fang. 

— Păsările astea, făcu Nudge ştergându-şi ochii şi sim- tindu- 
se ca o proastă. Cred că şoimii ăştia retardaţi au parte de mai 
multă dragoste părintească decât am avut eu vreodată. Părinţii 
îi îngrijesc pe cei mici. Pe mine nimeni nu m-a îngrijit aşa 
vreodată. Ei, în afară de Max. Dar ea nu-i mamă. 

— Mda. Am priceput. 

Fang n-o privi. Glasu-i răsunase aproape trist. 

Soarele apuse, iar şoimii se aşezară pe la cuiburile lor. In cele 
din urmă, puii cei gălăgioşi se liniştiră. La o oră după lăsarea 
întunericului, Fang se trase mai aproape de Nudge, şi-şi ridică 
mâna stângă ţinând pumnul strâns. Nudge îl privi, apoi îşi aşeză 
pumnul stâng peste al lui. Era ceva ce stolul făcea întotdeauna 
înainte de culcare. 

Doar atât că asta nu se mai întâmplase şi când adormiseră în 


cabană, noaptea trecută. lar acum nu mai erau decât ei doi. 
Nudge îi lovi în pumn cu palma dreaptă, iar el bătu într-a ei. 
— Noapte bună, şopti ea, simțindu-se ca şi cum tot ce conta 
pentru ea îi fusese smuls. 
Tăcută, se cuibăriră lângă peretele cavernei. 
— Noapte bună, Nudge, şopti Fang. 

Oh, Doamne. Asta n-a fost chiar cea mai bună zi trăită de 
mine. Umărul încă îmi mai sângera puţin, chiar dacă-1 ţineam 
apăsat de ore în şir. De fiecare dată când îl mişcăm, printre 
degete mi se scurgea sângele cald. 

N-am mai dat de bădăranii ăia înarmaţi, dar i-am mai .uizit din 
când în când. Mi-am urmat drumul spre nord făcând un ocol 
mare, încercând să las o urmă înşelătoare pentru oricine s-ar fi 
luat după mine. De fiecare dată când i-am auzit, am rămas 
încremenită minute nesfârşite, încercând să mă contopesc cu 
vegetaţia. 

Apoi, atentă şi cu trupul rigid, o luam conştiincioasă de la 
început. In caz că aduceau câini, am intrat de cel puţin patru ori 
prin pâraie şi, dă-mi voie să-ţi spun, când încerci să-ţi menţii 
echilibrul pe pietre acoperite de muşchi, prin apa rece, nu-i 
absolut nicio distracţie. 

Mi-am pipăit umărul şi aripa şi, din câte-mi puteam da seama, 
împuşcătura îmi lăsase o urmă pe piele şi aripă, dar nu 
pătrunsese adânc. Oricum, simţeam braţul şi aripa scoase din uz 
şi mă dureau îngrozitor. 

Se făcea târziu. Angel se afla undeva, la câteva ore distanţă, 
supusă numai Dumnezeu ştie căror orori, între- bându-se pe 
unde eram. Am strâns din buze, încercând să nu izbucnesc în 
plâns. Nu puteam zbura, nu-i puteam ajunge din urmă pe Fang 
şi Nudge, amândoi, probabil, furioşi deja. Nu se punea problema 
să-i sun pe mobil sau aşa ceva. 

Această situaţie era cu totul ingrată şi era sută la sută 
greşeala mea idioată, ceea ce înrăutăţea chiar şi mai mult 


lucrurile. 

Apoi, bineînţeles, a început să plouă torențial. 

Aşa că acum înaintam cu greu prin pădurea umedă, vegetaţia 
udă, noroiul cleios şi roşiatic, ştergându-mi apa de pe ochi, 
fiindu-mi şi mai frig şi simţindu-mă mai mizerabil, mai 
înfometată şi mult mai demenţial de furioasă pe mine însămi. 

Nu i-am mai auzit pe tipi de o bună bucată de vreme, probabil 
că plecaseră să scape de ploaie. 

Un minut mai târziu, am clipit şi m-am şters la ochi. Am privit 
cu ochii mijiţi. Înaintea mea se vedeau lumini. 

Dacă era vreo dugheană sau o baracă, aş fi putut să aştept 
până pleca toată lumea şi apoi să mă strecor înăuntru ca să mă 
adăpostesc. Foarte repede, am ajuns la numai zece paşi 
distanţă, ghemuindu-mă prin beznă, cercetând cu privirea 
printre copacii uzi. Era o casă. 

O siluetă a trecut prin dreptul unei ferestre, iar eu am ridicat 
din sprâncene. Era fata aceea, Ella. Inseamnă că era casa ei. 

Mi-am muşcat buza. Probabil că trăia aici, împreună cu părinţii 
ei iubitori şi frăţiorii ei. Ce drăguţ pentru ea. Oricum, eram 
bucuroasă că ajunsese în siguranţă acasă. In pofida celor 
întâmplate, dacă i-aş fi lăsat pe indivizii ăia oribili s-o bată, nu 
mi-aş fi iertat niciodată una ca asta. 

Tremuram din greu, simțind cum ploaia îngheţată mi se 
scurgea pe spinare. Eram pe cale să mă dau iarăşi peste cap. Ce 
să fac, să pun la cale un plan... 

Incă mai aşteptam momentul de inspiraţie genială, când s-a 
deschis uşa dintr-o latură a casei. Ella ieşi ţinând o umbrelă 
mare. La picioarele ei se mişca o umbră. Era un câine, unul cu 
picioarele scurte, gras. 

— Haide, Magnolia, a strigat Ella. Fă-o repede. Nu cred că 
vrei să te uzi prea tare. 

Câinele a început să adulmece pe la marginea curţii lor, prin 
ierburi, indiferent la ploaie. Ella s-a întors, plim- bându-se în sus 
şi-n jos, învârtindu-şi umbrela, privindu-şi curtea. Stătea cu 
spatele spre mine. 

Momentele disperate cer măsuri disperate. Nu ştiu cine-a 
spus-o primul, dar a meritat toţi banii. Am inspirat .idânc, apoi, 
foarte, foarte încet, am început să mă apropii tie fată. 

OK, încă două eşantioane de sânge şi terminăm evaluarea 
glicemiei. Apoi putem trece la EEG-uri. 

De ce nu s-a sfârşit cu asta? Unde eşti, Max? se întrebă Angel 
întristată, la apropierea halatului alb. Partea din faţă a cuştii de 
câine a lui Angel se deschise şi un individ înge- nunche şi o 
cercetă cu privirile. Ea se lipi de spatele cuştii cât putu de tare. 

Îşi băgă braţul înăuntru, s-o înşface de mână, unde era fixat 
şuntul, şi-i văzu faţa. Se întoarse spre colegii săi, cercetătorii. 

— Cei s-a întâmplat? 

— L-a muşcat pe Reilly ceva mai devreme, zise cineva. A 
lovit creatura. 

Angel încercă să se facă o minge cât mai mică. Întreaga parte 
stângă a feţei ei îi ardea. Dar era bucuroasă că-l muşcase. Il 
ura. li ura pe toţi. 

Prostănacul de Reilly. Ar trebui ca tipul să lucreze într-o 
spălătorie auto. Dacă răneşte specimenul ăsta, îl omor. 

—  Nu-şi dă seama cât de deosebit este acest material de 
studiu? spuse, nervos, cercetătorul. Vreau să spun, acest 
Specimen Unsprezece. Ştie cât l-am tot căutat noi? Spune-i lui 
Reilly să nu mai pericliteze marfa. 

Întinse braţul şi încercă din nou să înşface mâna lui Angel. 

Angel nu ştia ce să facă. Şuntul de plastic de pe partea 
interioară a mâinii o durea, şi şi-o ţinea lipită de piept. Nu 
primise nimic de mâncare sau de băut toată ziua, apoi o 
făcuseră să înghită acea mizerie portocalie, îngrozitor de dulce. 
Îi luaseră sânge din braţ, dar se luptase cu ei şi îl muşcase pe 
unul dintre tipi. Aşa că îi fixaseră un şunt pe interiorul mâinii, ca 
să-i ia sânge mai uşor. Îi luaseră de trei ori deja. 

Angel simţi lacrimile, dar îşi încleştă maxilarul. 

Încet, se relaxă puţin câte puţin şi se apropie de deschizătură. 
Întinse mâna spre cercetător. 

— Asta-i, făcu el liniştitor, şi scoase un ac şi o eprubetă. 

Deschise capacul şuntului şi înfipse acul. 

— N-o să doară. Pe bune. 

Angel se întoarse, ţinându-se cu spatele spre el, cu mâna 


întinsă departe de ea. 
Nu dură mult şi nici n-o duru. Poate că era un cerce- 1.1 lor 
bun, la fel ca Jeb. Şi poate că luna era făcută din caşcaval. 

— Bine, făcu Iggy- Avem foarte mare grijă. Hello? Gazzy? 
Avem foarte mare grijă? 

— Gata, zise Gasman ciocănind pachetul cu explozivi numit 
de ei Big Boy. 

— Cuie? 

Gasman scutură borcanul. 

— Bifat. 

— Prelată? Ulei de gătit? 

— Bifat, bifat. 

Gasman dădu din cap. 

— Suntem nişte genii. Eliminatorii ăia nici n-au să ştie ce i-a 
lovit. Numai dacă am avea timp să săpăm o groapă. 

— Da, şi să punem ţepuşe otrăvite pe fund, adăugă Iggy. Dar 
cred că e bun şi ce avem. Acum trebuie să zburăm de aici, să ne 
ascundem şi să verificăm căile de acces şi dacă nu cumva 
Eliminatorii şi-au făcut vreo tabără pe undeva. 

— OK. Apoi putem presăra cuie pe drumuri şi să pregătim 
prelata şi uleiul. 

Gasman rânji. 

— Trebuie doar să ne asigurăm că nu vom fi prinşi. 

— Da, asta ar fi nasol, spuse Iggy cu o figură serioasă. Ei, s-a 
făcut deja noapte? 

— Aproape. Ţi-am găsit nişte haine de culoare închisă. 

Gasman împinse în mâinile lui Iggy o cămaşă şi nişte 
pantaloni. 

— Am şi eu. Aşa că eşti gata de acţiune? 

Spera că Iggy nu-şi putea da seama cât era de emoţionat. Era 
un plan măreț; trebuiau să reuşească, pentru că un eşec ar fi 
fost dezastruos. Probabil chiar mortal. 

— Da. Il aduc pe Big Boy în caz că se iveşte vreo ocazie. 

Iggy îşi schimbă hainele, apoi puse bomba lor artizanală într- 
un rucsac şi-l atârnă pe umeri. 

— Nu-ţi fie teamă, zise el, ca şi cum ar fi putut citi expresia 


de pe faţa lui Gasman. Nu poate exploda până nu-i potrivesc 
detonatorul. E ca o bombă cu siguranţă. 

Gasman încercă să zâmbească. Deschise fereastra pe cât de 
larg putea şi se aplecă peste pervaz. li transpirau palmele, iar 
stomacul i se întoarse pe dos. Dar nu avea de ales, asta era 
pentru Angel. Era ca să le arate unora ce se întâmpla dacă se 
puneau cu ai lui. 

înghiţi cu noduri şi se lansă în văzduhul nopţii. Era uluitor că 
putea să-şi deschidă aripile şi să zboare. Era măreț. In timp ce 
simţea pe obraji vântul nocturn, moralul lui Gasman crescu. Se 
simţea puternic, năprasnic şi periculos. Nici pe departe ca un 
băiat de opt ani, o ciudăţenie mutantă. 

— Hm... Ella? 

Fata a înlemnit, apoi s-a tras înapoi. 

Am făcut câţiva paşi înainte, ieşind dintre tufe, ca să-mi poată 
vedea faţa. 

— Eu sunt, am rostit, simţindu-mă chiar şi mai netoată. Fata 
de la amiază. 

Se întuneca şi încă ploua, iar eu speram că osă mă 
recunoască. Câinele a venit fuga-fuguţa, m-a văzut, şi mi-a 
transmis un hămăit de avertizare, cam fără tragere de inimă. 

— Oh, mda. Hei, mulţam... că m-ai ajutat, a zis Ella, pri- 
vindu-mă prin ploaie. Eşti bine? Ce faci? 

Părea precaută şi privea în jur, de parcă de când mă văzuse 
ultima oară poate că trecusem de partea răului. 

— Sunt bine, am răspuns jalnic. Ei, de fapt, cred că aş cam 
avea nevoie de ajutor. 

Buzele mele nu mai rostiseră niciodată aceste cuvinte. Slavă 
Domnului că Jeb nu era pe aici, să mă vadă făcând ceva atât de 
incredibil de nesăbuit şi de jalnic. 

— Oh, a spus Ella. Doamne. OK. Tipii ăia... 

— Unul dintre ei a reuşit să mă atingă cu un glonţ, dacă poţi 
să crezi aşa ceva, am spus trăgându-mă mai aproape. 

Ella a icnit şi şi-a dus mâna la gură. 

— Oh, nu! De ce nu mi-ai spus? Eşti rănită? De ce nu te-ai 
dus la un spital? Oh, Doamne, vino înăuntru! 


S-a dat înapoi, ca să-mi facă loc, şi-a strigat-o pe Magnolia, 
care se întinsese şi începuse să-mi adulmece, cu interes, hainele 
ude, ţinându-se departe de mine. 

Şi ia ghid. Am ezitat. Atunci a venit clipa decisivă. Până nu 
intram în casa aceea, încă mai puteam să mă întorc şi să fug, să 
scap. Odată intrată în casă, va fi mult mai greu. So- coteşte-l un 
mic capriciu al personalităţii mele, dar tind să mă sperii dacă mă 
simt prinsă în capcană pe undeva. Cu toţii facem aşa, adică noi, 
stolul. Când trăieşti într-o cuşcă în primii tăi ani de viaţă, ţi se 
poate întâmpla şi asta. 

Insă sunt destul de cinstită cu mine însămi ca să ştiu că nu 
puteam continua aşa, adică udă, îngheţată, flămândă şi puţin 
cam vlăguită din cauza pierderii de sânge. Trebuia să înghit 
hapul şi să accept ajutorul. De la nişte străini. 

Am întrebat: 

— Părinţii tăi sunt acasă? 

— Nu-i decât mama, a răspuns Ella. Tata nu. Haide, să If 
ducem înăuntru. Mama te poate ajuta. Magnolia, aici, vino fetiţo. 
Ella s-a întors şi a pornit spre casă. A bocănit pe treptele <li- 

lemn, apoi s-a întors şi s-a uitat după mine. 

— Poţi să mergi singură? 

— him... 

Încet, am luat-o spre căsuţa Ellei, care strălucea cu căl- ilură 
şi lumină. M-am simţit ameţită şi panicată. Aceasta ar fi putut fi 
ultima mare greşeală dintr-un şir lung de erori uriaşe pe care le 
comisesem deja astăzi. 

Mi-am sprijinit mâna rănită cu cea zdravănă. 

— Oh, Doamne... sânge? făcu Ella, holbându-se la bluza mea 
de un albastru-deschis. Oh, nu, haide, trebuie să mergem 
repede înăuntru! 

A deschis uşa împingând-o cu umărul, aproape împie- 
dicându-se de Magnolia, care s-a îndepărtat repejor. 

— Mamă! Mamă! Fata asta are nevoie de ajutor! 

Am simţit că încremenesc. Stai sau fugi. Stai sau fugi. Stai? 

— Crezi că sârma asta o să ţină? şopti Gasman. 
Iggy dădu din cap, încruntându-se în vreme ce răsucea cu 


cleştele capătul celor două cabluri, unindu-le. Se sprijini ile un 
pin, pentru mai multă forţă, iar când firul se strânse, il prinse cu 
o clemă şi-o închise. 

— Asta o să ţină cât de cât, şopti el ca răspuns. Până c.înd un 
anumit Hummer îl loveşte cu viteză maximă. 

Gasman clătină trist din cap. Ce mai noapte. Făcuseră .1 ta 
tea, nici chiar Max n-ar fi putut reuşi mai bine. Spera că Max o 
salvase deja pe Angel. Spera că nu se întâmplase nimic rău. 
Dacă cercetătorii puseseră mâna pe Angel... O văzu pentru o 
clipă, palidă şi fără viaţă, întinsă pe o masă din oţel rece, în 
vreme ce halatele albe comentau structura ei osoasă 
neobişnuită. Inghiţi un nod şi alungă imaginea 
îns.păimântătoare. Privi în jur din nou, trăgând cu urechea. 

— Ne întoarcem? şopti Iggy. 

— Da. 

Ridicându-se în picioare, Gasman se înălţă de la sol, răsărind 
aproape de copaci. Se luă după umbra întunecată Im Iggy, în 
vreme ce acesta reduse viteza şi viră înapoi spre vest, către 
casă. De acolo, de sus, Gasman nu putea distinge nimic din 
isprava lor, ceea ce era un lucru bun. Nu voiau ca Eliminatorii să 
poată vedea prelata din elicopterul lor, sau firul declanşator 
decât după ce era prea târziu. 

— Am acoperit căile de intrare şi de ieşire, îi zise lui Iggy 
odată ce ajunseră la altitudinea de croazieră. Pata de ulei, cuiele 
de pe drum, firul de declanşare. Ar trebui să fie suficient. 

Iggy dădu din cap. 

— îmi pare rău că nu l-am putut folosi pe Big Boy, spuse el. 
Dar nu vreau să-l irosim. De fapt, noi trebuie să-i vedem primii. 
Vreau să spun, tu să-i vezi. 

— Poate mâine, spuse Gasman pe un ton încurajator. leşim 
şi-o să vedem ce prăpăd am produs. 

— Provocat, făcu Iggy. 

— Cum zici tu, rosti Gasman inspirând adânc aerul rece al 
nopţii. 

Las' să vadă şi Max cât au fost ei de cool. 

O femeie cu părul negru şi priviri îngrijorate a deschis uşa mai 
larg. 

— Ce-i, Ella? Ce s-a întâmplat? 

— Mămico, ea este... 

Ella s-a oprit cu mâna în aer. 

— Max, amzis. 

De ce n-am folosit un nume fals? Pentru că nici nu m-am 
gândit la asta. 

— Prietena mea, Max. Ea-i fata de care ţi-am povestit, cea 
care m-a salvat de Jose şi de Dwayne şi ceilalţi. M-a salvat. Dar 
au împuşcat-o. 

— Oh, nu! a exclamat mama Ellei. Te rog, Max, vino înăuntru. 
Vrei să-i sun pe părinţii tăi? 

Stăteam pe covoraşul de la intrare, nedorind să las ploaia şi 
sângele să li se scurgă pe podea. 

— Hmmm... 

Apoi, mama Ellei a dat cu ochii de bluza mea pătată de sânge, 
şi privirile i s-au oprit pe faţa mea. Obrazul îmi era lulit, un ochi 
învineţit. Întreaga situaţie s-a schimbat brusc m acea clipă. 

— Stai să-mi iau trusa, a zis ea cu blândeţe. Dă-ţi jos pantofii 
şi du-te cu Ella la baie. 

Am lipăit prin hol în ciorapii mei uzi. 

— Ce trusă vrea să aducă? am şoptit. 

Ella a aprins lumina şi m-a condus într-o baie de modă veche, 
cu gresie verde şi-un inel de rugină pe fundul chiuvetei. 

— Trusa ei medicală, mi-a şoptit fata. E veterinar, aşa că se 
pricepe la răni. Chiar şi la oameni. 

Un veterinar! Am început să râd încet şi a trebuit să mă las pe 
marginea căzii. Un veterinar. Stai să vezi când o să descopere 
cât de bine s-a nimerit. 

Mama Ellei a intrat cu o cutie de plastic care conţinea trusa de 
prim ajutor. 

— Ella, ai putea să-i aduci lui Max ceva suc sau altceva. 
Probabil că are nevoie de ceva dulce şi lichide. 

— Sucul ar fi grozav, am spus cu toată convingerea. 

Ella a dat din cap şi a pornit grăbită pe hol. 

— Presupun că nu vrei să-i sun pe părinţii tăi? a spus încet 


mama Ellei, începând să taie gulerul bluzei mele. 

— Hm, nu. 

Bună, laboratorul? Aş putea vorbi cu eprubeta, vă rog? 

— Şi nici poliţia, nu? 

— Nu-i nevoie să-i implicăm, am fost de acord, apoi mi-am 
tinut răsuflarea când degetele ei blânde găsiră rana de pe braţul 
meu. Cred că glonţul doar m-a zgâriat. 

— Da, cred că ai dreptate, însă rana-i destul de adâncă şi 
murdară. lar aici... 

Stăteam încremenită, holbându-mă drept înainte, cu toate 
simţurile încordate. Îmi asumam un mare risc acum. Nici n-ai 
idee cât de mare. Nu mai lăsasem niciodată pe nimeni din afara 
stolului să-mi vadă aripile. Însă aceasta era o situaţie pe care n- 
o puteam rezolva singură. Uram asta. 

Mama Ellei s-a încruntat uşor. A tăiat gulerul şi apoi a tras de 
bluză în jos, lăsându-mă doar în tricou. Stăteam acolo ca o 
statuie şi simţeam o răceală de gheaţă pe dinăuntru, care n- 
avea nicio legătură cu faptul că eram udă. 

— Uite. 

Ella mi-a dat un pahar mare cu suc de portocale. Practic, m- 
am înecat încercând să-l dau peste cap cât mai repede posibil. 
Oh, Doamne, era atât de bun. 

— Ce-i cu..., a început mama Ellei, pipăind cu degetele pe 
marginea aripii mele, acolo unde se plia şi se strângea în 
adâncitura de lângă spinarea mea, între umăr şi şold. 

S-a aplecat să vadă mai bine. 

M-am holbat la ciorapii mei uzi, la degetele strânse. 

M-a răsucit uşor, iar eu am lăsat-o. 

— Max. 

Ochii ei de un căprui-închis arătau îngrijoraţi, obosiţi şi 
nervoşi, toate odată. 

— Max, ce-i asta? a întrebat ea încet, atingând penele care 
de-abia dacă se vedeau. 

Am înghiţit din greu, ştiind că tocmai îmi pierdusem orice 
speranţă pentru o relaţie normală cu Ella şi mama ei. Am 
revizuit în minte planul casei: la dreapta, pe hol, imediat la 
stânga, apoi uşa din faţă. Probabil că mi-ar lua doar câteva 
secunde. Aş reuşi s-o fac. Probabil că mi-aş putea înşfăca şi 
ghetele din mers. 

— Este o... aripă, am şoptit. 


Din colţul ochilor am văzut-o pe Ella încruntându-se. 

— Este... hm... aripa mea. 

Tăcere. 

— Mi-au rănit-o. 

Am inspirat adânc, simţindu-mă de parcă îmi venea să bo- 
răsc, apoi, încet şi cu grijă, mi-am întins puţin aripa, ca mama 
Ellei să poată vedea unde-am fost împuşcată. Ochii li s-au 
căscat cât cepele. Şi s-au tot căscat şi s-au tot căscat. Până la 
urmă, m-am aşteptat să-i văd cum le sar afară şi cad pe podea. 

— Ce..., a început Ella întrebătoare. 

Mama ei s-a aplecat s-o examineze mai îndeaproape. Era 
uimitor că încerca să se poarte normal, ca şi cum, oh, bine, aio 
aripă. Mare brânză. 

Practic, m-am hiperventilat, simţindu-mă ameţită şi cu un soi 
de viziune îngustată, de tunel. 

— Da, şi aripa ţi-a fost lovită, a murmurat mama Ellei, 
întinzând-o atât de grijulie. Cred că glonţul a rupt puţin din os. 

S-a dat înapoi şi m-a privit. 

M-am holbat la podea, simțind greutatea privirii ei. Nu-mi 
venea să cred că ajunsesem în această situaţie. Fang o să mă 
omoare. Şi după ce-o să fiu moartă, o să mă mai omoare încă o 
dată. 

Şi-aş merita-o. 

Mama Ellei a tras adânc aer în piept, după care l-a expirat 
imediat. 

— Bine, Max, a spus ea cu o voce calmă, controlată. In primul 
rând, va trebui să curăţăm rănile şi să oprim sângerarea. Când 
ţi-ai făcut ultima oară vaccin antitetanos? 

M-am uitat fix în ochii lor. Mama Ellei părea stăpână pe 
situaţie şi... incredibil de atentă. Cu mine. Devenisem o mare 
plângăreaţă în ultimele două zile, aşa că n-am fost deloc 
surprinsă să simt cum lacrimile-mi înceţoşau vederea. 

— Hm, niciodată. 

— OK, mă pot ocupa şi de asta. 

— Hai, haide, pufni Gasman. 
Se ţinea atât de strâns de o creangă de pin, încât de-abia 


dacă-şi mai putea simţi degetele. 

— Ce se întâmplă? întrebă Iggy nerăbdător. Povesteşte-mi 
tot. 

Era dimineaţa devreme, iar ei doi erau cocoţaţi în apropiere 
de vârful unui pin bătrân, care se înălța deasupra unuia dintre 
drumurile forestiere abandonate. Studiaseră ituaţia, iar Gasman 
avusese dreptate: cel puţin doi dintre eliminatori, poate mai 
mulţi, îşi aşezaseră tabăra improvizată nu departe de locul unde 
aterizase elicopterul. Părea destul de clar că-i căutau pe ceilalţi 
din stol. Nu conta dacă voiau să-i omoare sau să-i răpească: 
capturarea era de ne- lonceput. 

Gasman încă mai avea coşmaruri în care se pomenea înapoi, 
la Şcoală. Visa că halatele albe îi luau sânge, îi injectau tot felul 
de substanţe, pentru a vedea cum reacţiona, îl făceau să alerge 
şi să sară, apoi îi dădeau să înghită o substanţă radioactivă, 
pentru a-i putea studia sistemul circulator. Zile şi săptămâni fără 
de sfârşit şi ani de suferinţe, de răni şi vomitat, de istovire, ţinut 
într-o cuşcă. Mai degrabă, Gasman ar fi murit decât să se mai 
întoarcă acolo. Şi Angel ar fi preferat să moară, dar n-avusese 
de ales. 

— Vine Hummerul, zise Gasman în şoaptă. 

— Pe drumul din dreapta, nu? 

— Îhî. Şi vine cu viteză prea mare. 

Gasman zâmbi uşor, îngrijorat. 

— Nu prea conduc prudent. Nţţţ. Ce păcat. 

— OK, vin, murmură Gasman. Încă vreo patru sute de metri. 

— Poţi vedea prelata? 

— Nu. 

Gasman privi încordat cum Humvee-ul acoperit de noroi 
gonea pe drumul forestier din pământ. 

— Acuş, acuş, îi şopti lui Iggy, care, practic, vibra de 
nerăbdare. 

— Sper că şi-au pus centurile de siguranţă. Nu! 

Se întâmplă chiar atunci. 

Era ca şi cum ai fi privit un film. Acum vehiculul pă- trăţos, 
negru, gonea pe drum, pentru ca în clipa următoare să vireze 
violent spre stânga, scrâşnind sonor din frâne. Începu o serie de 
derapaje lente, greoaie, smucite, pe drum în jos, apoi făcu un 
salt neaşteptat spre copacii de pe o margine. Îi lovi înclinat pe o 
parte, după care zbură prin aer răsturnat cam cincisprezece 


metri, înainte de a se prăbuşi la pământ cu un zgomot greu. 

— Uau, făcu Gasman încet. A fost incredibil. 

— Ai două secunde ca să-mi descrii totul, spuse Iggy nervos. 

— Aaatins uleiul ca lumea. S-a răsucit, a intrat în copaci şi s-a 
răsturnat, îi povesti Gasman. Acum e pe spate, ca un gândac 
mare, urât, mort. 

— Da! 

Iggy lovi aerul cu pumnul, provocând legănarea crengii lor. 

— Ceva semne de viaţă? 

— Aăă... oh, da. Da, unul dintre ei tocmai a spart un geam. 
Acum se caţără afară. Arată destul de şucăriţi. Pot merge, deci 
nu sunt chiar aşa de loviți. 

Gasman i-ar fi vrut pe Eliminatori cu totul scoşi din joc, ca să 
nu-şi mai facă probleme din cauza lor. In acelaşi timp, nu era 
sigur cum s-ar simţi dacă ar fi murit de-a binelea. 

Apoi îşi aminti că o luaseră pe Angel. 

Decise că era, probabil, OK să sufere un accident care să le fi 
periclitat viaţa. 

— Mai spune-mi. 

Iggy părea dezamăgit. 

— Are vreun rost să-l lansăm pe Big Boy peste ei acum? 

Gasman clătină din cap, îşi aminti că Iggy nu-l putea 

vedea şi zise: 

— Nu cred. Vorbesc în staţiile lor de radio. Acum se îndreaptă 
direct spre pădure. Probabil că am declanşa un incenidiu de 
pădure uriaş, ceva de genul acesta. 

— Hmm. 

Iggy se încruntă. 

— OK. Trebuie să ne regrupăm, lansăm Faza Doi. Ce-ar fi să 
mai zăbovim prin vechea cabană vreun minut? 

Cool, făcu Gasman. Hai să mergem. Am făcut destule pentru 
o singură zi. 

Cu optzeci de ani în urmă, tăietorii de lemne folosiseră o 
cabană improvizată din apropiere drept bază, în timpul 
sezonului tăierilor de copaci. Abandonată în ultimii treizeci de 
ani, era, practic, o ruină. lar asta o transforma într-un adăpost 


deosebit de bun pentru stol. 

— Aşadar, Faza Unu s-a terminat, zise Iggy, aşezându-se pe 
un şezlong rupt, din plastic. 

Adulmecă prin aer. 

— N-am mai dat pe aici de secole. 

— În, făcu Gasman, privind de jur împrejur. În caz că ai vreun 
dubiu, este tot un morman de gunoi. 

— întotdeauna a fost un gunoi, spuse Iggy. De asta ne şi 
place. 

— Omule, nu-mi iese din cap şi gata... prelata plină de ulei 
care a mătrăşit total Hummerul, comentă Gasman. A fost cam 
înspăimântător. S-o faci de-adevăratelea. 

Iggy deschise rucsacul şi-l scoase pe Big Boy, plim- bându-şi 
degetele sensibile pe ceasul fixat cu bandă adezivă de pachetul 
exploziv. 

— Trebuie să-i terminăm pe Eliminatori, murmură el. Ca să 
nu se mai poată atinge de noi. 

— Casă n-o mai ia niciodată pe Angel, spuse Gasman, 
mijindu-şi ochii. Eu zic să lovim elicopterul. 

Iggy dădu din cap şi se ridică. 

— Da. Ascultă, hai să plecăm de-aici, ne întoarcem acasă, 
mai pregătim nişte planuri. 

În clipa următoare, o vibraţie uşoară a podelei îl făcu pe Iggy 
să încremenească. Gasman îl privi în grabă, văzându-i ochii orbi 
mişcându-se agitaţi. 

— Ai auzit? şopti Gasman, iar Iggy dădu din cap, ridi- cându- 
şi mâna. Poate că un raton... 

— Nu întimpul zilei, răspunse Iggy de-abia auzit. 

Un scrâşnet uşor pe uşă îi îngheţă lui Gasman sângele în 
vene. Desigur, era doar un animal, vreo veveriţă, altce... 

— Purceluşilor, purceluşilor, lăsaţi-mă să intru. 

Glasul şoptit, senin şi angelic părea că pluteşte printre 

crăpăturile uşii ca un fum otrăvitor. Era o voce de Eliminator, 
o voce care dacă-ţi cerea să te arunci de pe o stâncă, o făceai. 

Cu inima bătându-i nebuneşte, Gasman scotoci repede 
încăperea cu o privire cercetătoare. Uşa. Două ferestre, una în 
încăperea principală şi alta micuță în baie. Se îndoia că ar putea 
strecura prin cea de la baie, iar Iggy cu atât mai puţin. 

Eliminatorul zgârie din nou uşa, iar lui Gasman i se ridică 
părul de pe ceafă. OK, fereastra de-aici atunci. Incepu i se tragă 


spre ea, ştiind că Iggy va putea să se ia după zgomotul aproape 
imperceptibil. 

Pac! Uşa se trânti de perete, aşchiile de lemn zburând prin aer 
ca nişte săgeți. 

— Către ora opt, şopti Gasman, indicându-i astfel lui Iggy 
unde se afla fereastra, în vreme ce mintea lui înregistra apariţia 
mătăhăloasă a unui Eliminator care umplea cadrul uşii. Muşchii i 
se încordară pentru saltul pe fereastră, însă lumina provenită de 
la ea fu blocată, dintr-odată, de un cap uriaş, rânjitor. 

— Hei, purceluşilor, purceluşilor, purceluşilor, îi zefle- misi un 
al doilea Eliminator prin geamul acoperit de murdărie. 

Anii de antrenament obligatoriu, impus de Max, acţionară ca 
un declic, în vreme ce adrenalina se răspândi în organismul lui 
Gasman. Uşa blocată. Fereastra blocată. Erau înconjurați, fără 
nicio cale de scăpare clară la dispoziţie. Va avea loc o 
confruntare, îşi dădu el seama, pregătindu-se deja. 

Mai mult ca sigur, o luptă pe viaţă şi pe moarte. 

Nudge se trezise de patru ori înainte ca, într-un târziu, să se 
răsucească în culcuş şi să-şi întredeschidă ochii. 

Era aproape de zorii zilei. Fang plecase. Prima s-a dus Angel, 
apoi Max, iar acum... Fang. 

Duşi! Nudge privi în jur, târându-se până la deschizătura 
peşterii în mâini şi-n genunchi. Nimic nu te trezeşte mai repede 
ca panica, îţi pune toate simţurile în mişcare. Nudge se simţea 
foarte alarmată, înspăimântată, cu prea multe gânduri 
bântuindu-i prin minte. 

Privirea-i fu atrasă de o mişcare, iar capul i se întoarse după o 
formaţie răsfirată de şoimi care străbăteau cerul îngheţat, alb- 
albastru. Erau atât de frumoşi, de puternici, graţioşi, deveniți 
una cu cerul şi pământul şi stâncile dure. 

Unul dintre ei era Fang. 

Nudge se ridică grăbită, aproape lovindu-se cu capul de 
tavanul scund al peşterii. Fără nicio ezitare, se avântă de pe 
marginea stâncii spre cer. Işi desfăcu aripile şi prinse curenţii de 
aer precum vântul în pânze şi, dintr-odată, deveni o bărcuţă 
maro, avântată pe marea nesfârşită şi albastră. 


Se apropie de şoimi şi, după câteva ocheade aspre şi ascuţite, 
aruncate spre ea, se deplasară în aşa fel încât să li se poată 
alătura. Fang o privea, iar Nudge fu surprinsă de figura lui, cât 
de viu părea acum, cât de... relaxat. Fang se arăta întotdeauna 
foarte îngrijit, cumva încordat, ca o strună pe arc. Acum arăta 
relaxat şi eliberat, viu. 

— 'Neaţa, zise el. 

— Mi-e foame, răspunse Nudge. 

El dădu din cap. 

— Oraşul e la vreo trei minute distanţă. la-te după mine. 

Îşi înclină trupul într-un fel nou, care-1 proiectă în sus, 
departe, fără a-şi mişca aripile. Era grozav, ca un avion. Nudge 
încercă şi ea, însă nu-i reuşi la fel de bine. Va trebui să mai 
exerseze. 

Sub ei se întindea o autostradă îngustă, cu două benzi, 
mărginită de ultimele magazine şi firme înainte ca drumul să 
cotească spre deşert. Fang îşi cobori privirile: un fast-food, cu un 
container imens în spate. Chiar şi de la această înălţime, Nudge 
putea vedea cum un lucrător arunca nişte cutii de carton pline 
cu de toate, pregătindu-se pentru o nouă zi. 

Dădură ocol de două ori, până când se asigurară că lucrătorul 
nu va mai ieşi, apoi coborâră rapid, ca nişte bombe, strângându- 
şi aripile astfel că numai vârful penelor le ghida picajul. La zece 
metri deasupra containerului, îşi desfăcură aripile din nou, 
frânând brusc, apoi aterizară aproape în tăcere, pe marginea 
metalică a containerului. 

— E Nirvana, făcu Fang, căutând prin mâncarea încă bună, 
dar nevandabilă. Un hamburger? 

Nudge chibzui, apoi dădu din cap. 

— Nu ştiu... după ce i-am văzut pe şoimi cum sfâşie animale 
mici... oh, dar uite două salate. Şi nişte plăcinte cu mere! Bonus! 

Strânseră în talie şnururile pelerinelor. Apoi, în viteză, 
începură să bage mâncarea în interiorul hainelor, orice putea fi 
transportat. La trei minute după ce aterizaseră, erau din nou 
sus, încărcaţi cu provizii de hrană şi zâmbitori. 

Era uluitor cum se simţea Nudge după ce mâncase. Oftă şi se 
aşeză la intrarea în peşteră cu picioarele încrucişate, privindu-i 
pe şoimi cum zburau. 

Fang termină cea de-a cincea chiflă cu hamburger şi-şi şterse 
degetele de blugi. 


— Ştii, cred că felul în care zboară şi toate astea sunt un Id 
de mesaje către alţi şoimi, zise el. Ca şi cum le-ar spune unde-i 
vânatul, sau unde se duc şi aşa mai departe. Incă iui mi-am dat 
seama. Dar o să văd eu. 

— Oh. 

Nudge se lăsă pe călcâie şi-şi întinse aripile, bucu- i induse de 
soarele care-i încălzea penele. Incercă să păstreze tăcerea, ca 
să nu-l deranjeze pe Fang, dar după cinci minute era aproape 
de explozie. 

Fang? Trebuie să mergem s-o găsim pe Max, spuse ea. Sau n- 
ar trebui să ne luăm zborul şi să încercăm s-o găsim pe Angel? 

Fang îşi mută cu greu atenţia de la şoimi. 

O să ne întoarcem să cercetăm zona după Max, zise. 

Trebuie să fi... păţit ea ceva. 

Nudge dădu solemn din cap, incapabilă să definească ce-ar fi 
putut fi acel ceva care-o despărţise pe Max de ei. Nici nu voia să 
se gândească la asta. 

Fang se ridică, înalt şi întunecat pe fundalul pietrei lustruite de 
vânt, de culoare nisipie, a stâncii. Privi în jos spre ea, cu o 
expresie calmă şi răbdătoare, iar ochii nu-i reflectau deloc 
lumina. 

— Eşti gata? 

Nudge sări în picioare, scuturându-şi nisipul de pe fund. 

— Absolut. Hm, unde crezi că artrebui să... 

Dar Fang îşi luase zborul deja, purtat de vânt, ridicat în sus, 
prin văzduh, de curenţii de aer înălţaţi din canionul de dedesubt. 

Nudge îşi luă un mic avânt sărind de pe stâncă pe urmele 
băiatului. 

— Tarzan! strigă ea. 

Indiferent ce-o mai fi însemnat şi asta. 

M-am trezit încălzită, uscată, bandajată şi în siguranţă. 

Mă simţeam ca naiba. 

Ca întotdeauna, imediat după trezire, m-am speriat în primul 
moment, neştiind unde mă aflam. Creierul meu a înregistrat, 
neliniştit, detaliul tapetului floral. Un pat moale şi cald, care 
mirosea a balsam de rufe. M-am uitat în jos. Purtam o bluză 


imensă, cu un personaj de desene animate pe ea, unul 
necunoscut mie. 

Eram în casa Ellei. Şi se presupunea că o salvam pe Angel, 
dacă măcar mai era în viaţă. Fang şi Nudge înfigeau, probabil, 
ace într-o păpuşă Max. Nici nu-i condamnam. 

Acum că mă trezisem, durerea din umăr şi aripă m-a lovit din 
nou, o durere ascuţită, împrăştiată ca o explozie stel ară. Uf. Mi- 
am amintit cum îmi dislocasem cândva umărul, antrenându-mă 
cu Fang. M-a durut atât de tare, încât mă clătinam pe picioare 
ţinându-mă de umăr, încercând să nu plâng. Jeb m-a liniştit, 
vorbindu-mi, abătându-mi gândurile de la umăr, şi tocmai când 
mă aşteptam mai puţin, l-a împins la loc. Instantaneu, întreaga 
durere s-a dus. Mi-a zâmbit şi mi-a dat părul transpirat la o parte 
de pe frunte, aducându-mi nişte limonadă. lar eu m-am gândit: 
asta-i ceea ce-ar face un tată. E mai grozav decât ce-ar face un 
părinte. 

încă îmi era atât de dor de Jeb, încât mi s-a pus un nod în gât. 

Deodată, am încremenit pentru că uşa camerei s-a deschis 
foarte, foarte încet şi fără niciun zgomot. 

Fugi! urla mintea mea, în vreme ce degetele mi s-au strâns ca 
nişte gheare pe aşternut. Zbori! 

Ochii căprui ai Ellei, curioşi şi scotocitori, mă priveau de după 
uşă. A rostit încet, peste umăr: 

— Cred că s-a trezit. 

Mama Ellei şi-a făcut apariţia. 

— 'Neaţa, Max. Ţi-e foame? îţi plac clătitele? 

— Câmăciori de micul dejun? adăugă Ella. Fructe şi de toate? 

Am sperat că doar mi s-a părut că-mi curg balele pe cămaşa 
de noapte. Am dat din cap. Au zâmbit şi-au plecat, iar după 
aceea am văzut hainele de pe patul meu. Blugii şi ciorapii, 
hainele mele, fuseseră spălate, iar lângă ele era o bluză mov- 
deschis, cu găuri mari, recent tăiate, la spate. 

Mama Ellei avea grijă de mine, aşa cum făcuse şi Jeb. Nu 
ştiam cum să mă port, ce să spun. 

O fată se putea obişnui cu astea. 

Indiferent cât de repede-i ucideau Eliminatorii, Gasman ora 


sigur că se va simţi ca şi cum ar fi durat o veşnicie. 

— Sus şi valea, icni Iggy, apropiindu-se uşor de el. 

Sus şi valea? Gasman se încruntă. Iggy probabil că glumea. 
Drept în sus? 

Poc! Gasman sări când fereastra din spatele lui se spulberă 
într-o explozie de sticlă spartă şi lemn rupt. Un Eliminator intră 
prin deschizătura zdrenţuită rânjind tăcut. 

— Ca să vezi! exclamă primul Eliminator cu un zâmbet 
încântător. L-am prins pe cel mic, n-au nevoie de voi doi în viaţă. 
Râseră, iar râsul lor răsună ca un dangăt de clopot alânc şi 
feţele lor începură să se schimbe. Gasman nu se l'iitu abţine să 
nu se strâmbe în timp ce aceştia se transformau, devenind tot 
mai vizibil lupi, cu boturile alun- e,mdu-se, cu dinţii ieşind în 

afară, până când boturile | mi ură pline de lame de cuţit. 

— Băieți, măi băieţi, făcu unul dintre ei, parcă torcând. N11 
v-a spus nimeni niciodată? Puteţi fugi, dar nu vă puteţi incunde. 
Părul său strălucitor, negru, devenea mai bogat, şi începuse 

să-i apară grotesc pe braţe şi palme. Işi linse buzele, 
literalmente, şi-şi frecă palmele imense, păroase, ca şi cum ar fi 
imitat nişte personaje negative din desenele animate. 

— Gata? 

Glasul lui Iggy era atât de stins, buzele-i erau atât de 
încordate, încât Gasman nu era sigur dacă auzise cu adevărat 
ceva. Fiecare clipă părea că se prelungeşte nefiresc de mult. Îşi 
strânse pumnii, ţinându-i îndepărtați de corp. Era gata. Sigur. 

— Mutantul ăsta-i orb, zise unul dintre Eliminatori, arătând 
spre Iggy. Nu-ţi face probleme, băiete. Se va termina curând şi 
nu va mai trebui să te chinui cu asta, cu orbirea. E păcat că nu 
ti-au pus ochi noi, aşa ca ai mei. 

Gasman privi spre el, şi în gât îi urcă o senzaţie de vomă când 
văzu ce voia Eliminatorul să spună. O bilă din oţel inoxidabil era 
aşezată adânc într-una din orbite. Un licăr roşiatic, ca de laser, o 
făcea să pară ca şi cum ar fi fost plină de sânge. Eliminatorul 
rânji şi-şi întoarse ochiul spre Gasman. Un punct roşu apăru pe 
cămaşa băiatului şi, pe când privea, începu să ardă încet, 
făcându-i o gaură în pânză. 

Eliminatorii râseră. 

— Aţi plecat înainte să apuce să vă doteze cu ultima 
tehnologie, zise unul. Paguba voastră. 

Da, aşa-i, se gândi Gasman cu dezgust. 


— Ce-aţi zice voi de asta, purceluşilor? întrebă primul 
Eliminator. N-aţi vrea să încercaţi să fugiţi? Cine ştie, poate că 
aveţi noroc. Pentru ceva vreme. 

Rânjind de nerăbdare, Eliminatorii se apropiară. 

— Latrei. 

Din nou, Gasman nu era sigur dacă-1 auzise pe Iggy, sau doar 
îşi imaginase. 

— Unu. 

Degetele de la picioarele lui Gasman se încordară în tenişi. 

— Doi. 

Când lggy strigă „Trei!“, Gasman sări direct în sus, des- 
chizându-şi aripile cu un şuierat puternic. Scoţând un urlet de 
furie, unul dintre Eliminatori îl prinse pe Gasman de un picior şi 
trase. Deasupra lui, Iggy ţâşni prin acoperişul putred al cabanei 
urcând în văzduh. Gasman îşi eliberă piciorul din strânsoarea 
Eliminatorului. 

Apoi ţâşni şi el prin acoperişul spart, strângându-şi bine .iripile 
ca să poată încăpea prin gaură. Afară, pierdu altitudine mult 
prea repede şi ateriză stângaci pe o grindă de pe acoperiş. 
Alunecă într-o parte, agăţându-se de ţiglele care se desprindeau 
în mâinile lui. 

Iggy ţipă de la şase metri deasupra lui: 

— Gazz! Dă-i drumul! 

Tocmai când aluneca peste marginea acoperişului, Gasman îşi 
desfăcu aripile. Se lansă în picaj cu toată forţa lui, .ipoi îşi ridică 
aripile şi le lăsă din nou în jos. Când urca, pentru a-1 întâlni pe 
Iggy, acesta aruncă un pachet în cabană. 

— Dă-i drumul, mişcă-te, mişcă-te! strigă Iggy, fâlfâind din 
aripi ca nebunul. 

In câteva secunde, ajunseră la sute de metri distanţă. 

Buuum! Doar atât că a fost, mai degrabă, un ba-ba-bu- 
iiuuuum! 

Cei doi băieţi goniră din calea exploziei, rostogolin- 1111 se 
pe spate, prin aer, din cauza undei de şoc. Gasman .e redresă, 
cu ochii căscaţi, în vreme ce o minge de foc cu un diametru de 
zece metri se ridica pe locul unde fusese cabana. 

Rămase fără grai. 

După ce mingea de foc produsă de Big Boy se dezintegra, 
cabana arse cu veselie, lemnul său vechi şi putred fiind 
consumat la fel de repede ca vreascurile. Flăcările se înălţau 


spre cer atingând copacii verzi de pe margine, şerpuind pe 
pământ când acele uscate de pin luară foc. 

Doamne, ce frumos era! 

— Ei, spuse Iggy după o vreme îndelungată, asta o să le 
ajungă. 

Gasman dădu din cap, simțindu-se îngrozitor. Un trup 
întunecat fusese propulsat în aer din cauza exploziei, căzând 
înapoi pe pământ ca un tăciune aprins. Celălalt Eliminator se târî 
la câţiva metri depărtare de cabană, o siluetă arzând, care 
dispăru cu contururile înceţoşate de flăcări. 

— Doar dacă nu cumva au scăpat, adăugă Iggy. 

Desigur, Iggy nu văzuse nimic. Gasman îşi drese glasul. 

— Nu, spuse el. Sunt morţi. 

Se simţi uşor dezgustat, vinovat şi murdar. Apoi îşi aminti de 
Angel, cum împărţise ea ultima îngheţată cu el, cu trei seri 
înainte. Era atât de mică şi numai Dumnezeu ştia ce lucruri 
oribile făceau cu ea. Îşi încleştă maxilarul. 

— Luaţi asta, mormăi el. Asta a fost pentru sora mea, pentru 
Angel, gunoaie mâncătoare de rahat. 

Apoi dădu cu ochii de Hummerul negru, cu caroseria îndoită, 
gonind spre cabana în flăcări. Un Eliminator era aplecat peste 
geamul din dreptul locului pasagerului şi privea prin binoclu. 

— Haide, Iggy, zise Gasman. Hai să plecăm de-aici. 

Bătaia clopotului se auzi strident, şi mâinile aspre o împinseră 
pe Angel înainte. Se împiedică, redresându-se în ultima clipă 
înainte de a cădea peste nişte bobine de sârmă lamelată. 

Angel ar fi vrut să plângă. Făcuse asta toată dimineaţa i acum 
era pe la sfârşitul amiezii. 

Era flămândă şi ameţită, şi-o dureau toţi muşchii, iar ei tot o 
mai obligau să alerge. 

Era un labirint, Angel ştia asta. 

Îl pregătiseră într-o sală uriaşă, ca o sală de sport, în clădirea 
principală a Şcolii. Sunau dintr-un clopot şi o împingeau înainte, 
iar ea trebuia să alerge cât de repede putea 

pentru a găsi ieşirea. De fiecare dată, labirintul era altfel, cu 
ieşirea într-un alt loc. Dacă încetinea, primea un şoc electric atât 


de puternic, încât îi zdruncina şi creierii, ori o arde, iu firele 
încălzite la roşu, de sub tălpile ei. Aşa că Angel , alerga orbeşte 
înainte, cu ochii înceţoşaţi de lacrimi, cotind meoace şi-ncolo 
până când, în cele din urmă, ieşea afară împleticindu-se. 

Apoi primea o gură de apă şi era lăsată să se odihnească cinci 
minute, până când refăceau labirintul. 

Angel trase aer adânc în piept, încercând să păstreze tăcerea. 
Ura asta. Dacă ar şti dinainte... dacă ar fi ştiut, ar putea alerga 
repede prin interior şi n-ar mai curenta-o sau arde. 

Angel se ridică, simțind fiori de nerăbdare străbătân- du-i şira 
spinării. Îşi închise ochii şi încercă să asculte la ce se gândeau 
halatele albe. 

Unul dintre cercetători voia să lase un Eliminator să pătrundă 
în labirint, să o atace, ca să vadă cât era de puternică. Altul se 
gândea că ar trebui să mărească suprafaţa firelor 
incandescente, ca să fie întotdeauna nevoită să fugă peste ele, 
fie că încetinea sau nu. Apoi, el ar fi putut studia efectele 
stresului asupra nivelului ei de adrenalină. 

Angel le dorea să ardă pe vecie în iad. 

Unul dintre ei pregătea următorul labirint, scârbosul. 

Angel se concentră, încercând să pară că se odihnea. Cineva-i 
aduse încă o gură de apă şi o sorbi imediat. Putea vedea schiţa 
labirintului! Se afla în mintea ei pentru că halatul alb se gândise 
la el. Angel răsufla din greu, intenţionat, părând epuizată, însă 
simţi fiorii unor noi posibilităţi. 

Asta-i! Ştia cum va arăta următorul labirint. Clipind istovită, 
Angel se ridică, menţinându-şi privirile răvăşite. Revizuia în 
minte planul labirintului: repede la dreapta, apoi iar la dreapta, 
după aceea la stânga, trecea de următoarele trei deschideri spre 
dreapta, până la a patra... şi-aşa mai departe până vedea 
ieşirea. 

Putea vedea toate capcanele, coridoarele înfundate, căile care 
nu duceau nicăieri. 

De-abia aştepta să-i uimească. Va fi distractiv! 

Un halat alb puse mâna pe ea, o făcu să se aşeze înaintea 
intrării în noul labirint. 

Răsună clopotul. 

Cineva o împinse. 

Angel o rupse la fugă. Alergând cât putea de repede, în caz că 
toate firele erau încinse, făcu un viraj scurt la dreapta, un altul 


tot la dreapta, apoi stânga şi tot aşa. Alergă prin labirint cu o 
viteză record, fără nicio ezitare. Nu o curentară deloc şi nu simţi 
nici firele încinse sub tălpi. 

Ţâşni prin ieşirea din labirint, apoi se prăbuşi pe podeaua 
rece, de lemn. 

Secundele treceau. 

Prin minte-i pluteau cuvinte: Uluitor. Abilităţi cognitive. 
Abilităţi de evaluare. Capacitate creativă de rezolvare a 
problemelor. li disecăm creierul. Conservarea organelor. 
Extragem ADN-ul. 

Un glas rosti: 

— Nu, nu-i putem diseca încă mintea. 

Vorbitorul râse, ca şi cum ar fi fost ceva hazliu. Vocea-i suna... 
ca şi cum ar mai fi auzit-o într-un basm sau aşa ceva, poate 
noaptea, sau acasă, ori cu Max... 

Angel clipi, şi-şi recăpătă concentrarea. Făcu greşeala ile a se 
uita în sus. Văzu un bărbat mai în vârstă. Purta ochelari cu ramă 
de sârmă şi-i zâmbea. Nu recepționa niciun fel de gânduri din 
partea lui. Părea... 

— Bună, Angel, spuse Jeb Batchelder cu blândeţe. Nu te-am 
mai văzut de multă vreme. Mi-a fost dor de tine, Ictiţo. 

Nudge nu ştia exact ce se aştepta Fang să vadă. Max, zburând 
către ei? Max, stând pe pământul de sub ei, fă- cându-le semn 
cu mâna ca să le atragă atenţia? Trupul lui Max, chircit... Nudge 
îşi scoase din minte acest gând. Va aştepta. Fang era mai mare 
decât ea şi cu adevărat isteţ; Max avea încredere în el. Şi Nudge 
se încredea în el. 

Cât de departe, în urmă, fusese Max când s-a despărţit de ei? 
Nudge nu-şi putea aminti. Ea şi Fang zburaseră în cercuri tot mai 
largi ore în şir. De unde ştiau ei că Max nu-i depăşise cumva şi-i 
aştepta acum înapoi, lângă lacul Mead? 

— Fang? îţi aminteşti unde-am lăsat-o pe Max? 

— Da. 

— O să mergem acolo? 

Pauză. 

— Nu, chiar dacă putem. 


— Dar de ce? Poate că Max e rănită şi are nevoie de ajutor. 
Poate că trebuie s-o salvăm pe ea înainte de a merge s-o salvăm 
pe Angel. _ 

Era greu să separi acum aceste misiuni. Intâi Angel, acum 
Max, apoi din nou Angel. 

Fang viră spre stânga, îngustând unghiul, aşa cum văzuseră 
că fac şoimii. Nudge se luă după el. Sub ei, pământul părea 
pârjolit, din când în când mai apărea câte-un drumeag, cactuşi, 
tufăriş. 

— Nu cred că Max s-ar fi putut răni prosteşte, zise Fang încet. 
Nu-i genul care să se izbească de un copac, sau să se 
prăbuşească. Aşa că, dacă întârzie pentru că-i rănită, asta 
probabil înseamnă că cineva, o persoană, a rănit-o. Ceea ce 
înseamnă că cineva a aflat ce-i cu ea. Nu vrem să ştie cineva şi 
de noi, ceea ce s-ar întâmpla dacă ne-am duce acolo unde-i 
Max. 

Nudge rămase cu gura căscată. 

— lar dacă Max întârzie pentru că-i ocupată, atunci sosirea 
noastră nu va urgenta lucrurile... va veni atunci când îi pică ei 
bine şi-i pregătită. Aşa că, deocamdată, nu vom face decât o 
recunoaştere generală. Dar nu ne întoarcem pe unde-am venit. 

Nudge auzi în minte glasul lui Max: gândeşte înainte să 
vorbeşti. Aşa că-şi ţinu gura şi căzu pe gânduri. Nu avea nii io 
idee cum de putea Fang să nu se ducă după Max, chiar dacă 
asta însemna că puteau fi capturați sau răniţi. Cu toţii puteau să 
fie capturați sau răniţi încercând s-o salveze pe Angel, nu? De ce 
era Max mai altfel decât Angel? M.ix era mai importantă decât 
Angel, îşi zise Nudge cu un sentiment de vinovăţie. Max avusese 
grijă de ei, îi ajutase să-şi organizeze întreaga viaţă. 

Îi aruncă lui Fang o privire. Fang era bun, dacă nu cald şi 
mănos. Era puternic şi arătos şi capabil. Dar va rămâne cu el, să 
se îngrijească de toată lumea, dacă Max nu mai era? Sau îşi va 
lua zborul şi se va duce undeva unde să trăiască singur, fără să 
se mai complice cu ei? Nudge nu ştia la ce se gândea Fang cu 
adevărat. 

Deodată, Nudge se trezi ştergându-şi lacrimile, înghițind cu 
noduri, simțind cum i se înfunda nasul. Oh, Doamne. Nu putea 
îndura aşa ceva fără Max. Clipind, încercă să-şi limpezească 
vederea şi se străduia să se gândească la altceva. Văzu jos un 
camion alb şi se concentră asupra lui, forţându-se să-şi dea cu 


presupusul despre ce transporta, de unde venea. De parcă ar fi 
contat. 

Inspiră adânc, ţinându-şi respiraţia, refuzând să plângă 
înaintea lui Fang. S-ar putea ca, foarte curând, să trebuiască să 
se ţină foarte tare. Ar putea începe să se pregătească încă de pe 
acum. 

Camionul se îndrepta spre o intersecţie cu indicatoare care 
marcau o răscruce de drum. Nudge clipi şi privi spre literele 
devenite tot mai clare, până când le putu citi. Pe unul scria 
Centrul de primiri California, 28 kilometri. Altul spunea, Las 
Vegas, North, 157 kilometri. Un altul, Tipisco, 4 kilometri. 

Tipisco! Tipisco, Arizona! De unde era Nudge! Acolo fuseseră 
părinţii ei! Oh, Doamne! Oare şi-ar mai putea găsi părinţii? Ar 
mai vrea-o înapoi? Le-a fost foarte dor de ea în toţi aceşti ani? 

— Fang! strigă ea, deja începând să coboare. E Tipisco, jos! 
Mă duc acolo! 

— Nici vorbă, Nudge! zise Fang apropiindu-se de ea. Nu te 
lăsa distrasă tocmai acum. Rămâi cu mine. 

— Nu! făcu Nudge, simțindu-se îndrăzneață şi disperată, 
curajoasă. 

Îşi strânse umerii şi-şi lăsă capul jos, simțind cum pierdea 
altitudine. 

— Trebuie să merg şi să-mi găsesc părinţii! Dacă Max nu mai 
este, voi avea nevoie de cineva. 

Ochii întunecaţi ai lui Fang se căscară de uimire. 

— Poftim? Nudge, eşti dusă. Hai să discutăm despre asta. Hai 
să găsim un loc şi să facem o pauză. 

— Nu! spuse Nudge, cu ochii plini din nou de lacrimi. Mă duc 
jos... şi nu mă poţi opri! 

— Suntem destul de în siguranţă, dacă Eliminatorii nu se 
apucă să ne adulmece, îi şopti Gasman lui Iggy 

Erau amândoi înghesuiți într-o crevasă îngustă pe o latură a 
unei stânci, sus. Tufe crescute la întâmplare acopereau 
deschizătura. Eliminatorii ar trebui să se caţere pe stâncă pentru 
a ajunge la ei, sau să folosească elicopterul. 

Iggy se lăsă pe spate şi-şi puse palmele pe genunchi. 


— Păi, asta-i cât se poate de nasol, spuse el ţâfnos. Mă 
gândeam că, după ce Eliminatorii ăia au muşcat pământul, vom 
fi lăsaţi în pace şi linişte, măcar pentru o vreme. Probabil că au 
cerut întăriri chiar înainte de atacarea cabanei. 

Gasman frământa praful de pe jos între buricele degetelor. 

— Cel puţin, am doborât doi dintre ei. 

Se întreba dacă Iggy se simţea la fel de ciudat şi de prost pe 
cât se simţea el. N-ar fi putut să-şi dea seama. 

— Da, dar acum? Suntem pregătiţi, dar n-avem niciun loc 
unde să mergem, spuse l9gy. N-avem nicio şansă să mergem 
acasă, probabil că-s acum peste tot. Ce-ar trebui să facem? Şi ce 
se întâmplă dacă Max şi ceilalţi se întorc acum şi aterizează în 
plină ambuscadă? 

— Nu ştiu, spuse Gasman frustrat. Nu m-am gândit mai 
departe de a-i arunca naibii în aer. Poate că ar trebui tu să pui la 
punct un plan. 

Băieţii stăteau în semiîntunericul crevasei, respirând aerul 
stătut. Lui Gasman îi chiorăiau maţele. 

— lazi, dă-i drumul, rosti Iggy, lăsându-şi capul pe genunchi. 

— OK, OK, făcu Gasman deodată. Am o idee. E riscantă, iar 
Max o să ne omoare când o afla. 

Iggy îşi înălţă capul. 

— Imi pare genul meu de idei. 

40 


Niciodată, în acei măreţi paisprezece ani ai mei, nu m-am 
simţit normală niciun picuţ, cu excepţia zilei petrecute de mine 
împreună cu Ella şi mama ei, doctoriţa Martinez. 

în primul rând, am mâncat împreună un mic dejun adevărat, 
la masa din bucătărie. Pe farfurii, cu furculiţe şi cuțite alături, şi 
şerveţele. Asta în loc de un hot dog înfipt într-o frigare, pârpălit 
deasupra focului deschis, mâncat direct de acolo. Sau de fulgi 
de cereale fără lapte, ori unt de arahide de pe vârful unui cuţit. 
Fasole din cutie. 

Apoi, Ella a trebuit să plece la şcoală. Eram îngrijorată din 
cauza neisprăviţilor de acolo, dar mi-a spus că profesorul ei era 
capabil să-i ţină din scurt pe copii, şi tot aşa era şi şoferul 
autobuzului. Un autobuz şcolar adevărat! Aşa cum se văd la 
televizor. 

Aşa că eu am rămas cu doctoriţa Martinez. 


— Şi-aşa, Max, a spus ea golind maşina de spălat vase. 

M-am crispat. 

— Vrei să vorbim despre... ceva? 

M-am uitat la ea. Avea un chip bronzat şi blând, ochii ei erau 
calzi şi înţelegători. Însă am ştiut că dacă începeam să vorbesc, 
nu m-aş mai fi putut opri. Aş fi cedat nervos, aş fi început să 
plâng. M-aş fi speriat. Apoi n-aş mai fi fost Max, n-aş mai fi putut 
să funcţionez, să am grijă de ceilalţi, să fiu fata alfa. S-o salvez 
pe Angel. Dacă nu cumva era deja prea târziu. 

— Nu prea, am zis. 

A dat din cap şi-a început să pună farfuriile curate una peste 
alta. Mi-am imaginat cum ar fi să fiu prietenă cu Ella şi mama ei, 
la multă vreme după ce aş fi plecat de aici şi m-aş fi dus acasă. 
Aş putea reveni şi să le vizitez, uneori... Da, şi-am putea merge 
la picnic, să ne trimitem felicitări de Crăciun... Eram atât de 
convinsă. Pierdusem cu totul contactul cu realitatea. Trebuia să 
plec de aici. 

Doctoriţa Martinez a pus deoparte farfuriile curate şi a aşezat 
altele murdare în maşina de spălat. 

— Ai un nume de familie? 

Am căzut pe gânduri. Din moment ce nu aveam o iden- litate 
„oficială“, nu avea ce face cu informaţia. Mi-am frecat tâmplele, 
o migrenă se făcea simțită tot mai mult de la micul dejun 
încoace. 

— Da, am zis în cele din urmă. 

Am dat din umeri. 

— Eu mi l-am pus. 

Când am împlinit unsprezece ani (a fost o zi aleasă tot de 
mine), l-am întrebat pe Jeb de un nume de familie. Cred că 
sperasem să-l aud cum spune: „Pe tine te cheamă Batchelder, 
ca şi pe mine.“ Dar n-a făcut-o. Mi-a zis: „Ar trebui să-ţi alegi tu 
unul.“ 

Aşa că m-am gândit la asta, m-am gândit cum puteam zbura 
şi cine eram. 

— Numele meu de familie este Ride, i-am spus mamei Ellei. 
La fel ca Sally Ride, femeia astronaut. Maximum Ride. 

Dădu din cap. 

— E un nume bun. Mai sunt şi alţii ca tine? a întrebat ea. 

Am strâns din buze şi m-am uitat în altă parte. Imi bubuia 
capul. Voiam să-i spun, asta era partea cea mai îngrozitoare, 


ceva dinlăuntrul meu voia să dau totul în vileag. Dar nu puteam. 
Nu şi după atâţia ani, cât Jeb îmi spusese că nu mă puteam 
încrede în nimeni. 

— Ai nevoie de ajutor? 

Ochii mi s-au oprit din nou asupra feţei ei. 

— Max, cu aripile tale poţi, de fapt, să zbori? 

— Păi, mda, m-am pomenit spunând. 

Asta-s eu: gura-nchisă-ca-o-capcană-de-oţel-Maximum. Mda, 
trebuie să-ţi foloseşti toate trucurile ca să mă faci să vorbesc. 
Uau! Asta mi se întâmplă pentru că am dormit într-un pat moale 
şi-am mâncat ca acasă. 

— Chiar aşa? Poţi cu adevărat să zbori? 

Părea fascinată, alarmată, puţin invidioasă. 

Am dat din cap. 

— Oasele mele sunt... subţiri, am început, urându-mă pentru 
asta. 

Ţine-ţi gura, Max! 

—  Subţiri şi uşoare. Am muşchi suplimentari. Plămânii-mi 
sunt mai dezvoltați. lar inima mai rezistentă. Dar trebuie să 
mănânc foarte mult. E greu. 

Am tăcut brusc, o roşeaţă de furie învăpăindu-mi obrajii. 
Oameni buni, cu asta am spus mai mult decât am spus vreodată 
cuiva din afara stolului. Dar şi când îmi dau drumul, nu mă joc. 
Mai bine aş fi închiriat un avion de publicitate aeriană, să scriu 
pe cer, cu litere uriaşe: „Sunt o scârbă de mutant!“ 

— Cum s-a întâmplat? a întrebat în şoaptă mama Ellei. 

Ochii mi s-au închis fără să vreau. Dacă aş fi fost singură, mi- 
aş fi acoperit urechile cu mâinile şi m-aş fi rostogolit jos, făcută 
colac. Imagini disparate, amintiri, frică, durere, mi-au năvălit 
toate prin minte. Crezi că dacă eşti un adolescent obişnuit, 
afectat de dureri crescânde, e un chin? încearcă s-o faci cu un 
ADN care nu-i al tău, nici măcar de la un mamifer. 

— Nu-mi amintesc, i-am zis. 

Era o minciună. 

Doctoriţa Martinez părea sincer afectată. 
— Max, eşti sigură că nu te pot ajuta în vreun fel sau 


altul? 

Am clătinat din cap, nervoasă pe mine însămi, pe ea pentru 
că adusese toate astea în discuţie. 

— Nee. Oricum, s-a terminat. E gata. Dar... trebuie să plec de 
aici. Mă aşteaptă nişte prieteni. E foarte important 

— Cum ajungi la ei? Pot să te duc cu maşina? 

— Nu, am răspuns, încruntându-mă şi frecându-mă la umărul 
rănit. Trebuie să... hmm... să zbor până acolo. Dar nu cred că pot 
să zbor încă. 

Doctoriţa Martinez îşi încreţi fruntea, căzută pe gânduri. 

— Va fi periculos pentru tine, dacă-ţi zgândări rana înainte să 
fie vindecată. Nu-mi pot da seama cât e de gravă, dar aş putea 
să-ţi spun mai mult dacă facem o radiografie. 

M-am uitat la ea cu un aer serios. 

— Ai ochi cu raze X? 

Râse, luată prin surprindere, şi nici eu nu m-am putut stăpâni 
să nu rânjesc. 

Doamne, Ella a avut parte de ea tot timpul. O mamă 
adevărată. 

— Nu. Nu toţi dintre noi avem puteri supraomeneşti, a spus 
ea tachinându-mă. Insă unii dintre noi avem acces la aparate cu 
raze X. 

Doctoriţa Martinez împărțea cabinetul veterinar cu un alt 
doctor. Astăzi era ziua ei liberă, dar era sigură că nimeni n-ar fi 
văzut ceva ciudat în faptul că ne arătăm pe acolo. Mi-a dat să 
îmbrac o pelerină, dar încă-mi era destul de teamă să văd alţi 
oameni atât de aproape. 

— Bună, băieţi, a zis doctoriţa Martinez în timp ce intra în 
cabinet. Ea este o prietenă de-a Ellei. Scrie un referat despre 
activitatea de veterinar şi i-am spus că-i fac o scurtă prezentare. 

Cei trei oameni din spatele recepţiei zâmbiră şi dădură ilin 
cap, ca şi cum ar fi crezut tot. Poate că aşa şi era. De unde să 
ştiu? 

La două secunde după ce-am intrat, am încremenit în prag, 
simțind cum îmi fuge tot sângele din obraji şi cum mă 
năpădeşte un val de teroare. 

Acolo era un bărbat. 

Într-un halat alb. 

Doctoriţa Martinez a aruncat o privire înapoi. 

— Max? 


M-am holbat la ea fără un cuvânt. M-a luat de braţ cu 
M.indeţe şi m-a condus de acolo într-o cameră de consultaţii. 

— Da, aici este locul unde-i consultăm pe pacienţi, a explicat 
ea voioasă, în vreme ce închidea uşa după noi. 

Apoi s-a întors spre mine şi a rostit în şoaptă: 

Max, ce s-a întâmplat? Care-i problema? 

M-am sforţat să inspir adânc şi încet, de câteva ori, să-mi 
descleştez pumnii de pe coapse. 

— E mirosul, am şoptit stânjenită. Mirosul chimic, de 
laborator. Tipul cu halat alb. Trebuie să ies imediat de aici, bine? 
N-am putea pleca acum, adică foarte repede? 

M-am uitat spre o ieşire, un geam. 

Ea mă freca uşor cu mâna pe spate. 

— Pot să-ţi promit că eşti în siguranţă aici. Eşti în stare să 
stai doar atât cât să-ţi fac o radiografie rapidă şi apoi plecăm? 

Am încercat să înghit, dar aveam gura uscată. Inima-mi bătea 
atât de tare, încât îmi şuierau urechile. 

— Te rog, Max. 

Am încercat să dau din cap. Doctoriţa Martinez a verificat 
dacă nu purtam bijuterii — de parcă aş fi avut vreodată aşa ceva 
— apoi m-a aşezat cu grijă pe o masă. O maşinărie a trecut pe 
deasupra mea. Mă simţeam ca şi cum nervii erau pe cale să-mi 
cedeze. 

A ieşi din încăpere, am auzit un bâzâit uşor şi s-a terminat. 

Două minute mai târziu, mi-a arătat o imagine mare, 
întunecată, cu oasele mele de la umăr, braţ şi o parte a aripii, 
dezvăluită într-un alb de diferite intensităţi. A aplicat-o pe o 
cutie de sticlă de pe perete şi a aprins lumina. Imaginea a ieşi 
strălucitoare în evidenţă. 

— Uite, mi-a explicat ea, urmărind cu degetul conturul 
omoplatului meu. Acest os n-are nimic. Doar muşchii sunt 
afectaţi, poţi vedea țesuturile rupte, aici şi aici. 

Am dat din cap. 

— lar oasele aripii tale, a rostit ea coborându-şi glasul fără 
să-şi dea seama, toate par să fie în regulă. Ceea ce-i bine. Din 
nefericire, leziunile musculare au, de obicei, nevoie de mai mult 
timp pentru a se vindeca decât oasele. Cu toate astea, trebuie 
să spun că ai o viteză de regenerare ciudat de rapidă. 

S-a încruntat spre radiografie, ciocănind cu degetul. 

— Oasele tale sunt atât de fine şi de uşoare, a murmurat ea, 


ca şi cum ar fi vorbit de una singură. Sunt minunate. Şi apoi... 
hmm. Ce-i asta? 

Arăta spre un pătrat alb strălucitor, cu o lăţime de vreun 
centimetru douăzeci, care se afla exact în mijlocul antebraţului 
meu. 

— Asta nu-i bijuterie, nu? 

Mi-a aruncat o privire scurtă. 

— E fermoarul pelerinei? 

— Nu, mi-am dat-o jos. 

Doctoriţa Martinez s-a aplecat mai aproape de imagine, cu 
ochii mijiţi. 

— Este un... arată ca un... 

Vocea i s-a stins. 

— Poftim? am zis, speriată de expresia de pe faţa ei. 

— Este un microcip, a spus ea cu ezitări. Noi le punem 

ceva asemănător animalelor, pentru a le identifica în cazul 

că se pierd. Al tău arată ca... ca unul dintre cele pe care le 
lolosim pentru animalele de companie scumpe, câinii de 
spectacol, aşa ceva. Au un sistem de urmărire, pentru cazul 
când sunt furaţi. Pot fi urmăriţi, oriunde s-ar afla. 

Imaginea groazei, întipărită pe faţa mea, după ce realizasem 
ce însemna asta, a alarmat-o pe doctoriţa Martinez. 

— Nu spun că asta şi este, a adăugat ea repede, aşa pare 
doar. 

— Scoate-l, am zis cu glas răguşit. 

Mi-am ridicat braţul şi mi-am suflecat mâneca. 

— Te rog, scoate-mi-l chiar acum. 

S-a uitat din nou spre radiografie, studiind-o câteva minute, în 
vreme ce încercam să-mi ţin nervii sub control. 

— îmi pare rău, Max, a rostit ea în cele din urmă. Nu cred că 
poate fi îndepărtat pe cale chirurgicală. Pare să fi fost implantat 
cu multă vreme în urmă, când braţul ţi-era mult mai mic. Acum, 
muşchii şi nervii, vasele de sânge au crescut în jurul lui, astfel 


încât dacă aş încerca să-l scot, s-ar putea să nu-ţi mai poţi folosi 
mâna. 

Ai putea crede că m-am obişnuit deja cu coşmarul în plină 
desfăşurare care era viaţa mea, însă am fost jalnic de surprinsă 
că demonii aceia de la Şcoală puteau continua să facă prăpăd în 
viaţa mea, de la asemenea distanţă, după atâta vreme. 

Dar de ce eram surprinsă? m-am întrebat cu amărăciune. Au 
făcut-o şi acum două zile, când au răpit-o pe Angel. Imaginea ei 
mi-a venit brusc în minte, feţişoara ei dulce zâmbind spre mine, 
radiind de dragoste. Am înghiţit cu noduri şi-am inspirat adânc. 

Chiar atunci, am auzit nişte voci în camera de aşteptare, voci 
bărbăteşti, catifelate şi încântătoare, punând întrebări. 

Am încremenit din nou, oferind o imitație a posturii de 
căprioară prinsă în lumina farurilor. 

Doctoriţa Martinez m-a privit şi a ascultat vocile. 

— Sunt sigură că nu-i nimic, Max, a spus ea calmă. Dar ce-ar 
fi să intri aici un minut? 

Pe hol exista o uşă mică, ce dădea în magazia lor de 
medicamente. Mai multe halate albe, lungi, atârnau înăuntru, iar 
eu m-am strecurat în spatele lor, lipindu-mă de perete. 

Şi da, am priceput ironia, mulţumesc. 

Doctoriţa Martinez a stins lumina şi a închis uşa. După nici 
douăzeci de secunde, am auzit vocile în cabinetul de 
coinsultaţii, de unde tocmai plecasem. 

— Ce se întâmplă aici? a spus doctoriţa Martinez cu o voce 
aspră, părând scandalizată. Acesta-i un cabinet medical! 

— Scuze, doamnă, a rostit un glas, părând numai lapte şi 
miere. 

Inima a început să mi se zbată în piept. 

Doamnă doctor! s-a răstit ea. 

Scuze, doamnă doctor, s-a auzit o altă voce. 

lira mieroasă, calmă, împăciuitoare. 

lertaţi-ne că vă întrerupem. Nu trebuie să vă faceţi in. iun fel 
de probleme. Cooperăm cu poliţia locală. 

— Ne interesează orice aspect neobişnuit, a rostit prima 
voce. E doar o precauţiune. Mă tem că nu vă pot spune mai mult 
de-atât. 

Asta sugera că erau chestiuni ultrasecrete de-ale guvernului. 
Poate chiar eram. 

Tăcere. Oare se lăsa doctoriţa Martinez cucerită de aceste 


glasuri? N-ar fi pentru prima dată. Oh, Doamne... 

Brusc, mi-am amintit de radiografia mea, rămasă pe sticla _ 
luminată şi mi-am dus mâna la gură. Mi s-a strâns stomacul. În 
minutul următor s-ar putea să lupt pentru viaţa mea. Era prea 
întuneric ca să caut ceva ce putea servi ca armă. Gândeşte, 
gândeşte... 

— Cum adică neobişnuit? a întrebat doctoriţa Martinez 
înţepată. Un curcubeu dublu? Benzină mai ieftină de un dolar 
jumătate? Răcoritoare fără zahăr, cu gust bun? 

Nu mi-am putut reprima un rânjet. Era grozavă. Şi părea 
imună la Eliminatori, ceea ce era cu adevărat ciudat. 

— Nu, a răspuns cea de-a doua voce, după o clipă. Oameni 
neobişnuiţi, de exemplu. Străini apăruţi prin apropiere. Copii sau 
adolescenţi pe care nu-i cunoaşteţi, sau care arată ciudat. Sau 
chiar animale neobişnuite. 

— Eu sunt chirurg veterinar, a zis doctoriţa Martinez cu un 
glas de gheaţă. Ca să vă spun drept, de obicei nu mă uit prea 
mult la stăpânii pacienţilor mei. N-am văzut niciun străin pe aici. 
Cât despre animale neobişnuite, săptămâna trecută am tratat o 
vacă al cărei uter era bifurcat. Avea câte-un vițel sănătos de 
fiecare parte. Vă ajută asta? 

Tăcere. Nu mi-ar plăcea deloc să fiu vreodată ţinta furiei ei. 

— Hm..., a făcut prima voce. 

— Domnilor, acum vă rog să mă iertaţi, dar am treburi de 
făcut. 

Din vorbele ei se desprindeau parcă sloiuri de gheaţă. 

—  leşirea-i pe uşa aceea. 

— Dacă vedeţi sau auziţi să se fi întâmplat ceva neobişnuit, 
iată un număr de telefon la care puteţi suna. Vă mulţumesc 
pentru timpul pe care ni l-aţi acordat. Ne pare rău că v-am 
deranjat. 

Zgomotul greu de paşi se stinse treptat. Un minut mai târziu, 
am simţit cum s-a trântit uşa. 

— Dacă-i mai vezi pe ăştia doi tipi aici, să chemi poliţia, i-a 
spus doctoriţa Martinez asistentei. 

A venit şi m-a scos din debara, privindu-mă cu seriozitate. 

—  Tipii ăştia au fost vestea rea, a zis ea, aşa-i? 

Am dat din cap. 

— Mai bine plec chiar acum. 

A clătinat din cap. 


—  Mâine-dimineaţă este destul de bine. Încă o noapte de 
odihnă. Îmi promiţi? 

Am deschis gura ca să protestez, dar ceea ce mi-a ieşit a fost: 

— OK, promit. 

—  Nudge, pentru ultima dată, renunţă la asta. E o idee 
proastă, zise Fang. O idee îngrozitoare. 

In sinea ei, Nudge era surprinsă că-l mai avea lângă ea pe 
Fang. O ameninţase de mai multe ori că pleacă, dar când ea nu 
dădea semne că cedează, se retrăgea într-o tăcere mânioasă. 

Acum erau la marginea cartierului de rulote. Nudge îşi 
amintise o adresă, iar Tipisco era atât de mic, încât nu era nicio 
problemă să se plimbe prin împrejurimi şi să dea de ea. Nu ştia 
la ce se aşteptase, dar nu la asta. 

Cartierul de rulote era organizat în şiruri şerpuitoare, 
majoritatea marcate cu pancarte şubrede din lemn, cu nume 
precum Roadrunner Lane sau Seguro Street. 

— Haide, zise Fang cu blândeţe. Văd Chaparral Court. 

Se strecurară printre tufele de mălin alb, ienuperi încovoiaţi, 
electrocasnice abandonate şi carcasele de maşini care 
înconjurau cartierul. Nu vedeai niciunde garduri de lemn, 
vopsite în alb. 

Privirile agile ale lui Nudge depistară un număr, 4625, pe 
ultima rulotă din şir. Înghiţi cu noduri. Părinţii ei ar putea fi chiar 
acolo. Dădu la o parte din drum nişte cutii de sprayuri cu vopsea 
şi ea şi Fang se ghemuiră lângă o maşină abandonată, acoperită 
de graffiti. 

— Şi dacă s-au mutat? întrebă Fang pentru a nu ştiu câta 
oară. Dacă ai înţeles greşit ce-ai citit acolo şi oamenii ăştia n-au 
nicio legătură de rudenie cu tine? 

Apoi, cu blândeţe, spuse: 

—  Nudge, chiar dacă nu eşti un copil creat prin inse- minare 
artificială - ceea ce probabil că aşa este - ce-ar fi dacă a existat 
un motiv pentru care te-au dat? S-ar putea să nu te vrea înapoi. 

— Crezi că nu m-am gândit şi eu la asta? şopti ea cu o furie 
neobişnuită. Ştiu asta! Dar trebuie să încerc. Vreau să spun, 
dacă ar exista cea mai mică şansă, tu n-ai încerca? 


— Nu ştiu, răspunse Fang după o pauză. 

— Asta-i pentru că tu n-ai nevoie de nimeni şi de nimic, rosti 
Nudge întorcându-se să se uite la rulotă. Dar eu nu sunt aşa. Am 
nevoie de oameni. 

Fang rămase tăcut. 

Erau destul de bine ascunşi, între maşină şi nişte arbuşti de 
pinon. Nudge era atât de încordată, încât tremura din loată 
încheieturile. 

Fang înţepeni lângă ea, apoi Nudge auzi o uşă deschizându- 
se. Îşi tinu răsuflarea când o femeie ieşi din rulotă. Nudge 
aruncă o ocheadă rapidă spre propria-i mână, să vadă dacă 
nuanţa pielii se potrivea. Oarecum. Era greu de spus. Femeia 
cobori până în curtea din faţă, acoperită de ace uscate de pin, 
şi se aşeză pe un şezlong ieftin, la umbră. 

Avea părul ud şi buclat, iar pe umeri ţinea un prosop. Se lăsă 
pe spate, îşi aprinse o ţigară şi trase inelul unei cutii de băutură 
răcoritoare. 

— Cola. Nu mai e doar în loc de micul dejun, şopti Fang, iar 
Nudge îi trase un ghiont. 

Hmm. Nudge se lăsă pe călcâie. Era ciudat. O parte din ea 
spera că nu era mama ei. Ar fi fost mai bine dacă ar fi văzut-o 
aşezând o tavă cu prăjituri pe pervazul ferestrei, ca să se 
răcească, ori dacă ar fi trebăluit prin grădină, sau orice altceva. 
Ceva mămos. lar o altă parte din ea încă mai spera că era 
mama ei, pentru că, cinstit vorbind, cineva, oricine, era o 
variantă mai bună decât nicio mamă. 

Nudge ar fi vrut doar să se ridice, să se ducă până acolo şi să 
spună: „Aăă, n-ai pierdut o fată pe nume Monique, acum vreo 
zece, unsprezece ani?“ Mda, asta era tot ce avea de spus. lar 
apoi femeia ar zice... 

— Căutaţi ceva, mutanţilor? Păi, cred că aţi găsit. 

Nu era nicio îndoială în hohotul de râs plăcut, melodios, de 
Eliminator, din spatele lor. 

Nudge sări în picioare. Erau trei şi începeau deja să se 
transforme. La început, arătau toţi ca nişte modele masculine, 
dar apoi boturile lor îngrozitoare se alungiră, din gingiile 


însângerate se iviră colții, din vârful degetelor le crescură 
gheare. 

— Ari, spuse Fang sec. 

Nudge se încruntă şi privi spre lider. Ochii i se făcură mari. 

— Ari! zise ea. Erai doar un prichindel. 

Ari zâmbi, flexându-şi mâinile cu gheare. 

— lar acum sunt Eliminator matur şi mare, spuse el. 

Îşi încleştă dinţii în joacă, scoțând scrâşnete. 

— lartu eşti o purcică maronie. lam-iam. . 

— Ce ti-au făcut? întrebă Nudge în şoaptă. Imi pare rău, Ari. 

El se încruntă. 

— Păstrează-ţi milostenia pentru tine. Sunt exact cine vreau 
să fiu. Şi am nişte veşti pentru voi. 

Îşi suflecă mânecile ca să-i arate braţele foarte vânoase, 
musculoase, păroase. 

—  Ascunzătoarea voastră din munţi s-a făcut praf. Amicii tăi 
au tot felul de accidente nefericite. Voi sunteţi ultimii doi rămaşi 
în viaţă... şi-acum v-am prins. 

Asta-i distră pe Eliminatori la culme şi chicotiră, scutu- rându- 
şi umerii, în vreme ce mintea lui Nudge duduia. Ultimii doi în 
viaţă? Ceilalţi erau morţi? Le-a ars casa până-n temelii? 

începu să plângă şi încercă să se oprească, dar nu putea. Apoi 
hohoti ca un copil. 

Privi neliniştită spre Fang, însă el se uita la Ari, cu maxilarele 
încordate, cu pumnii strânşi. 

—  Morişcă, mormăi el din colţul gurii. 

Ari se încruntă, întrebându-se, evident, ce mai însemna şi 
morişcă, mijindu-şi frumoşii lui ochi mari. 

— Întâi cholla, murmură Nudge. 

Nu-i venea să creadă că era atât de curajoasă, aproape ca şi 
Fang. Restul stolului e mort? Nu se poate! Pur şi simplu, nu! 

— Numără până la trei, spuse Fang calm. 

Ceea ce însemna numără doar până la unu. 

Ari se aplecă, acţionând rapid, şi-l prinse pe Fang de umăr. 

—  Tacă-cţi gura! 

— Unu, zise Fang, recâştigându-şi echilibrul, iar Nudge se 
aruncă înainte într-o clipită, lovindu-l pe cel de-al doilea 
Eliminator în piept, cât putu ea de tare. 

Luat prin surprindere, se clătină mergând cu spatele direct în 
acele ascuţite ale cactusului cholla. Injurând, Eliminatorul dădu 


din mâini, dar ateriză direct în vârful acelor de peste şapte 
centimetri, urlând de parcă se petrecuse un accident de tren. Un 
minunat şi muzical accident de tren. 

In clipa următoare, Nudge se lansă în aer, într-o parte, 
rugându-se să fie prinsă de Fang. 

O prinse, apucând-o de braţe şi rotind-o, folosindu-i avântul. 
Izbi cu picioarele, îl lovi pe Ari într-o parte a gâtului, aproape 
doborându-1, lăsându-l cu respiraţia tăiată şi gata să se sufoce. 

Apoi, Fang o întoarse pe Nudge cât putu el de tare, le- 
gănând-o prin aer în timp ce ea-şi desfăcu aripile şi bătu otât de 
repede din ele, încât rămase în aer. 

— O să mori, mutantule, mârâi Ari, sărind la Fang tocmai 
când el se desprindea de la sol. 

Il prinse pe Fang de un picior şi se prăbuşiră amândoi. Apoi Ari 
se urcă pe pieptul lui Fang, lovindu-1. Nudge icni, punându-și 
mâna la gură când văzu sângele ţâşnind din nasul lui. Cel de-al 
doilea Eliminator îl lovea pe Fang în piept, dur, iar şi iar, tumpf 
tumpf. 

Nudge se panică — era un dezastru. Oamenii din cartierul de 
rulote o vor observa plutind în faţa copacilor. Fang primi încă o 
lovitură, iar capul îi zvâcni într-o parte, apoi scuipă un şuvoi de 
salivă şi sânge direct în faţa lui Ari. Acesta scoase un urlet şi-şi 
înfipse ambele mâini în pieptul lui Fang, cu destulă forţă cât să-i 
rupă coastele. Nudge auzi cum lui Fang i se taie respiraţia cu un 
şuierat. 

Ce să facă? Dacă ar fi coborât pe sol, era terminată, la fel şi 
Fang. Numai dacă ar putea să... 

Atunci îşi aminti de tuburile de spray cu vopsea, aflate pe jos. 
Poate că erau goale. Sau poate nu... 

Se lăsă jos într-o clipită, înşfăcă cel mai apropiat tub şi se 
avântă din nou în văzduh, la adăpost. Scutură vehement lubul, 
apoi se lăsă în jos câţiva metri şi-l aţinti direct spre luţ.i lui Ari. 
După un hârâit îngrozitor, vopseaua verde ţâşni boltindu-se prin 
aer. Ari urlă şi sări în picioare, ştergându-se la ochi cu degetele 
lui cu gheare. 

Fang se înălţă dintr-un salt, şi-şi luă zborul mai repede decât îl 
văzuse ea mişcându-se vreodată. Nudge izbuti să-l prindă în 
plină faţă şi pe celălalt Eliminator, apoi vopseaua se termină. 
Nudge azvârili tubul cu toată forţa spre capul lui Ari, de unde 
ricoşă din coama lui bogatăă, deasă, de păr verde. 


Apoi, ea şi Fang se ridicară în aer, mult deasupra 
Eliminatorilor. Ari stătea încă în picioare, dar amicul său era la 
pământ, înjurând şi încercând să-şi şteargă vopseaua de pe 
ochi. Cel care se desprinsese, în cele din urmă, de cactus, era 
plin de zgârieturi. Cu sângele roşu şi vopseaua verde, arătau ca 
nişte podoabe de Crăciun. 

— Sunteţi morţi, mutanţilor, mârâi Ari, cu ochii şiroind de 
lacrimi, dinţii lui lungi şi galbeni părând prea mari pentru gura 
lui. 

— Oh, de parcă n-ai fi chiar tu un mutant, făcu Nudge 
răutăcioasă. Încearcă să te uiţi într-o oglindă, căţelandrule! 

Ari se scotoci prin jachetă, apoi scoase un pistol. Nudge şi 
Fang o luară din loc, cât de repede puteau. Un glonţ îi şuieră lui 
Nudge pe la ureche. Fusese atât de aproape să ajungă surdă 
sau... moartă. 

Când ajunseră la o distanţă sigură, Nudge spuse gâfâind: 

— Îmi pare rău, Fang. Ai fost rănit din vina mea. 

Fang scuipă iarăşi sânge şi privi cum se îndrepta spre sol, într- 
o cădere prelungită. 

— N-a fost vina ta, spuse el. Eşti doar un copil. 

— Hai acasă, zise ea. 

— Ziceau că a ars toată, răspunse Fang, ştergându-şi sângele 
de pe buze. 

— Nu, vreau să spun acasă, printre şoimi, spuse Nudge. 

Angel se holba, iar şi iar, la Jeb Batchelder. 

Ştia cine era. N-avea decât patru ani când îl văzuse ultima 
dată, dar încă-şi mai amintea de faţa lui şi zâmbetul lui. ŞI-I 
amintea pe Jeb legându-i şireturile de la pantofi, jucându-se de-a 
baba-oarba cu ea, pregătind pop-com. Îşi amintea cum se lovea, 
iar Jeb o ridica, ţinând-o strâns. Max îi povestea cât de bun 
fusese Jeb, cum îi salvase el pe toţi de oamenii răi de la Şcoală. 
Cum dispăruse şi ei toţi credeau că era mort. 

Dar trăia! Şi era aici! Se întorsese ca s-o salveze din nou. 
Speranţa o învălui ca o lumină caldă. Angel aproape că sări n se 


arunce în braţe. 

Aşteaptă. Gândeşte-te. Ceva nu se potrivea în acest cadru. 

Nu putea asculta nici măcar un singur gând din mintea Im, 
era cu totul opacă. Asta nu se mai întâmplase înainte. De 
asemenea, purta un halat alb. Mirosea tot a antiseptice. Faptul 
că se afla aici. Creierul ei se simţea, simultan, exaltat şi inert, şi 
clipi de câteva ori încercând să-şi dea seama ce se întâmpla de 
fapt. 

Jeb îngenunche pe duşumeaua de lemn, în faţa ei. Halatele 
albe care se ocupaseră de labirint se topiră în peisaj. Jeb căută 
ceva cu mâna la spate, apoi îi întinse ceva. 

Angel privi indiferentă într-acolo. 

Era o tavă cu mâncare, o grămadă de mâncare cu aspect 
delicios, caldă şi aburind. Mirosea atât de bine, încât Angel simţi 
cum scânceşte pofta care-i urca în gâtlej. 

Se holbă spre tavă, mintea duduindu-i de efortul de a procesa 
informaţia, şi o potopiră mai multe gânduri dintr-odată. 

Unu, Jeb părea acum să fie de partea lor. Un duşman al 
stolului, la fel ca toate halatele albe din Şcoală. 

Doi, stai să vezi când o afla Max de asta. Max va fi... ei, bine, 
va fi atât de furioasă şi afectată, încât Angel nici nu-şi putu 
imagina asta. Nu voia să-şi imagineze. Nu voia ca Max să se 
simtă vreodată în acest fel. 

— Angel, nu ţi-e foame? N-ai primit prea multă mâncare, nu? 

Jeb părea îngrijorat. 

— Când mi-au spus ce ţi-au dat să mănânci, mi-am dat 
seama că au înţeles greşit, draga mea. Habar n-au ce poftă de 
mâncare ai. 

Râse puţin, clătinând din cap. 

— îmi amintesc cum odată am avut noi crenvurşti la micul 
dejun. Fiecare şi-a luat câte doi, dar tu ai mâncat patru, tu 
singură. 

Râse din nou, privind-o de parcă s-ar fi gândit că era 
uluitoare. 

—  Aveai trei ani. Patru crenvurşti! 

Se întinse înainte, împingând, încet, tava cu mâncare mai 
aproape de ea, cât să ajungă sub nasul fetei. 

— Chestia este, Angel, cu metabolismul tău şi la vârsta ta, ar 
trebui să primeşti în jur de trei mii de calorii zilnic. Pariez că n-ai 
primit nici măcar o mie. 


Clătină din nou din cap. 

— Asta se va schimba acum, că sunt aici. Mă voi asigura că 
te tratează bine, OK? 

Angel îşi miji ochii. Era o capcană. Era exact genul de lucruri 
asupra cărora îi avertizase Max pe toţi. Numai că Max n-ar fi 
putut ghici niciodată că ameninţarea va veni de la Jeb. 

Fără să spună niciun cuvânt, Angel se ridică, încru- cişându-şi 
mâinile la piept, şi se holbă la el aşa cum îl privea Max pe Fang 
când se certau, iar ea urma să iasă învingătoare. Angel se 
strădui să nu se uite la mâncare, nici măcar n-o mirosi. Era atât 
de speriată văzându-l pe Jeb .tcolo, încât stomacul i se 
strânsese oricum. Faptul că nu putea intercepta niciun gând de- 
al lui îl făcea să pară ciudat şi mort pentru ea. 

Jeb zâmbi mâhnit şi-o bătu cu palma pe genunchi. 

— E-n ordine, Angel. Pune-te şi mănâncă. Ai nevoie. Vreau să 
te simţi mai bine. 

Ea încercă să nici nu clipească, să nu arate cât era de tul- 
burată. Oftând, Jeb desfăşură şervetul din hârtie albă, scoase o 
furculiţă şi o înfipse direct în mâncarea de pe tavă. lot ce-ar fi 
trebuit ea să facă era să se întindă... şi era terminată? 

— Ştiu că totul e derutant, Angel, zise Jeb cu blândeţe. Nu 
pot să-ţi explic totul acum. In curând, toate se vor cla- nlica, 
astfel că ai să înţelegi. 

Angel pusese în acel singur cuvânt întreaga ei durere iscată 
de trădarea lui. 

— Problema este, Angel, continuă Jeb deschis, că viaţa însăşi 
e un test. Totul este un test. Uneori, trebuie doar să treci de el, 
apoi totul capătă un înţeles, mai târziu. Ai să vezi. Acum, dă-i 
drumul şi mănâncă. Îţi garantez că este OK. Îţi garantez. 

De parcă ar mai fi crezut vreo promisiune de-a lui. 

— Te urăsc, zise ea. 

Jeb nu părea deloc surprins. Poate doar un pic trist. 

— E-n regulă şi asta, draga mea. Este perfect în regulă. 


46 


— Eu. Sunt. În. Paradis, am rostit, inspirând adânc. 
Doctoriţa Martinez a râs. 


— Prăjiturile la care te uiţi nu se coc niciodată, m-a tachinat 
ea. 

Şi pentru ca vacanţa mea să fie totală, toate trei ne-am 
apucat să facem prăjituri cu fulgi de ciocolată — de la zero - 
după cină. 

Am mâncat destul aluat de prăjituri cât să mi se facă rău, apoi 
m-a ameţit mirosul de prăjituri coapte. Puteam vedea prin 
geamul cuptorului cum se topea ciocolata. 

Notă pentru mine: arată-i lui Nudge şi lui Angel cum să facă 
prăjituri cu fulgi de ciocolată. 

Dacă o s-o mai văd pe Angel vreodată. 

Mama Ellei a scos prima tavă de prăjituri din cuptor şi a 
introdus-o pe cea de-a doua. De-abia aşteptam să se răcească 
şi, luând una, am muşcat, aproape arzându-mi limba. 

De pe buze mi s-au desprins gemete incoerente de plăcere, în 
timp ce mestecam încet, savurând fiecare fărâmă. 

Ella şi mama ei mă priveau, iar zâmbetele lor identice le 
luminau feţele. 

— S-ar putea crede că n-ai mai gustat până acum prăjituri 
făcute în casă, a zis Ella. 

— Nici n-am gustat, am bâiguit printre înghiţituri. 

Era cel mai bun lucru gustat de mine în întreaga viaţă. 

Avea un gust ca de acasă. 

— Ei, mai serveşte, m-a îndemnat doctoriţa Martinez. 

— Trebuie s-o şterg mâine, i-am spus Ellei în acea noapte, pe 
când ne pregăteam să mergem la culcare. ` 

— Nu! a făcut ea tulburată. Mi-e drag să te avem aici. Imi eşti 
ca o verişoară. Sau sora mea. 

Ce ciudat, cum aşa ceva te face să te simţi şi mai rău. 

— Sunt oameni care depind de mine, este cu adevărat 
important. 

— O să te întorci în vizită? a întrebat ea. Cândva? 

l-am aruncat o privire neajutorată. Era pentru prima dată 
când mă ataşasem de o altă fiinţă umană din afara stolului, în 
afară de Jeb. 

A fost foarte cool. Cel mai cool. 

În plus, mama ei era atât de grozavă. Era severă în legătură 
cu unele lucruri — nu-ţi lăsa ciorapii peste tot — dar nu chiar 
aşa de strictă cu altele, cum ar fi să cheme poliţia pentru o rană 
de glonţ. Spre deosebire de oricare alt părinte despre care am 


auzit, n-a insistat să afle detalii, nu mi-a făcut morală, şi-a 
crezut ce i-am spus. De fapt, mă acceptase. Tot aşa cum o 
acceptase şi pe Ella aşa cum era. 

Era destul să-mi provoace o cădere psihică, dacă mă 
complăceam în asta. 

— Probabil că nu, i-am spus, detestând expresia rănită de pe 
faţa Ellei. Pur şi simplu... nu cred că am să fiu în stare să vin. 
Dacă aş putea vreodată, aş face-o, dar... 

M-am întors cu spatele şi-am început să mă spăl pe dinţi. Jeb 
spunea întotdeauna că trebuie să gândeşti cu mintea, nu cu 
sentimentele tale. A avut dreptate, ca de obicei. Aşa că mi-am 
pus toate acele sentimente într-o cutie, şi-am zăvorât-o. 

Nudge tot nu putea accepta ideea că Max şi ceilalţi erau 
morţi. Era imposibil — n-ar fi putut suporta asta — aşa că 
încercă să se gândească la altceva. 

Nudge credea că era cam trist faptul că acum, această mică 
peşteră, din mijlocul unei stânci din deşert, o făcea să se simtă 
bine şi confortabil. Stătea pe spate, cu picioarele sprijinite de 
perete, ţinându-şi întinse picioarele julite, examinând straturile 
de culori — crem, cafeniu, roz, ca piersica — a rocii masive de 
deasupra capului. Soarele de afară era dogoritor, însă aici era 
răcoare şi plăcut. 

Asta-ţi demonstrează ceva, îşi zise ea. Crezi că ai nevoie de 
toate lucrurile tale, de ceaşca ta preferată, cea mai bună pătură 
a ta, săpun, părinţii tăi, şi apoi îţi dai seama că tot ce ai nevoie 
este să fii într-un loc unde nu te pot prinde Eliminatorii. 

Nu putea să-l uite pe Ari. Ultima oară când îl văzuse, era doar 
un puşti. Îşi amintea cum părea s-o calce pe Max pe nervi, 
urmând-o peste tot unde se ducea aceasta. Acum era un 
Eliminator masiv, cel mai rău dintre toţi. Cum s-a putut întâmpla 
aşa ceva în doar patru ani? 

Cu o jumătate de oră în urmă, ea şi Fang auziseră zgomotul 
îndepărtat al unui elicopter. S-au retras în cavernă cât au putut 
de adânc, lipindu-se de peretele rece din spate. După douăzeci 
de minute de tăcere, Fang a decis că erau în siguranţă şi-a 
plecat să caute de mâncare. Spera să se întoarcă repede. 


Casa lor era arsă până-n temelii. Toţi prietenii ei, cu excepţia 
lui Fang, muriseră. Ea şi Fang erau, cu adevărat, pe cont propriu, 
poate pentru totdeauna. 

Fang bătu din aripi pe-o parte a stâncii, aterizând aproape 
fără zgomot pe bordura ei. Nudge simţi un val cald de uşurare. 

—  Te-aş putea tenta cu o bucată de şobolan proaspăt de 
deşert? întrebă el, bătând cu palma peste buzunarul pelerinei. 

— Oh, nu! răspunse Nudge oripilată. 

El îşi dădu jos pelerina şi-şi scutură câteva fire de praf de pe 
tricoul negru. Îşi băgă ceva în gură, mestecă şi înghiţi zgomotos. 

— Mai proaspăt nu se poate, zise el ademenitor. 

— Pfui! 

Nudge se înfioră şi plecă de lângă el. Şobolan! Să zboare ca 
şoimii era un lucru; să mănânce ca ei nu avea să se în- lample 
niciodată. 

— Bine, atunci, spuse Fang. Ce-ai zice de nişte chebap? 

Tu aduci verdeţurile. 

Întorcându-se, Nudge îl văzu pe Fang desfăcând folia un ui 
pachet. Instantaneu, mirosul de carne de vită prăjită ni afumată 
şi de legume îi ajunse la nas. 

— Chebap! făcu ea, grăbindu-se să se aşeze lângă Fang. De 
unde l-ai luat? N-ai avut când să te duci până în oraş. Oh, 
Doamne! Sunt încă fierbinţi. 

— Hai doar să spunem că nişte excursionişti vor fi puţin 
surprinşi, spuse Fang pe un ton sec, adunând carnea într-o 
singură grămadă, cepele şi ardeii graşi în cealaltă. 

Nudge muşcă din ardeiul fript. Era cald, afumat, fraged... o 
adevărată minunăţie. 

— Mda, asta da mâncare, zise ea închizându-şi ochii. 

— Aşadar, cred că va trebui să hotărâm dacă mai continuăm 
s-o căutăm pe Max, ori încercăm s-o salvăm pe Angel, spuse 
Fang, ospătându-se cu bucăţi de came de vită. 

— Dar Eliminatorii spuneau că toţi ceilalţi sunt morţi. Asta 
înseamnă că şi Max şi Angel, nu? întrebă Nudge, simțind cum o 
învăluie din nou tristeţea. 

— N-aş putea să spun, zise Fang. Problema este: dacă Max 
nu-i aici, asta se întâmplă pentru că-i moartă? Cum au găsit-o? 
Angel... 

Se opri. 

— Ei, ştim că au pus mâna pe Angel. Probabil că s-a terminat 


totul deja. 

Nudge îşi lăsă capul în palme. 

— Nu pot să mă gândesc la aşa ceva. 

— Ştiu. Dar care-ţi sunt... 

Se opri, uitându-se atent, privind undeva în depărtare. 

Punându-şi palma streaşină la ochi, Nudge se uită şi ea. De- 
abia putea vedea, departe de tot, două pete întunecate. Ei, şi 
ce-i? Doar alţi şoimi. 

Se lăsă pe spate şi mâncă încet ultima ei bucată de ceapă, 
apoi linse folia în care fusese învelită mâncarea. 

Fang trebuia să vină cu un plan, asta era tot ce aveau nevoie 
acum. 

Insă Fang continua să se uite spre cer. 

Nudge se încruntă. Cele două pete întunecate erau mai mari 
acum, mai aproape. Probabil că erau nişte şoimi foarte mari. 
Poate că erau vulturi! 

Deodată, Fang se ridică şi se scotoci prin buzunar după 
oglinjoara lui metalică. Întinzându-şi mâna, prinse în oglindă 
ultimele sclipiri ale apusului de soare, trimițând reflexia lor 
înainte. 

Lumina, acoperea, lumina, apoi iar acoperea. 

Şoimii deveniră tot mai mari, erau tot mai aproape. Acum era 
limpede că se îndreptau în spirală, în jos, spre ei. 

Doamne, dă să nu fie Eliminatori zburători, îşi zise Nudge, 
panicată brusc. Îşi dăduse seama că erau prea mari, prea 
neîndemânatici, ca să fie păsările de pradă. 

Apoi rămase cu gura căscată. O jumătate de minut mai târziu, 
Iggy şi Gasman aterizară greoi pe bordură, împrăştiind pietre şi 
praf peste tot. Nudge rămase cu ochii pironiţi la ei. 

— N-aţi murit, zise ea. 

— Nu. Nici voi, rosti Iggy enervat. Ce-ar fi să ne spuneţi un 
„bună!“? 

— Bună, prieteni, zise Gasman, scuturându-şi praful din păr. 
N-am putut sta pe-acasă... Eliminatorii sunt peste tot la munte. 
Are careva vreo problemă din cauza asta? 

În dimineaţa următoare, mi-am tras bluza pe mine. Mi-am 


încercat aripa. Funcţiona, cu toate că era incredibil de rigidă şi 
dureroasă. 

Am fost bucuroasă că plec, că mă întorc în văzduh. Ştiam că 
Nudge şi Fang mă vor omori. Ştiam că o dezamăgisem pe Angel. 
Dar n-aveam cum să nu fac ceea ce făcusem. N-aş fi fost eu, 
Max. 

Ca să-ţi spun adevărul, să nu fiu Max, are uneori avantajele 
sale. 

Doctoriţa Martinez mi-a oferit un rucsac mic. 

— E unul vechi, eu nu-l folosesc, a precizat ea repede, ştiind 
că mă pregăteam să refuz orice alt ajutor în plus. Te rog să-l iei. 

— Ei, bine, din moment ce ai spus „te rog“, am murmurat, iar 
ea a râs. 

Ella stătea cu privirea-n pământ, cu umerii gârboviţi. Am 
încercat să nu mă uit nici eu la ea. 

— Dacă ai nevoie de ceva, vreodată, orice, te rog să ne suni, 
a spus mama Ellei. Am pus numerele de telefon în rucsac. 

Am dat din cap, deşi ştiam că nu le voi folosi niciodată. Nu 
ştiam ce să spun. Dar trebuia să încerc. 

— Oameni buni, m-aţi ajutat, am rostit eu sec, deşi nici 
măcar nu mă cunoşteaţi. Ar fi fost foarte rău pentru mine dacă 
n-aţi fi făcut-o. 

Cum îţi place elocvenţa mea, ei? Am vorbit ca un Tarzan 
aiurea. 

— Tu m-ai ajutat pe mine, a amintit Ella. Şi nici nu mă 
eunoşteai măcar. Ai fost rănită din cauza mea. 

Am dat din umeri în acel fel adorabil de mai înainte. 

— Oricum... mulţumesc pentru tot. Apreciez foarte mult 
gestul. 

— Cu plăcere, a zis mama Ellei, zâmbind cu căldură. Am 
făcut-o bucuroase. Şi mult noroc... indiferent ce se întâmplă. 

Am dat din cap şi apoi — închipuie-ţi — amândouă m-au 
îmbrăţişat în acelaşi timp, ca pe un sandvici Max. | lin nou, am 
simţit oroarea lacrimilor adunându-se în ochii mei, şi am cilipit 
împrăştiindu-le repede. Dar le-am lăsat să mă îmbrăţişeze. N-am 
să te mint, m-am simţit foarte bine. Şi foarte rău, în acelaşi 
timp. Pentru că ce poate fi mai rău decât să ştii că vrei ceva şi 
că n-ai să obţii niciodată acel lucru? 

M-am desprins, încet, din îmbrăţişare şi am deschis uşa. Afară 
era o zi însorită şi călduroasă. Am făcut un mic semn cu mâna, 


sperând că era elegant, apoi am păşit în curte. M am decis să le 
ofer un fel de cadou. Am simţit că-l meritau. 

Oare nu le-am apărut ca o proastă? Cum arătam noi, cei din 
stol, pentru nişte outsideri? N-aveam nici cea mai mică Idee, şi 
nici n-aveam timp să înceapă să-mi pese. 

Mi-am aranjat bluza şi rucsacul. M-am întors spre ele. Ella şi 
mama ei mă priveau cu ochii mari, plini de curiozitate. 

Am alergat câţiva paşi şi-am sărit în văzduh, desfăşu- rându- 
mi aripile, simţindu-le cum se umpleau de aer, ba- lansându-mă 
uşor când muşchii mei afectaţi s-au întins şi s-au încordat. 
Intinse total, aripile mele aveau o anvergură de aproape patru 
metri, maro tărcat şi împestriţate cu alb. 

O bătaie puternică în jos, au!, apoi sus, au!, iar jos. Ritmul 
familiar. Ella avea pe faţă o expresie uluită şi încântată, şi-şi 
ţinea palmele împreunate. Doctoriţa Martinez îşi ştergea ochii, 
iar zâmbetu-i era nesigur. 

Un minut mai târziu, eram sus, privind spre căsuţa Ellei, la 
cele două siluete mici care-mi făceau semn cu mâna. Le-am 
răspuns, apoi am virat, simțind bucuria familiară a zborului, 
libertatea, viteza. M-am înălţat spre orizont, îndreptându-mă 
spre nord-vest, pe cale să mă întâlnesc cu Nudge şi Fang, pe 
care speram că, în mod miraculos, i-aş mai putea găsi acolo 
unde le-am spus să se ducă. 

Mersi, Ella, m-am gândit, refuzând să mă întristez. Vă 
mulţumesc amândurora, pentru tot. 

Angel, vin spre tine, în sfârşit. 


PARTEA A 3-A : 
ŞCOALA... SAU CE-AR PUTEA FI MAI ÎNGROZITOR DECÂT EA? 

După vreo jumătate de oră, m-am simţit de parcă scăpaseom 
de toţi cârceii din muşchi. Ştiam că mâine mă va durea oribil tot, 
însă chiar acum mă simţeam bine, şi prezentul era singurul 
lucru care conta. Am zburat energic şi cu toată viteza, folosindu- 
mă de curenţii de aer ori de câte ori puteam. 

De data asta, nu m-am mai uitat în jos. 

O oră mai târziu, m-am apropiat de locul întâlnirii, gândindu- 


mă să fiu aşteptată de Nudge şi Fang. 

Întârziasem două zile, şi nu i-aş fi învinovăţit dacă ar fi i 
enunțat la mine, însă nu credeam în posibilitatea de a fi hotărât 
s-o salveze pe Angel de capul lor. 

Când m-am apropiat mai mult de locul de întâlnire, am mi 
vput să-i dau ocoluri largi, reducând lent din altitudine, in limp 
ce examinam solul, stâncile, umbrele. Nimic. 

Am zburat pe întreaga lungime a canionului, căutând semne, 
dar am fost din nou dezamăgită. Panica mă sufoca. Am fost atât 
de proastă. 

Oh, Doamne, şi dacă nici n-au ajuns până aici? Dacă... 

O umbră s-a lăsat atunci peste mine şi m-am uitat în sus, 
zicându-mi: elicopter! însă nu era asta, ci doar un stol rătăcit de 
şoimi, deasupra mea, străbătând cerul. 

M-am încruntat şi m-am orientat spre înălţimi. Câţiva dintre 
şoimi erau ciudat de mari şi de diformi. Insă zburau alături de 
ceilalţi şi păreau să facă parte din stolul lor Mi-am mijit ochii şi 
mi-am focalizat privirea, în tot acest timp câştigând altitudine. 

Mi s-a oprit inima în gât; patru dintre şoimi erau mult prea 
mari. În plus, şoimii nu poartă tenişi. 

în ordine, m-au aşteptat şi erau în siguranţă. Uşurarea şi 
bucuria mi-au inundat trupul şi sufletul. Acum ne vom duce s-o 
găsim pe Angel, iar apoi stolul va fi din nou întreg. 

Şi da, am spus suflet. 

M-au văzut, şi zâmbetele lor deschise, poznaşe, luminară faţa 
lui Gasman şi a lui Nudge. 

Iggy, desigur, nu m-a văzut, iar Fang nu era el prea zâmbăreţ. 
Mi-a surprins privirea şi mi-a arătat cu capul spre o stâncă. Nu 
trecuseră decât două zile de când îl văzusem ultima dată, însă 
părea că zboară cu o nouă graţie şi putere, aripile lui de peste 
patru metri licărind întunecate în lumina soarelui. Pe când ne 
apropiam tot mai mult, Nudge chiţăia fericită, atingându-şi 
aripile de ale mele. 

— Max! Max! Nu-mi vine să cred! Pot să cred oare? 

Fang a aterizat primul, aproape dispărând în neant. De-abia 
când am ajuns la aproape şase metri de stâncă, am văzut că se 


strecurase într-o scobitură mică, săpată pe ver- antul stâncos. 
Era un loc de aşteptare excelent. 

Am zburat unul după altul şi-am aterizat, gonind spre rapătul 
cavernei pentru ca şi ceilalţi să poată veni după noi. Eram 
împreună. Noi, cinci, eram în sfârşit la adăpost. 

— Max! a strigat Nudge, repezindu-se să mă îmbrăţişeze. 

Braţele ei subţiri m-au cuprins strâns, iar eu am îmbrăţişat-o 
la rândul meu, scărpinându-i aripile acolo unde se îmbinau cu 
umerii, aşa cum îi plăcea ei. 

— Am fost aşa de îngrijoraţi... n-am ştiut ce s-a întâmplat cu 
tine şi nici n-am ştiut ce să mai facem, iar Fang a zis că o să 
mâncăm şobolani şi... 

— OK, OK. Totul e bine, i-am spus. 

Peste umărul ei am interceptat privirile lui Fang şi-am rostit, în 
tăcere, şobolani? Peste buze i-a trecut licărul unui rânjet, apoi s- 
a risipit. M-am uitat în ochii mari, căprui ai lui Nudge. 

— Sunt atât de bucuroasă să vă văd în siguranţă, i-am spus. 

M-am întors spre Gasman şi Iggy. 

— Ce faceţi voi doi aici? De ce n-aţi rămas acasă? 

— N-am putut, a început Gasman sincer. Peste tot, prin 
munţi, erau Eliminatori. Ne vânau pe noi. Acum am fi mâncare 
pentru câini. 

— Când au început să vă vâneze? am întrebat, uluită. Chiar 
după ce-am plecat noi? 

— Nu, a răspuns Gasman cu glas şoptit. 

l-a aruncat o privire lui Iggy, care stătea impasibil, în- 
lăturându-şi firele de praf, invizibile pentru el, de pe pantalonii 
negri. 

— Poftim? am zis, trezindu-mi-se anumite suspiciuni. Când au 
început să vă caute? 

— A fost... a fost după ce Hummerul s-a accidentat din cauza 
petei de ulei? l-a întrebat, ezitant, Gasman pe Iggy. 

Am căscat ochii. Accident din cauza petei de ulei? 

Iggy şi-a frecat bărbia, chibzuind. 

— Sau poate că s-a complicat totul după bombă, a spus 
Gasman cu glas slab, privind în pământ. 

— Cred că bomba a fost, a acceptat Iggy. Asta pare să-i fi pus 
clar în mişcare. 

— Bombă? am întrebat nevenindu-mi să cred. Bombă? Aţi 
declanşat o bombă, măi băieţi? Nu credeţi că asta le-a spus 


Eliminatorilor exact unde vă aflaţi? Ar fi trebuit să staţi ascunşi! 

— Deja ştiau unde suntem, a explicat Gasman. Ne-au văzut 
pe toţi... ştiau că ne aflăm prin zonă. 

— Era doar o chestiune de timp, a încuviinţat Iggy. 

Nu ştiam ce să mai spun. Ca s-o zic pe-a dreaptă, nici nu 
luasem în considerare faptul că Eliminatorii ne-ar fi putut găsi 
casa. Am deschis gura şi-am închis-o la loc, fără să pot rosti 
ceva. Poate că peste vreo douăzeci de ani aş reuşi să mă 
descurc cu băieţii. Sau poate că nu. 

— Ei, sunt bucuroasă că aţi scăpat cu bine, am zis jalnic, şi l- 
am auzit pe Fang cum încerca să-şi stăpânească râsul. 

L-am ignorat. 

— Ați procedat corect venind aici. Gândit deştept. Excelent. 

L-am îmbrăţişat pe Gasman, apoi pe Iggy, care era 
cu .iproape doisprezece centimetri mai înalt decât mine, după 
mm mi-am dat seama. Am strâns-o, din nou, în braţe pe Nudge, 
iar ea s-a agăţat de mine în timp ce-i mângâiam părul. 

— E-n ordine, scumpo, am zis încet. 

În sfârşit, mi-a dat drumul şi m-am întins să-l îmbrăţişez pe 
Fang, care nu-i cea mai drăgălaşă persoană din lume, 
transformat acum într-o statuie neclintită, şi atunci i tehuie să te 
descurci cum poţi. Ceea ce-am şi făcut. 

Apoi mi-am întins mâna stângă, cu pumnul strâns, iar ceilalţi 
patru şi-au aşezat, instantaneu, pumnul stâng peste al meu. Am 
lovit fiecare de două ori în pumnul celuilalt, apoi ne-am azvârlit 
braţele în sus. 

— Pentru Angel! am strigat şi glasurile lor au repetat ca un 
ecou. 

— Pentru Angel! Pentru Angel! 

Apoi, unul câte unul, ne-am dat drumul de pe versantul 
stâncos, ne-am deschis aripile şi ne-am îndreptat spre 
blestemata, îngrozitoarea Şcoală. 

OK, am zis odată ce-am ajuns la mare altitudine, zburând într- 
un ritm stabil. Ce-ar fi să-mi spuneţi repede ce-aţi mai făcut? 

— Am încercat s-o găsesc pe mama, a spus Nudge, fără 
niciun preaviz. 


—  Poooftim? 

Am căscat ochii cât am putut de mult. 

— Mama ta? 

Nudge dădu din umeri. 

— L-am făcut pe Fang să aterizeze la Tipisco, în vreme ce te 
aşteptam pe tine. Am găsit adresa corectă. Am văzut o femeie şi 
era de culoarea mea, dar n-am fost sigură. Apoi au venit 
Eliminatorii, între care şi jegul ăla de Ari, aşa că le-am tras nişte 
şuturi şi ne-am cărat. 

Mi-au trebuit minute în şir ca să diger povestea asta. 

— Deci, n-ai vorbit cu ea? Cu... hmmm... mama ta? 

— Nu. 

Nudge îşi examina cu grijă unghiile, păstrând un ritm constant 
al bătăilor de aripă. 

— Era drăguță? 

Muream de curiozitate. Părinţii erau ceva ce ne obseda pe 
toţi, discutam despre ei constant, şi, ca să fim cinstiţi, plângeam 
din cauza asta. 

— Am să-ţi povestesc mai târziu, a spus Nudge dintr-odată, 
aşa că mi-am dat seama că ieşise prost. 

Mi-am mijit ochii spre Gazzy şi Iggy. 

— Ştim ce-aţi pus voi la cale, am rostit. 

Gazzy îmi oferi zâmbetul său dulce, jenat. Ce copil. 

Venise vremea să le spun şi eu noutăţile. 

— Cred că am un cip de urmărire, implantat în mine, am 
rostit sec, simțind un contracurent drept în faţă. 

Mi-am înclinat aripile şi-am planat. 

— Nu sunt sigură, însă a ieşit la iveală la o radiografie şi asta 
părea să fie. 

Le-a căzut falca. Toţi se holbau îngroziţi la mine. 

— Ţi-ai făcut o radiografie? 

Fang nu părea convins. 

Am dat din cap. 

— Detaliile mai târziu. Dacă am cipul, atunci avem explicaţia 
pentru toţi Eliminatorii veniţi grămadă, dar nu şi de ce le-a 
trebuit patru ani ca să dea de urma noastră. Şi nu ştiu dacă 
vreunul dintre voi are şi el aşa ceva, am adăugat, citind 
întrebarea pe faţa lui Iggy. 

Au tăcut cu toţii, zburând cu gândurile şi temerile lor. 

Apoi: 


— Max? Crezi că ar mai fi o şansă? 

Gasman încerca să fie puternic. Încă un motiv pentru care-mi 
plăcea de copilul ăsta. 

— Nu ştiu. Sper şi eu, i-am răspuns sinceră. 

Sinceritatea este întotdeauna bună, cu excepţia momentului 
când e mai bine să minţi. Ca atunci când vrei să-i protejezi. 

— Ştiu că am întârziat pe toată lumea cu două zile. Imi pare 
foarte rău de asta. Am făcut ceea ce-am simţit eu că | rebuia 
făcut. Dar dacă am ajuns atât de departe, nu mai e cale de 
întoarcere. Mergem după Angel, indiferent ce se întâmplă. 

Au urmat câteva clipe de tăcere, ca şi cum îşi făceau cu toţii 
curaj din nou. Eu ştiu că-mi făceam, încercând să-mi concentrez 
forţa ca într-o bilă densă şi dură, capabilă să mă ţină tot restul 
zilei, în timp ce ne îndreptam spre cel mai cumplit coşmar al 
nostru. 

Cel mai cumplit coşmar al oricui, crede-mă. 

Nu cred că am mai pomenit de asta, dar noi toţi, din stol, 
avem un simţ înnăscut al orientării. Nu ştiu cum funcţionează. 
Ştim întotdeauna unde ne aflăm. Aşa că am zburat ca vântul şi 
ca gândul pe un curs vest-nord-vest cam două ore bune. Mulţi 
dintre şoimii a căror stâncă a fost împărţită cu Fang şi Nudge ne- 
au însoţit, zburând într-o formaţie solitară. Noii noştri prieteni 
grozavi. 

— Am învăţat unele chestii de la şoimi, a zis Fang, observând 
că le urmăream zborul. Câteva metode de a vira, cum 
comunică, lucruri din astea. 

— Sunt chiar foarte cool, a adăugat şi Nudge, zburând mai 
aproape de mine. Le place să-şi folosească vârful penelor ca să 
se ajute la orientare. Am încercat şi noi şi a fost nemaipomenit. 
Un mic amănunt care înseamnă o diferenţă atât de mare. 
Practic, nici n-am ştiut că pot să-mi mişc penele acelea. 

— Ne puteţi învăţa şi pe noi ce-aţi aflat? am întrebat. 

— Da, sigur că da, a răspuns Fang. 

Am mâncat ultimele noastre batoane de ciocolata în timpul 
zborului. Am survolat deşertul, munţii, râuri, câmpii 
mărăcinoase. Mă uitam în jos numai când nu aveam încotro, 


încercând să nu mă gândesc la Ella sau la mama ei, de care-mi 
era la fel de dor ca de o mamă adevărată. 

Am privit şoimii, imitându-le mişcările, virând, urmări ndu.-i, 
urcând, intrând în picaj, tot ce făceau ei, în afară de vânătoarea 
de şobolani. Am fost încântată să fiu acceptată printre aceste 
păsări neînfricate, uluitoare. Când s-au despărţit de noi, la 
marginea teritoriului lor, mi-a părut rău să-i văd plecând. 

Tocmai când începusem să mă simt slăbită din cauza lipsei de 
zahăr, ne-au apărut în faţă reperele. Semnalând celorlalţi, am 
intrat în picaj, şi m-am îndreptat spre o pădurice din partea din 
spate a dealului de la poalele muntelui. 

Era o zonă destul de puţin populată, şi n-am putut vedea cine 
ştie ce activitate, cu excepţia unui mail aflat la vreun kilometru 
şi ceva mai încolo. 

Am aterizat cu toţii şi-am privit de jur împrejur. Mi-am frecat 
umărul dureros. 

— OK, avem nevoie de mâncare. lar o hartă a străzii n cir fi 
cea mai rea idee din lume. 

— Şcoala nu-i vizibilă pe nicio hartă, a zis Fang. 

— Ştiu. Dar cam ştim destul de bine pe unde se află... pe 
hartă va fi un spaţiu alb, dar tot ne-ar ajuta să găsim t tlile de a 
ajunge acolo, am comentat. 

Cincisprezece minute de umblat ne-au adus înapoi la in.ill. Era 
un loc de dimensiuni decente, cu un magazin cu produse la un 
dolar bucata, staţie de benzină, un ATM singuratic, curăţătorie 
chimică şi un salon de coafură. Nimic de mâncare, în afară de 
magazinul staţiei de benzină. 

— Vrei să-ţi faci părul? a întrebat Fang şi i-am tras un ghiont. 
Ca şi cum mi-aş mai fi făcut, vreodată, permanent în viaţa 
mea. De cele mai multe ori, îmi tăiam părul scurt, cu foarfecele, 

atunci când îmi creştea prea supărător de lung. 

— Ei, şi acum ce facem? a întrebat Gasman. N-ar trebui să 
continuăm? 

— Lasă-mă să mă gândesc, am spus în şoaptă, cercetând 
mall-ul cu privirile, de jos şi până sus. 

Mersul cu autostopul ieşea din discuţie, am fi sfârşit omorâţi, 
aruncaţi într-un şanţ, sau cam aşa ceva. Până la Şcoală mai erau 
cel puţin şaisprezece kilometri. Puteam zbura până acolo, dar nu 
voiam să ne apropiem în zbor. Aşa că va trebui să mergem pe 
jos, dar va mai dura, iar nouă deja ne era foame. 


— OK, am zis în cele din urmă. Se pare că va trebui să... 

M-a întrerupt scrâşnetul unei maşini care trăgea pe 

dreapta. Fără niciun cuvânt, ne-am ascuns în nişte tufe 
pipernicite, de lângă marginea clădirii. O maşină cenuşie, 
luxoasă, cu un ornament argintiu pe capotă, opri zgomotos în 
apropierea ATM-ului. 

S-a deschis geamul, iar dinăuntru a năvălit muzica dată tare. 
Un tip arătos s-a aplecat spre bancomat, ţinând un celular la 
ureche. 

— Taci, idioato! a explodat el. Dacă nu ţi-ai fi pierdut cârdul, 
nu mi-ar trebui acum cash! 

Bărbatul a întins mâna şi a introdus cârdul în ATM. A tastat 
PIN-ul în grabă, apoi a aşteptat. 

— Asta mi se întâmplă pentru că mă las pe mâna ta să faci 
ceva! s-a răstit el la telefon. Nu eşti în stare nici să te îmbraci 
dimineaţa! 

— Jegul, mi-a şoptit Nudge. 

Am dat din cap. 

Ca printr-o scamatorie, maşinăria aruncă printr-o fantă nişte 
bancnote verzi, iar bărbatul le înşfăcă şi se apucă să le numere. 
În clipa următoare, o camionetă neagră, imensă, intră în parcare 
scrâşnind din cauciucuri, foarte aproape de maşina elegantă. 
Roţile din spate derapară, împrăştiind pietriş, şi-am putut auzi 
nişte bufnituri când a lovit limuzina. 

Ne-am afundat şi mai mult în pădure. Mi s-a făcut pielea de 
găină, iar inima mi-a ajuns la gât. Eliminatorii? t ipul pe care-l 
aveam. N-ar trebui s-o iau acum la fugă, atrăgându-i pe 
Eliminatori pe urmele mele şi să lase stolul în pace? 

— Îi sare ţandăra acum, a prezis Fang cu glas scăzut. 

Cu venele gata să-i explodeze, jegul se aplecă peste geam şi 
lansă un potop de înjurături, inclusiv una nouă, pe care am pus- 
o la păstrare într-un ungher al minţii, pentru folosirea sa viitoare, 
dacă va fi necesar. 

Geamul întunecat al camionetei a coborât, iar eu am tras aer 
în piept fără niciun sunet. 

— Ce-ai spus, dobitocule? a întrebat Ari cu un zâmbet parşiv. 

Am înghiţit cu noduri, cu muşchii încordaţi. Mi-am pus mâna 
pe umărul lui Gasman. 

— 9sssst- 9sssst. 

Ochii nemernicului din maşina cenuşie s-au bulbucat ca la 
melc, iar în clipa următoare a apăsat pedala de acceleraţie până 
la podea. Maşina a ţâşnit înainte. 

Ari râdea ca un dement, iar camioneta neagră a luat-o şi ea 
din loc, risipind pietrişul. Cinci secunde mai târziu, de-abia dacă 
mai auzeam mugetul celor două motoare, ambalate pe şosea. 

— Se descurcă, a zis Fang încet. 

— Ari avea părul verde? am întrebat, prostită. 

— Mda, a răspuns Nudge, neobişnuit de concisă. 

Ne-am uitat toţi cinci unul la celălalt — în sfârşit, mai puţin 
Iggy — apoi la ATM. 

Ţiuia încetişor. Am aruncat o privire prin jur. Prin magazine 
erau oameni, însă maşinăria nu era orientată spre ei. Fără să 
spunem un cuvânt, ne-am lăsat în jos şi-am tra versat parcarea. 

Niciunul dintre noi nu mai folosise astfel de lucruri. Dintr-un 
motiv neobişnuit, savanții nebuni de la Şcoală neglijaseră să ne 
deschidă conturi în bancă şi conturi de economii. 

Din fericire, maşinăria era proiectată să poată fi folosită şi de 
idioţi. 

MAI DORIŢI ÎNCĂ O TRANZACŢIE? întreba cu litere portocalii. 

— la nişte bani, m-a sfătuit Fang în mod inutil. 

— Crezi că ţine? i-am răspuns şmechereşte. 

—  Grăbeşte-te, a zis Gasman. 

Am apăsat pe tasta pentru retrageri de numerar. 

VĂ RUGĂM INDICAŢI SUMA DORITĂ. 

Am ezitat. 

—  Şaizeci de dolari? Cu ăştia ne-am putea cumpăra o 
grămadă de mâncare, nu? 

— A fost un jeg nemernic, a zis Fang. la-i tot ce are. 

Am rânjit. 

— Chiar eşti malefic. Îmi place asta. 

Am accesat soldul şi ne-am holbat toţi, fluierând. 

— Oh, da, oh, da, a îngânat Nudge, ţopăind de bucurie. 
Suntem boooogaţi, o să ne cumpărăm o maşină, oh, da. 

S-ar putea să nu ştii asta, însă ATM-urile au o limită fixă ,i 
sumei pe care sunt dispuse să ţi-o dea dintr-o retragere. Aşa că 
planurile noastre de a ne cumpăra propria noastră |.iră s-au 


spulberat. Oricum, maşinăria era gata să ne dea t .îteva sute de 
verzişori. 

Am tastat îndată codul nostru de acces, din motive de 
iguranţă. 

— Oh, nu, am gemut. Aţi văzut asta? 

— Am auzit, a zis Iggy încet. 

— Cred că dacă introducem un cod greşit de mai mult de 
două ori, maşinăria opreşte tot şi înghite cârdul, a rostit Fang. 

— Poți s-o faci tu? l-am întrebat pe Iggy 

— Hm... am să încerc... 

Ezitând, Iggy a atins tastatura. Degetele lui sensibile s-au 
orientat pe taste. 

— E-n ordine, Ig, a făcut Fang. Doar dă tot ce poţi mai bun 
din tine. 

Uneori, Fang e incredibil de săritor, dar nu şi cu mine. 

Iggy a tastat cinci cifre şi ne-am ţinut cu toţii respiraţia. 

ACCESUL RESPINS. VĂ RUGĂM VERIFICAŢI PIN-UL ŞI MAI 
ÎNCERCAŢI. 

— încearcă încă o dată, am zis încordată. Ai cele mai 
formidabile urechi de pe întreaga planetă. 

Mâna palidă a lui Iggy a plutit, din nou, deasupra tastaturii. S- 
a concentrat şi a introdus cinci cifre. 

Nimic. Inima mi-a căzut direct în stomac. 

Apoi maşinăria a început să huruie şi imediat a ţâşnit din ea 
un teanc de hârtii de douăzeci de dolari. 

— Da! a zis Fang, bătând aerul cu pumnii. Mutanţii conduc. 

— la-i şi tuleo! am spus, în timp ce Nudge a început să 
scoată bancnotele şi să şi le îndese prin buzunare. 

Ne-am întors s-o ştergem, când maşinăria a ţiuit din nou. 

MULŢUMIM PENTRU TRANZACTIE. VA RUGAM » » 

LUAŢI CÂRDUL. 

— OK, noi mulţumim, am zis, înhăţând cârdul. 

Apoi am alergat din nou în pădure. Adică am alergat şi-am 
zburat. 

Dintr-un anumit motiv, nu m-am simţit din cale-afară de rău 
pentru că luasem banii acelui tip. Poate pentru că părea un 
nemernic. Parcă noi eram karma lui şi ne răzbunam pe el. 

Nu ştiu. Ştiu însă că n-aş fi furat nici măcar un borcan de unt 
de arahide de la Ella şi mama ei. Niciodată. Nimic. 

— Ce păcat că n-am putut lua mai mult, a spus Fang, 
numărând banii. 

— Haideţi să ne întoarcem la staţia de benzină şi să ne 
cumpărăm ceva de mâncare, ne-a îndemnat Nudge. 

Am clătinat din cap. 

— Oamenii de-acolo s-ar putea să ne fi văzut deja. Trebuie să 
plecăm de-aici. 

Cât timp am stat ascunşi prin pădure, o dubă roşie a li.îs în 
spatele unuia din magazine. Un tip tânăr a descăr- i „il ceva din 
ea, apoi s-a dus înăuntru. Înainte ca uşa să se închidă, l-am 
văzut cum tastează o cartelă de pontaj. 

Deci era la lucru pentru cel puţin două ore, până la prima lui 
pauză. 

lar duba lui, zăcea, pur şi simplu, acolo. 

Fang şi cu mine ne-am uitat unul la altul. 

— Banii de la un jeg sunt o chestie, am zis, iar o maşină luată 
de la un tip oarecare este cu totul altceva. 

— N-am face decât s-o împrumutăm pentru câteva ore, a 
spus Fang. l-am putea lăsa nişte bani, ca taxă pentru închiriere. 

— Furăm o maşină? a întrebat Gasman. Păi, haideţi. 

M-am încruntat. 

— Nu. Ne gândeam, doar, să o împrumutăm. 

Pe de-o parte, nu prea voiam să devin o adolescentă 
delincventă. Pe de alta, fiecare minut care trecea reprezenta 
apropierea de momentul când Angel va deveni lecţia de disecţie 
de primă mână pentru o bandă de geneticieni descreieraţi. 

— Asta-i ca în Grand Theft Auto, a explicat Gasman 
îndatoritor. L-am văzut la televizor. E foarte cunoscut de copii. 

— Ar fi mai bine s-o „împrumutăm“ cât mai rapid, a sugerat 
Iggy Aud un elicopter. 

Am luat o decizie. Şi da, ştiu, karma mea se va întoarce şi mă 
va lovi şi pe mine. 

Prin filme, oamenii întotdeauna „împrumută“ maşinile trăgând 


nişte fire pe sub tabloul de bord şi conectându-le. Însă 
funcţionează cu adevărat cu ajutorul unei şurubelniţe şi a 
starterului aflat sub capotă. Etica mea personală mă împiedică 
să-ţi dau mai multe informaţii despre aşa ceva. Asta ar fi exact 
ceea ce-mi trebuie: un şir de furturi de maşini comise de cititorii 
fideli. 

Dar nu cred. 

Oricum, am făcut ce trebuia la motor, în vreme ce Iggy stătea 
pe locul şoferului, apăsând ambreiajul. Motorul s-a trezit, 
horcăind, la viaţă, am trântit capota şi-am sărit în dubă. Inima 
îmi pulsa cu vreo două sute de bătăi pe minut. 

Apoi, m-am holbat doar la volan. 

— Oh, Doamne, a remarcat Fang. Niciunul dintre noi n-a 
condus niciodată. 

Nu-i stătea în caracter să rateze un detaliu atât de important. 

— Am văzut la televizor cum conduceau unii, am spus, 
încercând să par încrezătoare. Cât ar putea fi de greu? 

Ştiam despre manevre, parcare, condus, aşa că am băgat în 
viteză. 

— OK, tipilor, le-am zis. Nu merge. 

S-ar putea să nu ştii asta, dar maşinile au şi o frână de mână 
separată, nu doar pedala de frână. Nu este atât de vizibilă, la o 
privire superficială. 

Încercarea de a porni o maşină înainte de a debloca frâna de 
mână e similară cu tentativa de a băga un Saint-Bemard într-o 
cadă. Dar ajunge cu asta. 

— OK, OK, suntem bine, am zis, douăzeci de minute mai 
târziu, după ce găsisem şi eliberasem frâna de mână. 

M-am simţit de parcă ţineam frâiele unui elefant uriaş, 
neîndemânatic, scăpat de undeva. 

Transpiram şi cât pe ce să mor de frică în timp ce conduceam, 
dar am încercat să arăt cât mai sigură pe mine şi calmă. 


— Vreau să spun, nu-i atât de bine ca în zbor, dar mersul cu 
maşina este dat naibii pe lângă mersul pe jos. 

Am zâmbit curajoasă spre Fang, doar pentru a-i vedea chipul 
încordat. 

— Ce-i? 

— N-ai putea s-o laşi mai moale cu virajele la limită? a zis el. 

— Mă perfecţionez, i-am răspuns. A trebuit să fac ceva 
practică. 

— N-am ştiut că o dubă poate merge aşa, pe două roţi, atât 
de mult, a comentat Nudge. 

— Nu vreau să borăsc într-o maşină împrumutată, a spus 
Gasman. 

Mi-am strâns buzele şi m-am concentrat asupra drumului. 
Ingraţii. 

— Trebuie să virăm spre est peste vreo cinci sute de metri, 
am murmurat, holbându-mă pe geamul dubei. 

Peste vreo şase sute de metri, am tras pe dreapta şi mi-am 
lăsat capul pe volan. 

— Unde naiba-i drumul? am izbucnit frustrată. Nu-i niciun fel 
de afurisit de drum pe aici! 

— Te iei după propriul tău simţ de orientare, a subliniat Fang. 

— Şi nu pot fi drumuri peste tot unde simţi tu că ar trebui să 
fie, a adăugat Iggy împăciuitor. 

Aş fi vrut să-i pocnesc pe amândoi. 

Oftând, am luat-o pe drumul fără prea multe intersecţii şi-am 
făcut o întoarcere în U. 

— Va trebui să o iau pe o rută mai ocolitoare, am zis. 

Uram această senzaţie de timp care zboară, fără a şti dacă 
Angel mai era sau nu în viaţă. Şi chiar mai rău, detestam să ştiu 
că ne apropiam tot mai mult de Şcoală, locul unde ni se 
întâmplaseră toate lucrurile rele. Mă simţeam ca şi mm 
conduceam spre o moarte sigură şi era greu să-mi itd un forţele. 

—  Fir-ar! 

După încă un viraj care ne-a îndepărtat de locul unde arti 
trebuit să mergem, am tras pe dreapta din nou şi-am lovit cu 
pumnul în volan de mai multe ori. Toţi muşchii îmi erau încordaţi 
din cauza condusului şi îngrijorării. Aveam o migrenă urâtă. In 
ultima vreme, am tot avut migrene păcătoase. Doamne!! Mă 
întreb de ce? 

— E-n ordine, Max, a spus Gasman neliniştit. 


—  Loveşte în volan? s-a interesat Iggy. 

— Uite! a zis Fang, arătând spre o tablă indicatoare. E un 
oraş în faţă. Haideţi să mergem acolo, cumpărăm ceva de 
mâncare şi căutăm o hartă recentă. Fiindcă brambu- reala asta 
nu duce niciunde. 

Bennett era un oraş mic, aproape simpatic. M-am înălţat pe 
locul şoferului şi m-am încruntat, încercând să par mai în vârstă. 
Existau mai multe locuri unde puteam mânca. Am virat într-o 
parcare, încet, apoi am condus duba, cu o nespusă grijă, în 
capătul parcării, departe de celelalte maşini. 

Am oprit motorul, iar Nudge şi Gazzy s-au repezit la uşă. 

— Suntem în viaţă! a ţipat Gasman. 

— Staţi! le-am spus. Uitaţi, suntem foarte aproape de Şcoală. 
S-ar putea să vă credeţi la dracu-n praznic, însă Eliminatorii 
chiar pot fi oriunde şi dându-se drept oricine. Ştiţi asta. Aşa că 
trebuie să fim prudenţi. 

— Trebuie să mâncăm, a zis Nudge, încercând să nu se 
văicărească. 

Pentru ea era greu, părea să ardă caloriile mai repede decât 
oricine, poate doar cu excepţia lui Gasman. 

— Ştiu, Nudge, am zis cu blândeţe. O să mâncăm. Eu n-am 
spus decât că trebuie să fim foarte prudenţi. Să fim cu garda 
ridicată, gata s-o ştergem, bine? Oricine ne iese în cale, ar putea 
fi un Eliminator. 

Au dat din cap. Am tras parasolarul, ca să mă pot uita în 
oglindă, şi ceva mic şi greu mi-a aterizat în poală. 

Am încremenit, cu respiraţia tăiată în gâtlej. Ce... ? 

Am privit în jos, cu grijă. Nu era o grenadă. Era o legătură de 
chei. Una dintre ele era pentru această dubă. M-am uitat la ea 
ca viţelul la poarta nouă. 

— Ei, asta simplifică lucrurile, a zis Fang. 

— Aş vrea să-mi miroasă camera aşa. 

Iggy inspiră adânc, iar aromele de hamburgeri şi de cartofi 
prăjiţi fierbinţi pluteau pe lângă noi. 

— Arfi o îmbunătăţire, am căzut de acord citind meniul 
afişat. 


Aveam o senzaţie ca şi cum stomacul meu încerca să se 
digere singur. Tremuram de tensiune şi adrenalină, sim- ţindu- 
mă de parcă urma să mă desfac pe la încheieturi. 

Restaurantul fast-food era aglomerat şi trepida de gălăgie. Cu 
toţii eram tensionaţi când ne aflam în preajma oamenilor 
obişnuiţi. Ne-am aşezat la rând, încercând să nu ieşim în 
evidenţă. Din câte-mi dădeam seama, nimeni de aici nu era 
vreun Eliminator. 

Desigur, Eliminatorii arătau şi ei normal, dar numai până 
începeau să se transforme şi încercau să-ţi ia capul cu totul. 

— Eu nu mai mănânc came, a anunţat Nudge. 

La privirea mea întrebătoare, m-a lămurit: 

— Nu şi după ce-am văzut şoimii mâncând iepuri, şerpi şi 
alte păsări. E, pur şi simplu, dezgustător. 

Fang păşi înainte şi comandă trei cheeseburgeri dubli, un 
shake de ciocolată, o băutură cu cafeină şi zahăr, trei porţii de 
cartofi, trei plăcinte cu mere. 

— Hrăneşti gloata? a întrebat femeia de la tejghea. 

— Da, doamnă, a răspuns Fang cu toată drăgălăşenia. 

Mda, pe el şi toate personalităţile lui multiple, m-am gândit. 

M-am întors spre Nudge. 

— OK, am zis, căutând adânc prin puţul răbdării mele de 
lider. Dar tot ai nevoie de o mulţime de proteine. 

Iggy a comandat acelaşi lucru ca şi Fang, am plătit eu pentru 
el. Fang l-a aşteptat să-şi ia mâncarea, şi l-a condus discret în 
cel mai izolat dintre separeuri. 

— Hm, ia să vedem, am spus, înaintând. Vă rog să-mi daţi 
două sandviciuri cu pui, doi cheeseburgeri, patru porţii de cartofi 
prăjiţi, şase plăcinte cu mere, două shake de vanilie, unul de 
căpşuni şi apoi doi cheeseburgeri tripli, ilar fără hamburgeri. 

— Adică, doar brânza şi chifla? Fără carne? 

— Da. Asta ar fi grozav. 

M-am uitat spre Nudoge, iar ea a dat din cap. 

Eram cât pe ce să leşin de foame, iar mirosul de mâncare mă 
ucidea. Stând lângă mine, Gasman îşi muta greutatea de pe un 
picior pe altul, cu un aer nerăbdător. Mi s-a părut că a trecut o 
viaţă de om până când ne-am luat cele trei tăvi încărcate, am 
plătit şi ne-am alăturat lui Fang şi lj;gy în spate. 

O altă privire prin jur mi-a dezvăluit familii fericite, copii care 
suflau de colo-colo hârtiile în care erau ambalat o paiele pentru 


băuturi, femei care discutau una cu alta, adolescenţi care 
ardeau gazul. M-am aşezat cu grijă, iar Nudge a venit lângă 
mine. Gasman s-a înghesuit lângă ea. 

Sunt dură? Puternică? Sunt fermă? Absolut. 

Am scâncit, oare, cu o jalnică încântare, când mi-am înfipt 
dinţii în sandviciul meu cald cu came de pui? Află că da. 

Nudge s-a năpustit asupra chiflei ei cu brânză, Fang era la cel 
de-al doilea burger, Iggy de-abia dacă mai putea respira cu 
toată mâncarea îndesată în gură, iar Gasman devora cartofi 
prăjiţi cu pumnul. Arătam, probabil, ca nişte orfani nemâncaţi. 
Hei! Dar chiar eram nişte orfani nemâncaţi. Timp de câteva 
minute, tot ce puteai auzi nu erau decât zgomotele 
dezgustătoare ale masticării. Mi-am amintit, dintr-odată, mesele 
plăcute şi civilizate servite alături de Ella şi mama ei, când 
foloseam şervete şi maniere elegante, vorbind despre lucruri 
normale. 

Grozav. Acum mă înecam şi aveam dificultăţi cu înghiţitul. 

Nu sunt sigură când s-a întâmplat, dar, încet, mi-am dat 
seama că muşchii gâtului mi se încordaseră. l-am aruncat o 
privire lui Fang, care s-a uitat la mine pieziş, în vreme ce-şi 
consuma cartofii prăjiţi. Cunoşteam acea privire. 

Acţionând tres nonşalant, am mai aruncat o privire prin jur. 
Cele două familii care stăteau aproape de noi, dispăruseră. 
Acum părea că un gmp de manechine masculine se lăsaseră 
copleşite de pofta de a ronţăi ceva. Ne înconjuraseră, erau mese 
întregi ocupate de ei. 

Cu toţii arătoşi, tipi cu păr des, ochi mari şi frumoşi şi glasuri 
îngereşti. 

Oh, Doamne! Mi-a căzut inima-n călcâie, ca o roabă încărcată 
cu plumb. 

l-am făcut lui Fang un semn discret cu capul, aproape 
imperceptibil, şi m-am uitat înapoi spre ieşirea de incendiu din 
spatele lui. A clipit în semn că da, să-mi arate că a înţeles. Apoi 
l-a bătut pe Iggy pe mână. 

—  Nudge, am rostit în şoaptă. Gazzy. Nu te uita acolo. 

Peste trei secunde sari peste Fang şi dispari pe uşa de 


incendiu. 

Fără să-mi dea vreun semn că m-au auzit, Nudge şi Iggy îşi 
continuară mestecatul. Nudge sorbi, calmă, o înghiţitură din 
shake-ul ei. Apoi, într-o secundă, sări în sus, pe masa noastră, şi, 
practic, se aruncă prin uşa de incendiu. Gasman era, de fapt, ca 
lipit de spatele ei. 

Eram aşa de mândră de ei. 

Alarma începu să sune, dar eram chiar în urma lor, iar Fang şi 
Iggy după mine. Am ajuns la dubă înainte ca Eliminatorii să fi 
ieşit pe uşă. 

Înăuntru, am înfipt cheia în contact şi-am pornit motoul 
Eliminatorii au năvălit în parcare, începând să se transit u me în 
lupi. 

Am apăsat pe acceleraţie şi-am băgat, rapid, în marşa- rier, 
ţipând când am simţit bufnitura unui Eliminator lovit. Apoi am 
băgat în viteză şi-am depăşit, mugind, curba, chiar printre tufele 
care mărgineau parcarea. Cauciucurile scrâşneau în timp ce m- 
am înscris în trafic, atrăgându-mi un cor de claxoane furioase 
dinspre celelalte maşini. 

Am trecut chiar prin staţia de benzină din colţ, evitând, la 
limită, mai multe maşini. Ajunşi pe partea cealaltă, am intrat, 
din nou, huruind în trafic. 

— Maxi mi-a strigat Nudge, însă văzusem şi eu semiremorca, 
am auzit scârţâitul metalului când camionul a zgâriat un 
automobil. 

Apoi am tot intrat şi ieşit de pe carosabil, dorindu-mi să fi ştiut 
să conduc mai bine, dorindu-mi să fi furat şi altceva în afara 
dubei. 

— E aşa de masivă! am strigat frustrată, în vreme ce ne 
legănam, din nou, pe două roţi, într-un alt viraj. 

OK, coteam repede. Dar sigur. 

— E o dubă, a zis Fang, ca şi cum m-ar fi învinovăţit pe mine 
că nu furasem un automobil de curse. 

Am ieşit din oraş în goană, a trebuit să scap din tot traficul 
aglomerat. Adrenalina pulsa în mine, braţele mi le simţeam ca 
pe cablurile întinse ale volanului. Trebuie să scăpăm de duba 
asta. 

— Am să opresc! am ţipat peste zgomotul motorului. Săriţi 
afară şi luaţi-vă zborul cât de repede puteţi! 

— OK! mi-a răspuns stolul în cor. 


O ocheadă în oglinda retrovizoare mi-a arătat trei maşini 
negre, care ne urmăreau, gata să ne ajungă din urmă. 

Trebuia să câştig timp. 

Scrâşnind din dinţi, am ieşit brusc de pe drum direct intr-un 
lan de porumb. Ne-am avântat prin tuleiele uscate, tresărind 
când se izbeau de parbriz. Am încercat să merg ni zigzag cât de 
bine m-am priceput, apoi ceea ce vedeam în faţă m-a făcut să 
sper că în curând ajungeam la o şosea. 

N-am mai văzut nimic în oglinda retrovizoare, iar zgomotul 
produs de tulpinile de porumb strivite răsuna prea l.ire pentru 
mine ca să mai pot auzi şi alte motoare. Scă- liţisem de ei? Și 
da, iată un drum! Excelent! 

Duba a ţâşnit greoaie pe drum, scuturându-ne până la oase. 
Imediat ce cauciucurile au dat de asfalt, am ambalat iar 
motorul. 

Chiar atunci un sedan ne-a sărit în faţă. 

L-am lovit, frontal, cu nouăzeci şi şase de kilometri la oră. 

Notă pentru mine: Blochează airbagurile viitoarei maşini pe 
care o furi. 

Problema cu airbagurile este că, atunci când loveşti ceva cu 
optzeci-nouăzeci de kilometri pe oră, se umflă cu o forţă 
suficient de mare ca să te arunce pe speteaza scaunului, ca pe o 
păpuşă dezarticulată, fiind posibil să-ţi pocească faţa. Ceea ce 
mi s-a întâmplat mie cu asta, am constatat, încercând să 
stăvilesc valul de sânge din nas. 

— Ziceţi, am spus sfârşită. 

— Eu sunt OK, a zis Fang lângă mine. 

Avea gâtul rănit de centura de siguranţă, care aproape că-l 
decapitase. 

— OK şi aici, a rostit Nudge, de pe locul din spate, părând 
mică şi înfricoşată. 

M-am înălţat s-o văd. Era albă la faţă, cu excepţia frunţii julite 
în urma impactului cu scaunul lui Fang. Ochii i s-au căscat, din 
cauza şocului, când a văzut sângele de pe faţa mea. 

— E doar nasul, am asigurat-o repede. Rănile de la cap 
sângerează întotdeauna din belşug. Uite, aproape că nu mai 


curge. 

O minciună. 

— Mă simt ca... o budincă, a gemut Iggy. O budincă dotată cu 
terminaţii nervoase. O budincă aflată în dureri groaznice. 

— Mi-e rău, a făcut Gasman, alb la faţă, cu buzele livide şi 
lipsite de sânge. 

Trosc! 

Peste tot în jur, geamurile s-au spart şi am sărit şi ne-am pus 
mâinile pe faţă. Am văzut un pistol izbind sticla, apoi mâini 
păroase, cu gheare oribile, traseră de uşi deschi- zându-le. 

N-am avut vreme nici măcar să pocnim şi noi zdravăn pe 
cineva; Fang şi cu mine am fost traşi din dubă şi aruncaţi la 
pământ. 

— Fugi! am zbierat, apoi am scos un geamăt, după ce n.isul 
meu primise încă o lovitură năucitoare. 

Am privit în sus chiar la timp ca să văd uşile din spate .ile 
dubei deschizându-se şi Iggy şi Gasman ţâşnind în văzduh. Un 
val de bucurie fără seamăn m-a făcut să radiez, .ipoi m-am 
înecat după ce un nou val de sânge mi-a ajuns in gură. 

L-am scuipat, în vreme ce Eliminatorii urlau de furie, şi .iu 
început să tragă în băieţi. Dar Iggy şi Gazzy continuau să câştige 
altitudine. Da, da, da! 

Nudge, care lovea şi ţipa, fu smulsă din spatele dubei şi 
azvârlită lângă mine. Avea lacrimi în ochi şi m-am întins s-o iau 
în braţe. 

Un Eliminator m-a lovit tare cu cizma lui italienească, lucrată 
manual. Au! 

— Marcată. Eşti pe inventar, a hohotit Ari, iar ceilalţi au 
izbucnit în râs, aproape dansând cu un avânt şi o bucurie 
monstruoase. 

— Mai că-i vine să crezi că nu vreţi să vă întoarceţi la 
Şcoală, a continuat el dezvelindu-şi dinţii galbeni, ascuţiţi ca 
lama, picurând peste mine balele lui de Eliminator. 

Erau cinci Eliminatori şi noi trei. Pentru statura mea sunt 
ciudat, incredibil de puternică, însă Ari mă depăşea în greutate 
cu vreo 72 de kilograme şi-şi ţinea cizma apăsată tare pe 
fruntea mea. Aş fi vrut să-l împuşc, doar un glonţ mortal care să- 
i împrăştie creierii. 

l-am văzut ochii lui Fang, care erau întunecaţi şi lipsiţi de 
expresie, apoi ai lui Nudge. Am încercat să-i ofer un zâmbet 


încurajator, dar din moment ce faţa mea era doar un mare 
spectacol al sângelui, asta n-avu deloc efectul îmbucurător 
sperat de mine. 

Apoi am auzit acel îngrozitor vup, vup, al elicopterulu care se 
îndrepta spre noi, iar Eliminatorii au început să strige şi să-şi 
agite braţele. 

Ce scenă emoţionantă, mi-a strigat Ari. Mergem cu toţii acasă. 
Ca pe vremuri. 

Angel trăia. Atât timp cât trăia, puteam să fac faţă aproape la 
orice. 

Ştiam că era în viaţă pentru că o puteam vedea în cuşca ci 
jalnică, alături de a mea. Dacă ne întindeam degetele printre 
gratii cât puteam noi de mult, ne mai despărţeau doar vreo 
câţiva centimetri până să ne atingem. 

— Cel puţin, ţie ţi-au dat o cutie mare, a spus ea cu o voce 
subţire şi scrâşnită. Sunt un medium. 

Mi s-a pus un nod în gât. Faptul că încă încerca să fie 
curajoasă mi-a zguduit lumea interioară. M-am simţit ruşinată 
pentru că mi-a trebuit atât de mult timp ca să ajung aici, 
ruşinată pentru că-i lăsasem pe Eliminatori să ne prindă, 
ruşinată pentru că eram o ratată, chiar şi ca mutantă. 

— Nu-i vina ta, a mai zis ea, citindu-mi gândurile. 

Arăta îngrozitor. Ochii-i erau duşi în fundul capului şi in jurul 
lor avea pete întunecate uriaşe, vineţii. O parte a Icţei ei era o 
vânătaie imensă, pe alocuri galbenă, şi verde pe la margini. 
Angel arăta slabă şi uscată, ca o frunză, cu oasele la fel de 
delicate ca nişte lujere. Penele-i erau flasce şi murdare. 

Vizavi, de partea cealaltă a culoarului, Nudge şi Fang erau în 
cutiile lor. Nudge arăta zguduită rău, încercând să-şi ţină frica 
sub control, dar pierdea lupta. Fang stătea cu mâinile strânse pe 
genunchi, nemişcat. l-a zâmbit lui Angel când a văzut-o prima 
dată, dar în majoritatea timpului era rece, retras, distant. Se 
retrăgea în el însuşi, singurul loc care-i mai rămăsese la 
dispoziţie. 

— Îmi pare rău, Max, a şoptit Angel, cu ochii tulburaţi. Este 
numai greşeala mea. 


— Nu spune prostii, i-am zis, cu o voce care amintea de 
Elmer Fudd din cauza nasului meu înfundat şi spart. I s-ar fi 
putut întâmpla oricăruia dintre noi. Şi este greşeala mea că 
Nudge, Fang şi cu mine am fost capturați. 

Peste tot în jurul meu, mirosurile de metal rece şi antiseptic 
îmi trezeau nişte amintiri oribile, îngropate de mine adânc, cu 
mult timp în urmă. Ţăndări de lumină, durere şi frică îmi apăreau 
în minte, făcându-mă să mă simt un pic aiurea. Sângerarea din 
nas se oprise, în sfârşit, dar mă durea. Migrena îmi revenise în 
forţă şi vedeam străfulgerări de imagini din cele mai ciudate. Ce 
însemnau toate acestea? 

— Max, e ceva ce trebuie să-ţi spun, a început Angel să-mi 
zică, plângând. 

— $şssş, am şoptit cu blândeţe. Mai poate aştepta. Tu doar 
odihneşte-te. Incearcă să rezişti. 

— Nu, Max, chiar e foarte important... 

Se deschise o uşă şi pe linoleum răsunară paşi zgomotoşi. Pe 
faţa ei mică şi învineţită, ochii lui Angel arătau acum 
înspăimântați. În mine s-a aprins mânia că cineva, oricine, ar fi 
putut s-o îngrozească aşa pe fetiţa asta. 

Mi-am încordat muşchii, mijindu-mi ochii, şi arătând expresia 
mea cea mai sălbatică. Le va părea rău că aleseseră să se pună 
cu Angel. Vor regreta chiar şi că s-au născut. 

Am strâns din pumni. M-am ghemuit în cuşca mea, gata să 
sar la oricine-ar deschide-o ca să le pot sfâşia plămânii. Aş 
începe cu Ari, jegul jegurilor. 

Angel stătea gârbovită acum, plângând pe tăcute, iar în sinea 
mea am început să mă îngrozesc, întrebându-mă ce Dumnezeu 
i-au făcut? Mă simţeam total dependentă de adrenalină, cu totul 
dementă. 

Picioarele s-au oprit drept în faţa cuştii mele. Puteam vedea 
marginea unui halat alb, de laborator, atingând genunchii. 

S-a aplecat şi s-a uitat în cuşca mea cu o expresie blândă, 
milostivă. 

Inima aproape că mi s-a oprit şi am căzut pe spate. 

— Maximum Ride, a zis Jeb Batchelder. Oh, mi-a fost atât de 
dor de tine. 

Am halucinaţii, mi-am zis, buimăcită. Am o experienţă extra- 
corporală. 

Orice altceva dispăru din câmpul meu vizual. Nu-1 puteam 
vedea decât pe Jeb, zâmbindu-mi printre gratiile cuştii mele de 
câine. 

Jeb a fost singura persoană de care am avut vreodată parte 
care s-a comportat părinteşte cu mine. 

Ne-a răpit pe toţi şase, acum patru ani, din acest circ grotesc 
şi ne-a ascuns în casa de la munte. Ne-a ajutat să învăţăm să 
zburăm — niciunuia dintre noi nu i se îngăduise suficient spaţiu 
ca să încerce asta. Ne-a hrănit, ne-a îmbrăcat şi ne-a învăţat 
tehnici de supravieţuire, cum să luptăm, ne-a învăţat să citim. 
Ne-a spus glume şi ne-a citit poveşti şi ne-a lăsat să jucăm jocuri 
video. Ne pregătea cina şi ne vâra în culcuş la venirea nopţii. Ori 
de câte ori mi se făcea frică, îmi aminteam că Jeb era acolo şi că 
ne va apăra, iar după asta, întotdeauna mă simţeam mai bine. 

Dispăruse acum doi ani. 

Noi întotdeauna am ştiut că fusese ucis. Ştiam că mai 
degrabă ar fi murit decât să dezvăluie locul unde ne aflam. Că 
murise încercând să ne protejeze. Lucruri din astea. 

In ultimii doi ani, tuturor ne fusese dor de Jeb atât de mult, 
încât simţeam asta ca o durere oribilă, persistentă, tânguitoare, 
care nu mai înceta. Ştii cum, ca atunci când (i-ar muri tata şi 
mama. A fost atât de îngrozitor la început, când n-a mai venit 
acasă, iar apoi am fost nevoiţi să acceptăm că nici nu se va mai 
întoarce. 

Mort sau viu, a fost eroul meu. Zi de zi. In ultimii patru ani. 

Acum, ochii-mi spuneau că era unul dintre ei. 

Că fusese unul dintre ei tot timpul. Că tot ce-am ştiut .ui simţit 
în legătură cu el a fost o minciună putredă şi infectă. 

Acum, cuvintele lui Angel, teama ei, lacrimile ei, dobândeau 
un înţeles oribil. Ştiuse. 

Muream de dorinţa să mă uit la ea, la Fang sau la Nudge, să le 
văd reacţiile. 

Insă nu i-am oferit această satisfacţie. 

Precum o uşă trântită în faţă, tot ceea ce în mine îl iubise i se 
încrezuse în Jeb s-a zăvorât în sine. În locul lor, au prins contur 
sentimente noi, atât de puternice şi pline de ura, încât m-au 
speriat. 


Ceea ce spunea ceva. 

— Ştiu că eşti surprinsă, a continuat el cu un zâmbet. Hai. 
Trebuie să vorbesc cu tine. 

A scos zăvorul de la uşa cuştii mele de câine şi a deschis-o. 
Într-o clipită mi-am şi conturat un plan de acţiune: să nu fac 
nimic. Doar să ascult şi să privesc. Să absorb orice şi să nu dau 
nimic din mine. 

OK, ca plan, nu era proiectul pentru Westminster Abbey, însă 
era un început. 

încet, am ieşit din cuşcă. Muşchii au gemut când m-am 
ridicat. Nu m-am uitat spre nimeni din stol, dar mi-am dus mâna 
dreaptă la spate, cu două degete lipite. 

Era semnul nostru pentru „aşteptaţi“. 

Jeb ne învățase asta. 

Jeb şi cu mine am trecut de un şir de computere, ieşind din 
raza vizuală a celorlalţi. O uşă, aflată pe peretele de la capătul 
celălalt, ducea într-o încăpere mai mică, care nu prea mai părea 
a fi laborator, mobilată cu canapele, o masă şi scaune, o 
chiuvetă şi un cuptor cu microunde. 

— Aşază-te Max, te rog, a spus el, arătând spre un scaun. Am 
să aduc nişte ciocolată caldă. 

A rostit asta calm, ştiind că era preferata mea, ca şi cum am fi 
fost în bucătărie, acasă. 

— Max, trebuie să-ţi spun... că sunt atât de mândru de voi, a 
continuat, punând nişte căni în cuptor. Nici nu-mi vine să cred 
cât de bine v-aţi descurcat. Nu, pot să cred... şi iam că puteţi s-o 
faceţi. Dar văzându-te atât de sănătoasă, ile puternică, un lider 
atât de bun, ei, bine, asta mă face să lai mândru. 

Cuptorul cu microunde a ţiuit, iar el a aşezat o cană aburindă 
înaintea mea, pe masă. Ne aflam într-o locaţie ul- trasecretă din 
mijlocul Văii Morţii, numită oficial „aiurea, la dracu-n praznic“ pe 
orice hartă, şi totuşi a reuşit să facă rost de bezele, punând 
două în cana mea. 

Îl înfruntam cu obidă, ignorând ciocolata fierbinte, cu toate 
că-mi făcea matele să chiorăie. 


S-a oprit, ca şi cum mi-ar fi dat răgaz să răspund, apoi s-a 
aşezat la masă vizavi de mine. Era Jeb, creierul meu acceptase, 
în cele din urmă, adevărul inevitabil. l-am recunoscut cicatricea 
fină, roz, de pe linia bărbiei, uşoara încovoiere a nasului, 
pistruiul mic de pe urechea dreaptă. Acesta nu era fratele lui 
geamăn şi rău. Era chiar el. Era malefic. 

— Trebuie să ai multe întrebări de pus, a zis el. Nici nu ştiu de 
unde să încep. Eu doar... Îmi pare nespus de rău pentru asta. Aş 
vrea să pot explica tot... aş vrea să-ţi fi putut explica, încă de 
acum doi ani, dacă altcuiva nu. Aş vrea să pot explica ce-aş da 
ca să te văd zâmbind din nou. 

Ce-ai zice de capul tău, înfipt într-un par? 

— Darcu timpul, Max, totul va ieşi la iveală şi ai să înţelegi 
ce se întâmplă. Asta i-am spus lui Angel. l-am spus că totul este 
un test, chiar şi când nu ştii asta. Că uneori trebuie să faci doar 
ce ţi se spune să faci, şi ştii că se va limpezi totul mai târziu. Tot 
ce s-a întâmplat a fost un test. 

A dat din mână cu un gest vag, ca şi cum ar fi cuprins 
întreaga mea experienţă. 

Stăteam acolo, conştientă că bluza mea era pătată de 
sângele uscat, că mă durea faţa, că mi-era foame — quelle 
surprise — şi că n-am simţit niciodată, atât de mult, dorinţa de a 
ucide pe cineva, nici măcar vara trecută, când Iggy mi-a sfâşiat 
singura mea pereche — favorită — de pantaloni Goodwill ca să 
facă un fitil destul de lung ca să detoneze ceva aflat la vreo 
cincisprezece metri distanţă. 

N-am spus nimic, pe chipul meu nu se citea nicio expresie. 

M-a privit, apoi a închis uşa. 

— Max, a zis, cu un ton nou, insistent, în glas. Max, curând, 
vor veni nişte indivizi aici, să discute cu tine. Dar mai întâi 
trebuie să-ţi spun ceva. 

Că eşti întruchiparea diavolului? 

— Ceva ce nuţi-am putut spune mai înainte, ceva pentru 
care am crezut că te voi putea pregăti mai târziu. 

A aruncat o privire prin jur, ca şi cum ar fi vrut să se asigure 
că nu-l auzea nimeni. Cred că uitase de toate lecţiile noastre de 
filaj, despre microfoanele ascunse şi senzorii de temperatură, de 
echipamentul de ascultare de la mare distanţă, care putea 
înregistra un pârţ de şobolan şi de la un kilometru distanţă. 

— Problema este, Max, a spus el, cuo tonă de emoţii 


sfâşietoare în priviri, că tu eşti mult mai deosebită decât ţi-am 
tot spus eu. Vezi tu, ai fost creată cu un motiv. Ţinută m viaţă cu 
un Scop, cu un scop special. 

Vrei să spui că în afară de verificarea modului cum savanții 
iinnenţi pot transplanta ADN aviar pe un ovul uman? 

A inspirat, privind adânc în ochii mei. Mi-am decuplat, urc, 
orice amintire frumoasă despre el, fiecare hohot de râs 
împreună, fiecare moment fericit, orice gând despre cum îmi era 
el ca un tată. 

— Max, motivul, scopul, ar fi acesta: se crede că tu vei milva 
omenirea. 

OK, n-am putut rezista. Mi-a căzut falca. Mi-am închis gura, 
din nou, repede. Ei bine, asta va da, cu siguranţă, greutate 
încercărilor mele constante de a avea prima acces la baie 
dimineaţa. 

— Nucţi pot spune mai mult de-atât acum, a zis Jeb, ui tându- 
se din nou peste umăr. Dara trebuit să-ţi fac o imagine a 
dimensiunii problemei cu care ne confruntăm, enormitatea ei, 
importanţa ei. Eşti mai mult decât deosebită, Max. Eşti 
predestinată. Ai un destin pe care nu ţi | poţi imagina. 

Poate că reuşesc să o fac pentru că nu sunt cu totul scrântită. 

— Max, tot ce-ai făcut, tot ceea ce eşti tu, tot ce ai putea fi, 
este însemnat în destinul tău. Viaţa ta valorează cât mii de alte 
vieţi. Faptul că eşti în viaţă este cel mai important lucru realizat 
de cineva, vreodată. 

Dacă se aştepta la un răspuns debordant, va trebui să aştepte 
mult şi bine. 

A oftat din greu, fără să-şi ia ochii de la mine, dezamăgit de 
lipsa mea de entuziasm faţă de faptul că aflasem că eu eram 
Mesia. 

— E-n ordine, a continuat el, trist şi înţelegător. Aproape că 
nici nu-mi pot imagina cum trebuie să te simţi sau ce gândeşti. 
Este OK. Doar am vrut să-ţi spun chiar eu. Mai lârziu, vor veni 
alţii să discute cu tine. După asta, vei avea posibilitatea de a te 
gândi la tot, de a-ţi da seama ce ar putea însemna pentru tine şi 
pentru ceilalţi. Dar, deocamdată, nu spune nimic celorlalţi din 
grup. E secretul nostru, Maximum. Curând, îl va şti întreaga 


lume. Dar nu încă. 

Mă pricepeam tot mai bine la a nu spune nimic. 

S-a ridicat şi m-a ajutat să mă scol de pe scaun, o mână 
prevenitoare plasată sub cotul meu, care mi-a făcut pielea tie 
găină. 

Am mers în tăcere până la şirul de cuşti şi a deschis-o pe a 
mea, aşteptând, răbdător, să mă târăsc înăuntru. Ce mai 
gentleman. 

Zăvorând uşa în spatele meu, s-a aplecat pentru a-mi tl.lrui 
una dintre privirile lui pline de miez. 

— Să nu uiţi, a şoptit el. Ai încredere în mine. E tot ce-ţi cor. 
Doar să ai încredere în mine. Ascultă-ţi instinctul. 

Ei, de câte ori l-am auzit spunându-mi asta? m-am întrebat, 
plină de dispreţ, în vreme ce se îndepărta. Chiar acum, instinctu- 
mi spunea că voiam să-i smulg plămânii ilară din piept cu nişte 
cleşti. 

— Eşti bine? m-a întrebat Angel neliniştită, cu faţa lipită de o 
latură a cuştii ei. 

Am dat din cap şi am întâlnit privirile lui Fang şi ale lui Nudge, 
vizavi. 

— Sunt OK. Toată lumea să se ţină bine, da? 

Nudge şi Angel dădură din cap, iar Fang se holba la mine. N- 
aveam nicio idee la ce se gândea. Se întreba, oare, dacă nu 
devenisem trădătoare? Se întreba dacă nu cumva Jeb reuşise să 
mă prelucreze, ori dacă nu cumva fusesem în aceeaşi ligă cu el 
de la bun început? 

Va afla destul de curând. 

Au trecut orele. În dicţionar, alături de cuvântul stres, există o 
imagine cu o creatură mutant de mărime mijlocie, înghesuită 
într-o cuşcă de câine, întrebându-se dacă destinul ei este să fie 
ucisă, sau să salveze lumea. 

OK, nu prea cred. Dar aşa ar trebui. 

Dacă te poţi gândi la altceva mai enervant, mai sigur că-ţi va 
biciui fiecare fibră a trupului până te termină, să-mi spui şi mie. 
Nu le puteam povesti nimic celorlalţi, nici măcar în şoaptă. 

Dacă pe Jeb îl distra să pretindă că uşile închise şi vorbitul în 


şoaptă erau o bună metodă de a păcăli orice ascultare, n-avea 
decât. Dar eu ştiam altceva. Puteau fi camere de luat vederi şi 
microfoane ascunse oriunde, integrate în cuştile noastre. Aşa că 
n-am putut să aplic ni- i iun plan, să liniştesc lumea, nici măcar 
să dau ochii peste cap şi să zic: „Oh, Doamne! Jeb trăieşte!“ 

Când Angel a şoptit „Unde-s Gazzy şi lggy?“, am dat ilu.ir din 
umeri. l-a căzut faţa şi i-am aruncat o privire 'tură. Au fugit. Sunt 
în siguranţă. 

Mi-a citit gândurile, a dat uşor din cap, apoi s-a lăsat încet pe- 
o parte a cuştii ei, istovită. 

După aceea, tot ce-am mai putut face a fost să trimit priviri 
amenințătoare. 

Ore în şir. 

Migrena mi-a revenit, iar când am închis ochii, toate acele 
imagini dansau în spatele pleoapelor. 

La un moment dat, a intrat un halat alb şi a aruncat încă un 
„experiment“ în cuşca de lângă mine. M-am uitat într-acolo, 
curioasă, apoi mi-am întors repede privirea, cu durere-n suflet. 
Semăna suficient de mult cu un copil ca să mă facă să-mi vină 
rău, dar şi mai mult cu un fel de ciupercă oribilă. Excrescenţe 
uriaşe, granuloase, îi acopereau mare parte din corp. Avea 
numai câteva degete şi doar un singur deget la picior, înfipt la 
capătul unui membru ca o păstaie. Ochi albaştri, morţi, priveau 
spre mine clipind. 

La un moment dat, în următoarea jumătate de oră, mi-am dat 
seama că „experimentul“ nu mai respira. Murise, chiar lângă 
mine. 

Copleşită de oroare, m-am uitat spre Angel. Plângea. Stia. 

În cele din urmă, mult mai târziu, uşa laboratorului s-a 
deschis. Au intrat mai multe persoane, şi-am auzit glasuri 
omeneşti şi croncănit ca de Eliminatori şi râsete. Au împins în 
zona noastră un căruţ mare, cu platformă. 

— Nu văd decât patru, a spus un bărbat, cu glasul afectat şi 
îngrijorat. 

— Doi au încasat-o, a zis Ari, părând victorios. In Colorado. 
Atâţia au mai rămas. 

A lovit cu piciorul în cuşca mea, făcând să se zguduie gratiile. 

— Salut, Max! Ţi-a fost dor de mine? 

— Directorul e sigur de asta? a întrebat o femeie. E păcat, 
mai avem atât de multe de aflat despre ei. 


— Da, a confirmat un al treilea halat alb. E prea riscant. 
Ţinând cont de cât de necooperantă a fost asta mică. 

Am interceptat privirile lui Angel şi i-am făcut un semn cu 
degetul mare în sus, mândră de rezistenţa ei. Mi-a răspuns cu 
un zâmbet istovit. 

Apoi, cuşca ei a fost înşfăcată brutal şi azvârlită pe cărucior ca 
o valiză. A tresărit când s-a lovit cu obrazul julit de latura cuştii, 
iar în mine s-a aprins din nou furia. 

In secunda următoare, Ari a apucat şi cuşca mea şi a aruncat- 
o în căruţ, alături de a ei, lăsându-mă să cad cu o zguduitură în 
urma căreia mi-am muşcat buza adânc. De parcă mi-ar fi trebuit 
încă o rană. Mi-a rânjit printre gratii, lăsându-mă să-i văd colții 
lungi, galbeni. 

— Puternic, ca un taur, s-a împăunat el. 

— Taică-tu trebuie să fie atât de mândru, am zis sarcastică, 
iar el s-a înfuriat instantaneu, lovind cuşca atât de tare, încât 
aproape că a răsturnat-o. 

— Uşor, a murmurat un halat alb, alegându-se cu un m.irâit 
ucigător din partea lui Ari. 

Apoi, alţi doi Eliminatori i-au încarcerat pe Fang şi Nudge chiar 
lângă noi. Cu Ari ţinând trena în spate, pă- i.ind furios, ne-au 
împins prin uşile duble, late. Sala de-afară era dureros de 
strălucitoare, îmbibată de mirosul de detergent pentru spălat 
podele şi încărcată cu diverse echipamente de birou. 

Agăţată de gratiile cuştii mele, am aruncat o ocheadă pe- 
afară, încercând să recunosc vreun coridor, un birou, ortice mi- 
ar putea indica în ce parte a Şcolii ne aflam. 

Eliminatorii îşi băgau degetele printre gratii, încercând să ne 
zgârie, batjocoritori, zăngănind, literalmente, cuştile. Mă 
întrebam cât de multă forţă ti-ar trebui ca să apuci degetul unui 
Eliminator şi să-l rupi. 

Am cotit, brusc, după un colţ, şi-am fost împinşi prin alte uşi 
duble, batante, iar apoi am ajuns afară. Am inspirat cu nesaţ, 
dar chiar şi în afara Şcolii aerul era alterat şi îmbâcsit. 

Aplecându-mă, m-am mutat dintr-o parte în alta a cuştii, 
căutând repere. In spatele nostru se afla clădirea laboratorului. 
In faţa noastră, la poate o sută de metri distanţă, era o clădire 
scundă, din cărămidă roşie. Ne aflam în curtea din spatele Şcolii. 

Curtea la care obişnuiam să mă uit, în miez de noapte, de la 
fereastra laboratorului nostru. 


Era curtea unde se antrenau Eliminatorii să-şi doboare ţintele 
şi să le dezmembreze. 
Probabil că de aceea râdeau. 

Ciudăţenia confruntării cu moartea iminentă este că te face 
să pui totul în balanţă. 

Ca acum. Alternativele mele erau ori să cedez şi să-i las să ne 
ucidă pe toţi, ori să lupt cu tot ce aveam. 

Am ales a doua variantă, pentru că aşa sunt amuzantă. 

În secunda în care a trebuit să decid ce formă va lua lupta 
mea până la moarte“, o umbră a acoperit soarele. 

— Ţi-ai pus tenişii, purcico? a întrebat Ari, băgându-şi 
degetele păroase printre gratiile cuştii mele şi zăngăni ndu-le. Ai 
chef de puţină mişcare? Vrei să alergi? Vrei să te baţi cu 
mâncare? Tu eşti haleala! 

Am rânjit sinistru. Apoi m-am aplecat şi l-am muşcat zdravăn 
de degete. A tras adânc aer în piept, apoi a urlat din cauza 
durerii groaznice. Mi-am adunat forţele şi l-am muşcat şi mai 
tare, până când mi-am simţit dinţii sfă- hlindu-i pielea, 
gustându-i sângele oribil. Dar ştii ce? Nu mi .1 păsat. Să-l văd pe 
Ari rănit, a meritat tot. 

După accidentul de maşină, dacă muşcam ceva mă durea 
îngrozitor, însă mi-am reprimat durerea, punând fiecare 
miligram din furia mea în maxilarele afectate. Ari tot scutura 
cuşca, izbind-o cu cealaltă mână, iar capul îmi era aruncat de 
colo-colo ca o minge de ping-pong. 

Dar am rezistat, având gânduri de pitbull. 

Halatele albe urlau acum la mine. Incă răcnind, Ari a început 
să izbească sălbatic în cuşca mea. Deodată, mi-am descleştat 
dinţii şi i-am dat drumul. Următoarea lui lovitură a căzut într-o 
parte a cuştii, făcând-o să se rostogolească de vreo două ori. 

Am aterizat cu susul în jos, chiar lângă uşa cuştii lui Angel. 
Fiind mai isteaţă decât media urşilor, mi-au trebuit doar câteva 
secunde ca să-i scot zăvorul. 

— Fugi! i-am poruncit. Du-te! Nu comenta! 

A dat uşa la o parte şi a ţâşnit afară tocmai când Ari sărea pe 
partea de sus a cuştii mele animat de o furie ucigătoare. M-am 


ţinut cât am putut de bine, însă el demola cuşca, mugind de 
durere. Cutia s-a rostogolit într-o parte, pe iarbă, şi, pentru o 
fracțiune de secundă, am zărit cerul. Era traversat de nori 
întunecaţi, de furtună, care se deplasau rapid. Apoi am fost 
rostogolită din nou, ceea ce m-a făcut să mă simt ca o rufă într-o 
maşină de spălat. 

Ari urla furios, făcându-mă în toate felurile şi scutu- rându-şi 
degetele însângerate, astfel că picăturile de he- moglobină m-au 
mânjit printre gratii. 

Dar acum zâmbeam. Primul meu zâmbet sănătos din ultimele 
zile. 

Ştiam ce erau acei nori de furtună. 

Erau şoimii, conduşi de Iggy şi Gasman, cine altcineva? ŞI 
atacau Şcoala ca să ne salveze. 

N-ai decât să crezi că-s nebună, dar există ceva îmbucurător 
la vederea unor păsări de pradă uriaşe, care sfâşie carnea unui 
Eliminator. 

Tot aşa cum Ari, uitând de zăvor, în furia lui criminală, a reuşit 
să spargă cuşca, a fost şi el atacat în picaj de un şoim cu 
ghearele ascuţite ca briciul, cu o ură imensă faţă de lupi. lţindu- 
mă din cuşcă, l-am văzut cum încerca să-l pocnească, grohăind 
ca un porc mare când pasărea-i jupui pielea de pe ceafă. 

— Angel! Fugi de-aici! am strigat, alergând la ea. 

O fugăreau două halate albe, însă am ajuns eu prima. L-am 
îmbrâncit din drum pe unul, am apucat-o pe Angel de 
încheietura mâinii, şi-am aruncat-o în văzduh. 

Apoi am reuşit să deschid cuşca lui Fang. Halatele albe s-au 
aruncat asupra mea, însă un adult obişnuit care se pune cu Max 
când e furioasă nu are nicio şansă. l-am tras unuia un dos de 
palmă peste falcă, simțind cum îi zboară dinţii. Pe celălalt l-am 
pocnit drept sub bărbia dublă. Capul i-a zvâcnit în spate, apoi 
individul a căzut ca un sac cu ciment. 

Fang a zbughit-o din cuşcă, apoi l-a înşfăcat pe unul dintre 
halatele albe şi l-a izbit de cărucior. Şi-a ridicat pumnul şi-a lovit, 
arătând detaşat şi hotărât. Savantul şi-a dat ochii peste cap, 
după care s-a prăbuşit. 


Nu mi-a trebuit mult ca să ajung la Nudge. S-a rostogolit din 
cuşca ei tocmai când Iggy şi cu Gasman îşi conduceau roiul de 
şoimi pentru runda a doua. 

Prin apropiere, o femeie în halat alb se chinuia să se ridice în 
picioare. Am ţâşnit spre ea, apoi am sărit în sus, cu piciorul 
drept deja legănându-se pentru o lovitură cumplită din lateral. 
Am lovit-o în piept, bam! A căzut în genunchi, incapabilă să mai 
respire, cu o expresie năucită pe faţă. 

— Consideră asta un accident de muncă, vrăjitoareo! am 
mârâit, apoi m-am răsucit pe călcâie ca să văd ce fac şi ceilalţi 
din stol. 

Fang îşi exprima ostilitatea faţă de Ari, ghemuit neajutorat la 
pământ, cu mâinile ţinându-se de cap. Fang l-a lovit cu piciorul 
din lateral, apoi l-a izbit cu pumnul într-o tâmplă. Ca măsură de 
siguranţă, Fang a ridicat o cuşcă, pe care a spart-o lovind-o de 
nemernicul Eliminator. Acum părea că Ari fusese prins într-o 
cuşcă. 

Am ţâşnit în văzduh, simţindu-mă entuziasmată când aprigii 
şoimi au trecut pe lângă mine. Am numărat patru halate albe, 
Ari, şi alţi trei Eliminatori aflaţi pe sol, doi dintre ei încă în 
picioare. Unul a scos un pistol, însă muşchii săi de la încheietură 
i-au fost imediat sfâşiaţi de un clonţ neiertător. Oooh! Cât o mai 
fi durut asta. 

— Fang! am strigat. Iggy! Gazzy! Să mergem! Plecaţi, plecaţi, 
plecaţi! 

S-au ridicat în aer aproape în silă, Iggy se deplasa printre 
şoimi. Prin vorbe nerostite le-a spus că bătălia noastră s-a 
terminat. Aceste păsări minunate au virat atunci cu eleganţă şi 
s-au înălţat în viteză, făcându-mi urechile să ţiuie cu ţipetele lor 
de luptă. 

— Unu, doi, trei, patru, cinci, am numărat, adunându-mi 
propriul meu stol şi îndemnându-i să urce. Fang! la-o pe Angel! 

Angel reuşise să se menţină în aer în tot acest timp, însă se 
clătina şi pierdea altitudine. Imediat, Gasman s-a dus de-o parte 
a ei, iar Fang de alta, ţinând-o amândoi în timp ce se înălţau. 

Din clădire ieşeau puhoi şi mai multe halate albe şi Elini 
inatori, însă eram prea sus şi ne deplasam cu viteză prea mare 
pentru ei ca să ne mai poată răni. Adio, cretinilor, mi-am zis. 
Şcoala s-a terminat, pentru totdeauna. 

— Max! 


Vocea îmi atrase privirea în jos. 

Era Jeb. Probabil fusese prins în atacul şoimilor pentru că avea 
halatul sfâşiat, iar pe umăr se vedeau pete de 

sânge. 

— Maximum! a strigat el din nou. 

Expresia de pe chipul său nu era una furioasă... erai ova ce n- 
am putut descifra. 

— Max! Te rog! Acesta a fost un test! Nu te-ai prins? Aici 
«*raţi în siguranţă! N-a fost decât un test. Trebuie să mă i rozi... 
sunt singurul în care poţi avea încredere! Te rog! în- loarce-te... 
dă-mi voie să-ţi explic! 

M-am uitat la el, omul care mi-a salvat viaţa cu patru .mi în 
urmă, m-a învăţat, practic, tot ce ştiam, mă consola i-.ind 
plângeam, mă înveselea când luptam, îmi ţinea părul dat pe 
spate când prindeam din zbor fulgii de grâu, mi-a fost cel mai 
aproape de ideea de tată. 

— Nu prea cred, am zis obosită. 

Apoi m-am lansat în zbor şi mi-am lăsat aripile să mă poarte 
departe, sus, acolo unde mă aştepta familia mea. 

Două ore mai târziu, lacul Mead se înfăţişa vederii împreună 
cu vârful de stâncă ocupat de şoimii uriaşi, care ne salvaseră. 
Toţi şase, din nou laolaltă, am aterizat cu graţie pe bordură. 

Angel s-a prăbuşit pe podeaua răcoroasă, acoperită de praf, a 
peşterii. M-am lăsat jos lângă ea, mângâindu-i părul. 

— Am crezut că n-am să te mai văd niciodată, a spus ea, şi o 
lacrimă stingheră i s-a prelins pe faţă. Mi-au făcut lot felul de 
lucruri, Max. Îngrozitoare. Îngrozitoare. Îngrozitoare. 

— N-aş fi renunţat niciodată la gândul de a te recupera, i-am 
spus, simțind că mi se rupe sufletul. Sub nicio formă nu i-aş fi 
putut lăsa să te ţină acolo. Ar trebui să mă omoare pe mine 
prima dată. 

— Aproape că au şi reuşit, a rostit ea cu vocea tremurătoare. 

Am tras-o lângă mine şi-am ţinut-o aşa multă vreme. 

— Aşa ar trebui să rămână pentru totdeauna, a spus Iggy. Să 
fim toţi împreună. 


M-am uitat spre locul unde stătea Fang, sprijinit de pe rete, cu 
faţa întoarsă spre canion. Mi-a simţit privirea şi s-a întors. Mi-am 
întins pumnul stâng. Aproape zâmbind, a venit lângă mine şi şi-a 
pus pumnul stâng peste al meu. Unul câte unul, s-au alăturat şi 
ceilalţi, iar eu mi-am retras mâna dreaptă din părul lui Angel şi i- 
am atins pe fiecare pe spate. 

— Sunt... pur şi simplu, recunoscătoare, am zis. 

Nudge s-a uitat la mine uşor surprinsă. OK, nu sunt eu cea 
mai siropoasă persoană din lume. Vreau să spun, îmi iubesc 
familia şi încerc să fiu drăguță cu ei, dar nu mă tot învârt în jurul 
lor, spunându-le, tot timpul, cât de mult îi iubesc. 

Poate că ar trebui să îndrept cumva chestia asta. 

— Vreau să spun, am rostit, simţindu-mă cu adevărat 
responsabilă, că asta m-a făcut să-mi dau seama cât de mult 
avem cu toţii nevoie unul de altul. Am nevoie de voi toţi. Vă 
iubesc pe toţi, dar cinci dintre noi, sau trei dintre noi, sau numai 
doi, nu suntem noi. Suntem noi numai toţi şase. 

Fang îşi examina tenişii cu mare interes, Iggy îşi lovea uşor 
piciorul cu degetele sale lungi şi albe. Dar mititeii mei au 
priceput ce voiam să spun. 

Nudge şi-a aruncat braţele în jurul gâtului meu. 

— Şi eu te iubesc, Max! ŞI toţi ceilalţi. 

— Mda, şi eu, a zis Gasman. Nu-mi pasă dacă avem sau nu o 
casă a noastră, sau doar o grotă într-o stâncă, ori o cutie din 
carton. Casa este acolo unde suntem cu toţii împreună. 

L-am îmbrăţişat, iar el s-a cuibărit lângă mine, părând fericit. 

Mai târziu, am adormit cu toţii şi ne-am trezit noaptea într-o 
ploaie torențială, un miracol în deşert. Am sărit pe marginea 
bordurii şi-am lăsat ploaia să ne ude, spălând sângele, mizeria şi 
amintirile. Chiar şi picăturile care mă loveau la nas mă dureau, 
însă mi-am ţinut braţele deschise spre cer şi m-am simţit curată 
şi răcită şi înfrigurată. 

Tremuram, iar Fang s-a apucat, din senin, să-mi frece umerii. 
M-am uitat la el, la ochii lui la fel de întunecaţi precum cerul 
deşertului. 

— Jeb ştie de casa noastră, am zis foarte încet. 

Fang a dat din cap. 

— Nu mai putem niciodată să ne întoarcem. Cred că tivem 
nevoie de una nouă. 

— Da, am zis, dusă pe gânduri. 


Am închis ochii şi am deschis, uşor, gura, inspirând .ierul 
răcoros, limpezit de ploaie. Am deschis iar ochii. 

— Est, am rostit, simțind justeţea cuvântului. Vom pleca 

spre est. 


PARTEA A 4-A 
NEW YAWK, NEW YAWK 

Cer albastru, albastru deasupra norilor. Aerul este mai rece, 
dar soarele este mai cald la această altitudine. Aerul este 
rarefiat şi uşor, ca şampania. Ar trebui să-l încerci la un moment 
dat. 

Mă simţeam fericită. Noi, toţi şase, eram fără adăpost, fără 
nicio direcţie, pe fugă, poate pentru tot restul vieţii noastre, cât 
de lungă sau scurtă va fi ea. Da... 

leri am scăpat de câinii iadului, de la Şcoală, după toate cele. 
Am avut plăcerea de a-i vedea pe prietenii noştri, şoimii, 
spintecându-i şi chinuindu-i puţin pe cei în halatele lor albe şi pe 
Eliminatori. 

O recuperasem pe Angel. 

l-am aruncat o privire: era tot ca vai de ea. Îi va trebui 

O bucată de vreme până când se va vindeca, după toate cele 
câte i-au făcut. De fiecare dată când mă gândesc la asta, mă 
cuprinde furia, strângându-se în jurul meu până când simt că nu 
mai pot respira. Simţind că mă uitam la ea, se întoarse şi-mi 
zâmbi. Avea un obraz colorat în verde şi galben, o vânătaie pe 
cale să se vindece. 

— Doamne! a exclamat atunci Nudge, accelerând puţin, ca 
să mă ajungă din urmă. E atât de... de... ştii? 

Se lăsă într-un picaj grațios, apoi se ridică iar şi ajunse lângă 
mine. 

— Da, ştiu, am zis zâmbind spre ea. 

— Vreau să'spun, aerul, şi că suntem atât de sus încât 
nimeni nu se ia după noi şi suntem toţi împreună şi-am mers la 


un IHOP pentru micul dejun. 

Se uită la mine, cu ochii ei căprui strălucind, senini. 

— Adică, Doamne, suntem aici, sus, şi este atât de cool, în 
vreme ce jos, copiii sunt ţinuţi în şcoli sau să-şi facă ordine prin 
cameră. Uram să-mi curăț camera. 

Pe vremea când avea o cameră a ei. Am oftat. Nu te mai 
gândi la asta. 

Apoi, în clipa următoare, am tuşit. Cred că am scos un sunet 
ciudat, apoi o durere orbitoare, năucitoare, a explodat dinaintea 
ochilor mei. 

— Max? a strigat Nudge. 

Nu mai puteam gândi, vorbi, nu mai puteam face nimic. 
Aripile mi s-au pliat ca nişte foi de hârtie, şi-am început să mă 
prăbuşesc spre pământ ca o bucată de grindină. 

Ceva era îngrozitor de în neregulă. 

Deja. 

Din ochi îmi curgeau lacrimi, şi mi-am cuprins capul cu 
mâinile pentru a împiedica durerea să-mi crape ţeasta cu lotul. 
Singurul gând aproape coerent pe care îl aveam era: Ir rog, lasă- 
mă să mă împrăştii cât mai repede, să se termine cu durerea 
asta demenţială, stop, stop, STOP. 

Apoi braţele lui Fang, vânoase şi tari, m-au ridicat, şi am 
simţit cum mă înălţăm din nou. Aripile-mi erau pliate între noi, 
dar nu mai conta nimic în afara faptului că lot creierul îmi fusese 
înlocuit cu o supernovă explozivă, din suferinţă brută. Mai eram 
doar atât de conştientă cât să Im deranjată că mă auzeam 
gemând jalnic. 

Moartea ar fi fost atunci atât de grozavă. 

Nu ştiu cât m-a cărat Fang după el. Incet, încet, durerea s-a 
liniştit. Aproape că-mi puteam întredeschide ochii. Puteam 
înghiţi. Prudentă, înfiorându-mă, mi-am eliberat capul din mâini, 
aproape aşteptându-mă să văd că-mi rămăseseră în palme 
bucăţi mari de craniu. 

Am clipit către Fang, ochii lui întunecaţi mă cercetau. Imă mai 
zbura şi mă căra şi pe mine. 

— Mamă, dar cântăreşti o tonă afurisită, mi-a zis. Ce-ai 


mâncat, pietre? 

— De ce, îţi lipsesc ceva pietre de prin cap? am întrebat 
hârâit. 

Fu cât pe ce să schiţeze un zâmbet, şi atunci mi-am dat 
seama cât era de tulburat. 

— Max, eşti OK? 

Faţa lui Nudge îi trăda îngrijorarea, făcând-o să pară cu 

adevărat copilă. 

— Uh.. .hmm, am izbutit să îngaim. 

Tocmai am avut un atac cerebral sau aşa ceva. 

— Găseşte un loc să aterizăm, i-am zis lui Fang. Te rog 


69 


Cred că mi-am revenit, după vreo oră şi ceva, însă din ce? Ne- 
am aşezat tabăra pentru noapte. 

— Hei, aveţi grijă! am spus. Curăţă mai mult decât tufele 
alea. Nu vrem să dăm foc întregii păduri. 

— Cred că ţi-ai revenit la starea ta obişnuită, a mormăit Fang, 
dând cu piciorul în nişte crengi uscate, îndepărtându-le de locul 
unde făcea Iggy focul. 

l-am aruncat o privire, apoi le-am ajutat pe Nudge şi Angel să 
înconjoare mormanul de lemne de foc cu pietre mari. Te întrebi 
cum de se juca cu chibriturile un tip orb? Pentru că se pricepe. 
Orice ţine de foc, aprinderea lucrurilor, aruncarea lor în aer, 
şmecherii cu amorsă, fitiluri, catalizatori.. . Iggy se pricepea la 
toate. Era unul dintre acele lucruri şi bune şi rele. 

Douăzeci de minute mai târziu, exploram posibilităţile de a 
prăji ceva pe ţepuşe, la focul de tabără. 

— Nici nu-i aşa de rău, a comentat Gasman, mâncând o 
bucată de câmat, înfiptă în băţul său. 

— Nu-s înnebunită după asta, a anunţat Nudge ursuză, 
aruncând în tufe un fel de terci aburind. 

— Mai vreau, am îngăimat, îngrămădind o felie de graham 
peste un sandvici cu ciocolată şi bezea, pe care-l ţinusem în 
echilibru pe genunchi. 

Am muşcat şi în gură mi s-a revărsat plăcerea pură. 

— E drăguţ aşa, a zis Gasman încântat. E ca într-o tabără de 
vară. 


— Da, Tabăra Hoinarilor, a replicat Fang. Pentru mutanţii 
rebeli. 

l-am tras un ghiont în picior. 

— E mai bine decât acolo. Asta-i ceva cool. 

Fang mi-a aruncat o privire care însemna ceva de genul „dacă 
spui tu“, şi şi-a întors şunca să se mai prăjească. 

M-am întins, cu capul sprijinit pe bluza mea făcută ghem. Era 
vremea odihnei. Nu aveam nicio idee ce-a fost durerea aceea, 
însă acum îmi era bine, aşa că nu aveam de gând să-mi fac griji. 

Ce minciună. Genunchii-mi erau, practic, îndoiţi unul spre 
celălalt. Adevărul este că „savanții“ de la Şcoală s-au jucat cu 
chestii riscante, combinând ADN-ul uman şi cel neuman. De 
fapt, genele secvenţionate au început să se deşire, după o 
vreme, iar organismele respective s-au apucat să... ei bine, să 
se autodistrugă. Stolul şi cu mine am văzut asta întâmplându-se 
de un milion de ori: combinaţia ie- pure-câine a fost atât de 
nefericită. La fel şi trăsnaia oaie-macac. Experimentul şoarece- 
pisică a produs un şoarece uriaş, ostil, cu mari abilităţi de 
echilibristică, însă incapabil să digere nici grâu, nici came. Aşa 
că a murit de foame. 

Chiar şi Eliminatorii, pe cât erau ei de reuşiţi, aveau un mare 
dezavantaj: durata de viaţă. Ajungeau de la embrion la bebeluş 
în cinci săptămâni, iar de la bebeluş la tânăr aduluit cam în 
patru ani. Se deteriorau şi mureau la circa şase ani, mai mult 
sau mai puţin. Dar erau îmbunătăţiţi constant. 

Cât despre noi? Cât vom dura noi? Păi, din câte ştiam eu, 
eram cele mai vârstnice creaturi recombinante pe care le 
produsese Şcoala vreodată. 

Şi puteam involua şi muri în orice clipă. 

Şi poate că asta a început să mi se întâmple mie, astăzi. 

— Max, trezeşte-te, a zis Angel atingându-mi genunchiul. 

— Sunttrează. 

M-am ridicat, iar Angel s-a târât lângă mine şi mi s-a cuibărit 
în poală. Am luat-o în braţe şi i-am îndepărtat de pe faţă buclele 
blonde şi răvăşite. 

— Ce-i, Angel? 

Ochii ei mari şi albaştri priviră solemn într-ai mei. 

— Am aflat un secret. Când am fost la Şcoală. E despre noi. 
Cum am apărut noi. 

— Ce vrei să spui, scumpo? am întrebat-o blând. 

Cefei de iad nou mai e şi acesta? 

Angel îşi răsuci între degete tivul cămăşii, fără să se uite la 
mine. Mi-am calmat gândurile, ca Angel să nu-mi poată sesiza 
îngrijorarea. 

— Am auzit lucruri, a continuat ea aproape în şoaptă. 

Am tras-o mai aproape. Când au capturat-o Eliminatorii, m-am 
simţit ca o persoană căreia i s-a tăiat un braţ. Recuperarea ei m- 
a făcut să fiu iarăşi întreagă. 

— Lucruri pe care le-au zis oamenii, sau pe care le-au gândit? 

— Lucruri pe care le-au gândit, a răspuns ea. 

Am remarcat cât de obosită arăta. Poate că asta putea 
aştepta şi până mâine. 

— Nu, vreau să-ţi spun acum, a insistat ea, citindu-mi, 
evident, gândurile. Vreau să spun, lucruri pe care doar le-am 
auzit. N-am înţeles tot... unele părţi lipseau. Şi au venit de la doi 
oameni diferiţi. 

— De la Jeb? am întrebat cu voce sugrumată. 

Ochii lui Angel îi întâlniră pe ai mei. 

— Nu. De la el n-am prins nimic. Absolut nimic. Parcă «ir fi 
fost mort. 

Angel continuă: 

— Au tot făcut teste, ştii, şi se gândeau toţi la mine, la stol, 
tot întrebându-se cam pe unde vă aflaţi şi dacă nu cumva aţi 
încerca să veniţi după mine. 

— Ceea ce-am şi făcut, am zis imediat. 

— Da, a admis ea. Oricum, am descoperit că mai există un 
loc unde se află informaţii despre noi... cum ar fi de unde venim 
noi. 

Mintea mi s-a înviorat instantaneu. 

— Poooftim? am zis. Informaţii cum ar fi durata vieţii 
noastre? Sau cum au dobândit ei ADN-ul nostru? 

Chiar voiam să aflu media noastră de viaţă? Nu eram sigură. 

Angel dădu din cap. 

— Păi, dă-i drumul! a îndemnat-o Iggy, care probabil că 
fusese tot timpul treaz şi ne ascultase, în felul lui delicat. 

l-am aruncat o privire, perfect inutilă, desigur. lar acum toată 


lumea se trezise. 

— Au dosare despre noi, a spus Angel. Cum ar fi arhivele. 
Sunt la New York. Într-un loc numit Institutul. 

— Institutul? am întrebat. În New York City, sau în statul New 
York? 

— Nu ştiu, a zis Angel. Cred că îi ziceau Institutul. In- Ktitutul 
Vieţii sau aşa ceva. 

Fang se uita la mine, nemişcat şi concentrat. Ştiam că, în i ele 
din urmă, se decisese să se ducă şi să verifice, şi i-am făcut un 
semn scurt din cap. 

— Mai e ceva, a adăugat Angel. 

Glăsciorul ei tremura şi-şi lipi faţa de umărul meu. 

— Ştii cum vorbim întotdeauna despre părinţii noştri, dar că 
nu ştim, cu adevărat, dacă nu cumva am fost concepuţi în 
eprubetă, nu? a zis Angel. 

Am dat din cap. 

— Mi-am văzut numele în dosarele vechi ale lui Jeb, a 
intervenit Nudge. Chiar mi l-am văzut. 

— Ştiu, Nudge, am răspuns. Ascult-o, o clipă, pe Angel. 

— Nudge are dreptate, a confirmat Angel. Am avut părinţi... 
părinţi adevăraţi. N-am fost concepuţi în eprubetă. Ne-am 
născut, ca nişte copii adevăraţi. Ne-am născut din femei. 

C red că dacă o rămurică s-ar fi rupt, chiar în acea clipă, am fi 
sărit cu toții în sus vreo trei metri. 

— Şi-ai ţinut asta în guşă încă de ieri? 

Iggy părea scandalizat. 

— Ce-i cu tine? Doar pentru că eşti cea mai mică, nu 
înseamnă că trebuie să fii şi cea mai proastă. 

— Uite ce-i, am intervenit trăgând aer adânc în piept, li.iideţi 
să ne calmăm şi s-o lăsăm pe Angel să vorbească. 

l-am dat la o parte buclele de pe faţă. 

— Poţi să ne spui tot ce-ai auzit? 

— N-am aflat decăt chestii disparate, pe bucăţi, a zis ea 
stânjenită. Imi pare rău, gaşcă. M-am simţit destul de nasol.... şi 
totul mă şi întristează foarte mult. Nu vreau să mă pun din nou 
pe plâns. Oh, iar plâng. 


— E-n ordine, Angel, a spus Fang cu glasul lui calm şi şoptit. 
Te înţelegem. Acum eşti în siguranţă, eşti aici, cu noi. 

Nudge arăta de parcă era gata să explodeze şi i-am aruncat o 
privire cu mesajul: OK, doar abţine-te. Gasman a m iiit mai 
aproape de mine şi şi-a pus mâna pe cureaua mea, ca să se 
simtă bine. L-am cuprins cu o mână, ţinând-o pe Angel cu 
cealaltă. 

— Părea ca şi cum, a început Angel încet, am venit din locuri 
diferite, din spitale diferite. Dar ne-au luat după ce ne-am 
născut. Nu am fost concepuţi în eprubetă. 

— De ce ne-au luat? a întrebat Fang, Şi cum ne-au băgat 
genele de păsări? 

— N-am prea înţeles, a răspuns Angel. Suna ca şi cum... ca şi 
cum ne-au introdus genele înainte de a ne fi născut, aşa ceva. 

Şi-a şters fruntea. 

— Cu un test? O amino... ameno... 

— Amniocenteză? am întrebat, simțind o furie mocnită 
coborându-mi pe şira spinării. 

— Da, a rostit Angel. Asta-i. Şi cumva, ne-au introdus acolo 
genele de pasăre. 

— Este în ordine, tu doar continuă, am zis. 

Le puteam explica mai târziu. 

— Aşa ne-am născut, iar doctorii ne-au predat Şcolii. 

Angel continuă: 

— Am auzit... am auzit că i-au zis mamei şi tatălui lui Nudge 
că a murit. Dar de fapt, nu-i aşa. 

Nudge scoase un sunet înăbuşit, iar ochii ei căprui, mari, erau 
plini de lacrimi. 

— Am avut o mamă şi un tată, a şoptit ea. Am avuti 

— lar mama lui Iggy... 

L-am văzut încordându-se, cu auzul lui extraordinar 
concentrat asupra glăsciorului lui Angel. 

— A murit, a spus Angel, şi a inspirat sacadat. A murit la 
naşterea lui. 

Aspectul îndurerat, şocat al feţei lui expresive era greu de 
privit. Nu ştiam ce să fac, ce să spun. Aş fi vrut să şterg durerea 
tuturor. 

— Şi despre noi? a întrebat Gasman. Cum de-au pus mâna pe 
noi, la doi ani diferenţă? 

Angel şi-a şters ochii. 


— Părinţii noştri ne-au dat chiar ei Şcolii, a spus, şi a început 
să plângă din nou, scuturându-şi umerii mici. 

Gasman rămase cu gura căscată, iar ochii i se făcură cât 
cepele. 

— Poftim? 

— Voiau să ajute Şcoala, a zis Angel, rostind cuvintele printre 
scâncete. l-au lăsat să ne introducă gene de pasăre, şi ne-au dat 
pentru bani. 

Mi se rupea inima. Gasman încerca atât de mult să fie curajos, 
dar nu era decât un copilaş. S-a lăsat pe mine, îngropându-şi 
faţa în cămaşa mea, şi a izbucnit în lacrimi. 

— Ai auzit ceva despre mine? Sau Max? 

Fang decojea un băț. Tonul îi era nepăsător, însă ume- mi 
erau încordaţi, chipul rigid. 

— Mama ta credea că ai murit, la fel ca a lui Nudge, a zis 
Angel. Era adolescentă. Nu se ştie cine-i tatăl tău. Dar i-au spus 
mamei tale că ai murit. 

Băţul din mâinile lui Fang se rupse în două, iar încheieturile 
pumnilor îi erau albe în întuneric. Am văzut durerea din ochii lui 
întunecaţi. Durerea şi tristeţea, şi reflexia locului nostru de 
tabără. 

Mi-am dres glasul. 

— Şi despre mine? 

Am visat întotdeauna că am avut o mamă. Chiar sperând — 
iar asta-i atât de uimitor de jenant, încât n-am s-o recunosc 
niciodată — că, într-o bună zi, s-ar putea arăta şi că ar fi 
frumoasă şi s-ar mărita cu Jeb. Şi că ar avea grijă de noi. Ştiu. 
Jalnic, nu-i aşa? 

Angel a clipit spre mine. 

— N-am auzit nimic de tine, Max. Nimic. Îmi pare cu adevărat 
rău. 

— Nu-mi vine să cred, a rostit Gasman pentru a treisprezecea 
oară. Ne-au dat de bunăvoie. Inseamnă că nu-s normali. Nişte 
jeguri bolnave. Mă bucur că nu-i cunosc. 

— Imi pare rău, Gazzy, i-am zis tot pentru a treisprezecea 
oară, săpând adânc de tot pentru ultima mea bucăţică ile 


răbdare. 

Eram cu totul, cu totul de partea lui, însă ajunsesem la limită 
de vreo treisprezece ori. 

Oricum, i-am ciufulit părul fin, deschis la culoare, şi | .im 
îmbrăţişat. Avea faţa murdară şi străbătută de lacrimi. Aş fi vrut 
să mergem înapoi la casa noastră de la munte. | li minatorii 
ştiau unde se afla, şi o invadaseră cu totul. Nu ne mai puteam 
întoarce niciodată acolo. Însă chiar acum, aş fi vrut atât de mult 
să-l ţin pe Gazzy sub un duş fierbinte, apoi să-l duc în pat. 

Zilele acelea s-au dus, baby. 

— Angel? E târziu, scumpo. De ce nu încerci să dormi puţin? 
De fapt, cu toţii ne-am putea culca mai devreme. 

— Şi eu mă culc, a spus Nudge, cu glasul încă răguşit de 
plâns. Nu vreau decât ca ziua asta să se termine odată. 

Am clipit. Aceasta a fost cea mai scurtă propoziţie pe care am 
auzit-o de la ea, vreodată. 

Ne-am strâns toţi împreună. Mi-am ridicat pumnul stâng, iar 
Fang l-a pus pe al său peste el, şi toţi ceilalţi au făcut la fel. 
Când am format grămada, am bătut cu palma dreaptă pe dosul 
pumnului celuilalt. 

Întotdeauna facem asta. Obişnuinţa. 

Angel s-a ghemuit la locul ei şi-am acoperit-o cu bluza mea. 
Gasman s-a întins lângă ea, iar apoi s-a aşezat şi Nudge. Am 
îngenuncheat lângă ea şi i-am aranjat gulerul cămăşii. 

Aproape întotdeauna mă culc ultima, ca să mă asigur că toţi 
ceilalţi s-au dus la culcare. M-am apucat să sting focul, iar Fang 
a venit să mă ajute. 

— Totuşi, poate că ai fost crescută în incubator, a zis el. 

Ne tot tachinam unul pe altul spunând că apărusem pe lume 
dintr-un ou. 

Am scos un hohot sec. 

Mda. Poate că da. Poate că m-au găsit într-un răsad cu 
varză. 

— Într-un fel, eşti norocoasă, a spus el încet. E mai bine să 
nu ştii. 

Detest felul în care-mi descifrează gândurile, din moment ce 
el nu le poate citi ca alţii. 

— Asta lasă deschise toate posibilităţile, a continuat el. 
Povestea ta ar putea fi şi mai păcătoasă, dar la fel ar putea să 
fie mult, mult mai bună. 


S-a lăsat pe vine, privind focul, apoi şi-a întins aripile ca să le 
încălzească puţin. 

— O adolescentă, fir-ar, a spus dezgustat. Probabil că era 
dependentă de crack sau de altceva. 

N-ar fi spus niciodată aşa ceva dacă ceilalţi ar fi fost treji. 
Existau unele lucruri pe care ni le împărtăşeam între noi pentru 
că le înţelegeam. 

— Sau poate că nu, am răspuns, acoperind focul cu cenuşă. 
Poate că a fost o fată drăguță, care a făcut o greşeală. Cel puţin, 
a vrut să aştepte nouă luni până te naşti tu. Poate că a vrut să 
te păstreze, sau să permită unei familii simpatice să te adopte. 

Fang a pufnit dispreţuitor. 

— Pe de-o parte, avem o familie mitică şi simpatică, dorind 
să mă adopte. Pe de altă parte, avem o bandă de savanţi 
demenţi, înnebuniţi după experimente genetice cu copii 
nevinovaţi. la ghici pe ce mână merg? 

Obosit, s-a lăsat jos, lângă Gazzy, închizându-şi ochii, 

şi punându-şi un braţ pe frunte. 

— îmi pare rău, Fang, am zis în sinea mea. 

M-am culcat şi eu, întinzându-mi piciorul ca s-o ating pe 
Nudge, cuprinzând-o pe Angel cu braţul. Eram prea îngrijorată 
ca să mă întreb cum vom găsi noi Institutul din New York. Prea 
istovită ca să-mi mai pese de salvarea omenirii. 

— Atenţie! am zis cu glas tare. Scularea, toată lumea! 

Ai fi uşurat să-ţi dai seama că scurta mea abandonare în cea 
mai cruntă nepăsare s-a terminat când soarele a început să-mi 
ardă pleoapele, în dimineaţa următoare. 

M-am ridicat, am aprins din nou focul — pentru că sunt o 
minunăţie de lider altruist — apoi m-am dus să-i trezesc, 
afectuoasă, pe ceilalţi din stol. 

Au început o mulţime de gemete şi mormăieli, ignorate de 
mine, preferând să plimb, cu grijă, o tigaie cu pop-com Jiffy Pop 
peste o limbă de foc. Pop-com la micul dejun. De ce nu? Sunt 
boabe. Sunt la fel ca şi haleala, dar cu mare consideraţie pentru 
sine. 

In afară de asta, nimeni nu poate dormi în pocniturile ca de 


mitralieră scoase de floricele de porumb care se coc. Curând, 
restul găştii s-a adunat, mohorâţi cu toţii, în jurul focului, 
frecându-se la ochi de somn. 

— Ne îndreptăm spre Big Apple, tipilor. Oraşul care nu 
doarme niciodată. Cred că suntem la şase, poate şapte ore de 
zbor de el. 

Peste alte douăzeci de minute decolam, unul câte unul. Eu am 
rămas ultima, după Angel, alergând cam şase metri, după care 
am sărit în văzduh, bătând cu forţă din aripi. Eram la circa trei 
metri de sol, când mi s-a întâmplat iar: o forţă nevăzută mi-a 
înfipt în cap o şină de cale ferată. 

Am urlat, am căzut, apoi m-am izbit de pământ suficient de 
tare cât să mi se taie respiraţia. 

M-am încovrigat de durere, cu mâinile la cap, simțind cum 
lacrimile-mi curgeau pe obraji, încercând să nu tip. 

— Max? 

Degetele grijulii ale lui Fang m-au atins pe umăr. 

— La fel ca înainte? 

N-am putut nici măcar să dau din cap. Tot ce eram în stare să 
fac a fost să-mi ţin palmele la cap ca să nu mi se împrăştie 
creierii peste toţi prietenii mei. Un sunet ascuţit, sfredelitor, mi-a 
ajuns la urechi. Eram eu. 

In spatele ochilor, explozii de roşu şi portocaliu mi-au inundat 
creierul, ca şi cum în interiorul meu ar fi înflorit ar tificii. Apoi a 
fost ca şi cum cineva mi-ar fi conectat un ocran de cinema direct 
pe retine: m-au străbătut străfulgerări de imagini rapide, cu o 
asemenea viteză încât mi-a venit rău. De-abia am reuşit să le 
descifrez cât de cât: clă- iliri înceţoşate, peisaje neclare, chipuri 
de oameni, de nerecunos- i ut, titluri de ziare, chestii vechi, alb- 
negru, chestii psihedelice, forme caleidoscopice... 

Nu ştiu cât a durat asta... ani? încetul cu încetul, mi-am dat 
seama că mă puteam mişca şi imediat ce-am putut s-o lac, m- 
am târât spre nişte tufişuri şi am vomitat din toţi i.lrunchii. 

Apoi m-am întins gâfâind, simţindu-mă ca moartă. A trecut o 
vreme până să pot deschide ochii şi să văd cerul albastru, norii 
albi, pufoşi şi cinci chipuri îngrijorate. 

— Max, ce se petrece cu tine? a zis Angel, cumplit de 
speriată. 

— Crezi că ar trebui să mergi la doctor? a întrebat Fang cu 
blândeţe, însă ochii săi erau sfredelitori. 


— Oh, da, asta-i o idee grozavă, am comentat cu glas slab. 
Chiar trebuie să facem ca şi mai mulţi oameni din rândul 
autorităţilor să afle de noi. 

— Uite ce-i, a început Fang, dar l-am întrerupt. 

— Acum sunt OK, am zis, minţind printre dinţi. Poate că este 
vreo infecţie la stomac sau ceva asemănător. 

Da, acel gen de infecţie care-ţi dă cancer la creier. Acel gen 
de infecţii cu care te alegi când o întreagă combinaţie genetică 
este pe cale să se destrame. Infecția pe care o primeşti înainte 
de a muri. 

— Haideţi să mergem la New York, am spus. 

După ce m-a măsurat cu o privire lungă, directă, Fang a 
ridicat din umeri şi i-a făcut un semn lui Gasman să-şi ia zborul. 
A făcut-o fără nicio tragere de inimă, iar ceilalţi i-au urmat 
exemplul. 

— După tine, a spus Fang, arătând spre cer cu degetul mare. 

Scrâşnind din dinţi, m-am ridicat în picioare şi-am alergat 
nesigură, deschizându-mi aripile şi săltând din nou prin aer, 
pregătită, pentru orice eventualitate, pentru o altă explozie de 
durere. Dar a fost bine. Încă simţeam că m-aş putea avânta spre 
cer şi m-am gândit la cât de groaznic ar fi asta în plin zbor. 

— Eşti în regulă? a întrebat Nudge odată ce ne-am luat 
zborul. 

Am dat din cap. 

— M-am tot gândit la mama şi tatăl meu, a spus ea. 

Aripile ei maro-roşcat băteau la unison cu ale mele, aşa că 
eram doar puţin în urma celorlalţi la bătăile descendente. 

— Pariez că dacă au crezut că am murit acum unsprezece 
ani, ar fi destul de fericiţi să mă vadă din nou, nu? Vreau să 
spun, dacă în tot acest timp şi-au dorit să fi fost acasă cu ei, să 
cresc, acum ar fi fericiţi să mă vadă, nu-i aşa? 

N-am spus nimic. 

— Doar dacă... 

S-a încruntat. 

— Vreau să spun... cred că nu prea sunt ceea ce-ar dori ei, 
nu? Nu-i vina mea sau aşa ceva, dar chestia este că am aripi. 


Mda, mi-am zis. 

— S-ar putea să nu mă vrea dacă am aripi şi sunt atât de 
ciudată şi aşa mai departe, a continuat Nudge, cu glasul tot mai 
stins. Poate că nu vor decât o fiică normală, iar dacă sunt 
ciudată, nici nu m-ar mai vrea înapoi. Ce crezi, Max? 

— Nu ştiu, Nudge, am rostit. Se pare că dacă sunt părinţii tăi, 
ar trebui să te iubească oricum, chiar dacă eşti altfel. 

Mă gândeam cum mă acceptase Ella, aşa cum eram eu, cu 
aripi, ciudată, şi toate cele. lar doctoriţa Martinez va rămâne, 
mereu, pentru mine, ca o imagine a mamei perfecte. Şi mă 
acceptase. 

Acum înghiţeam cu noduri, încercând să nu plâng. Ca şi cum 
nu aş fi avut parte de destule emoţii în această dimineaţă. Am 
mormăit o înjurătură ca pentru mine. După ce o auzisem pe 
Angel înjurând ca un marinar, după ce-şi zdrelise unul din 
degetele de la picioare, noua mea ambiţie era să-mi 
supraveghez limbajul. Tot ce-mi mai trebuia era o mutantă de 
şase ani cu gura spurcată. 

M-am gândit la Ella şi la mama ei, cum au făcut prăjituri cu 
fulgi de ciocolată. De la zero. Au început cu o pungă ile făină şi 
ouă adevărate. Nu le-au cumpărat din magazin, nici măcar 
semipreparate. Cât de in-cre-di-bil era milosul în timp ce se 
coceau. Mirosea ca... acasă. Aşa cum ar mirosi într-un cămin 
adevărat. 

Au fost cele mai bune afurisite de prăjituri mâncate de mine 
vreodată. 

— Oh, Doamne! am murmurat, holbându-mă la luminile de 
sub noi. 

Mare parte a New Yorkului zace pe fundul unei insule lungi, 
subţiri, insula Manhattan, de fapt. Puteai să-ţi dai seama exact 
de unde începea şi unde se termina, pentru că, deodată, 
peisajul întunecat se lumina. Şuvoaiele ca şirurile de perle ale 
farurilor se deplasau lent prin arterele oraşului. Se părea că la 
toate ferestrele tuturor clădirilor era câte-o lumină aprinsă. 

— Asta înseamnă o mulţime de oameni, a exclamat Fang, 
venind lângă mine. 


Ştiam la ce se gândea: noi tindeam să fim uşor claus- trofobi, 
puţin paranoici când în jurul nostru se aflau mulţi oameni. Nu 
numai că Jeb ne avertizase constant asupra interacțiunii cu alţii, 
indiferent de motiv, dar exista întotdeauna posibilitatea ca unul 
dintre acei străini să se transforme, brusc, într-un Eliminator. 

— Oh, Doamne, oh, Doamne Dumnezeule, a rostit Nudge 
entuziasmată. Vreau să merg acolo! Vreau să mă plimb pe Fifth 
Avenue! Vreau să merg la muzee! 

S-a întors spre mine, iar faţa ei era învăpăiată de nerăbdare. 

— Mai avem ceva bani? Am putea să luăm ceva de mâncare? 
Am putea să mergem... cum ar fi, la cumpărături? 

— Avem nişte bani, i-am spus. Am putea lua ceva de 
mâncare, dar ţine minte că am venit aici ca să găsim Institutul. 

Nudge a dat din cap, însă puteam să-mi dau seama că 
jumătate din vorbele mele i-au intrat pe o ureche şi i-au ieşit pe 
cealaltă. 

— Ce se aude? a întrebat Iggy, concentrându-se. E muzică. 
Se aude muzică sub noi? Cum de-o putem auzi de nici? 

Central Park era un dreptunghi imens, relativ întune- cat, aflat 
sub noi. La un capăt, pe o pajişte, puteam vedea o mulţime 
imensă. Proiectoare uriaşe îi luminau pe oameni. A 

— Cred că trebuie să fie un concert, i-am zis lui Iggy. In parc. 
Un concert în aer liber. 

— Oh, ce mişto! a exclamat Nudge. Mergem? Te rog, Max, 
da? Un concert adevărat! 

Dacă-i posibil să sari în sus şi-n jos de entuziasm în timpul 
zborului, atunci Nudge făcea chiar asta. 

Parcul era destul de întunecat. Acolo, jos, se aflau câ- leva 
sute de mii de oameni. Chiar şi Eliminatorii ar avea de lurcă 
până să ne găsească în mulţime. 

Am luat o decizie. 

— Da. Încercaţi să coborâţi în spatele proiectoarelor, ca să nu 
putem fi văzuţi. 

Am aterizat fără niciun zgomot, într-un pâlc de stejari cu 
trunchiuri groase. Am mai rămas, un moment, să ne dezmorţim 
picioarele, apoi ne-am strâns aripile şi le-am acoperit cu 
pelerine. După o numărătoare rapidă, i-am condus spre 
mulţime, încercând să par calmă, ceva de genul: Zbor?Eu? Nici 
pomeneală. 

Muzica era incredibil de zgomotoasă: boxe mai înalte decât 


Iggy erau puse una peste alta, câte trei. Eu simţeam ca şi cum 
pământul era cel care vibra. 

— Ce concert este ăsta? a întrebat Iggy, ţipându-mi în 
ureche. 

M-am uitat peste zecile de mii de capete ca să văd scena 
înălţată. Un banner anunţa Natalie şi Trent Taylor. 

— Sunt Gemenii Taylor, am raportat, şi aproape toţi cei din 
gaşcă ţipară şi chiuiră. 

Le plăceau Gemenii Taylor. 

Angel a rămas aproape de mine, cu mâna ei mică într-a mea, 
în timp ce stăteam în mulţime. Eram destul de la margine ca să 
evităm înghesuiala, ca de sardele, a celor din apropierea scenei. 
Cred că ne-am fi speriat toţi dacă am fi fost la grămadă, 
incapabili să ne mişcăm. Iggy l-a luat pe Gasman pe umerii săi şi 
i-a dat bricheta s-o aprindă, aşa cum făceau alte câteva mii de 
persoane. Gasman se legăna în ritmul muzicii, ţinând bricheta 
sus. 

Odată a privit în jos, spre mine, iar chipul îi era atât de plin de 
fericire, încât aproape că am început să plâng. Cât de des îl mai 
văzusem aşa? De vreo două ori? în opt ani? 

l-am ascultat cu toţii pe Natalie şi Trent până la terminarea 
concertului. Imediat ce puhoaiele de oameni începură să se 
scurgă pe lângă noi, ne-am topit în umbra copacilor. Crengile de 
deasupra noastră erau groase şi primitoare. Am zburat până la 
ele, aşezându-ne confortabil. 

— A fost nemaipomenit, a zis Nudge fericită. Nu-mi vine să 
cred câţi oameni sunt pe aici, toţi adunaţi într-un singur loc. 
Vreau să spun, ascultați... nu-i niciodată linişte. 

Pot să aud oameni şi maşinile şi sirenele şi câini care latră. 
Adică, era aşa de linişte acasă. 

— Prea multă linişte, a spus Gasman. 

— Ei, mie nu-mi place, a comentat Iggy Când e linişte, pot să 
spun pe unde naiba sunt toate, oamenii, de unde ricoşează 
ecourile. Aici, sunt înconjurat de un zid gros, sufocant, de 
gălăgie. Vreau să plec de-aici. 

— Oh, Iggy, nu! a protestat Nudge. Locul ăsta-i aşa de cool. 
Ai să te obişnuieşti. 

— Am venit aici ca să aflăm ce putem despre Institut, le-am 
reamintit amândurora. Imi pare rău, Iggy, dar poate că te vei 
obişnui puţin cu asta în curând. lar tu, Nudge, ştii că nu-i vorba 


de o călătorie de plăcere. Scopul nostru este să găsim Institutul. 
— Şi cum o să facem asta? a întrebat Angel. 
— Am un plan, am zis hotărâtă. 
Doamne, chiar trebuie să-mi controlez minciunile astea. 

Practic, dacă ridici un gard în jurul New Yorkului te-ai ales cu 
cel mai mare circ din lume. 

Când ne-am trezit în zori, în dimineaţa următoare, prin jur 
deja erau amatori de jogging, biciclişti, chiar şi călăreţi 
străbătând kilometri de cărări din Central Park. Ne-am lăsat jos 
din copaci şi am luat-o, calmi, pe alei. 

într-o oră, pe lângă noi goneau patinatorii cu role, saltimbancii 
stradali îşi pregăteau decorurile, iar aleile erau aproape pline de 
cei care-şi plimbau câinii şi mămici împingând ţarcuri pe roţi. 

— Femeia aceea are şase pudeli albi! a şuierat Nudge cu 
palma la gură. Cui îi trebuie şase pudeli albi? 

— Poate că-i vinde, i-am sugerat, copiilor cu ochii mari. 

— Ceva miroase apetisant, a zis Iggy, întorcându-şi capul 
pentru a detecta sursa. Ce-i aia? E chiar acolo. 

Arăta spre stânga mea. 

— E un tip care vinde de mâncare, i-am răspuns. Vinde 
arahide trase în miere. 

— Acolo mă duc, a spus Iggy. Îmi poţi da nişte bani? 

Iggy, Angel şi cu mine ne-am dus să cumpărăm şase punguţe 
cu arahide trase în miere (chiar miroseau dumnezeieşte), iar 
Fang, Nudge şi Gasman au plecat s-o vadă pe fata-clovn, 
vânzătoare de baloane. 

Mergeam la pas să ne alăturăm lor, când ceva în legătură cu 
clovnul mi-a atras atenţia. Se uita după un tip brunet, subţire, 
care se plimba pe o alee. Privirile li s-au întâlnit. 

M-au trecut fiorii pe şira spinării. Dintr-odată, pentru mine 
distracţia s-a spulberat. Am fost înghițită de spaimă, lurie şi un 
reflex intens de autoconservare. 

— lggy, fiţi pe fază, am şoptit. Adună-i pe ceilalţi. 

Lângă mine, Angel se încordă, iar mâna ei se încleştă 

mtr-a mea. Am luat-o repede spre ceilalţi. Fang, făcând o 
verificare automată a zonei, mi-a remarcat expresia preocupată. 


În clipa următoare, o apucase pe Nudge de mână şi pe Gasman 
de umeri, trăgându-i pentru a se îndepărta repede. 

Ne-am întâlnit pe alee şi-am mărit pasul. O singură ocheadă 
aruncată în urma mea mi-a confirmat că tipul brunet ne 
urmărea. Lui i se alăturase o femeie care arăta la fel de 
puternică şi hotărâtă ca el. 

Un şuvoi de înjurături reprimate eroic îmi năvăliră prin minte. 
Am cercetat peisajul în căutarea unor rute de scăpare, un loc de 
unde să putem decola, un loc unde să ne ascundem şi să 
dispărem. 

Ne ajung din urmă. 

— Fugiţi! am zis. 

Noi şase putem alerga mai repede decât majoritatea .uluiţilor, 
însă Eliminatorii au fost şi ei modificaţi genetic. 

Incă nu puteam găsi nicio cale de ieşire, eram terminati. 
Acum erau trei, li se alăturase încă unul de tip fotomo- del 
masculin. Se lansaseră într-o urmărire la pas alergător şi acum 

reduceau distanţa dintre noi. 

Aleile se contopeau cu altele, uneori îngustându-se, alteori 
lăţindu-se. Din când în când, aproape că ne izbeam de biciclişti 
sau patinatorii care rulau prea repede ca să mai poată vira. 

— Sunt patru, a anunţat Fang. Băgaţi mare, tipilor! 

Am accelerat. Erau, poate, la vreo douăzeci de metri în urma 
noastră. Rânjetele flămânde le schimonoseau feţele arătoase. 

— Şase acum! am zis. 

— Sunt prea rapizi, m-a informat Fang inutil. Poate că ar 
trebui să ne luăm zborul. 

Mi-am muşcat buza, încleştându-mi mâna pe a lui Angel. Ce-i 
de făcut, ce-i de făcut? Sunt tot mai aproape, foarte aproape... 

— Sunt opt! a rostit Fang. 

— La stânga! a spus lggy, şi fără nicio întrebare ne-am 
aruncat într-acolo. 

Cum de a ştiut că era acolo, n-aveam nicio idee. 

Aleea noastră s-a terminat, brusc, într-un spaţiu mult mai 
vast, înconjurat de vânzători care ofereau tot felul de lucruri. În 
partea stângă erau nişte clădiri din cărămidă, i.ir o mulţime 


imensă de copii trecea printr-o poartă metalică. 

Am dat cu ochii de firmă: Central Park Zoo. 

—  Amestecaţi-vă, am şoptit, şi ca la un semn, ne-am topit în 
grămada de elevi. 

Fang, Iggy, Nudge şi cu mine ne-am aplecat să fim mai scunzi, 
şi ne-am croit drum spre mijlocul grupului, în aşa lei încât să fim 
înconjurați de alţi copii. Nimeni nu părea să creadă că prezenţa 
noastră acolo era nelalocul ei, probabil că erau mai mult de 
două sute de copii, mânaţi prin porţi. 

Mi-am înfrânat o tentaţie de a urla şi a mă holba peste umerii 
unei fete. Eliminatorii se împrăştiaseră şi ne căutau, părând 
frustraţi. 

Unul dintre scârboşii ăştia mari a încercat să treacă de 
polițistul de la poarta grădinii zoologice, însă poliţaiul i-a tăiat 
calea. 

— E ziua numai pentru elevi, l-am auzit spunând. Niciun 
adult neautorizat. Oh, eşti însoțitor? Da? Arată-mi permisul. 

Scoţând un mârâit surd, Eliminatorul s-a retras şi s-a alăturat 
semenilor săi. Am rânjit: oprit din drum de un poliţai din New 
York. Bravo, băieţi în albastru! 

Am ajuns la poarta de intrare: momentul adevărului. 

Ni s-a făcut semn să intrăm! 

—  Treceţi, treceţi, treceţi, mormăia persoana de la intrare, 
făcându-ne semn să intrăm fără măcar să ne privească. 

În interiorul grădinii zoologice, ne-am retras într-o parte, apoi 
am stat locului o clipă şi am bătut palma. 

— Da! a exclamat Gasman. Ziua şcolarilor! Da! îmi place aici! 
— Grădina zoologică! a spus Nudge, tremurând practic de 
încântare. Am vrut din totdeauna să văd grădina zoologică! Am 
citit despre ea... am văzut-o la televizor. Este atât de grozav! 

Mersi, Max! 

N-aveam niciun merit în asta, dar am zâmbit şi am dat din 
cap: magnifica Max. 

— Haideţi, să mergem mai departe, a zis Iggy pe un ton 
nervos. Să punem ceva distanţă între noi şi ei. Uau! Asta a fost 
un leu? Spuneţi-mi că-i după gratii. 

— Este o grădină zoologică, Iggy, a accentuat Nudge, luându- 
1 de braţ şi conducându-1. Totul se află după gratii. 

Tot aşa cum fusesem şi noi. 

— Oh, fraţilor, ia uitaţi-vă la ursul polar! 

Gasman îşi lipi faţa de geamul despărțitor, privind cum uriaşul 
urs polar înota grațios în bazinul său imens. Ursul avea un 
butoiaş gol de bere, ca să se joace cu el, pe care-l trântea prin 
apă. 

Am să-ţi spun drept: noi n-am văzut până acum aceste 
animale, nu în realitate. N-am crescut mergând în excursii cu 
şcoala, cu ieşiri duminicale, la iarbă verde, cu părinţii. Aceasta 
era o lume total diferită, străină, în care copiii roiau în voia lor 
prin grădina zoologică, animalele se aflau în habitatele lor şi nu 
sufereau niciun fel de transplanturi genetice, ne plimbam de 
colo-colo, fără a fi conectaţi la en- cefalografe şi aparate pentru 
luarea tensiunii. 

Eram în sălbăticie. 

Ca acest urs. De fapt, erau doi urşi. Unul mare, vedeta, şi altul 
mai mic, însoțitor. Aveau un habitat destul de spaţios, cu stânci 
uriaşe, un bazin de înot enorm, jucării cu care să se distreze. 

— Frate, făcu Gazzy cu un aer meditativ. Mi-ar plăcea să am 
un bazin. 

Sau, hei! Ce-aţi zice de o casă? Siguranţă? Mâncare din 
belşug? Toate acestea erau la fel de imposibile ca şi bazinul de 
înot. Am întins mâna şi l-am mângâiat pe Gazzy pe umăr. 

— Asta ar fi chiar mişto, am căzut de acord. 

Toate aceste animale, chiar dacă erau închise în incinte 
speciale, probabil plictisite de moarte, posibil suferind de 
singurătate, tot o duceau mai bine decât am dus-o noi, la 
Şcoală. Mă simţeam iritată şi supărată, nervoasă, încă sub 
efectul dozei de adrenalină, după ce fusesem urmăriţi de 
Eliminatori. Dând cu ochii de toate aceste animale, m-a făcut să- 
mi amintesc prea multe despre vremea când eram mică, când 
trăiam într-o cuşcă atât de strâmtă încât nici nu mă puteam 
ridica. 

lar asta mi-a reamintit că eram aici ca să găsim Institutul, 
indiferent ce-ar fi fost. Peste puţin timp, am putea afla cine 
eram, de unde proveneam, cum s-a întâmplat să venim pe 
lume. 

M-am frecat cu mâna la gură, începând să mă simt agitată şi 


cu un început de migrenă. Dar Nudge, Gasman, Angel şi Iggy se 
distrau de minune. Nudge îi descria totul lui Iggy şi râdeau şi 
alergau prin jur. Exact ca toţi copiii normali. Vreau să spun, cu 
excepţia aripilor retractabile şi celelalte. 

— Locul ăsta îmi provoacă fiori, a zis Fang. 

— Şi ţie? Eu înnebunesc aici, am recunoscut. Este un oraş al 
flashback-urilor. lar eu am... 

Voiam să zic „o migrenă“, dar apoi n-am mai vrut să mă 
văicăresc, să-l aud pe Fang spunând, iar, că trebuia să merg la 
un doctor. 

— .„.„o poftă irezistibilă de a vedea toate aceste animale 
libere, am continuat. 

— Libere ca să facă ce? a întrebat Fang sarcastic. 

— Doarca să fie afară, să scape, am răspuns. 

— Afară, în mijlocul Manhattanului? a subliniat Fang. Libere, 
fără niciun fel de protecţie, fără să le mai aducă nimeni de 
mâncare, fără să aibă nicio idee cum să-şi poarte singure de 
grijă? Le este mult mai bine aici. Doar dacă nu cumva vrei să 
zbori până în Groenlanda, cărând în spate un urs polar. 

Logica este atât de incredibil de agasantă, uneori. l- 
am .iruncat o privire lui Fang, după care m-am dus să-i adun pe 
ceilalţi. 

— Putem pleca? i-am întrebat, încercând să nu gem. 

Ar fi fost foarte nelalocul său pentru un lider. 

— Vreau doar să... plecăm de aici. 

— Te-ai cam înverzit, a observat Gasman. 

Începeam să am o senzaţie de greață. 

— Da. Putem pleca înainte să mă răstesc la bocanci sub 
privirile tuturor acestor copii sensibili? 

— Veniţi aici, a spus Fang, arătând spre o crevasă mare, 
săpată între două stânci uriaşe, artificiale. 

Ducea spre o alee care probabil că era folosită de îngrijitorii 
de la zoo, era pustie şi împrejmuită. 

Am reuşit să plec de acolo fără să cad, să urlu, sau să vomit. 
Ce schimbare minunată. 

— Ştiţi ce-mi place mie la New York? a rostit Gasman, tare, 


mestecându-şi hotdogul lui cuşer. E plin de newyorkezi mai 
ciudaţi decât noi. 

— Aşadar, ne potrivim cu mediul? a întrebat Iggy. 

M-am uitat la el. Lingea un con de îngheţată care arăta ca 
versiunea lui în miniatură: înalt, subţire, şi vanilat. El avea deja 
peste un metru optzeci înălţime — deloc rău pentru un băiat de 
paisprezece ani. Cu înălţimea lui, pielea albă şi părul blond- 
roşcat, am considerat că era cel mai vizibil dintre noi. Însă aici, 
pe acest bulevard larg, eram înconjurați de supermodele 
senzaţionale, rockeri punkişti, adepţi ai stilului goth în haine de 
piele, studenţi, oameni veniţi din toate ţările lumii şi, da, 
bineînţeles, şase copii cu pelerine de vânt voluminoase, haine 
prăpădite şi o igienă personală deficitară nu ieşeau deloc în 
evidenţă. 

— Mai mult sau mai puţin, am răspuns. Desigur, asta nu ne- 
ar ajuta cu Eliminatorii. 

Instinctiv, am măturat cu privirea împrejurimile, o verificare la 
360 de grade, în vederea depistării oricărui semn de necaz. 

— Şi dacă tot am adus vorba, a spus Fang, se pare că ne 
confruntăm cu versiunea 6.0. 

— Şi eu m-am gândit la fel, am zis. Recolta de anul .icesta 
pare mult mai umanoidă. Şi sunt şi femele. Ceea ce-i nasol. 

Chiar în timp ce rosteam aceste cuvinte, examinam fiecare 
chip care trecea pe stradă, căutând orice urmă de formă 
ciudată, animalică, vreo sclipire de cruzime în ochi, o tăietură 
aspră a liniei gurii. 

— Mda. Ştim cu toţii cât sunt de sângeroase femeile. 

Lupte în noroi şi aşa mai departe, a observat Fang. 

Mi-am dat ochii peste cap. Ce cabotin. 

— Aş putea primi un burrito? a întrebat Nudge pe când ne 
apropiam de un alt vânzător ambulant. 

S-a întors cu faţa spre mine, mergând când înainte, când 
înapoi pe trotuar. 

— Ce-i un nish? Pot să-mi iau un burrito, da? 

— Se spune ktiish, am corectat-o. E ca o porţie de piure de 
cartofi, prăjită. 

Cercetam cu privirile toate clădirile, dar pentru ce, habar n- 
aveam. Vreo firmă mare cu inscripţia Institutul? 

— Ce-i aia sauerkraut? a întrebat Angel. 

— Nu vrei aşa ceva, i-am răspuns. Crede-mă. 


Ne-am luat fiecare câte un burrito, dar nu în folie. 

— Îmi place să-mi pot cumpăra de mâncare în timp ce ne 
plimbăm, a spus Nudge încântată. Dacă mergi vreo două 
cvartale, întotdeauna găseşti pe câte cineva care vinde 
mâncare. Şi delicatesele. Mor după ele! Sunt peste tot! Oriunde 
te duci, găseşti tot ce-ţi trebuie: mâncare, delicatese, bănci, 
staţii de metrou, autobuze, magazine mişto, standuri cu fructe, 
chiar pe stradă. Ăsta-i locul cel mai bun, vă spun eu. Poate că ar 
trebui să trăim numai aici. 

— Cu siguranţă, ar fi foarte convenabil pentru Eliminatori, am 
zis. N-ar mai trebui să ne caute prin toate coclaurile. 

Nudge se bosumflă, iar Angel mă luă de mână. 

— Dar ai dreptate, Nudge, am adăugat, părându-mi rău că-i 
stricasem bucuria. Ştiu ce vrei să spui. 

Însă asta costa bani şi ai noştri erau cam pe ducă. Şi aveam o 
misiune. 

M-am oprit brusc, ca trăsnită. 

Fang se uita la mine. 

— Durerea? a întrebat el încet, privind în jur de parcă s-ar fi 
gândit unde să mă ducă dacă mă prăbuşeam cu totul. 

Am scuturat din cap şi-am inspirat adânc. 

— Prăjiturile! 

Mă privea nedumerit. 

M-am răsucit pe călcâie să văd de unde venea aroma. 
Normal! Chiar în faţa noastră era un mic magazin. Mr. Fields. 
Mirosul prăjiturilor proaspăt scoase din cuptor plutea până în 
stradă. Mirosea ca la Ella acasă, evocându-mi siguranţă, un 
cămin. 

— Trebuie să cumpăr prăjituri, am anunţat, şi-am intrat în 
magazin, cu Angel păşind pe lângă mine. 

Erau formidabile. 

Însă nu atât de bune ca prăjiturile făcute acasă. 

— Deci, care-i măreţul tău plan pentru găsirea Institutului? a 
întrebat Iggy. 

— Am obosit de atâta umblat, a gemut Nudge. N-am putea 
să ne aşezăm şi noi un minut? 


Fără să mai aştepte niciun răspuns, s-a trântit pe nişte | repte 
late din piatră, de la intrarea unei clădiri. Şi-a lăsat capul în 
mâini şi a închis ochii. 

— Aăăă... 

Doar mergem aiurea până dăm de el, nu părea să fie un 
răspuns strălucit. Însă Iggy atinsese coarda sensibilă: nu ştiam 
cum să dăm de Institut. Nu ştiam nici cum arăta, sau nici măcar 
dacă era în New York City, de fapt. 

Gasman şi Angel s-au aşezat lângă Nudge. Am fost, din nou, 
frapată de ce copii incredibil de isteţi erau — pentru nişte 
mutanţi. 

— Ce-ar fi să căutăm într-o carte de telefon? a sugerat Fang. 
Tot timpul văd câte una. 

— Mada, asta ar fi o posibilitate, am zis, frustrată că nu putea 
veni cu altceva mai bun. 

Aveam nevoie de un sistem de informaţii, poate un computer 
în care să putem pătrunde. Un leu mare, din marmură, îmi 
atrase privirea; această clădire avea doi în faţă. Foarte 
şmecheră chestia. 

Am clipit şi-am văzut patru lei, ca nişte imagini suprapuse una 
peste alta. Tremurau pe dinaintea ochilor mei şi-am scuturat 
puţin din cap. Am clipit din nou şi totul a revenit la normal. Pe 
piept simţeam o greutate masivă — creierul meu o luase iar 
razna. 

—  Şi-atunci ce facem? a întrebat Iggy. 

Da, şefu', condu. 

Trăgeam de timp, îngrijorată că mi-ar putea exploda capul în 
orice clipă. M-am uitat la clădirea din faţa noastră. Avea o 
denumire: se chema Biblioteca Publică pentru Ştiinţe Sociale şi 
Umaniste din New York. Hello! O bibliotecă. 

Am arătat cu o mişcare a capului spre clădire. 

— O să începem de aici, am zis repezit, şi-am bătut de două 
ori din palme ca să-i ridic în picioare pe cei mai mici. Cred că au 
computere, baze de date... 

Am lăsat glasul să mi se stingă şi-am pornit, hotărâtă, în sus 
pe trepte. Nudge, Gazzy şi Angel mă urmară. 

— Cum îi reuşeşte? l-am auzit pe Fang întrebându-l pe Iggy. 

În interior, biblioteca era uimitoare. Niciunul dintre noi nu mai 
fusese vreodată într-una, şi ne holbam prin jur ca nişte ţărănoi 
ce eram. 

— Pot să vă ajut cu ceva? 

Un tip tânăr stătea în spatele unui ghişeu din lemn Instruit. 
Părea uşor nemulţumit, dar nu ca şi cum ar fi vrut să ne smulgă 
plămânii din piept, aşa că mi-am imaginat că nu era vreun 
Eliminator. 

— Da. 

Am păşit înainte, arătând pe cât de serioasă şi expertă putea 
fi o mutantă de paisprezece ani, care nu mai călcase niciodată 
într-o bibliotecă. 

— Speram să găsesc aici informaţii despre un anume institut 
despre care cred că se află în New York. 

l-am zâmbit, cu multă căldură, iar el a clipit. 

— Din păcate, nu cunosc numele întreg al institutului, ,iu 
unde se află în New York. Este vreun computer pe care 

I-ş putea folosi ca să caut? Sau vreo bază de date? 

Ne-a cercetat pe toţi cu privirea. Angel a ieşit în faţă lângă 
mine şi m-a luat de mână. l-a zâmbit dulce tipului, arătând, ei 
bine, angelică. 

— Etajul al patrulea, a zis el după un moment de tăcere. Sunt 
computere într-o încăpere adiacentă, lângă sala principală de 
lectură. Accesul este gratuit, însă trebuie să semnezi la intrare. 

— Vă mulţumesc foarte mult, am zis, zâmbind din nou. 

Apoi ne-am înghesuit într-un lift. 

Gasman a apăsat butonul cu numărul patru. 

— Ei, şi mai spui că nu eşti fermecătoare? a mormăit Fang, 
dar fără să mă privească. 

— Poftim? am întrebat, uluită, dar n-a mai spus nimic. 

Am urcat, detestând să fim într-un loc atât de strâmt şi închis. 
Transpiraţia îmi şiroia pe frunte în clipa când uşile s-au dat la o 
parte, la etajul patru, şi-am ţâşnit din lift de parcă ar fi fost 
presurizat. 

Am găsit imediat şirul de computere, cu instrucţiuni cum să 
navighezi pe Internet. Tot ce-a trebuit să facem a fost să semnez 
la recepţie. Am semnat cu numele „Ella Martinez“, cu înflorituri, 
iar angajatul mi-a zâmbit. 

Acesta a fost ultimul lucru încântător care mi s-a în- tâmplat 
în următoarea oră şi jumătate. Fang şi cu mine am căutat în 


toate felurile la care ne puteam gândi, şi-am găsit un milion de 
institute de toate felurile, în Manhattan şi pe tot cuprinsul 
statului New York, însă niciunul nu părea promiţător. Favoritul 
meu? Institutul pentru Realizarea Potenţialului Interior al 
Animalului de Companie. Dacă-mi poate explica cineva ce 
înseamnă asta, să-mi scrie. 

Angel zăcea sub pupitru, la picioarele noastre, murmurând 
încet, pentru ea. Nudge şi Gasman jucau 

spânzurătoarea pe o bucată de hârtie. Din când în când, 
izbucneau violenţe, din moment ce niciunul dintre ei nu stătea 
grozav la capitolul vocabular. 

Iggy stătea nemişcat într-un scaun, şi ştiam că asculta | iecare 
şoaptă, fiecare scrâşnet de scaun, fiecare foşnet din încăpere, 
creând o hartă invizibilă a ceea ce se petrecea în jurul său. 

Am tastat încă o comandă de căutare, apoi am privit uluită 
cum ecranul monitorului se înceţoşează şi se întunecă. Un şir de 
cuvinte portocalii eşec, eşec, eşec, se plimbă pe ecran înainte 
ca acesta să devină negru şi să se stingă. 

— Oricum, e aproape de ora închiderii, a spus Fang. 

— Putem dormi aici? a întrebat Iggy încet. Este atât de 
linişte. Îmi place aici. 

— Aăă, nu prea cred, am zis, privind în jur. 

Nu-mi dădusem seama că majoritatea oamenilor plecaseră, 
eram singurii rămaşi în încăpere. Cu excepţia femeii în uniformă, 
care stătea de pază şi tocmai ne depistase. Femeia a luat-o spre 
noi şi ceva din comportamentul ci, mersul ei foarte hotărât, mi-a 
declanşat toate alarmele. 

— S-o ştergem, am murmurat, ridicându-1 pe Iggy de pe 
scaun. 

Ne-am strecurat afară, am găsit scările, şi-am coborât in fugă 
cât de repede puteam. Mă aşteptam ca în orice clipă să apară 
Eliminatorii, însă am ţâşnit afară sub lumina blândă a amiezii 
târzii şi-am coborât treptele de piatră fără să ne fi urmărit 
nimeni. 

— Putem merge cu metroul înapoi în parc? a întrebat Nudge 
obosită. 


Era târziu. Decisesem să dormim din nou în Central Park. Era 
imens, întunecat, plin de arbori. 

— Nu-i de mers mai mult de optsprezece cvartale până 
acolo, am spus. 

Dar Angel începea şi ea să fie istovită, nu-şi revenise complet. 

— Să vedem cât costă. 

După cinci trepte coborâte la intrarea spre staţia de metrou, 
eram deja încordată. Nudge, Angel şi Gasman erau prea obosiţi 
ca să-i mai deranjeze ideea de a se afla într-un spaţiu închis, dar 
Fang, Iggy şi cu mine aveam deja spasme. 

Biletul costa doi dolari de persoană, cu excepţia copii 

lor mai mici de un metru douăzeci, care călătoreau gratis. M- 
am uitat la Angel. Chiar dacă avea numai şase ani, măsura deja 
peste un metru douăzeci înălţime. Aşa că asta făcea 
doisprezece dolari. 

Atâta doar că ghereta de bilete era închisă. Aşa că ar fi trebuit 
să folosim automatul de bilete, dacă nu ne deranja un mic 
amănunt, cum ar fi săritul peste bariera de la intrare, când nu se 
uita nimeni. 

Odată ce-am intrat, au trecut zece minute fără să vină nicio 
garnitură de metrou. Zece minute luuuuuuungi, | imp în care am 
crezut că sunt pe cale să încep să urlu şi să mă caţăr pe pereţi. 
Dacă am fost urmăriţi, dacă veneau Eliminatorii.. . 

L-am văzut pe Iggy întorcându-şi capul, ascultând ceva 
dinspre interiorul tunelului întunecat. 

— Ce-i? am întrebat. 

— Oameni, a răspuns. Acolo. 

—  Lucrători? 

— Nu cred. 

Am scrutat bezna. Acum, că mă concentrasem, am putut auzi 
şi eu vocile. Şi în jos, pe linie, am văzut ceea ce părea licărul 
unui foc, lucirea lui reflectată pe curbura tunelului. 

Am luat o decizie bruscă, fapt care întotdeauna făcea gaşca 
să se simtă bine şi în siguranţă. 

— Să mergem, am zis, şi-am sărit de pe peron pe şinele care 
duceau în întuneric. 

— Ce înseamnă asta? a întrebat Gasman, arătând spre mica 
placă de metal care anunţa: Nu atingeţi cea de-a treia şină! 

— Inseamnă că prin cea de-a treia şină circulă şapte sute de 
volţi de curent electric, a explicat Fang. Atinge-o şi te faci un fel 
de floricele de porumb. 

— OK, am spus. Bun sfat. Toată lumea să stea departe de a 
treia şină. 

Apoi i-am aruncat lui Fang o privire cu mesajul: „Mulţumesc 
pentru acea imagine adorabilă.“ Aproape că mi-a rânjit. 

Iggy a simţit primul trenul. 

— Toată lumea afară de pe şine, a cerut el, stând neclintit 
până când l-am apucat de braţ. 

Ne-am retras cu toţii până lângă un perete groaznic, 
dezgustător, şi ne-am lipit de el cât de bine am putut. 

Peste treizeci de secunde, o garnitură de metrou a trecui pe 
lângă noi atât de repede, încât curentul de aer din spatele lui 
ne-a făcut să ne legănăm spre el. Mi-am ţinut genunchii băgaţi 
sub ai lui Angel, astfel încât să nu fie smulsă de pe loc. 

— Ei, asta a fost destul de palpitant, am zis în timp ce ne 
dezlipeam cu grijă de perete. 

— Cine-i acolo? 

Glasul era agresiv şi aspru, ca şi cum proprietarul lui şi-ar fi 
petrecut ultimii cincizeci de ani fumând. Poate că asta şi făcuse. 

Am păşit înainte, grăbiţi, cu aripile pregătite să ni le desfacem 
în caz că trebuia să ne ridicăm brusc. 

— Nimeni, am strigat convingătoare, în vreme ce treceam de 
curba tunelului. 

— Uau! a făcut Gasman dintr-o suflare. 

Inaintea noastră se afla un oraş. Un oraş mic, prăpădit, în 
subsolurile Manhattanului. Grupuri de oameni se înghesuiau într- 
o peşteră imensă din beton. Tavanul se afla deasupra noastră la 
o înălţime echivalentă cu trei etaje, şi de pe el se scurgeau 
stalactite din vopsea şi condens. 

Mai multe feţe nespălate priveau spre noi, iar cineva a spus: 

— Nuss poliţai. Copii. 

S-au întors la ale lor, neinteresaţi de noi, cu excepţia unei 
femei care părea să fie îmbrăcată cu cinci rânduri de haine. 

— Aveţi de mâncare? a lătrat ea. 

Fără niciun cuvânt, Nudge a scos din buzunar un knish învelit 
în şerveţel şi i l-a întins. Femeia l-a mirosit, l-a privii, apoi s-a 


întors cu spatele la noi şi a început să mănânce. 

Ici-colo, caverna era punctată de butoaie de petrol de i ile 
cincizeci de galoane în care oamenii făcuseră focul. Era o noapte 
caldă de primăvară, dar focurile ofereau singura sursă de lumină 
şi risipea răcoarea umedă care-mi cuprindea picioarele. 

Era cu totul o altă lume, formată din oameni fără adăpost, 
oameni care nu se potriveau nicăieri, dezertori... Am văzut şi un 
cârd de copii care arătau cam de vârsta noastră. 

Mi-am dat seama că mă durea capul. Durerea s-a accentuat în 
decursul întregii seri, iar acum nu voiam decât să dorm. 

— Acolo, a rostit femeia cu knish-ul, arătând într-o anumită 
direcţie. 

Ne-am uitat şi-am văzut un ieşind îngust, construit pe un 
perete. Avea o lungime de câteva sute de metri, iar oamenii 
dormeau pe el, marcându-şi teritoriul cu pături vechi sau cutii 
din carton. Femeia arătase spre o porţiune de vreo zece metri, 
care părea neocupată. 

M-am uitat spre Fang, iar el a dat din umeri. Nu era la fel de 
frumos ca în parc, dar era cald, uscat, şi părea cumva un loc 
sigur. Am urcat pe margine, ridicând-o pe Angel. Întorşi cu 
spatele spre restul lumii, ne-am pus pumnii unul peste altul şi i- 
am ciocnit de două ori. Aproape instantaneu, Nudge s-a şi întins, 
punându-şi mâinile sub cap. 

Fang şi cu mine ne-am aşezat cu spatele rezemat de perete. 
Mi-am luat capul în mâini şi-am început să-mi frec tâmplele. 

— Eşti bine? a întrebat Fang. 

— Mda, am murmurat. O să-mi fie mai bine mâine. 

—  Culcă-te, mi-a spus el. Preiau eu prima gardă. 

l-am oferit un zâmbet recunoscător şi foarte curând am fost 
dusă, dusă, dusă... fără să am vreo idee cum vom şti că s-a 
făcut dimineaţă. 


84 


Explozia din creier mi-a revenit în timp ce dormeam. 

O clipă eram pierdută într-un vis în care mă plimbam, .igale, 
printr-un câmp de flori galbene, ca într-o reclamă proastă pentru 
şampon, pentru ca în clipa următoare să mă trezesc în capul 
oaselor, ţinându-mă de cap şi simţindu-mă ca şi cum Moartea 


venise, în sfârşit, şi după mine, şi nu accepta niciun refuz. 

Respirația mea era o serie de şuierături sacadate. Săgeţi de 
durere îmi străpungeau craniul şi m-am auzit scâncind. Te rog, fa 
să se termine repede, L-am rugat pe Dumnezeu. Te rog, pune-i 
capăt, pune-i capăt, pune-i capăt acum. Te rog, le rog, te rog. 

— Max? 

Glasul scăzut al lui Fang, chiar lângă ureche, pătrunse printre 
valurile de durere. N-am putut să-i răspund. 

Faţa-mi era scăldată în lacrimi. Dacă aş fi stat pe o stâncă, 
nimic nu m-ar fi putut opri să mă arunc de-acolo. Cu aripile 
strânse înăuntru. 

În interiorul creierului meu imaginile fulgerau fără sens, 
îmbolnăvindu-mă, atacându-mi simţurile cu imagini, cuvinte, 
sunete. O voce vorbea lucruri de neînțeles. Poate că era a mea. 

Ca de la mare distanţă, am simţit mâna lui Fang pe umărul 
meu, dar era ca şi cum aş fi privit un film: părea cu totul fără 
nicio legătură cu ce mi se întâmpla mie. Dinţii îmi erau atât de 
încleştaţi, încât mă durea maxilarul, iar apoi am simţit gust de 
sânge — îmi muşcasem buza. 

Când voi vedea proverbialul tunel de lumină albă de care 
auzisem atât? Cu oameni care să mă aştepte la capătul celălalt, 
zâmbind şi ridicându-şi mâinile? Copiii înaripaţi nu se duc în 
ceruri? 

Apoi, o voce furioasă s-a strecurat prin durere: 

— Cine şi-a băgat labele în Mac-ul meu ? 

Şi la fel ca înainte, durerea a cedat încet şi aproape că am 
plâns din cauza frustrării: dacă eram pe moarte, nu murisem. 
Dacă nu eram moartă, mi se putea întâmpla din nou. 

Imaginile se derulaseră în dosul ochilor mei, dar erau neclare 
şi indescifrabile. Dacă aş fi fost singură, aş fi început să urlu. În 
loc de asta, trebuia, cu disperare, să încerc să mă abţin, să nu-i 
trezesc pe cei mai mici (dacă nu o făcusem deja) şi să încerc să 
nu trădez poziţia noastră. 

— Cine sunteţi? a răsunat din nou glasul. Ce faceţi aici? Mi-ai 
blocat tot sistemul, cretină nenorocită! 

În mod normal, aş fi fost deja în picioare, împingându-i pe 


Angel şi pe ceilalţi la spatele meu, cu o privire crâncenă în ochi. 

Oricum, în noaptea asta zăceam făcută colac, umilită, 
ghemuită şi scâncind, ţinându-mă de cap, cu ochii strânşi, 
încercând să nu bocesc ca o fraieră penibilă. 

— Despre ce tot vorbeşti acolo? a întrebat Fang, cu o in- t 
lexiune de oţel în glas. 

— Sistemul meu s-a blocat. Am depistat interferența şi vine 
dinspre tine. Aşa că-ţi spun doar s-o laşi baltă, altfel o încurci! 

Am inspirat adânc, tremurător, cu totul umilită că un străin 
mă vedea în halul ăsta. 

— Şi ce-i cu ea? S-a drogat? 

— E bine, s-a răstit Fang. Nu ştim nimic despre computerul 
tău. Dacă nu eşti în moarte cerebrală, cară-te de-aici. 

Nimeni nu are o voce mai rece şi mai amenințătoare decât 
Fang, atunci când vrea. 

Celălalt a spus sec: 

— Nu mă duc niciunde decât dacă încetaţi să vă mai băgaţi 
în Mac-ul meu. De ce n-o duci pe prietena ta la un spital? 

Prietenă? Oh, Doamne, o să mă ocup şi de asta, dar mai 
târziu. A fost destul însă ca să mă ridic într-un cot, apoi să mă 
scol în capul oaselor. 

— Cine naiba eşti tu? am mârâit, efectul fiind total 
compromis de tonul slab, plângăcios, al vocii mele. 

Clipind rapid, găsind dureroasă chiar şi lumina firavă din 
tunel, m-am străduit să mă concentrez asupra intrusului. 

Aveam impresia înceţoşată că era cineva cam de vârsta mea; 
un puştan zdrenţăros, îmbrăcat în efecte militare vechi. Avea un 
PowerBook ponosit, ataşat de curelele de pe umerii săi, ca un fel 
de xilofon sau aşa ceva. 

— Nu-itreaba ta! a răspuns el. Doar lasă-mi placa de bază în 
pace. 

Eram încă transpirată şi îmi era greață, încă mai aveam 
migrena năprasnică şi mă simţeam tremurând, dar credeam că 
reuşesc să încropesc o propoziţie întreagă: 

— Despre ce vorbeşti? 

— De asta! 

Băiatul şi-a întors Mac-ul spre noi, iar când am văzut ecranul, 
am rămas cu gura căscată. 

Era un talmeş-balmeş de imagini sclipitoare, desene, hărţi, 
şiruri de coduri, secvenţe video cu filme mute, cu oameni care 


vorbeau. Erau exact chestiile care-mi inundaseră creierul în 
momentul atacului. 


PARTEA A 5-A 
VOCEA - FA ASTA VOCEA MEA 

Ochii mi-au fugit spre faţa murdară a băiatului. 

— Cine eşti tu? am întrebat din nou, cu un glas încă 
tremurător. 

— Eu sunt tipul care o să-ţi tragă şuturi în fund dacă iui 
încetezi să intri în sistemul meu, a răspuns puştiul furios. 

în clipa următoare, ecranul computerului său se goli în 
totalitate, acoperit acum de acelaşi verde mohorât ca şi hainele 
sale. Apoi litere mari, roşii, se plimbară în jos, pe ecran: Hello, 
Max. 

Fang şi-a răsucit capul să se poată holba la mine, iar eu mi- 
am concentrat, neajutorată, privirile în ochii lui mari, întunecaţi. 
Apoi, ca şi cum ar fi fost conectate, capetele ni au întors spre 
computer. Pe ecran scria: Bun venit la New York. 

În interiorul minţii mele s-a auzit un glas: Am ştiut că ai să vii. 
Am planuri mari pentru tine. 

— Ai auzit asta? am şoptit. Ai auzit? 

— Ce să aud? a întrebat Fang. 

— Vocea, am zis. 

Mă durea capul, însă durerea era mai suportabilă, şi se părea 
că s-ar putea să scap şi de vomitat. Mi-am frecat tâmplele din 
nou, cu privirea fixată pe Mac-ul băiatului. 

— Care-i treaba? a întrebat el, sunând mult mai puţin 
bătăios, dar mult mai tulburat. Cine-i Max? Cum faci asta? 

— Noi nu facem nimic, a zis Fang. 

Un nou val de durere mi se sparse în creieri, şi, din nou, pe 
ecranul computerului începură să fulgere imagini disparate, 
aiureli, planuri, desene, toate haotice şi amestecate 

Uitându-mă pe ecran, tremurând şi încă frecându-mi tâmplele, 
am descoperit cinci cuvinte: Institutul pentru îmbunătăţirea 
Calităţii Vieţii. 

M-am uitat spre Fang, iar el a dat din cap cât mai discret 


posibil: le văzuse şi el. 
Apoi ecranul se întunecă din nou. 

Hăiatul începu să tasteze repede nişte comenzi, mormăind: 

— Am să urmăresc chestia asta... 

Fang şi cu mine l-am privit, dar după vreo două minute .liuritul 
s-a oprit, închizându-şi, frustrat, computerul. S-a uitat la noi cu 
ochii mijiţi, cercetând totul cu privirile: sângele uscat de pe 
obrazul meu, pe ceilalţi copii care dormeau lângă noi. 

— Nu ştiu cum faci asta, a spus el, părând resemnat şi u itat. 
Unde-i echipamentul tău? 

—  N-avem niciun fel de echipament, a răspuns Fang. Ciudat, 
nu? 

— Sunteţi fugiţi de undeva? Aveţi probleme? 

Jeb ne instruise să nu ne încredem niciodată în nimeni. (Acum 
ştiam că aici era inclus şi el.) Aiuritul ăsta începea să mă 
enerveze foarte tare. 

— De ce-ai crede aşa ceva? a întrebat Fang liniştit. Băiatul şi- 
a dat ochii peste cap. 

— la să vedem. Poate pentru că sunteţi o gaşcă de copii i .ire 
dorm într-un tunel de metrou. Cam astea sunt indiciile, nu? 

OK, avea dreptate. 

— Darcuttine ce-i? am întrebat. Eşti un copil care doarme 
într-un tunel de metrou. Nu mergi la şcoală? 

Băiatul a tuşit. 

— MIT m-a dat afară. 

MIT era o universitate pentru genii, auzisem de ea. Băiatul 
ăsta nu avea vârsta necesară. 

— Aha. 

Am avut grijă să par incredibil de plictisită. 

— Nu, pe bune, a spus el, cu un aer aproape şmecheresc. Am 
fost admis devreme. Aveam de gând să absolv secţia IT. Dar mi- 
am făcut de cap şi mi-au zis să mă car de-acolo. 

— Cum adică ţi-ai făcut de cap? a întrebat Fang. 

A dat din umeri. 

— Nu-mi luam Thorazina. Spuneau că fără Thorazină zbor din 
şcoală. 


OK, am fost destul timp prin preajma savanților cu proiecte 
trăsnet ca să pricep câte ceva. Cum ar fi faptul că Thorazina era 
ceva ce li se dădea schizofrenicilor. 

— Deci nu-ţi plăcea Thorazina, am comentat. 

— Nu. 

Faţa i s-a înăsprit. 

— Nici Haldolul, sau Mellerilul, ori Zyprexa. Toate-s nasoale. 
Oamenii vor doar să fiu liniştit, să fac ceea ce mi se spune, să 
nu provoc necazuri. 

Era ciudat; îmi amintea, un pic, de noi: alesese să ducă o 
viaţă dură, mizerabilă, în locul uneia lipsite de griji, unde ar fi 
fost ţinut ca un prizonier. 

Desigur, noi nu eram schizo. Pe de altă parte, eu auzeam în 
minte o voce care-mi vorbea. Aşa că mai bine să nu ajung la 
niciun fel de concluzii pripite. 

— Atunci ce s-a întâmplat cu computerul tău, frate? a 
întrebat Fang. 

Băiatul a ridicat din nou din umeri. 

— Este lumina ochilor mei. Pot să hackeresc orice. Uneori, 
oamenii mă plătesc. Fac din astea când am nevoie de bani. 

Dintr-odată, şi-a pus lacăt la gură. 

— De ce? Cine vrea să ştie asta? 

—  Calmează-te, tipule, a zis Fang încruntându-se. Doar 
discutam. 

Insă băiatul a început să se tragă înapoi, părând nervos. 

— Cine v-a trimis? a întrebat pe un ton tot mai ridicat. Cine 
sunteţi? Lăsaţi-mă în pace! Staţi departe de mine! 

Fang şi-a ridicat mâna într-un gest de calmare, dar băiatul s-a 
întors şi a luat-o la fugă. In circa cincisprezece secunde nu-i mai 
puteam auzi tenişii pe sol. 

— întotdeauna este reconfortant să te întâlneşti cu cineva 
mai ţicnit decât noi, am spus. După aşa ceva, noi părem 
normali. 

— Noi? a zis Fang. 

— Ce se întâmplă? a întrebat şi Iggy adormit, ridicându-se în 
picioare. 

Am oftat, însă m-am străduit să-i povestesc lui Iggy despre 
computerul puştiului, despre Vocea din capul meu, despre 
imaginile care fulgeraseră prin mine în timpul unuia dintre 
atacurile mele. Am încercat să par nonşalantă, i .1 să nu-şi dea 


seama că tremuram în bocanci. 

— Poate că o iau razna, am zis detaşată, însă asta mă va 
duce la fapte măreţe. Ca pe loana d'Arc. 

— Dar să controlezi computerele altora? a spus Iggy sceptic. 

— Nu văd cum, am răspuns. Dar din moment ce nu avem 
niciun indiciu despre cine sau ce-ar putea cauza asta, cred că nu 
putem exclude nimic. 

— Hmmm. Putem crede că asta are legătură cu Şcoala sau 
cu Institutul? a întrebat Fang. 

— Păi, ori asta, ori înseamnă că aşa m-am născut, am 
comentat sarcastică. Există şansa să nu fi fost născută aşa, aşa 
că haideţi să încercăm, pe bune, să găsim Institutul mâine. Cel 
puţin, acum ştim ce denumire trebuie să cău- tăm. 

Institutul pentru îmbunătăţirea Calităţii Vieţii. 

Interesant, nu? 

Te-ai trezit vreodată de o sută de ori mai obosit decât .itunci 
când te-ai culcat? 

În dimineaţa următoare — cel puţin, aşa am presupus, că era 
dimineaţa, din moment ce ne trezisem cu toţii — m-am simţit ca 
una dintre cele douăsprezece prințese dansatoare, care au 
dansat toată noaptea, până li s-au găurit condurii, iar apoi au 
fost nevoite să doarmă toată ziua ca s.l-şi revină. Numai că, oh, 
da: a) nu sunt prinţesă; b) dormitul într-un tunel de metrou şi 
încă un atac cerebral nu prea se compară cu dansatul noaptea 
întreagă; şi c) bocancii mei militari erau încă în stare bună. 
Altfel, sentimentul era exact la fel. 

— E dimineaţă? a întrebat Angel căscând. 

— Mi-e foame, au fost primele cuvinte, previzibile, ale lui 
Nudge. 

— OK, o să-ţi dăm ceva de mâncare, am zis obosită. Apoi 
mergem să căutăm Institutul. 

Fang, Iggy şi cu mine căzusem de acord că nu le spunem 
nimic ălor mici de hacker, sau despre ultimul meu atac cerebral. 
De ce să-şi facă griji? 

Ne-au trebuit vreo două minute să ne găsim drumul prin 
tunelurile de metrou înapoi la lumină şi aer curat. 


Îţi dai seama imediat că ai respirat altceva decât aer curat, 
când o stradă din New York îţi pare că are un miros chiar 
proaspăt şi parfumat. 

— E atâta lumină, a zis Gasman acoperindu-şi ochii. 

Apoi: 

— Miroase a alune prăjite în miere? 

Era imposibil să rezişti aromei lor incredibile. Putea fi şi un 
Eliminator care să le vândă pe stradă, probabil tot ne-am fi dus. 
Mi-am concentrat privirea asupra vânzătorului. Nu. Nu era un 
Eliminator. 

Am cumpărat nişte alune, apoi ne-am dus pe Fourteenth 
Street, ronţăind, în vreme ce încercam să-mi pun la punct o 
metodă rezonabilă de căutare prin oraş. Primul lucru, o carte de 
telefon. Am văzut o cabină telefonică mai în faţă, însă nu mai 
exista decât lanţul de care atârnase cartea de telefon. Ne-ar 
lăsa vreun magazin s-o consultăm pe a lor? Hei! Informaţii! M- 
am scotocit prin buzunare după ceva mărunţiş şi-am ridicat 
receptorul. Am format 411. 

— La New York, Institutul pentru îmbunătăţirea Calităţii Vieţii, 
am zis când operatorul a intrat automat pe fir. 

— Ne pare rău. Nu există niciun număr de telefon sub acest 
nume. Vă rugăm verificaţi datele şi reveniţi. 

Frustrarea era însoţitoarea mea constantă. Aş fi vrut să urlu. 

—  Şi-acum ce naiba mai facem? l-am întrebat pe Fang. 

S-a uitat la mine şi puteam vedea că se concentra asupra 
problemei. A ridicat o punguţă de hârtie cerată. 

— Alune? 

Am continuat să mergem şi să mâncăm. Tot ce-ai fi vrut să 
cumperi pe lumea asta se găsea de vânzare pe Fourteenth 
Street din New York. 

Desigur, noi nu ne permiteam nimic. Totuşi, era copleşitor. 

— Zămbiţi, sunteţi la Candid Camera, ne-a zis Fang, arătând 
spre o vitrină. 

Într-un magazin de electronice, o cameră de luat vederi cu 
circuit închis afişa imaginile trecătorilor pe câteva ecrane de 
televizor. Automat ne-am lăsat capul în jos şi ne-am întors cu 
spatele, devenind, instinctiv, paranoici în ceea ce privea 
captarea imaginii noastre. 

Deodată, am tresărit când un singur impuls dureros, as- cuţit, 
mi-a izbit tâmpla. În acelaşi timp, cuvintele derulate pe ecranele 


TV mi-au atras privirea. M-am holbat neîncrezătoare când Bună 
dimineaţa, Max a apărut pe toate ecranele. 

— Doamne, a răbufnit Fang, oprindu-se pe loc. 

Iggy s-a ciocnit de el spunând: 

— Ce-i? Ce s-a întâmplat? 

— Tu eşti? m-a întrebat Gasman. Cum de te cunosc ăştia? 

Joaca înseamnă învăţare, Max, zicea Vocea din capul meu. 

Era aceeaşi ca noaptea trecută şi mi-am dat seama că n-aş fi 
putut spune dacă era de adult, sau de copil, de femeie, de 
prieten sau duşman. Grozav. 

Jocurile-ţi testează abilităţile. Distracţia este crucială în 
dezvoltarea omului. Du-te şi te distrează, Max. 

M-am oprit, indiferentă la grămada de oameni care se scurgea 
în jurul nostru pe stradă. 

— Nu vreau nicio distracţie! Vreau nişte răspunsuri! am 
răbufnit, fără să fi vrut asta... fata ţicnită care-i răspundea micii 
sale Voci. 

Urcă în autobuzul pentru Madison Avenue, a zis atunci Vocea. 
Cobori când pare distractiv. 

Nu ştiu cum vă simţiţi voi, ceilalţi care auziţi glăscioare, dar 
ceva dintr-al meu mă face să-l ascult cu toată atenţia. 

Am clipit şi-am descoperit că stolul mă privea solemn, 
uitându-se cum mă scufundam mai departe în demenţă totală, 
chiar sub ochii lor. 

— Max, eşti bine? m-a întrebat Nudge. 

Am dat din cap. 

— Cred că ar trebui să urcăm în autobuzul pentru Madison 
Avenue, am rostit, căutând vreun indicator stradal. 

Fang mă examină gânditor. 

— De ce? 

M-am întors puţin, ca să nu mă poată vedea ceilalţi, şi-am 
murmurat: 

— Vocea. 

Dădu din cap. 

— Dar Max, a şoptit el, abia auzit, şi dacă-i o capcană? 

— Nu ştiu! am zis. Dar poate că ar trebui să facem ce spune, 


pentru o vreme... să vedem. 

— Să facem ce spune? a întrebat Gasman. 

O luasem spre colţul străzii. L-am auzit pe Fang spunând: 

— Max tot aude o voce în interiorul ei. Nu ştim ce-i. 

Şi să te mai îngrijorezi pentru ceilalţi. 

— Cum ar fi conştiinţa ei? a întrebat Nudge. Televizoarele au 
vreo vină în asta? 

— Nu ştim, a răspuns Fang. Acum vocea vrea să luăm 
autobuzul pentru Madison Avenue, din câte se pare. 

Staţia de autobuz se afla la paisprezece cvartale mai încolo. 
Am urcat şi-am băgat banii pentru bilete în automat. Şoferul ne- 
a făcut semn să mergem mai departe, spunând „Ireceţi, treceţi, 
treceţi“, cu un glas plictisit. 

Speram că Vocea nu voia să mă facă să tot cheltui din bani, 
mai aveam periculos de puţini. 

Pentru persoanele care nu se simt bine în spaţii mici, închise, 
sau înconjurate de alţi oameni, o călătorie cu autobuzul este 
aproape egal cu a trăi un coşmar. Autobuzul era atât de 
aglomerat, încât a trebuit să stăm pe interval, cu alţi oameni 
lipiţi de noi. Mi-am închipuit că oricând am fi putut sparge un 
geam şi sări afară, însă întreaga poveste mi-a topit şi ultimele 
mele rezerve de calm. Capul mi se agita continuu, căutând 
pasageri care s-ar fi transformat în Eliminatori. 

Ei, Voce? m-am gândit. Ce mai urmează? 

Simt sigură că asta te va surprinde, dar Vocea n-a răspuns. 
Lângă mine, Angel mă ţinea de mână încrezătoare, privind 
cum se perinda oraşul prin faţa geamurilor. Depin- iiea de mine. 

Trebuia să am grijă de toţi. Trebuia să găsesc Institutul. Dacă 
atacurile mele cerebrale mă ucideau, Fang prelua comanda. Dar 
până atunci, eram Numero Uno. Nu puteam lăsa stolul de 
izbelişte. Ai auzit asta, Voce? Dacă ai de gând să mă faci să-i las 
baltă pe toţi, o să-ţi pară rău că ai... intrat vreodată în mintea 
mea. 

Oh, Doamne, eram nebună rău. 

— OK, oameni buni, a anunţat şoferul autobuzului prin 
difuzoare. Fifty-eighth Street! Aid începe distracţia! 

Uluită, m-am uitat spre Fang, apoi am început să împing pe 
toată lumea spre uşa din spate a autobuzului. Am păşit în 
lumina soarelui. Autobuzul s-a îndepărtat zgomotos, lăsându-ne 
să tuşim în fumul gazelor de eşapament. Ne aflam la capătul 


minunatului Central Park. 

— Ce..., am început, apoi ochii mi s-au făcut cât cepele când 
am văzut o clădire mare, cu vitrină din sticlă, chiar vizavi, peste 
drum. 

În spatele vitrinei se vedeau un urs de pluş uriaş, un imens 
soldat din lemn şi o balerină de aproape cinci metri, înălţată pe 
vârful unui deget. 

Firma indica AFO Schmidt. 

Cel mai uimitor magazin de jucării din lume. 

Păi, bine atunci. 

Noi, copiii săraci, jalnicii copii-păsăret, n-am mai fost niciodată 
într-un magazin de jucării. 

lar AFO Schmidt este locul unde copiii cred că au murit şi au 
ajuns în paradis. Chiar pe interiorul uşii de la intrare se afla un 
ceas imens, de două etaje, cu figurine în mişcare. Cântecul It's a 
Small World se auzea tare, dar cred că asta avea ca scop să 
acopere zarva. 

Nu aveam nicio idee de ce ne aflam aici. Părea prea mult dacă 
speram ca această mică zbenguială să ne aducă mai aproape de 
găsirea Institutului, însă am luat decizia de a vedea unde 
ajunsesem. 

O  girafă de pluş, în mărime naturală, înconjurată de alte 
animale tot de pluş, deschidea calea spre o zonă unde existau 
numai astfel de jucării, spaţiu care, practic, era la fel de mare ca 
şi fosta noastră casă. 

M-am uitat în jos spre Gazzy şi Angel, şi i-am văzut cum se 
holbau cu gura căscată la mult prea multe jucării nemaivăzute, 
prea multe ca să mai poată fi înţelese. 

— Iggy, a spus Gasman, există o sală întreagă numai cu | ego 
şi Bionicle. 

— Du-te cu ei, i-am spus lui Fang. Şi să nu ne pierdem din 
vedere unul pe altul, da? 

A dat din cap şi i-a urmat pe băieţi în sala Lego, în vreme ce 
eu m-am dus după Angel şi Nudge, care ridicau în braţe 
animalele de pluş unul după altul. 

— Oh, Doamne, mi-a spus Nudge, ţinând un mic tigru de 
pluş, oh, Max, nu-i ăsta lucrul cel mai drăguţ? Oh, numele lui e 


Samson. 

Îngăduitoare, am căzut de acord că era, într-adevăr, cel mai 
drăguţ lucru şi-am continuat să mă uit prin jur fie după vreun 
Eliminator, fie după un indiciu spre care m-ar fi putut dirija 
Vocea. 

— Max? 

Angel mă trăgea de mânecă. M-am întors spre ea şi a ridicat 
un ursuleţ de pluș. Era îmbrăcat ca un înger, cu un veşmânt alb 
şi aripioare la spate. Un mic nimb din sârmă aurită îi plutea 
deasupra capului. 

Ochii lui Angel mă priveau rugători. Am verificat cât costa. 
Plăcerea de a avea acest mic ursuleţ de pluş putea fi a ei contra 
sumei de patruzeci şi nouă de dolari. 

— Îmi pare aşa de rău, Angel, am zis, aplecându-mă la 
nivelul ei. Dar acest ursuleţ costă patruzeci şi nouă de dolari. 
Aproape că am rămas fără bani... n-am în niciun caz, nici pe- 
aproape, asemenea sumă. Chiar îmi pare rău. Aş vrea să ţi-l pot 
cumpăra. Ştiu că este un înger, ca tine. 

Am mângâiat-o pe păr şi i-am dat ursul înapoi. 

— Dar îl vreau, s-a răstit Angel, ceea ce nu-i stătea deloc în 
caracter. 

— Am spus nu. Asta-i, fetiţo. 

M-am îndepărtat câţiva paşi, dar am rămas destul de aproape 
de fete, pentru a mă uita la un aranjament „mistic“. Acolo se 
aflau Mingiuţe Magic 8, iar când le scuturai, pe suprafaţa micului 
lor ecran apărea un răspuns. 

Am scuturat una. „Foarte posibil“, a apărut predicția. Din 
păcate, uitasem să-i pun o întrebare. 

Mai era şi un joc numit Ca-balah!, un altul de ghicit în stil 
ţigănesc, apoi vechea noastră preferată: o tăbliță Ouija. Am 
respirat adânc, cu mâinile în buzunare, şi m-am uitat prin 
magazin. Poate că reuşeam să dormim aici la noapte. 

Am detectat cu coada ochiului o mişcare uşoară, iar privirea 
mea de vultur s-a concentrat în acea direcţie. Era piesa tăbliţei 
Ouija, piesa despre care se presupune că o mişcau „spiritele“ pe 
suprafaţa tablei, oprindu-se asupra anumitor litere, însă toată 
lumea ştie că trucul îl fac copiii. 

Asta însă se mişca fără s-o atingă nimeni. 

Am privit în jur. Nu era nimeni prin apropiere. Angel se afla la 
vreo şase metri distanţă, nu se uita la ea, şi ţinea încă în mână 


ursuleţul-înger. Mi-am plimbat mâna pe deasupra şmecheriei — 
nu existau fire. Atinsese litera S şi apoi A. Am ridicat tăbliţa şi- 
am tinut-o sus, în caz că era manevrată cu ajutorul unui 
magnet. Indicatorul atinse apoi litera V şi se îndrepta spre E. 

Save. 

Am pus tăbliţa înapoi de parcă ar fi fost înroşită în foc. 

Micuţul triunghi negru se opri pe litera T. Apoi se mută pe H. 
Apoi pe E. 

The. 

Alunecă foarte încet spre W, şi m-am încruntat. Se mişcă în 
partea de sus, pe litera O, şi mi-am încleştat fălcile. În momentul 
când a ajuns la R, eram gata să arunc tăbliţa prin magazin. Plină 
de furie, am privit cum termina. L-ul, D-ul. Apoi literele M, A şi X. 

Save the world, Max. 

— Fang! 

S-a întors spre mine, mi-a văzut faţa şi, instantaneu, i-a luat 
de mână pe Iggy şi Gasman. Ni s-au alăturat, mie şi lui Nudge, 
sub orologiul uriaş. 

— Haideţi să plecăm de aici, am murmurat. O tăbliță Ouija 
tocmai mi-a spus să salvez lumea. 

— Doamne, parcă ai fi o persoană celebră, a zis Gasman, şi 
era clar că nu simţea ameninţarea de rău augur ca şi mine. 

— Unde-i Angel? a întrebat Fang. 

Am întins mâna şi-am rămas cu ea în aer. Mi-am rotit privirea 
în jur şi m-am repezit înapoi la raionul cu animale de pluş. Deja, 
panica mă copleşise cu totul; nu trecuse nicio săptămână de 
când fusese răpită... 

M-am oprit derapând lângă un cimpanzeu în mărime naturală, 
atârnat de un suport. In faţa mea, Angel vorbea cu o femeie mai 
în vârstă. Nu văzusem niciodată un Eliminator atât de bătrân, 
aşa că pulsul mi s-a mai calmat puţin. 

Angel părea tristă şi ţinea ursuleţul-înger în braţe ară- tându-l 
femeii. 

— Ce se întâmplă..., a început Fang. 

Femeia a ezitat, apoi a spus ceva ce n-am putut înţelege, iar 
chipul lui Angel s-a luminat şi fetiţa a început să dea 


nerăbdătoare din cap. 

—  Cineva-i cumpără ceva lui Angel, a spus Iggy şoptit. 

Angel ştia că o priveam, însă refuza să-şi întoarcă privirile 
spre noi. Le-am urmat toţi cinci până la casă şi-am privit 
neîncrezătoare cum femeia, părând un pic năucită, şi-a scos 
portofelul şi-a plătit ursuleţul lui Angel. Practic, Angel sărea în 
sus de bucurie. Ţopăia veselă, strângând ursuleţul la piept, și- 
am auzit-o spunând „mulţumesc“ de aproape o mie de ori. 

Apoi, avânt încă un aer uşor confuz, femeia a zâmbit, a il at 
din cap, şi a părăsit magazinul. 

Am dat năvală în jurul celei mai mici membre a familiei 
noastre. 

— Ce-a fost asta? am întrebat. De ce ţi-a cumpărat femeia 
ursul? jucăria asta costă patruzeci şi nouă de dolarii 

— Ce i-ai spus? s-a interesat Iggy. Nouă nu ne cumpără 
nimeni nimic. 

— Nimic, a răspuns Angel, ţinându-şi strâns ursuleţul. 

Eu doar am întrebat-o pe doamnă dacă n-ar vrea să-mi 
cumpere acest ursuleţ, că-l voiam foarte, foarte mult şi 
nu .iveam destui bani. 

Am început să-i împing pe toţi spre uşa principală, înainte ca 
Angel să mai roage pe cineva să-i cumpere o girafă în mărime 
naturală. 

Afară, soarele strălucea pe cer şi venise vremea prânzului. Era 
timpul să revenim la treburile noastre. 

— Aşadar, pur şi simplu, ai rugat o necunoscută să-ţi 
cumpere o jucărie scumpă, iar ea s-a conformat? am între- bat-o 
pe Angel. 

A dat din cap, netezind blana ursuleţului ei pe lângă urechi. 

— Da. Doar am rugat-o să mi-l cumpere. Ştii, cu mintea 
mea. 

Fang şi cu mine am schimbat o privire. Asta era puţin cam 
înspăimântător. De fapt, chiar înspăimântător de-a binelea. 

— Hm... mai exact, ce vrei să spui? am întrebat-o pe Angel. 

OK, poate să înţeleagă gândurile şi sentimentele majorităţii 
oamenilor, dar asta a fost pentru prima dată când .im auzit-o 


spunând că trimisese un gând. 

— Doar am rugat-o, în mintea mea, a răspuns Angel absentă, 
îndreptând aripioarele albe ale ursuleţului. lar ea a zis că bine. 
Şi mi l-a cumpărat. Am să-i spun Celeste. 

— Angel, vrei să spui că ai influenţat acea femeie în aşa Ici 
încât să-ţi cumpere ursul? am întrebat cu prudenţă. 

— Celeste, zise Angel. Ce înseamnă să influenţezi? 

— Să ai un efect asupra a ceva sau cuiva, am spus. Pare că, 
într-un fel, ai făcut-o pe femeia aceea să-ţi cumpere ursul... 

— Celeste. 

— Celeste, fie că voia sau nu. Iți dai seama ce spun? 

Angel s-a încruntat şi a ridicat din umeri, părând stânjenită. 

Apoi, fruntea i s-a descreţit. 

— Păi, chiar o voiam pe Celeste. Mai mult decât orice altceva 
pe lume. 

De parcă asta ar fi justificat tot. 

Am deschis gura să-i explic lecţia de viaţă care urla să fie 
predată aici, dar Fang mi-a prins privirea. Expresia lui îmi 
spunea: „nu acum“, aşa că am tăcut şi-am dat din cap, 
aşteptând să-mi spună mai târziu la ce se gândise. 

lar acum, înapoi la misiunea noastră. Numai dacă aş avea 
vreun indiciu cât de mic legat de găsirea Institutului. 

Ne-am oprit şi-am cumpărat falafel pentru prânz, cu ochii în 
patru după orice primejdie în timp ce mâneam din mers. Angel 
şi-a băgat ursuleţul — Celeste — în talia pantalonilor, ca să 
poată avea ambele mâini libere. 

Angel are doar şase ani şi numai Dumnezeu ştie că nu a avut 
parte de ceea ce se cheamă o educaţie normală. Totuşi, mă 
gândeam că era destul de mare ca să ştie diferenţa dintre bine 
şi rău. Credeam că ştia că influențarea acelei femei să i-o 
cumpere pe Celeste a ei era ceva greşit. Dar o făcuse, oricum. 

Lucru pe care-l găseam foarte tulburător. 

M-am cutremurat şi m-am apucat de tâmple, în vreme ce 
Vocea tâmpită mi-a spus: E doar o jucărie, Max. Copiii merită 
jucării. Nu crezi că şi tu ai merita una ? 

— Sunt prea mare pentru jucării, am mormăit furioasă, iar 
Fang s-a uitat surprins la mine. 

—  Voiai o jucărie? a întrebat Gasman nedumerit. 

Am scuturat din cap. Nu mă luaţi în seamă, fraţilor. Vorbeam 
doar cu Glăsciorul meu din cap. Dar cel puţin, de data asta, nu 


m-a mai durut atât de tare. 

îmi pare rău că te doare uneori, Max. Nu vreau să te rănesc. 
Vreau să te ajut. 

Am strâns din buze, ca nu cumva să răspund. Când voiam o 
informaţie, tăcea; când nu voiam să aud nimic, Vocea devenea 
vorbăreaţă. 

Era aproape la fel de enervantă ca şi Fang. 

Am început să mă sperii de-a binelea. Oriunde mergeam, 
ceva din Cealaltă Parte ajungea la mine. Dacă nu era o voce din 
capul meu, era un ecran de televizor într-o vitrină. Era un puştan 
hacker într-un tunel de metrou, conţinutul minţii mele fiind afişat 
pe computerul lui. Şoferul de autobuz care ne spune unde-i 
distracţia. Eliminatorii. Cum se spune... că nu eşti paranoic dacă 
cineva chiar te urmăreşte? 

— Suntem înconjurați, am murmurat, holbându-mă la 
vârfurile ghetelor mele, în timp ce mergeam întins. 

L-am simţit pe Fang făcând o întoarcere la 360 de grade chiar 
lângă mine. 

— Ne pierdem vremea, am zis, în cele din urmă, frustrată. 
Trebuie să găsim Institutul. Să descoperim istorii ş destine. Nu 
trebuie să mergem la magazine de jucării. Trebuie să o luăm cât 
se poate de în serios. 

Toate la vremea lor, Max. 

Fang era pe cale să-mi răspundă, dar am ridicat un deget: o 
clipă. 

Trebuie să înveţi cum să te relaxezi. Relaxarea facilitează 
învăţarea şi comunicarea. Studiile au demonstrat asta. Dar tu nu 
te relaxezi. 

— Bineînţeles că nu mă relaxez! am şuierat în şoaptă. 
Trebuie să găsim Institutul! Rămânem fără bani! Suntem în 
permanenţă în pericol! 

Ceilalţi se opriseră şi mă priveau alarmaţi. Fang era, probabil, 
gata să mă ducă la un spital de nebuni. 

îmi pierdeam minţile cu totul, da? Ceva îmi afectase creierul 
— am avut o comoţie cerebrală sau aşa ceva, iar acum auzeam 
voci. Asta mă deosebea de restul stolului. Eram mult prea 


diferită. Mă simţeam singură. 

E doar o singură voce, Max. Nu voci. Linişteşte-te. 

— Ce-i cu tine, Max? m-a întrebat Gasman. 

Am inspirat adânc şi-am încercat să mă adun. 

— Mă simt de parcă aş fi pe cale să explodez, am recunoscut 
cu toată sinceritatea. Acum trei zile, Angel spunea că a auzit că 
ar fi mai multe informaţii despre noi într-un loc numit Institutul, 
din New York. Mai multe informaţii. Asta ar putea fi ceea ce-am 
vrut întotdeauna să ştim. 

— Că am putea afla mai multe despre părinţii noştri? a 
întrebat Iggy. 

— Da, am răspuns. Însă acum suntem aici, şi se întâmplă tot 
felul de lucruri cu adevărat ciudate, şi nu sunt sigură.. . 

Fără niciun avertisment, mi s-a ridicat părul pe ceafă. 

— Salutare, copii! 

Doi Eliminatori săriră direct în faţa noastră, din holul unei 
clădiri. 

Angel a ţipat, iar eu am prins-o instinctiv de mână, trăgând-o 
cu putere înapoi. Intr-o fracțiune de secundă, m-am răsucit pe 
călcâie şi goneam acum cu toţii pe trotuar, cu viteză maximă. 
Fang şi Iggy erau în spatele nostru, Nudge şi cu Gasman de-o 
parte şi de alta. Trotuarele erau pline de oameni şi parcă 
străbăteam un traseu cu obstacole. 

—  Traversaţi! am strigat şi m-am năpustit în stradă. 

Toţi şase ne-am strecurat printre două taxiuri care treceau, ai 
căror şoferi claxonară furioşi. În urma noastră am auzit un buuf! 
puternic şi un țipăt de surpriză, pe jumătate înăbuşit. 

— Un curier pe bicicletă l-a cosit pe unul dintre Eliminatori! a 
strigat Fang. 

Poţi să chicoteşti în timp ce fugi pentru a-ţi scăpa pielea şi 
protejezi un copil de şase ani? Eu pot. 

Dar două secunde mai târziu, o mână grea, dotată cu gheare, 
m-a înşfăcat de păr, trăgându-mă în spate. Mâna lui Angel mi-a 
fost smulsă dintr-a mea, şi fetiţa urlă ceva de o crimă 
sângeroasă. 

Crezi că înţelegi ceva din aceste cuvinte, crimă sângeroasă? 

Crede-mă: nu pricepi. 

Fără să se oprească, puternicul Eliminator m-a azvârlit peste 
umărul lui. Şi să mai vorbeşti de moarte. 

l-am simţit mirosul aspru, de animal, i-am văzut ochii injectaţi. 
Râdea, fericit că mă prinsese, iar colții lui lungi şi galbeni arătau, 
de fapt, mult prea mari pentru botul lui. 

Angel continua să urle. 

Crimă sângeroasă! 

Am dat din picioare şi am lovit şi pocnit şi zgâriat, însă 
Miminatorul doar râdea şi apoi se apucă să distrugă trotuarul, în 
vreme ce lumea se uita curioasă. 

— E vreun film? am auzit pe cineva întrebând. 

Na... e prea original pentru Hollywood. Fac continuări. 

Ridicându-mi capul, l-am văzut pe Fang, întunecat şi 

hotărât, îndreptându-se spre noi. Ţinea pasul, dar nu 
ne .ijungea din urmă. Dacă aştepta să treacă vreo maşină, eram 
terminată. M-am zbătut cât am putut de tare, muşcându-l pe 
Eliminator, 1ovindu-1 şi zgâriindu-1, însă toate acestea aveau 
asupra bestiei un efect enervant de slab. Au tost crescuţi fără 
receptori de durere? 

— Fang! am răcnit, văzându-l tot mai îndepărtat. 

Distanţa dintre noi tot creştea. Vag, încă mai puteam auzi 
tipetele ascuţite ale lui Angel. Din gură îmi ţâşneau toate 
cuvintele spurcate pe care le ştiam, punctate cu lovituri, 
muşcături şi cotonogeli. Eliminatorul nici măcar nu încetinea. 

Următorul lucru de care îmi amintesc este că am picat, brusc, 
fără nicio avertizare, ca şi cum cineva i-ar fi retezat 
Eliminatorului picioarele de sub el. A căzut la pământ cu o 
bufnitură greţoasă, iar eu m-am lovit cu capul de trotuar, aşa că 
am văzut stele verzi. Picioarele-mi erau imobilizate, şi-am 
început să dau din ele disperată, chinuindu-mă să mi le scot de 
sub el. 

Nu se mişca. Să fi leşinat? Cum? 

Cu greu am reuşit să-mi eliberez picioarele şi să stau în patru 
labe, după care m-am holbat la Eliminator. Stătea complet 
nemişcat, cu ochii deschişi şi sticloşi. Un firişor de sânge-i ieşea 
din gura care era pe cale să se transforme într-un bot de lup. 
Câţiva curioşi se opriseră să ne privească, dar majoritatea 
oamenilor îşi vedeau de drum, vorbind la celulare. Viaţa 
continua, neabătută, în New York City. 


Fang a scos un răcnet şi m-a ajutat să mă ridic în picioare fără 
menajamente, începând să mă tragă după el. 

— Stai! i-am zis. Fang... cred că-i mort. 

Fang şi-a mutat privirea de la mine la Eliminator, apoi şi-a 
înfipt gheata în trupul nemişcat. Acesta nu s-a clintit, nu a clipit. 
Încă ţinându-mă de mână, Fang a îngenuncheat şi şi-a pus 
degetele pe încheietura Eliminatorului, precaut şi atent la orice 
mişcare. 

— Ai dreptate, a zis el, ridicându-se. E mort. Ce i-ed făcut. 

— Nimic. Mă zbăteam pe spatele lui, dar n-am făcut nicio 
scofală. Şi dintr-odată, s-a prăbuşit ca un morman de cărămizi. 

Mulțimea devenise tot mai numeroasă şi se apropiase mai 
mult, în vreme ce restul stolului gonea spre noi. Angel mi-a sărit 
în braţe şi a izbucnit în lacrimi. Am ţinut-o strâns şi-am încercat 
s-o liniştesc, spunându-i că era în ordine, eram în siguranţă. 

Fang a tras în jos de gulerul Eliminatorului, doar o secundă. 
Am văzut amândoi tatuajul de pe ceafa lui: 

11-00-07. 

Chiar atunci, îşi făcu apariţia o maşină de poliţie, cu gi- 
rofarurile aprinse şi sirena pornită. Am început să ne pierdem în 
peisaj, amestecându-ne prin mulţime. 

— Unţicnit de drogat! a rostit atunci Fang cu glas tare. 

Apoi ne-am mişcat repede, tulind-o după primul colţ 

ieşit în cale. Am lăsat-o pe Angel jos şi ea a început să alerge 
pe lângă mine, ţinând pasul şi smiorcăindu-se. Am ţinut-o strâns 
de mână şi i-am zâmbit liniştitor, cu toate că, de fapt, tremuram 
toată pe dinăuntru. Asta fusese de-a dreptul înspăimântător. 

Trebuia să găsim Institutul şi să plecăm naibii de aici, înapoi în 
deşert. Undeva unde nu ne-ar mai găsi niciodată. Totuşi, se 
făcuse târziu. Eram în apropierea parcului unde plănuisem să 
dormim. În stradă, pe lângă noi, treceau maşini şi taxiuri, fără ca 
nimeni să ştie de drama care tocmai avusese loc. 

— Deci avea cinci ani, a spus Fang încet. 

Am dat din cap. 

— Creat în noiembrie, anul 2000, numărul şapte dintr-o serie. 
Nu durează prea mult, nu? Cât de mult vom trăi noi? Noi toţi? 
Oricare dintre noi? 

Am inspirat adânc şi m-am uitat prin jur. Privirea mi-a lost 
atrasă de unul dintre taxiurile care purtau diverse reclame 
luminoase, pentru Joe's Famous Pizza, sau pentru vreo companie 


de curăţenie sau vreun restaurant. Pe capota acestuia se 
vedeau cuvintele: „Orice călătorie începe cu un pas.“ 

Parcă era un taxi-răvaş. Orice călătorie, un pas. Un pas. Am 
clipit. 

M-am oprit şi m-am uitat în jos, acolo unde picioarele mele 
făceau un pas după altul în această călătorie lungă, bizară. 

Apoi am observat un copac pipernicit şi îndoit, într-o gaură din 
asfalt. Un grilaj de metal împiedica lumea să-i calce rădăcinile în 
picioare. De-abia vizibil printre barele grilajului, un card din 
plastic. L-am ridicat, sperând să nu văd vreun fitil aprins lipit de 
el. 

Era un card bancar, de genul celor folosite la banco- mate. 
Avea numele meu trecut pe el: Maximum Ride. L-am tras pe 
Fang de mânecă, arătându-i cârdul în tăcere. A căscat puţin 
ochii, aşa că mi-am dat seama că era uluit. 

Şi voilă, vechea mea prietenă, Vocea, s-a manifestat chiar în 
clipa aceea: 

II poţi folosi dacă ghiceşti parola. 

Mi-am ridicat privirea, însă taxiul meu mistic dispăruse. 

— Pot să-l folosesc dacă ghicesc parola, i-am zis lui Fang. 

A dat din cap. 

— OK. 

Înghiţind în sec, am pitit cârdul într-un buzunar. 

— Mai să mergem în parc, am rostit. In drăguţul şi sigurul 
Central Park. 

— Cum poate Vocea să ştie unde mă aflu şi ce văd? i-am 
şoptit lui Fang. 

Ne cuibăriserăm toţi şase pe crengile puternice, primitoare, 
ale unui stejar uriaş din Central Park. Aflaţi la aproape 
treisprezece metri deasupra solului, puteam vorbi lejer, fără să 
ne audă nimeni. 

Numai dacă nu cumva copacul a fost modificat. 

Crede-mă, mi-am pierdut orice capacitate de a fi surprinsă de 
ceva. 

— Este înăuntrul tău, mi-a răspuns Fang, rezemându-se de 
trunchiul copacului. Este ceea ce eşti tu. E încastrat în toate 


simţurile tale, ştie unde eşti şi ce faci. 

Oh, nu, mi-am zis, cu moralul la pământ. Nu mă gândisem la 
aşa ceva. Asta însemna că nu mai aveam intimitate în nimic din 
ceea ce făceam? 

— Nici chiar în baie? 

Ochii lui Gasman se căscară de uimire şi amuzament. Nudge 
îşi reprimă un rânjet, în vreme ce-i aruncam lui (lazzy o ocheadă 
cu ochii mijiţi. Angel netezea veşmântul lui Celeste şi-i curăța 
blana. f 

Am scos cârdul şi l-am examinat. Incă-1 mai aveam pe cel 
furat de la nemernicul din California, şi le-am comparat. Cel nou 
părea la fel de legal ca şi cel vechi. L-am înfipt pe cel vechi într-o 
crăpătură adâncă din scoarţa copacului, oricum nu-l mai 
puteam folosi. 

— Deci trebuie să descoperim PIN-ul, am murmurat, 
întorcând cârdul nou pe toate feţele. 

Grozav. Asta n-o să ne ia decât vreo mie de ani, aşa ceva. 

Eram mai mult decât obosită. De asemenea, mai aveam şi un 
cucui impresionant la cap, de la contactul brutal cu asfaltul. Asta 
pentru că, ştii tu, nu aveam deja destule probleme pe cap. 

Fără niciun cuvânt, mi-am ridicat pumnul stâng. Fang şi l-a 
pus pe al său peste el, apoi Iggy, Nudge, Gazzy s-a aplecat de 
pe creanga lui şi a reuşit să ne atingă, cât de cât. Angel s-a 
aplecat şi ea şi şi-a pus pumnul pe al lui Gazzy, apoi laba lui 
Celeste pe pumnul ei. L-am auzit pe Gazzy oftând. Sau ceva pe- 
aproape. Ne-am atins mâinile şi apoi ne-am aşezat confortabil 
pe crengile late. Angel se afla chiar deasupra mea şi piciorul ei 
mic atârna şi-mi atingea genunchiul. Am văzut-o cum şi-a 
sprijinit ursuleţul de copac. O dulceaţă. 

Aerul serii adia asupra mea. Ultimul meu gând a fost că eram 
recunoscătoare pentru că suntem împreună şi la adăpost cel 
puţin pentru încă o noapte. 


96 


— Este interzis să vă căţăraţi în copaci în Central Park! a 
răsunat un glas subţire, însă foarte puternic. 

Am făcut ochi şi, instantaneu, m-am izbit de privirea 
întunecată a lui Fang. Ne-am uitat în jos. 


O maşină de poliţie era parcată dedesubt, cu luminile aprinse. 
De parcă la New York n-ar mai fi avut niciun delict mai important 
de rezolvat decât nişte copii care dormeau într-un copac. 

— Cum de ştiu că suntem aici? a mormăit Gasman. Cine se 
uită prin copaci? 

O polițistă în uniformă ni se adresa prin sistemul de 
amplificare: 

— Este interzis să vă urcați în copaci în Central Park, a 
repetat ea. Vă rog să coborâţi imediat. 

Am gemut. Acum trebuia să ne mişcăm greoi până jos, in loc 
să sărim şi să aterizăm ca nişte super-mutanţi teribili ce eram. 

— OK, fraţilor, am spus. Coborâţi; încercaţi să păreţi normali. 
Când ajungem jos, o rupem la fugă. Dacă ne despărţim, ne 
reîntâlnim la colţul dintre Fifty-fourth Street şi Fifth Avenue. 
Comprende? 

Au dat din cap. Fang a coborât primul, iar Iggy l-a urmat cu 
grijă, pipăindu-şi drumul. Frate, pentru nişte adolescenţi mari ca 
ei, se descurcau minunat, erau ca nişte veveriţe. 

Angel a coborât după ei, apoi Nudge, Gazzy şi eu ultima. 

— Există afişe indicatoare peste tot, care arată clar că 
urcatul în copaci este interzis, a început celălalt poliţist să 
explice, pe un ton infatuat. 

Noi încercam să ne retragem încet, fără să atragem atenţia. 

— Sunteţi fugiţi de-acasă? s-a interesat poliţista. Vă ducem 
noi. Puteţi suna acasă, să vorbiţi cu ai voştri. 

Oh, doamnă polițistă, ar fi o mică problemă cu asta... 

O altă maşină de patrulare trase pe dreapta şi apărură încă 
doi poliţişti. Apoi se auzi hârâitul unui walkie-talkie şi primul 
poliţist şi-l scoase ca să răspundă. 

— Acum! am şoptit, şi toţi şase ne-am împrăştiat, fugind de 
acolo cât de repede puteam. 

— Celeste! am auzit-o pe Angel ţipând şi m-am întors 
văzând-o cum alerga înapoi ca să-şi recupereze ursuleţul. 

Doi poliţişti goneau spre el. 

— Nu! am strigat, înşfăcând-o de mână şi trăgând-o după 
mine. 

Aproape că se luptă cu mine, proptindu-şi piciorul în pământ 
şi încercând să-mi desprindă degetele de pe încheietura ei. Am 
tras-o în braţe şi am rupt-o la fugă, aruncând-o lui Fang când |- 
am ajuns din urmă. 


După o privire rapidă în urmă, am văzut că poliţista ridicase 
ursuleţul şi se holba după noi. În spatele ei, ceilalţi săreau în 
maşinile lor de patrulare. Tocmai când am trecut de un colţ, în 
cea mai mare viteză, am văzut un poliţist înalt urcând în maşină. 
Am clipit la greu, de două ori, iar inima parcă mi-a îngheţat. Era 
Jeb. Sau mi s-a părut? Am scuturat din cap şi-am luat-o la 
goană, ajungându-i din urmă pe ceilalţi. 

— Celeste! ţipa Angel, întinzându-se peste umărul lui Fang. 
Celeste! 

Părea că avea inima frântă, şi mă îmbolnăvea gândul că 
trebuia s-o oblig să-şi lase jucărioara în urmă, dar dacă aveam 
de ales între Angel şi Celeste, o preferam pe Angel la orice oră. 
Chiar dacă mă ura pentru asta. 

— Am să-ţi cumpăr altul! i-am promis în grabă, în vreme ce 
picioarele-mi goneau ca să ţină pasul cu Fang. 

— Nu vreau altul! a scâncit ea, cuprinzând gâtul lui Fang cu 
ambele braţe şi începând să plângă. 

— Am scăpat? a întrebat Gasman privindu-mă peste umăr. 

M-am uitat în urmă. Două maşini de poliţie, cu girofa- ruri şi 
sirene, goneau prin traficul intens îndreptându-se spre noi. 

— Nu! 

Mi-am lăsat capul jos şi-am accelerat. 

Uneori, mi se părea că nu vom fi niciodată liberi, în siguranţă. 
Niciodată, nicicând, cât trăiam noi. Oricum, s-ar putea ca nici 
asta să nu dureze cine ştie cât. 

Am luat-o spre sud şi apoi spre est, afară din parc, sperând să 
ne pierdem prin mulţimea de oameni, veşnic prezentă, care 
umplea străzile. 

Fang o lăsă jos pe Angel şi ea o luă supusă la goană, cu 
feţişoara ei albă şi scăldată în lacrimi. M-am simţit foarte, foarte 
rău pentru Celeste. Iggy alerga alături de mine, cu mâna întinsă, 
atingându-mă uşor. Era atât de bun în menţinerea ritmului, prin 
felul în care se ţinea de grup, încât aproape uitai că este orb. 
Am trecut de Fifty-fourth Street, cu poliţia încă pe urmele 
noastre. 

— intrăm în magazin? a întrebat Fang, venind lângă mine. 
Apoi o tulim pe ieşirea din spate? 


Mă gândeam. Numai dacă am putea să decolăm, să ne 
ridicăm în aer, desprinzându-ne de sol, departe de toată 
hărmălaia, departe de mulţimea de oameni şi de poliţaii care ne 
urmăreau, să fim sus, pe cerul albastru, albastru, liberi... Mă 
mâncau aripile de dorinţa de a le deschide brusc, întinzându-le 
în toată lungimea lor, prinzând în ele lumina soarelui şi vântul. 

— Mda, poate că da, am răspuns. Haideţi să cotim spre ost, 
pe Fifty-first. 

Aşa am făcut. Am intrat în magazin şi am ieşit prin spate. 
Rapid. Aproape că am izbucnit în râs când mi-am dat seama că 
era o stradă cu sens unic, nu pe direcţia care le trebuia lor. 
Maşinile de patrulare vor trebui să facă un ocol. 

Numai dacă am putea găsi un refugiu, înainte să ne ajungă 
din urmă... 

— Ce-i aia? a strigat Nudge, arătând cu mâna. 

M-am oprit printr-un derapaj, aşa cum vezi doar în desenele 
animate. În faţa noastră era o clădire enormă, cenuşie. Se înălța 
spre cer, ascuţită şi dantelată spre vârf, nu ca un zgârie-nori. 
Mai degrabă, ca şi cum cristalele cenușii, de stâncă, ar creşte 
spre cer, întinzându-se şi subţiindu-se lot mai mult, pe măsură 
ce înaintează. Se vedeau şi trei uşi boltite, cea din mijloc fiind şi 
cea mai mare. 

— E vreun muzeu? a întrebat Gazzy. 

M-am uitat după o inscripţie. 

— Nu, am răspuns. Este Catedrala Saint Patrick. E o biserică. 

— O biserică! a exclamat Nudge entuziasmată. N-am lost 
niciodată într-o biserică. Putem să intrăm? 

Eram pe cale să-i amintesc că fugeam să ne salvăm pielea, că 
nu o făceam pe turiştii, dar Fang a rostit încet: 

— Adăpost. 

Şi-atunci mi-am amintit cum, pe vremuri, bisericile obişnuiau 
să fie locuri de refugiu pentru oameni, poliţailor nu le era permis 
să intre. La fel ca acum câteva sute de ani. 

Probabil, nu mai era cazul acum, dar era imensă şi plină de 
turişti, şi mai era şi un loc potrivit unde să te pierzi, ca oricare 
altul. 

Un şuvoi constant de oameni se scurgea prin uşa mare din 
mijloc. Ne-am amestecat printre ei, şi-am încercat să ne 
pierdem prin mulţime. Când am trecut de uşă, aerul a devenit, 
brusc, mai răcoros şi înmiresmat de ceva care mirosea a 
străvechi şi bisericesc... cumva religios. 

Înăuntru, oamenii s-au răsfirat. Un grup se aduna pentru un 
tur cu ghid, alţii se plimbau, pur şi simplu, prin jur, citind 
plăcuţele, luând pliante. 

Era incredibil de multă linişte, ţinând cont de mărimea clădirii, 
cât un stadion de fotbal, plină cu sute de oameni. 

Spre partea din faţă, oameni se aşezau în strane, sau în 
genuncheau, cu capetele plecate. 

— Haideţi, am rostit încet. Pe acolo. 

Toţi şase am păşit în linişte pe podeaua răcoroasă din 
marmură, spre altarul uriaş, alb. Nudge avea gura larg căs cată, 
capul dat pe spate, în timp ce se holba la razele de soare filtrate 
prin toate ferestrele cu vitralii. Deasupra noastră, tavanul se 
ridica la trei etaje înălţime, boltit şi sculptat ca un palat. 

— Este un loc uimitor, a şoptit Gasman, iar eu am dat din 
cap. 

Mă simţeam bine aici, în siguranţă, chiar dacă Eliminatorii sau 
poliţaii puteau să intre pe uşă la fel ca oricine altcineva. Deşi 
interiorul bisericii era enorm şi aglomerat, totuşi, exista o bună 
vizibilitate. Nu era deloc un loc rău. Un loc bun. 

— Ce fac oamenii acolo? a şoptit Angel. 

— Cred că se roagă, i-am răspuns. 

— Hai să ne rugăm şi noi, a spus apoi Angel. 

— Înm... 

Dar ea pornise deja spre o strană goală. Înaintă până în 
mijlocul ei, apoi se lăsă jos şi trase mica pernă pentru 
rugăciune. Am văzut-o cercetându-i pe alţii, să vadă cum să 
procedeze corect, apoi îngenunche şi-şi lăsă capul în jos, peste 
mâinile împreunate pentru rugă. 

Pariez că se ruga pentru Celeste. 

Am intrat şi noi în strană după ea, îngenunchind 
neîndemânatici şi nu cu totul convinşi. Iggy a atins mâna lui 
(iazzy, uşor ca pana, apoi s-a aşezat şi el în aceeaşi poziţie. 

— Pentru ce ne rugăm? a întrebat el încet. 

— Hm... pentru orice vrei tu? mi-am dat cu presupusul. 

— Ne rugăm lui Dumnezeu, nu? s-a interesat Nudge, ca să fie 


sigură. 

— Cred că asta-i şi ideea, am zis, fără să am vreun indiciu 
real. 

Şi totuşi, am avut o senzaţie ciudată, ca şi cum, dacă doreai 
să ceri ceva, acesta era locul cel mai potrivit s-o faci. 

Cu tavanul înalt, uluitor, cu toată marmura şi strălucirea, 
religia şi credinţa care ne înconjurau, se simţea că acesta era 
locul unde şase copii fără un cămin ar putea fi auziţi. 

— Dragă Dumnezeule, a rostit Nudge şoptit, vreau părinţi 
adevăraţi. Dar vreau ca şi ei să mă dorească. Vreau să mă 
iubească. Eu deja îi iubesc. Te rog să vezi ce poţi face. 
Mulţumesc foarte mult. Cu dragoste, Nudge. 

OK, n-aş zice că eram experţi în asta sau în orice altceva. 

— Te rog, adu-mi-o pe Celeste înapoi, a şopti Angel, cu ochii 
strâns închişi. Şi ajută-mă să cresc mare, să fiu ca Max. Şi ai 
grijă de toţi. Şi fă-le ceva celor răi. Ar trebui să nu mai poată să 
se atingă de noi. 

Amin, m-am gândit. 

Surprinsă, am remarcat că Fang îşi ţinea ochii închişi, însă nu- 
şi mişca buzele, şi n-am putut să aud nimic. Poate că doar se 
odihnea. 

— Vreau să pot să văd în jur, a rostit şi Iggy. Aşa cum făceam 
când eram mic. Şi mai vreau să pot să-i trag şuturi în fund lui 
Jeb. Mulţumesc. 

— Doamne, vreau să fiu mare şi puternic, a şoptit Gasman, 
iar eu am simţit cum mi se punea un nod în gât, pri- vindu-i 
părul blond, vâlvoi, ochii închişi de atâta concentrare. 

Nu avea decât opt ani, dar cine ştia când avea să-i vină 
sfârşitul? 

— Ca s-o pot ajuta pe Max şi pe ceilalţi, a încheiat el. 

Am înghiţit cu noduri, clipind des, ca să-mi stăvilesc lacrimile. 
Am inspirat şi expirat adânc de câteva ori, apoi am făcut o 
verificare, pe furiş, de jur împrejur. Întreaga catedrală era 
liniştită, paşnică, fără Eliminatori. 

Jeb pe care-1 văzusem se dusese oare cu poliţaii? Poli ţiştii 
erau adevăraţi, sau erau bătăuşii de la Şcoală ori de la 

Institut? Păcat că Angel a scăpat-o pe Celeste. Fir-ar! Fetiţa 
reuşeşte, în sfârşit, să obţină ceva ce-şi doreşte, şi apoi soarta i- 
1 smulge din mâini. 

— Te rog, ajut-o pe Angel cu Celeste, m-am trezit 


murmurând, şi mi-am dat seama că-mi închisesem ochii. 

Nu aveam nicio idee cu cine vorbeam... Niciodată nu m-am 
întrebat dacă credeam în Dumnezeu. Ar fi permis Dumnezeu 
halatelor albe de la Şcoală să ne facă ceea ce au făcut? Cum 
funcţiona asta, mai precis? 

Dar acum eram luată de val, aşa că m-am lăsat dusă. 

— Şi te rog, ajută-mă să fiu un conducător mai bun, un om 
mai bun, am zis, mişcându-mi buzele fără să scot niciun sunet. 
Fă-mă mai curajoasă, mai puternică, mai deşteaptă. Ajută-mă să 
am grijă de stol. Ajută-mă să găsesc nişte răspunsuri. Şi... 
mulţumesc. 

Mi-am dres vocea. 

Nu ştiu cât am rămas acolo, până la urmă mi-au amorţit 
genunchii. 

Era ca şi cum o pace îngerească s-ar fi pogorât asupra 
noastră, ca atunci când o adiere blândă ne mângâia penele. 

Ne-a plăcut această casă. Nu voiam să plecăm. 

M-am gândit serios să rămânem în catedrală, să ne 
ascundem, să dormim aici. Sus era locul corului, iar clădirea era 
imensă. Poate că am reuşi s-o facem. M-am întors spre Fang. 

— N-artrebui să... 

M-am cutremurat şi o durere ascuţită mi-a explodat în cap. Nu 
era atât de rea ca înainte, dar am închis ochii şi n-am putut 
scoate niciun cuvânt preţ de un minut. 

Imaginile şi-au făcut apariţia, derulându-se în mintea mea ca 
un film. Erau schiţe de arhitectură, planuri, care păreau să fie 
linii de metrou. Spiralele duble ale ADN-ului, răsucite şi întinse 
de-a latul ecranului meu, acoperite apoi de tăieturi din ziare, 
decolorate şi indescifrabile, de fragmente de sunete sacadate, 
vederi colorate din New York. O imagine a unei clădiri a zăbovit 
câteva secunde: o construcţie înaltă, verzuie. l-am văzut adresa: 
Thirty-first Street. Apoi un şuvoi de cifre a trecut peste mine. 
Frate, oh, frate, oh, frate.... ce însemnau astea? 

Am inspirat adânc de vreo două ori, simțind cum durerea se 
risipea. Ochii mi s-au deschis în lumina slabă din catedrală. Cinci 
feţe foarte îngrijorate mă priveau. 

— Poţi să mergi? m-a întrebat Fang. 


Am dat din cap. 

Am ieşit printre uşile înalte, în spatele unui grup de turişti 
japonezi. Afară era mult prea multă lumină şi mi-am dus mâna 
streaşină la ochi, simțind o uşoară migrenă şi senzaţia de vomă. 

De îndată ce ne-am îndepărtat de mulţime, m-am oprit. 

— Am văzut Thirty-first Street în mintea mea, am spus. ŞI 
nişte cifre. 

— Ceea ce însemnă că..., a intervenit Iggy. 

— Nu ştiu, am recunoscut. Poate că Institutul se află pe 
Thirty-first Street? 

— Asta ar fi grozav, a rostit Fang. Spre est sau vest? 

— Nu ştiu. 

— Ai mai văzut şi altceva? a întrebat el răbdător. 

— Păi, nişte cifre, am repetat. Şi o clădire înaltă, verzuie. 

— Ar trebui să străbatem întreaga Thirty-first Street, a 
propus Nudge. Toată strada, să căutăm clădirea. Da? Adică, 
dacă ai văzut clădirea, poate că asta s-a întâmplat cu un motiv 
întemeiat. Sau ai văzut mai multe clădiri, sau în- | regul oraş, 
sau ce? 

— Numai clădirea respectivă, am răspuns. 

Ochii căprui ai lui Nudge se căscară. Angel arăta solemnă. Ne 
simţeam cu toţii la fel: tremurând de nerăbdare nervoasă şi, de 
asemenea, copleșiți de spaimă. Pe de-o parte, Institutul ar putea 
fi cheia tuturor problemelor — răspunsul la orice întrebare pe 
care ne-am pus-o vreodată, despre trecutul nostru, părinţii 
noştri. Am putea chiar să aflăm despre misteriosul director 
pomenit de halatele albe. Pe de altă parte, ne simţeam ca şi 
cum ne-am fi dus de bunăvoie la Şcoală şi-am fi sunat la intrare. 
Ca şi cum intram singuri în gura lupului. lar aceste două senzaţii 
ne sfâşiau în două. 

N-ai să ştii niciodată decât când ai să ştii, rosti atunci Vocea 
mea. 

— Aşadar, avem bani? Pot spera? a întrebat Gasman în limp 
ce treceam de un vânzător ambulant care oferea cren- vurşti 
polonezi. 

— Poate, am răspuns, scoțând cârdul bancar. Ce crezi? | am 


întrebat pe Fang, n-ar trebui încercat? 

— Păi, e clar că avem nevoie de bani, a zis el. Dar s-ar | ni 
tea să fie o capcană, o metodă prin care să ne depisteze pe 
unde suntem şi ce facem. 

— Mda. 

M-am încruntat. 

Este în ordine, Max. Poţi să-l foloseşti, a spus atunci Vocea 
mea. Odată ce ghiceşti parola. 

Mulţumesc, Voce, am gândit sarcastică. Sunt ceva speranţe 
să-mi spui nenorocita de parolă? Bineînţeles că nu. 

Doamne păzeşte să ne vină ceva atât de uşor. 

Trebuia să obţinem banii. Am putea să încercăm cu cerşitul, 
însă probabil că ne-am pomeni imediat că este chemată poliţia. 
Fugiţi de-acasă şi toate cele. Să găsim de lucru ieşea din 
discuţie. Furt? Era ultima cale. Incă nu ajunasem acolo. 

Acest card bancar era valabil pentru orice bancă. Trăgând 
adânc aer în piept, m-am întors spre un ATM. Am introdus cârdul 
şi-am tastat un „maxride“. 

Nicio şansă. 

Apoi am încercat vârstele noastre: 14,11, 8, 6. 

Eroare. 

Am încercat cu „parolă“. 

Eroare. Maşinăria s-a închis şi mi-a comunicat să contactez 
serviciul de relaţii cu clienţii. 

Ne-am continuat drumul. Într-un fel, era ca şi cum ne-am fi 
încetinit deliberat ritmul, pentru a câştiga timp să ne pregătim 
pentru Institut. Sau, cel puţin, aceasta era convingerea propriei 
mele Dr. Laura lăuntrice. 

— Ce-ar fi să folosim ceva de genul primele iniţiale ale 
numelor noastre? a sugerat Gasman. 

— Poate că-i ceva ca „dăîncoacebaniimei“, a propus Nudge. 

l-am zâmbit. 

— Trebuie să fie ceva mai scurt. 

Lângă mine, Angel mergea cu capul în jos, târşâindu-şi 
picioruşele. 

Dacă aş avea banii, aş putea să-i cumpăr o altă Celeste. 

în cvartalul următor, la un alt bancomat, am încercat primele 
litere ale numelor noastre: „MFINGA.“ Nimic. 

Am încercat „Şcoala“ şi „Maximum“. Mi-a zis să sun la 
serviciul de relaţii cu clienţii. 


Mai departe, am încercat cu „Fang“, „Iggy“ şi „Gasman“. 

La următorul cvartal am tastat „Nudge“ şi „Angel“, apoi, la 
plezneală, am introdus data zilei. 

Chiar voiau să sun la serviciul de relaţii cu clienţii. 

Ştiu la ce te gândeşti: am încercat cu zilele noastre de naştere 
sau numerele Asigurărilor Sociale? 

Nu. Niciunul dintre noi nu ştia data de naştere reală, cu toate 
că ne-am ales ce zi ne-a plăcut nouă. lar cretinii de la Şcoală au 
neglijat să ne înregistreze pe vreunul dintre noi la Administraţia 
Asigurărilor Sociale. Niciunul dintre noi nu prea putea ieşi 
curând la pensie. 

M-am oprit în faţa următorului ATM, dar am clătinat din cap 
frustrată. 

— Nu ştiu ce să fac, am recunoscut, şi a fost poate pentru a 
doua oară când am rostit aceste cuvinte. 

Angel a privit obosită în sus, cu ochii ei albaştri şi trişti. 

— Dece nu încerci cu „mama“? a întrebat ea, şi a început să 
urmărească cu vârful tenisului ei o crăpătură în asfaltul 
trotuarului. 

— De ce crezi asta? am întrebat-o, surprinsă. 

A dat din umeri, mişcându-şi mâna ca şi cum ar fi vrut să o 
strângă pe Celeste mai tare lângă ea, dar apoi şi-a lăsat-o în jos, 
pe lângă trup. 

Fang şi cu mine am schimbat câteva priviri, apoi am introdus 
cârdul în fantă şi-am tastat cuvântul „mama“. 

CEL FEL DE TRANZACTIE DORIŢI SĂ FACEŢI? a apărut pe 
ecran. 

Rămasă fără grai, am retras două sute de dolari şi i-am băgat 
în buzunarul interior. 

— De unde ai ştiut de asta? a întrebat-o Fang pe Angel. 

Tonul îi era indiferent, însă îi puteai sesiza tensiunea. 

Angel a dat din nou din umerii ei mici. Chiar şi buclele îi 
păreau fără viaţă şi triste. 

— Aşa mi-a venit, a răspuns. 

— Ţi-a transmis asta o voce? am întrebat, zicându-mi că 
Vocea mea ţopăia prin jur. 

A dat din cap că nu. 

— Cuvântul era în capul meu. Nu ştiu de ce. 

Din nou, Fang şi cu mine am schimbat o privire, dar n-am spus 
nimic. Nu ştiam la ce se gândea, însă eu mă întrebam ce se 


întâmplase cu Angel la Şcoală, în acele câteva zile înainte s-o 
salvăm de-acolo. Cine ştia ce se petrecuse acolo? Ce fel de 
experimente ticăloase şi dezgustătoare? Poate că-i puseseră şi 
ei un cip? 

Sau mai rău. 

Peste alte câteva cvartale am luat-o la stânga, mergând spre 
East River. În interiorul meu, încordarea creştea. Respiram 
pufnind scurt. Fiecare pas făcut ne aducea mai aproape de ceea 
ce putea fi Institutul: locul unde secretele vieţii noastre ar putea 
fi dezvăluite, răspunsul tuturor întrebărilor noastre. 

Şi încă un lucru: nici măcar nu eram sigură că voiam acele 
răspunsuri. Ce-ar fi fost dacă mama mea m-ar fi dat de bunăvoie 
pentru asta, la fel ca a lui Gasman şi Angel? Ce-ar fi dacă părinţii 
mei erau nişte oameni oribili? Sau dacă erau nişte oameni 
minunaţi, celebri, care însă nu-şi doreau un mutant bizar drept 
fiică, cu aripi lungi de patru metri? Adică, aproape că părea mai 
simplu să nu ştim nimic. 

Însă ne-am continuat mersul, cercetând fiecare clădire. Din 
când în când, ceilalţi priveau spre mine, numai pentru .1 mă 
vedea cum dădeam din cap că nu. Am parcurs, pe jos, mai 
multe cvartale luuuuungi, şi cu fiecare pas eram din ce în ce mai 
crispată, la fel şi ceilalţi. 

— Mă întreb cum o fi Institutul, a zis Nudge încordată. Cred 
că-i la fel ca Şcoala. Va trebui să intrăm pe furiş? Cum îi ascund 
pe Eliminatori de oamenii normali? Ce fel de dosare credeţi că 
au despre noi? 

— Pentru numele lui Dumnezeu, Nudge, dar mă dor urechile! 
a replicat Iggy cu tactul lui obişnuit. 

Faţa ei dulce s-a întristat, şi-am cuprins-o uşor cu mâna pe 
după umeri. 

— Ştiu că eşti îngrijorată, am spus încet. Şi eu la fel. 

Mi-a zâmbit, şi atunci am zărit-o: 433 East Thirty-first 

Street. 

Era clădirea din schiţa pe care o văzusem în minte. 

Şi dacă crezi că asta-i o propoziţie ciudată, poate că ar trebui 
s-o reciteşti. 


Clădirea era înaltă, cred că avea cam patruzeci şi cinci de 
etaje, şi o faţadă verzuie, cu un aspect cam demodat. 

— Asta-i? a întrebat Iggy. 

— Mda, am răspuns. Sunteţi gata? 

— Gata, căpitane! a răspuns Iggy hotărât şi şi-a dus mâna la 
frunte în chip de salut. 

Aş vrea să mă fi putut vedea dându-mi ochii peste cap. 

Am urcat pe trepte şi am intrat prin uşile pivotante. Înăuntru, 
holul era numai lemn lustruit, alamă şi plante exotice, mari. 
Podeaua era din dale netede din granit. 

— Acolo, a spus Fang şoptit, arătând spre un avizier mare, 
aflat în dosul unei vitrine. 

Erau trecute toate birourile şi companiile din clădire, cu etajul 
şi numărul camerei. 

Nu apărea niciun fel de Institut pentru îmbunătăţirea Calităţii 
Vieţii. Nu era niciun fel de institut. 

Pentru că asta ar fi fost prea uşor, nu? 

Mi-am frecat fruntea, abţinându-mă de la cuvinte «imare de 
dezamăgire. lnăuntrul meu, îmi venea să plâng, să urlu şi să dau 
din picioare, apoi să fac un duş fierbinte şi să mai plâng o dată. 

în loc de asta, am inspirat adânc şi-am încercat să-mi pun 
mintea la contribuţie. M-am uitat prin jur. Nicio altă listă cu 
birourile, nicăieri. 

La recepţie, o femeie stătea în spatele unui laptop. Un agent 
de pază se afla la un alt pupitru vizavi pe hol. 

—  lertaţi-mă, am zis amabilă. Mai sunt şi alte companii în 
această clădire, care nu sunt trecute pe avizier? 

— Nu. 

Funcţionara ne aruncă o privire, apoi îşi văzu mai departe de 
tastat ceva incredibil de urgent, cum ar fi CV-ul ei pentru un alt 
loc de muncă. Ne-am îndepărtat tocmai când ea a scos un sunet 
de surpriză. Uitându-mă înapoi, am văzut că ecranul laptopului 
ei se golise. Pe mine a început să mă doară în străfundurile 
stomacului. 

Sub fiecare curcubeu se află o oală cu galbeni, defilă pe 
ecranul laptopului, scris cu litere roşii, mari. Mesajul se frânse în 
litere mai mici, apoi se plimbară pe ecran, iar şi iar, aco- 
perindu-1 cu totul. 

Oală cu galbeni sub fiecare curcubeu... OK, spiriduşii lucrau 
cumva pe aici? O să-i dea drumul Judy Garland vreunui cântec 


pe-aici? De ce nu puteam primi o informaţie directă? Pentru că 
totul era un puzzle, un test. Am scrâşnit, literalmente, din dinţi. 
Sub fiecare... Hmmm. 

— Această clădire are subsol? am întrebat. 

Funcţionara se încruntă la mine şi ne privi din nou, mai dur. 

— Cine sunteţi? a întrebat ea. Ce doriţi? 

Îşi ridică bărbia şi schimbă o privire cu agentul de pază. Erau 
Eliminatori? în mod sigur, puteau fi Eliminatori, întreaga clădire 
ar putea fi plină cu dezgustătorii oa- meni-lupi. 

— Nu contează, am mormăit, împingându-i pe ceilalţi spre 
uşa pivotantă. 

Agentul de pază era deja pe urmele noastre şi, imediat ce-am 
trecut cu toţii, am înfipt un pix în şanţul uşii. Agentul rămăsese 
blocat într-una din despărţituri şi începu să împingă geamul cu 
forţa. 

Ajunşi pe stradă, am luat-o imediat la goană. 

Plămânii îmi ardeau. Cunoşti senzaţia? Cam după şase c 
vartale am încetinit la ritmul unei plimbări. Nu părea să ne 
urmărească nimeni, nicio maşină de poliţie n-a ieşit din trafic, 
niciun semn de Eliminatori. Îmi bubuia capul şi mă durea ca 
naiba. Simţeam că aveam nevoie de o pauză de la viaţă. 

Fără niciun avertisment, Gasman s-a întors şi a lovit cu 
pumnul într-o cutie poştală. 

— Ce porcărie! a ţipat el. Nimic nu merge cum trebuie! 
Suntem hărţuiţi peste tot! Capul lui Max e varză, Angel a 
pierdut-o pe Celeste, suntem cu toţii flămânzi... urăsc asta! U 
răsc totul! 

Uluită, mi-am închis gura rămasă căscată şi m-am dus lângă 
el. Când i-am pus mâna pe umăr, mi-a împins-o la o parte. 
Ceilalţi s-au adunat în jurul nostru. Era atât de neobişnuit ca 
Gazzy să facă asemenea scene. El era întotdeauna micul meu 
bufon. 

La naiba. 

Gaşca mă privea, aşteptând să-i spun lui Gasman să-şi icvină 


şi să se adune. 

Păşind înainte, l-am luat pe Gazzy în braţe. Mi-am sprijinit 
capul de al lui, ţinându-1 strâns. l-am netezit cu degetele părul 
blond şi i-am simţit spatele îngust tremurând. 

— Îmi pare rău, Gazzy, am murmurat. Ai dreptate. Toată 
povestea e o porcărie. Ştiu că-i greu uneori. Ascultă, ce te-ar 
face să te simţi mai bine acum? 

Jur că dacă mi-ar fi spus să ne cazăm la Ritz, asta aş fi făcut. 

Şi-a tras nasul şi s-a mai îndreptat de spate, şter- gându-şi 
faţa cu mâneca soioasă. M-am decis să cumpăr haine noi pentru 
toţi, cât de curând. 

— Fiindcă eu sunt „domnişoara card bancar“. 

— Chiar aşa? a zis, cu o voce mică şi nevinovată. 

— Chiar aşa. 

— Păi, nu vreau decât... nu vreau decât ceva, cum ar fi să 
stăm undeva şi să mâncăm o grămadă de haleală. Nu să 
mâncăm în timp ce ne plimbăm. Vreau să stăm jos şi să ne 
odihnim şi să mâncăm. 

M-am uitat solemn în ochii lui. 

— Cred că se poate aranja asta. 

Am ajuns înapoi, lângă Central Park, căutând un loc unde să 
mâncăm. Un local de pe Fifty-seventh Street arăta bine, însă se 
aştepta vreo jumătate de oră. Apoi, nu pe stradă, ci într-un parc, 
am văzut cu toţii un restaurant. Milioane de luminiţe albastre 
acopereau stejarii care-1 înconjurau. Un indicator anunţa: 
parcarea pentru Garden Tavern, în această direcţie. Ascunsă 
printre copaci, o clădire imensă, cu o mulţime de ferestre din 
sticlă turnată, dând înspre parc. 

— Asta arată grozavi a exclamat Gazzy încântat peste 
măsură. 

De asemenea, era şi ultimul loc de pe pământ unde aş fi vrut 
să mergem. Prea mare, prea strălucitor, prea scump, şi, fără 
nicio îndoială, plin de adulţi la patru ace. Nu ne poli iveam acolo. 
Nu vom putea trece neobservaţi. 

Şi totuşi, Gasman acolo voia să mănânce. lar eu îi 
promisesem orice şi-ar fi dorit. 


— Hm, OK, am zis, deja simțind teama şi neliniştea ţâşnindu- 
mi prin toţi porii. 

Fang a deschis uşa din sticlă masivă şi am intrat. 

— Uau! a făcut Nudge, cu ochii cât cepele. 

Din locul recepţiei, puteam vedea trei săli de mese diferite. 
Una era Sala Prismei, plină de cristaluri: candelabre, sfeşnice, 
vitralii. Uşa a doua dădea în Sala Grădinii, care era amenajată ca 
o junglă luxuriantă, însă cu mese, scaune, chelneri. lar cea de-a 
treia era Sala Castelului, pentru acei dintre noi care doream să 
ne simţim regeşte în timp ce înfulecam. Toate aveau tavane 
înalte, cu grinzi. Sala Castelului avea şi un şemineu deschis, 
suficient de mare cât să prăjeşti un juncan. 

Am constatat încântată că nu eram singurii copii, cu toate că 
eram singurii neînsoţiţi de vreun adult. 

— Pot să vă ajut? 

O femeie înaltă, blondă, ca un fotomodel, se uita la noi. Apoi a 
căutat cu privirea pe cei cu care venisem. 

— Vă aşteptaţi părinții? 

— Nu, am răspuns. Nu suntem decât noi. 

Am zâmbit. 

— Ne puteţi da o masă de şase persoane, vă rog? Fac cinste 
tuturor cu banii de ziua mea. 

O nouă minciună, un alt zâmbet. 

— Hmm, OK, a spus chelneriţa. 

Ne-a condus la o masă din Sala Castelului, departe, lângă 
bucătărie. Din moment ce bucătăria ar fi o cale potrivită de 
scăpare, dacă ar fi necesar, nici n-am comentat. 

Ne-a oferi liste de meniu mari, foarte elegante, în timp ce ne 
aşezam pe locurile noastre. 

— Jason va fi cel care vă serveşte astăzi. 

Apoi ne-a părăsit, aruncându-ne o ultimă privire nesigură. 

— Max, este nemaipomenit, a spus Nudge entuziasmată, 
ţinând meniul ei enorm. E locul cel mai drăguţ în care am 
mâncat vreodată. 

Din moment ce scormonisem prin tomberoane după mâncare, 
de nenumărate ori, era de la sine înţeles. 

Fang, Iggy şi cu mine ne simţeam mizerabil, în vreme ce 
Nudge, Gazzy şi Angel erau încântați. 

De fapt, Sala Castelului ar fi fost drăguță dacă n-aş fi detestat 
mulțimile, băgăreţii, adulţii, sentimentul de paranoia şi 


cheltuirea banilor. 

Despre meniu. Am fost uşurată să constat că aveau şi 
secţiunea pentru copii. 

— Vă aşteptaţi părinţii? 

Un chelner scund, solid, cu părul roşcat, pieptănat pe spate — 
Jason — stătea lângă Iggy. 

— Nu, suntem doar noi, am zis. 

S-a încruntat vag şi ne-a măsurat cu privirea. 

— Ah, sunteţi gata să comandaţi? 

— Toată lumea ştie ce vrea? am întrebat. 

Gasman şi-a ridicat privirea. 

— Câte fileuri de pui intră într-o porţie? 

Jason păru aproape îndurerat. 

— Cred că patru. 

— Atunci, mai bine aş comanda două porţii, a hotărât C 
îasman. Şi un cocktail de fructe. Şi două pahare de lapte. 

— Două porţii pentru tine? s-a interesat Jason. 

Gasman a dat din cap. 

— Cu cartofi prăjiţi. Pentru început. 

— Eu vreau îngheţată de vanilie cu ciocolată fierbinte, a zis 
Angel. 

— întâi mâncarea propriu-zisă, am spus. Ai nevoie de hrană. 

— OK, s-a învoit Angel, apoi a clipit şi a privit spre Jason. Nu 
suntem odrasle de bogătani. Ne este doar foame. 

Jason a vrut să spună ceva, apoi s-a înroşit la faţă şi şi-a lăsat 
greutatea pe alt picior. 

— Eu vreau chestia asta cu costiţe, a comandat Angel, 
privind pagina de meniu pentru adulţi. Şi toată garnitura pentru 
ea. Şi apă minerală, limonadă. 

—  Costiţele sunt patru sute cincizeci de grame, a explicat 
chelnerul nostru. Adică jumătate de kilogram de carne. 

— Hmmm, a făcut Angel, întrebându-se ce tot voia să spună. 

— E în regulă, am intervenit. E o mare mâncăcioasă. Nudge? 
Tu ce vrei? 

— Lasagna primavera, s-a decis ea. S-ar putea să-mi 
trebuiască două. Are şi salată, nu? Şi pâine? Ceva lapte. Bine? 

S-a uitat la mine şi am dat din cap. 

Jason rămăsese neclintit, credea că ne batem joc de el. 

— Două lasagna? 

— Poate că ar trebui să începeţi să scrieţi toate astea, am 


sugerat. 

Am aşteptat până şi-a notat comenzile lor, apoi am zis: 

— Eu am să încep cu un cocktail de creveţi, apoi un cotlet de 
porc cu glazură de arțar, cu varză şi cartofi şi de toate. Salata 
casei cu garnitură de brânză albastră. Şi o limonadă şi un ceai la 
gheaţă. 

Jason notă totul cu aerul că îndurase lovituri la ochi o oră 
întreagă. 

— Cremă de homari, a spus Fang. Apoi nişte costiţe. O sticlă 
mare de apă. 

— Spaghete şi chiftele, a zis Iggy. 

— Asta-i în meniul nostru pentru copii, a observat chelnerul 
nostru, părând încordat. Pentru clienţii noştri de până în 
doisprezece ani. 

Iggy părea tot mai iritat. 

— Ce-ai zice de nişte coaste de miel? am zis repede. Au 
garnitură de cartofi şi spanac şi sos de vin cu rozmarin. 

— Bine, e-n ordine, a acceptat Iggy nervos. Plus două pahare 
de lapte şi nişte pâine. 

Jason îşi lăsă în jos carneţelul şi ne privi. 

— Este o cantitate mare de mâncare pentru numai şase 
persoane, a constatat el. Poate că aţi exagerat. 

— Vă înţeleg îngrijorarea, am rostit, încordarea mea 
ajutându-mă să mă exprim cât puteam de civilizat. Dar este OK. 
Doar aduceţi comanda, vă rog. 

— Va trebui să plăteşti pentru tot, chiar dacă mâncaţi sau nu. 

— Da, de obicei, aşa se întâmplă în restaurante, am rostit 
încet, cu o răbdare exagerată. 

— Toate astea or să coste, a insistat el, imprudent. 

— Am priceput, am spus, încercând, fără succes, să-mi 
păstrez calmul. Am priceput ideea. Mâncarea costă bani. Multă 
mâncare, costă o grămadă de bani. Adu-ne, te rog, ceea ce am 
comandat. 

Jason îmi aruncă o privire ţâfnoasă şi porni spre bucătărie. 

— Mor după locul ăsta, a spus Fang cu o expresie serioasă. 

— Am comandat prea mult? a întrebat Angel. 

— Nu, am zis. Este în ordine. Cred că nu sunt obişnuiţi cu 
mâncăii serioşi. 

O  picoliţă ne aduse două coşuri cu pâine şi puse pe masă şi 
nişte vase mici cu ulei de măsline. Chiar şi ea părea sceptică. 


Degetele mi s-au curbat ca nişte gheare pe faţa de masă albă. 
Şi totul s-a cam dus naibii din acel moment. 

— Bună ziua. 

_ Un bărbat în costum şi cu cravată îşi făcu apariţia lângă mine. 
II însoțea Jason. 

— Bună, am spus prudentă. 

— Eu sunt managerul localului. Există vreo problemă în care 
să vă pot ajuta? a întrebat el. 

Era vreo întrebare-capcană? 

— Păi, nu prea cred, am zis. Doar dacă la bucătărie nu pot 
pregăti ceva din ce-am comandat noi. 

— Ah, da, a spus managerul. Se pare că aţi comandat o 
cantitate neobişnuită de mâncare. N-am vrea să facem risipă, 
ori să vă prezentăm o notă de plată şocantă, pentru că ochii 
voştri au fost mai mari decât stomacul. 

Scoase un mic hohot de râs forţat. 

— Ei, e foarte drăguţ din partea dumneavoastră, am zis, 
ajunsă aproape pe punctul de a ceda nervos. Dar suntem destul 
de flămânzi. Ar trebui să comandăm şi să primim ce-am 
comandat, nu? 

Asta n-a mers chiar atât de bine pe cât ai crede. 

Managerul arboră o expresie de răbdare ajunsă la limită. 

— Poate că v-aţi simţi mai bine în alt restaurant, a spus el. 
Broadway-ul este pe-aproape. 

Nu-mi venea să cred aşa ceva. 

— Ba bine că nu, am explodat, pierzându-mi, până la urmă, 
calmul. Dar suntem aici, şi ne este foame. lată, am bani, ne-am 
adus şi pofta de mâncare cu noi; ne daţi sau nu ce-am 
comandat? 

Managerul arăta de parcă tocmai ar fi înghiţit o lămâie. 

— Cred că nu, a spus el, făcând un semn unui tip solid, care 
tândălea pe lângă uşi. 

Grozav, pur şi simplu grozav. Mi-am şters fruntea. 

— Este o prostie, a zis Iggy furios. Haideţi să plecăm. Gasser, 
plecăm într-alt loc, care să nu fie condus de nazişti, OK? 

— OK, a acceptat Gasman nehotărât. 


Angel a privit spre manager. 

— Jason crede că eşti un flecar şi că miroşi ca un fătălău, a 
zis ea. Şi ce-i un himbo'? 

Jason îşi înăbuşi un horcăit şi se înroşi tot. Managerul se 
întoarse şi-l măsură cu privirea. 

— Bine, am zis, ridicându-mă şi aruncându-mi şervetul. 
Plecăm. Probabil că mâncarea-i jalnică pe aici, oricum. 

Şi-atunci au apărut poliţiştii. 

Cine-a chemat poliţia? 

Erau poliţişti adevăraţi? 

N-aveam de gând să mai zăbovim pe-aici şi să-i întreb. 

Îţi aminteşti cum bucătăria urma să fie calea noastră de 
salvare? Asta ar fi mers grozav dacă poliţiştii nu s-ar fi despărţit, 
doi venind prin faţă, iar alţi doi — ai ghicit — prin bucătărie. 

Peste tot în jurul nostru, la mese, oamenii se uitau la noi cu 
gura căscată. Probabil că ăsta era lucrul cel mai interesant care 
li se întâmplase de o săptămână întreagă. 

— Sus şi roiul, a zis Fang, iar eu am dat din cap fără tragere 
de inimă. 

Nudge şi Iggy păreau surprinşi, Gazzy rânjea, iar Angel avea 
pe faţă acea expresie hotărâtă. 

— E-n ordine, copii, a spus o polițistă, croindu-şi drum printre 
mese. Trebuie să veniţi cu noi. O să-i chemăm pe părinţii voştri 
la secţie. 

Jason mi-a aruncat un zâmbet superior şi, dintr-odată, m-am 
înfuriat. Cât de greu i-ar fi fost cuiva să ne dea pace măcaro 
dată? Fără să mai stau pe gânduri, am înşfăcat un castron cu 
ulei de măsline şi i l-am răsturnat în cap. Gura i s-a deschis într- 
un O mare, în vreme ce uleiul de un verde spălăcit i se scurgea 
pe faţă. 

Dacă asta l-a luat prin surprindere, ceea ce s-a întâmplat în 
clipa următoare i-a zguduit din temelii întregul univers. 

Mişcându-mă cu repeziciune, cum reuşeşte numai un copil- 
pasăre mutant, am sărit pe un scaun, am păşit pe masa noastră 
şi m-am aruncat în sus, deschizându-mi aripile şi intrând 
puternic în picaj. Am ajuns alarmant de jos faţă de sol — nu 


alergasem pentru decolare, aşa cum era întotdeauna cel mai 
bine — dar am ţâşnit în sus din nou cu următoarea bătaie din 
aripi şi m-am ridicat spre tavanul cu grinzi. 

Angel mi s-a alăturat, apoi Iggy, Gasman, Nudge şi Fang. 

Privind în jos, n-am putut să nu izbucnesc în râs la vederea 
feţelor tuturor. „Uluiţi“ nu ar fi suficient pentru a descrie 
expresia. Erau năuciţi, prostiţi, înspăimântați cu totul. 

—  Jigodie! a strigat Gasman, şi a început să-l bombardeze pe 
manager cu bucăţi de pâine. 

Fang înconjura tavanul, căutând o cale de ieşire. Am văzut că 
poliţiştii începuseră să-şi revină şi se dispersau. 

N-am să te mint — era o fază ridicolă. Da, aveam necazuri, 
da, era un dezastru, şi aşa mai departe, dar trebuie să spun că, 
văzând toate acele feţe îndreptate spre noi, privirile oamenilor, 
era cel mai grozav lucru care ni se întâmplase de când venisem 
la New York. 

— Aici, sus! a strigat Fang, şi a arătat spre una din ferestrele 
basculante cu vitralii. 

— Haideţi, fraţilor! am ţipat, tocmai când mi-am dat seama 
că începuseră să erupă bliţurile aparatelor de fotografiat — 
adică veşti cât se poate de proaste. 

— Să plecăm! 

Fang îşi feri capul, şi-l acoperi cu braţele, şi zbură direct prin 
fereastră. Izbucni într-o explozie în culorile curcubeului, iar 
bucăţile de sticlă se împrăştiară pe jos. 

Iggy era chiar în spatele lui Nudge, degetele lui atin- gându-i 
glezna, şi zburară împreună, strângându-şi aripile în ultima 
secundă, ca să-şi ia avânt. 

— Angel, du-te! i-am cerut, iar ea s-a avântat prin 
deschizătură, cu aripile ei mici arătând ca ale lui Celeste. Gas- 
ser! Dă-i drumul! 

L-am văzut abătându-se în jos pentru ultima dată, pentru a 
înşfăca desertul abandonat al cuiva. Indesându-şi în gură un 
ecler întreg, dădu din cap şi se aţinti spre fereastră. Am plecat 
ultima, iar apoi am ajuns în aer liber, întin- zându-mi aripile, 
umplându-mi plămânii. Am ştiut că tocmai făcusem o greşeală 
crucială, devastatoare, şi că va trebui să plătim pentru asta. 

Dar ştii ceva? Aproape că a meritat. 

Expresiile de pe toate feţele acelea... 

— Spre copaci, i-am spus lui Fang, iar el a dat din cap, făcând 
un cerc larg ca să se poată îndrepta spre nord. 

Era o zi ceţoasă, dar nu eram la suficientă înălţime încât să nu 
mai fim vizibili. Speram că nimeni nu se uita spre cer. Mda, 
corect. 

Am coborât într-un arțar înalt, gâfâind din greu. 

— Asta a mers bine, a zis Fang, ştergându-şi pulberea de 
sticlă de pe umeri. 

— A fost greşeala mea, a spus Gasman. 

Avea ciocolată pe faţă. 

— Eu simt cel care-a vrut să mergem acolo. 

—  Greşeala a fost a lor, Gazzy, am comentat. Pariez că nici 
măcar nu erau poliţai adevăraţi. Degajau un aer de Şcoală. 

— Nu te-ai gândit deloc înainte să arunci uleiul de măsline pe 
chelner, nu? a întrebat Fang. 

M-am încruntat spre el. 

— Eu sunt încă..., a început Nudge, dar vocea i s-a stins. 

Cred că voia să spună „flămândă“, însă îşi dăduse seama că 
nu era un moment prea potrivit. 

Dar încă ne mai era foame. Trebuia să mâncăm. Imediat ce 
adrenalina din mine se va mai potoli, am să caut o băcănie, 
ceva. 

— Oamenii făceau fotografii, a spus Iggy. 

— Mda, am răspuns îngrijorată. În comparaţie cu un dezastru 
de pomină, asta-i ceva la fel de rău. 

— Şi devine tot mai rău, a rostit o voce dulce. 

Am sărit în sus jumătate de metru prin aer, apoi m-am apucat 
de o creangă şi-am privit în jos. 

Copacul nostru era înconjurat de Eliminatori. 

Fără să fi intenţionat, i-am aruncat lui Iggy o privire mânioasă. 
De obicei, el era sistemul nostru de avertizare. Dacă nu-i auzise 
pe aceşti tipi venind, înseamnă că se materializaseră din neant. 

Unul dintre Eliminatori a păşit înainte, iar eu mi-am ţinut 
respiraţia. Era Ari. 

— Îmi tot ieşi în cale, ca banul rău, am zis. 

— Eram pe cale să spun acelaşi lucru, a răspuns el cu un 
zâmbet sălbatic. 


— Îmi amintesc de vremea când aveai trei ani, am continuat 
degajată. Erai atât de drăgălaş, înainte să creşti atât de mare şi 
de... lupesc. 

— De parcă mi-ai fi dat vreodată atenţie, a spus el, şi-am fost 
surprinsă să sesizez o amărăciune sinceră în glasul lui. Şi eu am 
fost captiv în acel loc, însă tu m-ai respins. 

Am rămas cu gura căscată. 

— Dar erai normal, mi-a scăpat. Şi fiul lui Jeb. 

— Mada, fiul lui Jeb, a mârâit el. De parcă chiar ar şti că 
trăiesc. Ce crezi că s-a întâmplat cu mine în timp ce tu plecaseşi 
şi te jucai de-a căminul ca tatăl meu ? Crezi că am dispărut? 

— OK, avem nişte iţe încurcate aici, a mormăit Fang cu voce 
joasă. 

— Ari, aveam zece ani, am zis încet. Din cauza acestei 
poveşti ne tot urmăreşti acum? De ce încerci să ne ucizi? 

— Bineînţeles că nu. 

Ari scuipă pe jos. 

— Vă urmăresc pentru că asta-i sarcina mea. Povestea din 
trecut mă ajută să-mi placă treaba. 

Zâmbi afectat. 

l-am arătat degetul din mijloc. (Te-ai prins? l-am arătat... lasă, 
nu contează.) 

Se transforma, iar când zâmbea, botul părea că i se desparte 
în două, ca la câini. Scoase de la spate ceva mic, cu blană maro 
şi două... 

— Celeste! a ţipat Angel şi a început să coboare. 

— Angel, nu! am strigat. 

Şi Fang a urlat: 

— Rămâi pe loc! 

Însă copila mea sări, aterizând uşor pe pământ, la doar câţiva 
paşi de Ari. 

Ceilalţi Eliminatori se repeziră înainte, dar Ari îşi întinse brusc 
mâna, ca să-i potolească. Se opriră, puternic cabraţi, cu ochii lor 
reci, de lupi, fixaţi asupra lui Angel. 

Ari o scutură pe Celeste în joacă, iar Angel păşi înainte. 

Am sărit la pământ, cu adrenalina clocotind prin vene Din nou 
echipa de Eliminatori dădu să se repeadă, şi din nou Ari îi opri. 

—  Atingeţi-vă de ea şi vă omor, le-am promis, cu pumnii 
strânşi. 

Ari zâmbi arogant, părul său negru, buclat, învăpăiat de 


ultimele sclipiri ale soarelui amiezii. O scutură din nou pe 
Celeste, iar Angel tresări lângă mine. 

— Dă-mi ursuleţul, a cerut Angel, încet dar intens. 

Ari râdea. 

Angel a făcut o jumătate de pas înainte, însă am apucat-o de 
guler. 

— Să-mi. Dai. Ursul. 

Angel părea ciudată, parcă nu era ea însăşi, uitându-se cu 
intensitate în ochii lui Ari. Acestuia îi pieri zâmbetul de pe faţă şi 
în locul lui apăru o mare nedumerire. Mi-am amintit atunci cum 
o influenţase Angel pe femeie să i-o cumpere pe Celeste. 

—  Eşti..., a început Ari, apoi a părut că se îneacă puţin, a 
tuşit, ducându-şi mâna la gât. Eşti... 

— Aruncă ursul acum, a rostit Angel cu o duritate fără 
seamăn. 

Se pare că împotriva voinţei lui, mâna puternică a lui Ari, cu 
gheare, se descleştă, iar Celeste căzu la pământ. 

Aproape mai repede decât puteam eu urmări cu privirea, 
Angel o înşfăcă pe Celeste şi sări înapoi în copac. 

Am clipit şi m-am întrebat dacă arătam la fel de surprinsă ca 
şi Ari. 

Ceilalţi Eliminatori intrară în acţiune, de parcă le-ar fi trebuit 
câteva secunde ca să-şi dea seama că Angel o ştersese. Braţul 
lui Ari se ridică şi un Eliminator se izbi de el. 

— V-aţi primit ordinele! a lătrat el către echipă. Să nu le 
comentaţi niciodată! 

Se întoarse să mă privească gânditor. 

— Nu poţi să le conteşti, a zis el pe un ton normal, adre- 
sându-mi-se. Chiar dacă ţi se par prosteşti. Chiar dacă mai 
degrabă ţi-ai spulbera stolul. 

Un Eliminator scoase un sunet nerăbdător, flămând, şi tot ce 
puteam face era să nu tremur. 

Ari se aplecă spre mine, ca şi cum m-ar fi adulmecat, ca pe o 
pradă. 

— Se apropie şi ziua ta, fată-pasăre, a şoptit el. Şi-am să te 
termin chiar eu, personal. 

— Să nu-ţi ascuţi colții, încă, băiete-câine. 

Deschise gura să mai spună ceva, dar apoi îşi înălţă capul şi-şi 
duse un deget la ureche, ca şi cum ar fi ascultat ceva. 

— Directorul vrea să ne vadă, a lătrat apoi către echipă. 


Acum! 

După ce-mi aruncă o ultimă privire stăruitoare, se răsuci şi se 
duse după ceilalţi Eliminatori. Se topiră în umbrele amurgului ca 
un fum. 

Sus, în copac, Angel o ţinea strâns pe Celeste murmurând 
încet către ea. 

— l-am auzit pomenind de un director al Şcolii, a spus Nudge. 
Cine-i? 

Am înălţat din umeri. 

— Vreun tip mare şi rău. Unul dintre cei mulţi care ne caută. 
Mă întrebam dacă n-o fi Jeb, falsul nostru tată. Salvatorul nostru, 
şi-apoi vânzătorul nostru. 

— Eşti bine? a întrebat Iggy. 

l-am văzut pumnul care strângea creanga cu toată 
forţa .ilbindu-se la încheieturi, şi l-am atins încet cu bocancul. 

—  A-ntâia, am răspuns. Dar vreau să plec de aici chiar acum. 

În cele din urmă, ne-am aşezat la ultimul etaj al unui bloc de 
nouăzeci de etaje aflat în construcţie pe Upper East Side. 
Primele şaptezeci şi ceva de etaje aveau ferestrele montate, 
însă aici, sus, era doar o structură goală, cu mormane de rigips 
şi izolaţii. Găuri imense ne ofereau o privelişte nemaipomenită 
spre East River şi Central Park. 

Eu şi Nudge am dat o fugă la un magazin din împrejurimi, apoi 
ne-am întors la ceilalţi cu trei plase grele, pline cu cumpărături. 
Era destul de răcoare în cuibul nostru de la înălţime, însă intim 
şi sigur. Mă durea capul, dar nu foarte tare. 

— Sunt obosită, a spus Angel. Vreau să merg la culcare. 

— Mada, haideţi să dormim cât de cât, am zis. A fost o zi 
lungă şi destul de nasoală. 

Mi-am ridicat pumnul stâng şi ne-am adunat cu toţii. Ciocnirea 
pumnilor părea un gest atât de familiar, atât de reconfortant şi 
ne unea. 

Gasman şi cu mine am curăţat resturile de moloz, iar Iggy şi 
Fang au mutat câteva plăci de rigips ca să facă nişte 
paravânturi. În cele din urmă, ne-am asigurat un loc comod, iar 
stolul a adormit în zece minute. 


Cu excepţia mea. 

Cum ne depistau Eliminatorii atât de uşor? M-am uitat 
îndelung la încheietura mâinii stângi, de parcă holbân- du-mă aş 
fi putut face cipul să iasă la suprafaţa pielii. Eu însămi puteam fi 
o baliză radio fără ca măcar să ştiu, fără a fi capabilă să fac 
nimic în privinţa asta, cu excepţia părăsirii stolului şi plecarea de 
una singură. Eliminatorii ne urmăreau, însă nu ne ucideau. De 
ce-i oprise Ari astăzi? 

Şi ce Dumnezeu se petrecea cu Angel? Puterile ei telepatice 
păreau să se amplifice. Am gemut în sinea mea, imaginându-mi 
o Angel foarte motivată, cerând cadour' de ziua ei; junk-food 
înainte de cină; haine la modă, cât se poate de stupide. 

Nu-ţi aduna singură necazurile, Max, a rostit Vocea mea. 

Nu te-am mai auzit de ceva vreme, m-am gândit. 

Ingrijorările sunt neproductive. Nu poţi controla ceea ce se 
petrece cu Angel. Poţi salva lumea, însă singurul lucru pe care-l 
poţi controla eşti tu. Culcă-te, Max. E timpul să înveţi. 

să învăţ ce? Mă pregăteam să întreb, dar apoi, ca şi cum 
cineva ar fi apăsat un comutator, m-am scufundat în 
inconştienţă. 

Când am făcut ochi, în dimineaţa următoare, am fost 
întâmpinată cu ziare şi micul dejun la pat. 

— Ce-i asta? am îngăimat. 

— Am luat micul dejun, a explicat Fang, muşcând dintr-o 
brioşă. Tu ai rămas pe dinafară. 

In timp ce muşcam şi eu dintr-o brioşă, mi-am dat seama de 
tensiunea palpabilă din jurul meu. 

— Altceva? 

Fang arătă spre ziare. 

— Credeam că le-ai luat pentru benzile desenate, am zis, 
trăgând teancul mai aproape. 

Până acum, principala noastră strategie de supravieţuire a 
fost să nu ieşim în evidenţă, să ne ascundem cât mai mult 
posibil. Cred că având fotografiile noastre expuse pe prima 
pagină a ziarului New York Post, sub un titlu cu litere de-o 
şchioapă: „Miracol sau iluzie? Supraoameni, ori monstruozităţi 


genetice?“ s-a cam spulberat această strategie. 

Fang adusese patru ziare diferite, iar imaginile noastre 
neclare, zburând cu veselie prin Garden Tavern, se lăfăiau pe 
prima pagină în toate. 

— Le-am văzut când am ieşit, m-a lămuri Fang, sor- bindu-şi 
sucul. Cred că ar fi mai bine să ne dăm la fund o vreme. 

— Da, mulţumesc, Tonto, am comentat iritată. 

Adică, ar păţi ceva dacă s-ar exprima în propoziţii complete? 
Am verificat exemplarul din New York Times. Sub o fotografie 
înceţoşată, scria: „Nimeni nu şi-a asumat încă ceea ce-ar putea 
fi cea mai neobişnuită cascadorie a anului...“ 

În cele din urmă, am oftat şi mi-am luat brioşa din nou. 

— Haideţi să fim mai discreţi. Aşa că, se pare că va trebui s-o 
lăsăm baltă cu Institutul, cel puţin pentru o vreme. 

Mă simţeam atât de frustrată, că-mi venea să urlu. 

— Poate că ar fi bine să ne deghizăm, a sugerat Gasman. 

— Da, cu ochelari şi nasuri caraghioase, a căzut Angel de 
acord. 

Le-am zâmbit. 

— Credeţi? 

În după-amiaza aceea, a trebuit să ieşim din nou afară, după 
mâncare. Cum nu apăruseră şase perechi de ochelari şi nasurile 
caraghioase, am plecat aşa cum eram. 

La cel mai apropiat magazin de delicatese ne-am făcut 
rezerve de sandviciuri, răcoritoare, chipsuri, tot ce se putea căra 
şi mânca în acelaşi timp. 

— Eu mă gândesc să plecăm din oraş imediat ce se întunecă, 
i-am zis lui Fang. 

A dat din cap. 

— Unde mergem? s 

— Nu prea departe, i-am răspuns. Incă sunt hotărâtă să 
mergem până-n străfundurile Institutului, ca să spun aşa. Poate 
mai în interiorul statului? Sau pe undeva, pe coastă? 

— Tu! 

Am tresărit şi-am scăpat apa minerală când un tip tânăr, cu o 
freză de mohican, ne-a sărit în față. Nudge s-a izbit de spatele 


meu, iar Fang a rămas neclintit. 

—  Tipilor, voi sunteţi perfecţi! a zis el agitat. 

Ce drăguţ că se găsea cineva care să creadă asta. Dar cine 
era ticnitul? 

—  Perfecţi pentru ce? l-a întrebat Fang cu un calm de gheaţă. 

Băiatul agită un braţ slăbănog şi tatuat spre faţada unui 
magazin. Firma lui proclama: „Sal'tare: Stilul de mâine, chiar 
azi.“ 

— Avem un festival de frumuseţe! a început să explice 
băiatul, dând impresia că tocmai ne anunţase că am câştigat un 
milion de dolari. Fraţilor, voi primiţi tratament de frumuseţe pe 
gratis — atât timp cât stilistul vostru face ceea ce-şi doreşte. 

— Cum ar fi? a întrebat Nudge cu interes. 

— Machiaj, coafură, orice! a promis băiatul entuziasmat. Cu 
excepţia tatuajelor. Avem nevoie de un acord scris al părinţilor 
voştri. 

— Şi asta pică, am rostit în barbă. 

— Eu vreau! a zis Nudge. Sună atât de distractiv! Putem să 
mergem, Max? Vreau un tratament de frumuseţe! 

— Aăă... 

Am văzut două fete, adolescente, ieşind de la Sal'tare. Arătau 
demenţial. Pariez că nici chiar propriii lor prieteni nu le-ar mai fi 
recunoscut. 

Hello. 

— Sunt de acord, am declarat brusc, în timp ce ochii lui Fang 
s-au mărit cu vreo doi milimetri. 

l-am aruncat o privire arţăgoasă. 

— O să ne placă la nebunie să fim înfrumuseţaţi. Să arătăm 
complet altfel. 


PARTEA A 6-A 
CINE-I MAMA TA, 
CINE-I 
TĂTICUL TĂU? 

— E aşa de mişto, a spus Nudge pe un ton aprobator, când 
m-am întors să-i arăt spatele noii mele jachete de blugi. 


Desigur, a trebuit să tai nişte fante uriaşe pentru a-mi putea 
scoate aripile, dar în afară de asta, era grozavă. 

M-am uitat la ea şi-am rânjit. Arăta atât de altfel de Nudge, 
eram uluită de fiecare dată când o vedeam. Părul ei castaniu- 
închis, tot numai bucle, fusese întins, tuns în trepte şi uscat cu 
fdhnul. Îi făcuseră şi şuviţe blonde, pentru contrast. Diferenţa 
era incredibilă: se transformase dintr-o adolescentă şleampătă, 
într-un manechin de modă, puţin cam scundă, în mai puţin de-o 
oră. N-am băgat niciodată de seamă că avea un potenţial să 
devină senzaţională când va creşte mai mare. Dacă va creşte. 

— la vedeţi aici! 

Gasman se îmbrăcase în camuflaj, din cap până-n picioare. 

— Mie-mi place, i-am zis ridicând degetul mare. 

Eram pe cale să ne completăm transformarea fizică totală în 
acest magazin cu haine la mâna a doua. O parte din părul 
blond-deschis al lui Gazzy fusese albit. II dăduseră cu gel şi îi 
coloraseră vârfurile ţepoase ale firelor într-un albastru-deschis. 
Părul de pe părţi era foarte scurt tuns. 

— Totuşi, îmi pare rău că nu i-am lăsat să-mi radă părul la 
ceafă ca să scrie „Bite Me'n, s-a plâns el. 

— Nu, i-am răspuns, îndreptându-i gulerul. 

— lggy şi-a făcut un piercing în ureche. 

— Nein, am zis. 

— Dartoţi o fac! a spus, imitându-1 perfect pe stilistul lui. 

— Nici vorbă. 

Scoase un sunet de exasperare şi trecu pe lângă Fang, al 
cărui păr fusese, de asemenea, tuns scurt, cu excepţia unei 
şuviţe lungi, care îi cădea peste ochi. Părul lui avea acum mai 
multe nuanţe pestriţe, blond-roşcate, iar acum arăta exact ca 
penajul şoimilor. Quelle koinsidentz. In magazin, îşi schimbase 
hainele lui negre, de bază, pentru alt rând de haine negre, uşor 
mai altfel. 

— Îmi place asta, a spus Angel, ţinând în mână ceva foarte 
vaporos. 

Deja îi cumpărasem o pereche nouă de pantaloni cargo cu 
buzunare şi o bluză, iar ea alesese o jachetă miţoasă, albastră, 
din lână. 

— Hm, am făcut eu, privind obiectul. 

— E aşa de drăguță, Max, a încercat ea să mă convingă. Te 
rog. 


M-am întrebat dacă mi-aş putea da seama dacă încearcă să- 
mi influenţeze gândurile. Ochii-i erau larg deschişi şi păreau plini 
de nevinovăție. 

— Chiar şi lui Celeste îi place, a adăugat Angel. 

— Problema este, Angel, am rostit, că nu sunt sigură cât de 
practică este o jupă de balerină, ţinând cont de faptul că 
petrecem mult timp pe drum şi altele. 

S-a uitat la jupă şi s-a încruntat. 

— Cred că aşa.-i. 

— Suntem gata? a întrebat Iggy pe un ton uşor nerăbdător. 
Nu că nu mi-ar plăcea să merg la cumpărături. 

—  Arăţi de parcă ţi-ai înfipt degetul într-o priză, a constatat 
Gasman. 

Părul lui Iggy, blond-trandafiriu, era la fel de ţepos ca şi al lui 
Gazzy, vopsit cu negru la capete. 

— Chiar aşa? a făcut Izzy. Cool! 

Îşi făcuse un piercing la ureche înainte să pot prinde eu de 
veste: ineluşul lui subţire, din aur, era singurul lucru pentru 
care-a trebuit să plătesc. 

Am ieşit afară, în sfârşitul de amiază. Mă simţeam liberă şi 
fericită, chiar dacă Institutul era o idee momentan suspendată. 
Pariez că nici Jeb nu m-ar fi recunoscut. 

Stilista mea îmi apucase coada lungă şi, pur şi simplu, mi-o 
retezase. Acum părul îmi plutea în valuri diafane. Nu-mi mai 
intra în ochi, când zburam. Nu-mi mai suflam smocurile de păr 
din gură taman în mijlocul fugii. 

Nu numai asta, dar îmi făcuse şi şuviţe de un roz ţipător şi, în 
pofida protestelor mele, am ieşit în oraş fardată. Aşa că acum 
arătam nu numai total altfel, dar şi de vreo douăzeci de ani. 
Având un metru şaptezeci şi doi înălţime, mi-a fost de folos. 

— E un părculeţ acolo, a spus Fang arătând cu mâna. 

Am dat din cap. Era mai întuneric decât pe stradă, şi 

aveam destul spaţiu ca să decolăm. Cinci minute mai târziu, 
ne înălţăm deasupra oraşului, lăsând luminile şi zgomotul şi 
energia în urma noastră. Era fabulos să simt cum îmi întindeam 
aripile, bătând cu putere, plutind rapid şi delicat, în aerul 
răcoros. 

Şi doar ca distracţie, am zburat făcând viraje mari, arcuite, 
bucurându-mă de senzaţia dată de părul meu, acum proaspăt şi 
uşor. Stilista îi spusese „zburlit de vânt.“ 


Dacă ar fi ştiut... 

De la această înălţime, puteam vedea foarte clar conturul 
Manhattanului. Chiar peste East River se afla Long Island, care 
era mult, mult mai mare decât New York City. Am zburat pe 
deasupra coastei sale, în timp ce soarele apunea, de-abia 
putând să vedem mişcările tumultuoase ale valurilor, cu crestele 
lor albe, spărgându-se de-a lungul țărmului. 

După o oră şi jumătate, am zărit întinderea alungită a unei 
plaje întunecate, cu numai câteva lumini, ceea ce însemna 
puţini oameni. Fang a dat din cap spre mine, şi ne-am îndreptat 
spre sol, savurând viteza îmbătătoare a pierderii de altitudine. 
Niciun Roller Coaster nu se compara cu noi. 

— Arată bine, a spus Fang măsurând plaja cu privirea, după 
ce-am aterizat în nisipul moale. 

Nu era amenajată, nu existau parcări prin apropiere. Stânci 
uriaşe acopereau ambele capete ale plajei, aşa că părea şi mai 
sigură. In plus, alte stânci mari formau o barieră naturală, care 
oferea o oarecare protecţie pentru vreo (reized de metri pe 
țărm. 

— Casă, dulce casă, am comentat sarcastică, dându-mi jos 
noul meu rucsac. 

Am scotocit prin el după mâncare, am împărţit ce aveam, şi 
m-am aşezat pe o bucată mare de lemn rătăcită pe plajă. Peste 
douăzeci de minute, ne-am suprapus pumnii, i-am ciocnit, şi 
apoi ne-am cuibărit în nisip, sub bariera stâncilor. 

Am tresărit uşor când Vocea mi s-a strecurat în minte. 

Timp să înveţi, a zis. 

Apoi am căzut în inconştienţă, ca şi cum aş fi fost atrasă sub 
un val. Am auzit, vag, pasaje în limbi străine neînţelese de mine, 
iar Vocea a zis: Asta merge pe baza a ceea ce trebuie să ştii, 
Max. Trebuie să ştii. 

Oceanul. O altă nouă şi incredibilă experienţă. Am crescut în 


laborator, în cuşti, până acum patru ani, când ne-a furat Jeb. 
Apoi, ne-am tot ascuns, evitând, cu orice preţ, orice nouă 
experienţă. 

lar acum, făceam cu totul altceva în fiecare zi. Era ca o 
excursie. 

— Uncrab! a strigat Gasman, arătând spre valul de lângă 
picioarele sale. 

Angel alergă să-l vadă, ţinând-o pe Celeste în aşa fel încât 
labele ei din spate de-abia dacă atingeau apa. 

— Prăjituri? a întrebat Iggy, întinzând o pungă. 

— Nu mi-ar strica una, am zis. 

În această dimineaţă mi-am mai îmblânzit puţin aspectul, apoi 
Nudge şi cu mine ne-am dus până în cea mai apropiată 
localitate. Am făcut aprovizionarea cu mâncare la o băcănie de 
familie, care vindea propriile sale prăjituri proaspete, de casă. 

Misiunea mea, iar eu am hotărât s-o accept, a fost să găsesc 
prăjituri cu fulgi de ciocolată la fel de bune ca şi cele făcute de 
mine împreună cu Ella şi mama ei. Aşa că am cumpărat două 
duzini. 

Am muşcat dintr-o prăjitură şi-am mestecat. 

— Hmm, am făcut, încercând să nu împrăştii firimituri pe jos. 
Gust clar de vanilie, fulgi de ciocolată prea dulci, aromă distinctă 
de zahăr brun. O prăjitură decentă, nimic spectaculos. Totuşi, 
rămâne o prăjitură cumsecade, fără pretenţii. 

M-am întors spre Fang. 

— Ceai de spus? 

— E bună. 

Unora le lipseşte, pur şi simplu, ceea ce i-ar putea ajuta să 
aprecieze o prăjitură. 

— Le dau o notă de şapte din zece, am continuat prudentă. 
Cu toate că sunt calde, din cuptor, nu au acelje ne sais quoi. 
Misiunea mea va continua. 

Iggy a râs şi a scotocit în pungă după un măr. 

Nudge a luat-o la goană, cu hainele ude până peste genunchi. 

— Locul ăsta-i aşa de cool, a zis. Ce-mi place oceanul! Când 
o să fiu mare, vreau să mă fac savant care cercetează oceanul. 
Am să plec pe mare şi-am să fac scufundări, o să găsesc lucruri 
noi, iar National Geographic o să mă angajeze. 

Sigur, Nudge. Probabil, cam tot atunci când o să fiu şi eu 
preşedinte. 


Nudge a alergat din nou la apă, iar Iggy s-a ridicat şi a pornit 
agale după ea. 

— Sunt fericiţi aici, a zis Fang, uitându-se după ei. 

Am dat din cap. 

— Ce poate să nu-ţi placă? Aer curat, linişte şi pace, oceanul. 
E păcat că nu putem rămâne aici. 

Fang a rămas o clipă tăcut. 

— Ce-ar fi fost dacă eram în siguranţă aici? a întrebat. Dacă 
am şti că nu vine nimeni să ne hărţuiască pe aici. Ai vrea să 
stai? 

Asta m-a surprins. 

— Trebuie să găsim Institutul, am zis. lar dacă aflăm ceva, 
ceilalţi vor vrea să-şi descopere părinţii. lar apoi, nu-l găsim pe 
Jeb să-l înfruntăm? Şi cine-i directorul? De ce ne-au făcut aşa 
ceva? De ce mi se tot spune că artrebui să salvez lumea? 

Fang şi-a ridicat mâna, iar eu mi-am dat seama că vorbeam 
din ce în ce mai tare. 

— Ce-ar fi, a zis el încet, fără să se uite la mine, dacă am uita 
de toate astea? 

Mi-a căzut falca. Când trăieşti alături de cineva întreaga ta 
viaţă, ajungi să crezi că-l cunoşti, iar apoi te pomeneşti că 
aruncă o astfel de bombă. 

— Ce crezi că..., am început să spun, dar apoi Gasman a dat 
năvală cu un pagur viu, pe care mi l-a aruncat în poală, iar pe 
urmă Angel a vrut să mănânce de prânz. 

N-am mai avut când să-l mai apuc pe Fang de un umăr şi să-i 
urlu: 

— Cine eşti şi ce-ai făcut cu Fang cel adevărat? 

Poate altă dată. 

În dimineaţa următoare, Fang s-a întors din oraş şi mi-a lăsat 
la picioare, cu o mică plecăciune, un exemplar din New York 
Post. Am frunzărit ziarul. La pagina şase, am văzut titlul 
„Misterioşii copii-păsări nu mai sunt de găsit“. 

— Ei, bravo nouă, am comentat. Au trecut două zile fără să 
provocăm o agitaţie de nedescris în public şi fără să ne 
pomenim cu fotografiile noastre prin toate buletinele de ştiri. 


— Ne ducem să înotăm! a anunţat Nudge, atingând de două 
ori mâna lui Iggy. 

El s-a ridicat şi a pornit după ea, la fel Angel şi Gazzy, 
îndreptându-se cu toţii spre apă. 

Soarele strălucea, şi cu toate că oceanul era destul de rece, 
lor nu le păsa. Eram bucuroasă că aveau parte de această mică 
vacanţă, când se puteau distra, mânca şi înota fără să se mai 
preocupe de nimic. 

Eu însă, încă mă mai stresam, bineînţeles. 

Lângă mine, Fang citea ziarul, servindu-se, absent, dintr-o 
cutie cu alune. M-am uitat la copii cum se jucau în apă. Iggy 
începuse să ridice un castel de nisip, construit prin simţul tactil, 
doar puţin mai încolo de valuri. 

Cum se făcea că Eliminatorii nu ne găsiseră încă? Uneori, ne 
depistau atât de uşor, iar alteori, ca acum, păream cu adevărat 
bine ascunşi. Lansam sau nu un semnal de ghidaj prin cipul pe 
care-l aveam eu implantat? Dacă da, de ce nu erau Eliminatorii 
deja pe aici? Păreau că se jucau cu noi, ţinându-ne ca pe 
ghimpi... 

Ca într-un joc. Ca într-un afurisit de joc. 

Aşa cum spusese Jeb, pe când eram la Şcoală. Tot aşa cum îmi 
tot spunea Vocea, că totul era un joc, pe care-l în- văţai 
jucându-1, că totul, până la cel mai mic amănunt, era un test. 

Mă simţeam ca şi cum chiar în faţa mea ar fi fost aprins un 
panou indicator din neon. Pentru prima dată, am înţeles, în 
sfârşit, finalmente, că toate astea ar putea fi doar un joc masiv, 
pervers, bolnav şi important. 

lar eu fusesem aleasă ca jucător de bază. 

Am cernut nisipul aspru printre degete, gândindu-mă intens. 
OK. Dacă era un joc, existau numai două tabere? Existau şi 
agenţi dubli? 

Am deschis gura să-mi împărtăşesc gândurile cu Fang, însă m- 
am oprit. M-a privit cu ochii lui curioşi, întunecaţi, şi-am simţit 
brusc o teamă rece. Mi-am lăsat privirea în jos, simțind cum îmi 
luau foc obrajii. 

Şi dacă nu eram cu toţii în aceeaşi tabără? 

O parte din mine s-a ruşinat numai la acest gând, iar o altă 
parte şi-a amintit de câte ori adorabila mea paranoia ne-a salvat 
pielea. 

Am aruncat o privire spre apă, unde Angel îl împroşca pe 


Gasman şi râdea. Se afundă sub apă, iar Gazzy pomi s-o 
urmărească. 

A fost Angel mai altfel de când am recuperat-o de la Şcoală? 
Am gemut şi mi-am lăsat capul în mâini. Era mult prea mult. 
Dacă nu mă mai puteam încrede în aceşti cinci oameni, atunci 
viaţa mea nici nu merita trăită. 

— Te doare capul? m-a întrebat Fang cu o îngrijorare discretă. 
Oftând, am clătinat din cap că nu, apoi m-am uitat din nou 
spre ocean. Depindeam de Fang. Aveam nevoie de el. Trebuia să 

pot să am încredere în el. 

Chiar? 

Gazzy studia atent suprafaţa oceanului, întorcându-se într-o 
parte şi-n alta, cu un aer confuz. Apoi a privit direct spre mine, 
cu panica oglindită pe faţă. 

Angel nu mai apăruse la suprafaţă. Era încă sub apă. 

Am luat-o la fugă. 

114 


— Angel! am strigat, sărind în apă. 

Am ajuns la Gazzy şi l-am apucat de umăr. 

— Unde s-a scufundat? 

— Chiar aici! a spus el. S-a scufundat acolo! Am văzut-o cum 
s-a dus pe sub apă. 

Fang sări şi el în urma mea, iar Nudge şi Iggy sosiră şi ei. Ne- 
am uitat toţi cinci în apa rece, albastră-cenuşie, dar nu puteam 
vedea decât la câteva palme în adâncime. Un val s-a spart 
asupra noastră. 

— Acum ar fi momentul cel mai potrivit să ne dezvoltăm 
vederea în raze X, am murmurat, în vreme ce o gheară rece îmi 
strângea inima. 

Am simţit presiunea puternică a unui curent submarin 
împingându-mi picioarele, am văzut cum vântul încreţea apa 
spre larg. 

— Angel! a ţipat Nudge, ducându-şi mâinile pâlnie la gură. 

— Angel! am strigat şi eu, înaintând, greoi, prin apă, cu paşi 
mari, rugându-mă să mă lovesc de ea. 

Fang dădea din mâini prin apă, cu faţa aproape de suprafaţa 
ei. Ne-am răspândit în evantai, mijindu-ne ochii sub lumina 
soarelui, scufundându-ne în valuri pe rând. 

Mi s-a pus un nod în gât şi-am simţit că mă sufoc. Vocea-mi 


devenise ciudat de răguşită; ochii mă usturau din cauza luminii 
şi a sării. 

Acoperisem un arc de cerc larg, de aproape treizeci de metri 
deschidere, şi tot nu se vedea nici urmă de ea. Angel a mea. Am 
privit înapoi spre țărm, de parcă m-aş fi aşteptat s-o văd păşind 
pe nisip, spre Celeste, care o aştepta lângă o bucată de lemn 
plutitor. 

Trecură minute fără de sfârşit. 

Puteam simţi curentul submarin trăgându-mi întregul corp. Nu 
mă puteam abţine să nu-mi imaginez trupul lui Angel împins 
spre larg, iar ea cu ochii măriţi de groază. Ajunsesem până aici 
doar ca s-o pierdem? 

— Vezi ceva? i-am strigat lui Fang. 

Scutură din cap, cu ochii ţintă la apă, dând cu braţele înainte 
şi înapoi. 

Din nou am măturat întreaga zonă, examinând orice detaliu al 
apei, plaja, oceanul întins. 

Apoi din nou. 

Si din nou. 

Am văzut ceva şi-am clipit, apoi am privit mai intens. 

Ce era... asta era... oh, Doamne! La câteva sute de metri mai 
departe, un căpşor mic, ud şi cu părul împletit, se iţi din apă. Mă 
holbam pur şi simplu. Angel se ridică în apă până la şold şi ne 
făcu semn cu mâna. 

Aproape că mi s-au tăiat picioarele. A trebuit să mă redresez 
singură înainte de a plonja cu faţa în jos în apă. 

Am alergat una spre alta, ceilalţi venind din urmă. 

— Angel, de-abia am reuşit să bâigui, nevenindu-mi să cred 
când, în sfârşit, m-am apropiat suficient. Angel, unde-ai fost? 

— la ghici? a zis ea încântată. Pot să respir sub apă. 

Am luat-o pe Angel în braţe, strângându-i la piept trupul ud şi 
rece. 

— Angel, am murmurat, încercând să nu izbucnesc în plâns, 
am crezut că te-ai înecat! Ce-ai făcut? 

Am pornit spre țărm, una lângă alta. 

Ne-am prăbuşit pe nisipul umed şi l-am văzut pe Gasman 


încercând să-şi stăpânească şi el lacrimile. 

—  Înotam doar, a zis Angel, când am înghiţit nişte apă şi-am 
început să mă înăbugş. Dar n-am vrut să mă găsească Gazzy Ne 
jucam de-a v-aţi ascunselea, ne explica ea. Sub apă. Aşa că am 
rămas sub apă, şi apoi mi-am dat seama că puteam să înghit 
apă şi să rămân scufundată fără să mă înec. 

— Cum adică să înghiţi apă? am întrebat. 

— Doar înghit apă şi apoi fac aşa. 

Angel a suflat aerul pe nas, şi aproape că am izbucnit în râs 
când am văzut ce faţă avea atunci. 

— Îți iese pe nas? a întrebat Fang. 

— Nu, a răspuns Angel. Nu ştiu pe unde merge apa. Dar pe 
nas îmi iese aer. 

M-am uitat spre Fang. 

—  Extrage oxigenul din apă. 

— Poti să ne arăţi şi nouă? a zis Fang. 

Angel s-a ridicat şi a pornit sprintenă spre țărm. S-a aruncat în 
valuri când apa-i ajungea la şold. Eram la câţiva centimetri 
distanţă de ea, hotărâtă să n-o mai las să se piardă iarăşi, nici 
măcar pentru o secundă. 

A îngenuncheat, a luat o gură mare de apă şi apoi s-a ridicat. 
Părea că înghite, apoi sufla aerul pe nas. Ochii mi s-au holbat 
până când am crezut că-mi ieşiseră din orbite: şiroaiele de apă 
de mare erau pompate prin porii invizibili de pe ambele părţi ale 
gâtului lui Angel. 

— Sfinte Sisoe, a şoptit Gasman. 

Nudge îi explica lui Iggy ce se întâmpla, iar el, impresionat, 
scoase un fluierat. 

— Şi pot să stau sub apă şi să tot înot, a spus Angel. 

Şi-a mişcat umerii, deschizându-şi aripile, ca să se poată usca 
în lumina strălucitoare a soarelui. 

— Pariez că şi eu pot! a făcut Gasman. Doar suntem fraţi. 

Se aruncă în apă şi sorbi din greu. Apoi o înghiţi, încercând să 
scoată aer pe nas. 

Se înăbuşi, apoi se înecă şi începu să tuşească violent. Apa de 
mare i se scurse din nas şi se sufocă din nou şi aproape că 
vomită. 

— Eşti bine? l-am întrebat când, în cele din urmă, se scutură 
şi se opri. 

Dădu din cap, ud, jalnic şi îngreţoşat. 


— Iggy, am rostit, atinge gâtul lui Angel şi verifică dacă poţi 
simţi ceva, acei pori prin care se scurge apa. 

Uşor ca pana, Iggy atinse în treacăt, cu vârful degetelor, 
pielea ei albă, peste tot în jurul gâtului. 

— Nu simt nimic, a zis el, spre surprinderea mea. 

Aşa că a trebuit să încercăm cu toţii, să vedem ce se 
întâmplă. Nimeni, în afară de Angel, nu mai putea face asta. Te 
scutesc de detalii dezgustătoare, dar dă-mi voie să spun că felia 
aceea de ocean nu mă va mai vedea înotând pe-acolo, cel puţin 
pentru o vreme. 

Aşa că Angel putea respira sub apă. Abilităţile noastre 
continuau să iasă la iveală, ca şi cum anumite lucruri ar fi fost 
programate să fie descoperite în momente diferite, cum ar fi 
atingerea unei anumite vârste. Intr-un fel, era ca şi cum ai fi fost 
promovat rege pe tabla de şah: dintr-odată, aveai mai multă 
forţă, mai multă putere decât înainte. 

Ce ciudat. 

Nu ciudat, Max, interveni brusc Vocea mea. Divin. Şi genial. 
Voi, şase, sunteţi nişte lucrări de artă. Bucurafi-vă. 

Păi, m-aş bucura, mi-am zis cu amărăciune, dacă nu aş fi atât 
de ocupată să fug să-mi salvez pielea, tot timpul. Doamne! 
Lucrări de artă sau ciudaţi? Paharul pe jumătate plin, paharul pe 
jumătate gol. Ca şi cum n-aş renunţa imediat la aripi, ca să duc 
o viaţă obişnuită, cu părinţi şi prieteni obişnuiţi. 

In capul meu răsună un hohot subţirel. Haida-de, Max, spuse 
Vocea. Amândouă ştim că nu-i adevărat. O familie obişnuită şi o 
viaţă obişnuită te-ar plictisi de moarte. 

— Pe tine cine te-a întrebat? am zis iritată. 

— Ce să mă întrebe? a zis Nudge, ridicând capul surprinsă. 

— Nimic, am mormăit. 

Şi asta-i. Unii oameni se trezesc cu abilităţi cum ar fi cititul 
gândurilor şi respiraţia prin apă, iar alţii se pomenesc cu voci 
sâcâitoare, captive în mintea lor. 

Ce băftoasă sunt. 

Ce-ai vrea să poţi face, Max? întrebă Vocea. Dacă ai putea 
face orice? 

Hmm. Nu mă gândisem la asta. Adică, deja puteam zbura. 
Poate că mi-ar plăcea să citesc gândurile, ca Angel. Dar aş şti 
tot ce gândesc alţii, aş vedea când unora nu le place de mine, 
dar se poartă ca şi cum le-ar plăcea. Dar dacă aş putea face 


orice? 

Poate că ai vrea să poţi salva lumea, spuse Vocea. Te-ai gândit 
vreodată la asta? 

Nu. M-am încruntat. Las asta pe seama adulţilor. 

Dar adulţii sunt cei care distrug lumea, zise Vocea. Să te 
gândeşti la asta. 

— late uită cine vine la plajă. 

Glasul şoptit, dulceag şi încărcat de ameninţări, m-a trezit din 
somn în acea noapte. Trupul mi s-a încordat ca un arc şi-am 
încercat să sar în picioare, numai pentru a fi priponită la pământ 
de un bocanc imens, pus pe gâtul meu. 

Ari. Ca de obicei, Ari. 

În secunda următoare, s-au trezit Fang şi Iggy şi am întins 
mâna liberă s-o scol pe Nudge. 

Adrenalina mi s-a vărsat în vene, contractându-mi muşchii. 
Angel s-a trezit şi ea şi a părut că se ridică în văzduh direct, fără 
să mai alerge pentru start. Ţinea strâns trupul lui Celeste, 
plutind la vreo şase metri înălţime deasupra noastră. Am văzut- 
o privind în jur, i-am văzut faţa, cu expresia unui dezastru 
întipărită pe ea. 

M-am uitat şi eu în jur. 

Eram înconjurați de Eliminatori, de mai mulţi Eliminatori decât 
văzusem eu vreodată. Practic, erau cu sutele. Creşteau chestiile 
astea în cantităţi mai mari decât mi-aş fi putut imagina. 

Ari s-a aplecat şi mi-a şoptit: 

— Eşti aşa de frumoasă când dormi, iar gura ţi-e închisă. Dar 
ce păcat că ţi-ai tăiat părul. 

— Când o să-mi trebuiască părerea ta, am să ţi-o cer, am 
ripostat, zbătându-mă sub bocancul lui. 

A râs, apoi s-a aplecat să-mi mângâie faţa cu o singură 
gheară. 

— Îmi place când eşti arţăgoasă. 

— Las-o în pace! 

Fang se aruncă asupra lui Ari, luându-l prin surprindere. Ari îl 
depăşea lejer pe Fang în greutate cu zeci de kilograme, însă 
Fang era animat de o furie rece şi însetat de sânge. Era 


înspăimântător aşa. 

Iggy şi cu mine am sărit să-l ajutăm şi-am fost înşfăcaţi 
imediat de Eliminatori. 

—  Nudge şi Gazzy, S şi V, am ţipat. Acum! 

Supunându-se fără nicio împotrivire, cei doi săriră în 

văzduh şi bătură tare din aripi pentru a-şi lua valea, ridi- când- 
se pentru a pluti lângă Angel. Eliminatorii se repeziră la 
picioarele lor, dar copiii fuseseră rapizi şi se aflau acum în afara 
razei lor de acţiune. Eram atât de mândră de ei, în special când 
Nudge mârâi amenințătoare spre ei. 

M-am zbătut, dar trei Eliminatori mă ţineau într-o îmbrăţişare 
strânsă, duşmănoasă. 

— Fang! am strigat, însă nu mă putea auzi, prins într-o 
confruntare cu Ari, care-i grebla faţa cu ghearele, lăsându-i linii 
roşiatice, paralele. 

Noi şase avem o forţă supraomenească, dar nu dispunem de 
masa musculară brută a unui Eliminator matur. Fang era depăşit 
cu totul, însă reuşi să-l pocnească pe Ari în claviculă. 

Ari scheună şi-şi dezveli dinţii, apoi se dădu înapoi şi-l lovi 
puternic pe Fang la cap. l-am văzut capul zvâcnind într-o parte şi 
ochii închizându-i-se, apoi băiatul căzu pe nisip ca mort. 

Ari îl prinse de cap şi-l izbi tare de-o piatră. Şi apoi încă o 
dată. 

— Lasă-1 în pacel Opreşte-te! Te rog, încetează! am tipat, iar 
ochii mi s-au înceţoşat de furie. 

M-am zbătut între Eliminatorii care mă ţineau, şi-am reuşit să-l 
calc pe unul pe picior. Schelălăi o înjurătură şi-mi răsuci mâna 
până când lacrimile începură să-mi curgă pe obraji. 

Fang îşi deschise ochii încet. Văzându-1 pe Ari deasupra lui, 
apucă nişte nisip şi i-1 azvârli în faţă. Fang sări în picioare şi 
lansă o lovitură din lateral care-l atinse pe Ari drept în coşul 
pieptului. Ari se clătină dând înapoi, horcăind, apoi îşi reveni 
rapid şi-l trăsni pe Fang cu o lovitură de cot. Din gura lui Fang 
pomi sângele şi căzu iar. 

Plângeam deja, dar nu mai puteam vorbi: laba păroasă şi 
aspră a unui Eliminator era încleştată pe gura mea. 

Apoi Ari se aplecă asupra trupului lui Fang, cu botul deschis, 
cu caninii ascuţiţi şi gata să-i sfâşie gâtul. 

— Te-ai săturat, a mârâit el sinistru, de viaţă? 

Oh, Doamne, oh, Doamne, nu Fang, nu Fang, nu Fang... 


— Ari! 

Ochii stăteau gata să-mi iasă din orbite. Cunoşteam prea bine 
acel glas. 

Jeb. Tatăl meu adoptiv. Acum, duşmanul meu cel mai mare. 

Am privit cu ochii mari, cu cea mai feroce mânie şi cea mai 
îndreptăţită ură, cum Jeb Batchelder se deplasa cu uşurinţă prin 
mulţimea de Eliminatori, despărţindu-i în două, de parcă ar fi 
fost Moise, iar ei Marea Roşie. Totuşi, era bizar să-l văd acum, 
după ce-am fost obişnuită să-l jelesc, nu să-l detest. 

Ari s-a oprit cu botul lui împuţit şi fatal deschis deasupra 
gâtului lui Fang. Acesta din urmă era inconştient, dar încă mai 
respira. 

— Ari! a strigat Jeb din nou. Ai primit nişte ordine. 

Jeb se îndrepta mine, ţinându-şi privirile pe Ari. După câteva 
secunde, care păreau o veşnicie, Ari s-a retras încet, încet, de 
lângă Fang, lăsându-i trupul prăbuşit nefiresc pe nisip. 

Jeb s-a oprit în faţa mea. 

Imi salvase viaţa de mai multe ori. Ne salvase tuturor viaţa. 
Mă învățase să citesc, să fac omletă, cum să pornesc maşinile 
cu firele de contact. Cândva, am depins de el şi pentru fiecare 
gură de aer trasă în plămâni: era singura mea constantă, 
singura mea certitudine. 

— Acum ai înţeles, Max? a întrebat el blând. Înţelegi 
frumuseţea incredibilă a jocului? Niciun copil, niciun adult, 
nimeni altcineva n-a mai trăit ceva asemănător cu ceea ce simţi 
tu. Inţelegi de ce toate astea sunt necesare? 

Eliminatorul care mă ţinea şi-a retras degetele de pe gura 
mea, ca să pot vorbi. În aceeaşi secundă, am scuipat din greu, 
curăţindu-mi gura şi gâtul de lacrimi. Am nimerit pantoful lui 
Jeb. 

— Nu, am răspuns, păstrând un ton normal, cu toate că 
fiecare părticică din mine urla, fiind disperată să alerg la Fang. 
Nu pricep. N-am să pricep niciodată. Vreau să ies din chestia 
asta. 

Figura lui înduioşător de familiară părea încordată, ca şi cum 
începea să-şi piardă răbdarea cu mine. Dur. 


— Ti-am spus că ai să salvezi lumea, a zis. Acesta-i scopul 
propriei tale existenţe. Crezi că un copil obişnuit, de paisprezece 
ani, neantrenat, ar putea face asta? Nu. Trebuie să fii cel mai 
bun, cel mai puternic, cel mai deştept. Trebuie să fii extrem. 
Maximum. 

Am căscat şi mi-am dat ochii peste cap, ştiind că ura să fac 
asta, iar maxilarul lui Jeb s-a încleştat de furie. 

— Să nu dai greş, a continuat, cu o notă dură în glas. Te-ai 
descurcat bine la New York, însă ai făcut greşeli mari, mai 
degrabă stupide. Greşelile te costă. la decizii mai bune. 

— Nu mai eşti tăticul meu, Jeb, am răspuns, punând în tonul 
meu cât mai mult dispreţ posibil. Nu eşti responsabil pentru 
mine. Fac ce vreau eu. M-am numit singură... Maximum Ride. 

— Întotdeauna voi răspunde de tine, s-a răstit el. Dacă tu 
crezi că-ţi conduci singură viaţa, atunci poate că nu eşti atât de 
grozavă pe cât credeam. 

— Hotărăşte-te, m-am răstit şi eu la el. Ori sunt cea mai 
grozavă, ori nu. Alege. 

A făcut un semn cu mâna, iar Eliminatorii mi-au dat drumul, 
mie şi lui Iggy. Ari s-a întors şi mi-a zâmbit superior, apoi mi-a 
trimis o bezea. 

Am scuipat spre el. 

—  Tăticu' m-a iubit întotdeauna cel mai mult, am şuierat, iar 
chipul i s-a întunecat. 

A făcut câţiva paşi repezi spre mine, cu labele strânse pumni, 
însă a fost dat deoparte de valul dur şi păros al celorlalți 
Eliminatori. L-au luat pe sus şi l-au dus dincolo de o stâncă mare 
de la capătul plajei. Jeb era cu ei. Nu, era unul dintre ei. 

Împleticindu-mă rău de tot, simţindu-mi umărul de parcă ar fi 
luat foc, am înaintat pe plajă. Înainte de a-1 muta din loc pe 
Fang, i-am cercetat gâtul, să văd dacă nu-i era rupt. Apoi, cu 
grijă, l-am întors. Din gură îi scurgea sânge. 

— Fang, trebuie să-ţi revii, am şoptit. 

Ceilalţi veniră în goana mare. 

— Arată foarte rău, a zis Gazzy. Ar trebui dus la un doctor. 

Nu părea să aibă nimic rupt - poate doar nasul - dar încă era 


leşinat. l-am aşezat capul în poala mea şi mi-am folosit bluza ca 
să-i şterg dârele de sânge de pe faţă. 

— L-am putea căra noi, tu şi eu, a propus lggy, în vreme ce 
mâinile lui lungi şi albe pluteau pe deasupra lui Fang, 
inventariindu-i rănile, cucuiele, sângele. 

— Unde? am întrebat, simţindu-mi propria mea amărăciune. 
Nu putem să-l ducem la spital. 

— Niciun spi'al, a murmurat Fang, cu ochii încă închişi. 

Am simţit cum mă inundă un val de uşurare. 

— Fang! i-am zis. Cât e de rău? 

—  Des'ul de rău, a rostit nesigur, apoi, gemând, a încercat să 
se întoarcă pe partea cealaltă. 

— Nu mişca! i-am spus, însă el şi-a întors capul şi a scuipat 
sânge pe nisip. 

A ridicat apoi palma şi a scuipat ceva în ea, apoi şi-a deschis 
ochii năucit. 

—  Dinte, a zis el dezgustat. Mă simt ca naiba, a adăugat 
Fang, pipăindu-şi umflăturile de pe ceafă. 

Am încercat să zâmbesc. 

—  Arăţi ca o pisicuţă. 

M-am strâmbat ca şi cum aş fi avut mustăţi, arătându-i unde-i 
lăsase Ari dârele. M-a privit îndurerat. 

— Fang, am zis cu glasul gâtuit. Să trăieşti, da? Trăieşte şi să 
fii OK. 

Şi fără niciun preaviz, m-am aplecat şi l-am sărutat pe gură, 
uite-aşa. 

— Au, a zis, atingându-şi buza ruptă, apoi ne-am uitat unul la 
altul şocaţi. 

Pasiunea înăbușită îmi ardea faţa. Mi-am ridicat privirile şi i- 
am văzut pe Nudge şi Gasman cum se holbau la mine. Din 
fericire, Iggy era orb, iar Angel aducea apă pentru Fang. 

Gazzy a privit de la mine la Fang, apoi la Iggy, fiind evident 
că-şi spunea că putea fi sigur acum că pierdusem orice legătură 
cu realitatea. 

încet, Fang s-a ridicat în şezut, cu falca încleştată, transpirat 
tot la faţă. 

— Frate, a spus, după care a început să tuşească. E destul de 
rău. 

Asta era maximumul admis de el, în ceea ce privea durerea. 
S-a ridicat nesigur şi a luat apa de la Angel. Luând o înghiţitură, 


şi-a clătit gura şi a scuipat în nisip. 
— Am să-l omor pe Ari, a zis apoi. 

Fang şi noi toţi ceilalţi ne-am întors în Manhattan fără să 
picăm din cer din cauza rănilor sau a oboselii. 

— Ce macho eşti, am spus când am aterizat, în cele din 
urmă, în bezna din Central Park. 

Arăta istovit, transpirat, palid, dar zburase tot drumul fără să 
se plângă deloc. 

—  Aşa-s eu, a zis, privindu-mă lung, de parcă n-ar fi uitat ce 
făcusem, adică Sărutul. 

M-am înroşit violent, jenată dincolo de orice închipuire. N-o să 
mai îmi treacă asta niciodată. 

— Eşti chiar în ordine, Fang? a întrebat Nudge, cu cea mai 
emoţionantă îngrijorare în glas. 

Nudge îl iubea la nebunie pe Fang. 

El arăta de parcă picase de pe o stâncă, cu răni uriaşe, vineţii, 
care-i deformau chipul, cu zgârieturile cumplite lăsate de Ari pe 
obraji, având un mers rigid şi chinuit. 

— Sunt în ordine, a spus. Zborul m-a ajutat să mă menajez 
cumva. 

— Uitaţi, haideţi să găsim un loc unde să ne aşezăm, să-i 
tragem un somn, iar apoi să ne încercăm din nou norocul cu 
Institutul, am zis. Trebuie să-l descoperim, nu ne putem opri 
acum. Da, fraţilor? 

— Da, aşa-i, a făcut Nudge. Haideţi să-i dăm drumul, să 
terminăm cu asta. Vreau să aflu despre mama. Şi celelalte 
chestii. Vreau să ştiu întreaga poveste, bună sau rea. 

— Şi eu, a spus Gazzy. Vreau să-mi găsesc părinţii, ca să le 
spun ce jeguri totale sunt. Bună, mamă şi tată, sunteţi nişte 
jigodii! 

Am decis că ar fi mai bine dacă am rămâne în subteran, 
pentru mai multă siguranţă. La staţia de metrou am sărit de pe 
peron şi am mers repede de-a lungul şinelor. Era un peisaj 
familiar şi destul de repede, după câteva minute de mers, am 
ajuns în faţa unei peşteri luminate de focuri, populată de oameni 
fără adăpost şi inadaptaţi. Casă, dulce casă, mai ales dacă te 
nimereşti să fii vreun şobolan de canalizare. 


— Mamă, ce primitor arată, a zis Fang, frecându-şi mâinile. 

M-am strâmbat la el, în vreme ce ne căţăram pe bordura de 
beton. În sinea mea, eram bucuroasă că avea atâta energie să 
fie sarcastic. 

Apoi, istovită şi secătuită emoţional, mi-am întins pumnul 
stâng pentru salutul nostru înainte de culcare. Ne-am executat 
ritualul, apoi Angel s-a cuibărit lângă mine. Am verificat ca toţi 
ceilalţi, în special Fang, să fie în ordine, apoi m-am întins, lăsând 
disperarea să mă acopere ca o pătură. 

Eram în miezul unei alte explozii cerebrale aduse de somn, 
când am simţit că mă apropiam de starea conştientă fără a-mi 
deschide ochii. Fără să analizez impulsul, mâna mi-a ţâşnit afară 
şi-am apucat încheietura mâinii cuiva. 

Mişcându-mă repede, tot instinctual, m-am ridicat în şezut şi- 
am răsucit la spate mâna intrusului, iar simţurile mele au 
revenit la viaţă. 

— Calmează-te, fraiero! a şoptit furios proprietarul braţului. 

Am tras în sus, amenințând să-i disloc braţul din umăr. În mod 
sigur, aş fi putut face asta. 

Fang s-a foit lângă mine, cu ochii deschişi, dar cu corpul 
mişcându-se cu greu. 

— larte pui cu Mac-ul meu, a zis hackerul, iar eu am slăbit 
strânsoarea. Doamne, ce s-a întâmplat cu tine? 

Asta îi era adresată lui Fang. 

— M-am tăiat la bărbierit, a răspuns Fang. 

Hackerul s-a încruntat şi şi-a frecat umărul, acolo 

unde-l1 forţasem. 

— De ce v-aţi întors aici? a întrebat el nervos. Îmi distrugi 
hardul cu totul. 

— la arată-mi, am zis, iar el şi-a deschis ţâfnos lapto- pul. 

Ecranul reproducea interiorul minţii mele: imagini, cuvinte, 
fotografii, hărţi, ecuaţii matematice. 

Hackerul s-a încruntat, părând mai mult uluit decât furios. 

— E ciudat, a spus. Voi, tipilor, n-aveţi vreun computer cu 
voi? 

— Nu, a zis Fang. Nici măcar un celular. 

— Darvreun Palm Pilot? a întrebat hackerul. 

— Nici vorbă, am zis. Noi suntem mult mai low-tech decât 
atât. 

Ca şi cum o cutie de şerveţele ar fi un pas uriaş pentru noi. 


— Vreun cip? a insistat el. 

Am încremenit. Aproape împotriva voinţei mele, mi-am 
îndreptat privirea spre Fang. 

— Ce fel de cip? am întrebat, străduindu-mă să par cât mai 
naturală. 

— De oricare, a spus hackerul. Orice care ar cuprinde 
informaţii capabile să se interfereze cu hardul meu. 

— Dacă am avea un cip, am continuat eu prudentă, l-ai 
putea accesa? 

— Dacă aş şti despre ce-i vorba, a zis el, poate. Ce aveţi? 

— E mic şi pătrat, i-am spus, fără să mă uit la el. 

— Ca ăsta? 

Hackerul a arătat cu degetele un spaţiu de circa şapte 
centimetri. 

— Aiun cip atât de mare? 

Am dat din cap. 

— Arată-mi-1. Unde-i? 

Am inspirat adânc. 

— Este în mine. E implantat în mine. L-am văzut într-o 
radiografie. 

S-a holbat la mine cu toată oroarea oglindită în privire. Şi-a 
închis laptopul. 

— Aiun cip atât de mare implantat în tine, a repetat el. Am 
dat din cap, bănuind că asta era mai rău chiar şi 

decât a avea păduchi. 

S-a tras câţiva paşi îndărăt. 

— Un cip ca ăsta este o veste proastă, a spus tărăgănat, ca 
şi cum aş fi fost cretină. S-ar putea să fie vorba de NSA. Eu nu 
mi-aş băga nasul în asta. Uite ce-i, stai departe de mine! Altfel, 
următorul sunt eu. 

S-a retras în întuneric, cu mâinile ridicate, ca şi cum ar fi vrut 
să izgonească răul. 

— Îi urăsc! îi urăsc! 

Apoi a dispărut undeva în măruntaiele subteranelor. 

— Ne mai vedem, am şoptit. N-aş vrea să fiu în locul tău. 

Fang m-a privit iritat. 

— Nute pot lua nicăieri. 

Mi-aş fi dorit să nu fie atât de agitat, ca să-l pot pocni eu. 

Am încercat să dormim puţin; numai Dumnezeu ştia cât ne 
trebuia asta. Am aţipit întrucâtva. Apoi, n-am mai fost adormită, 
mi-am dat seama de asta. Dar nu eram nici trează. 

Era ca şi cum fusesem absorbită într-o altă dimensiune, unde- 
mi puteam simţi trupul, ceva asemănător, ştiam unde mă aflam, 
şi totuşi, eram în imposibilitate de a mă mişca sau spune ceva. 
Eram într-un film şi mă holbam la mine, privind cum se 
desfăşura în jurul meu. Străbăteam un tunel întunecat, sau un 
tunel trecea pe lângă mine, iar eu stăteam necilintită. Metrourile 
treceau pe lângă mine în ambele sensuri, aşa că era un tunel de 
metrou. 

Mă gândeam, OK, tunel de metrou. Da, şi? 

Apoi am văzut staţia: Thirty-third Street. Clădirea Institutului 
se afla pe Thirty-third Street. În bezna tunelului de metrou din 
visul conştient, am văzut un grilaj ruginit, de la suprafaţă. M-am 
văzut cum ridicam grilajul. O apă maronie, fetidă, gâlgâia 
dedesubt. Puah... erau conductele de canalizare, de sub oraş. 

Hello. 

Pe sub un curcubeu... 

Bingo, Max, spuse Vocea mea. 

Ochii mi s-au deschis instantaneu. Fang mă privea cu 
îngrijorare. 

— Acum ce mai e? 

— Ştiu ce avem de făcut, am zis. Trezeşte-i pe toţi. 

— Pe aici, am zis, mergând prin bezna tunelurilor. 

Era ca şi cum pe retinele mele ar fi fost imprimată o hartă 
detaliată, ca s-o pot vedea suprapusă peste realitate, urmând 
direcţia pe care trebuia s-o urmăm. Dacă acest efect de hartă 
devenea de acum parte din viaţa mea pentru totdeauna, urma 
s-o iau razna, dar, momentan, era al naibii de util. 

încă un lucru pe care cred că ar trebui să-l menţionez: acum 
îmi era foarte, foarte frică, mai frică decât îmi fusese înainte, şi 


nici măcar nu ştiam de ce. Poate că nu voiam să ştiu adevărul. 
De asemenea, mă durea capul şi asta mă înnebunea puţin. Mă 
apropiam de data expirării mele? Voi muri? Mă voi prăbuşi, pur 
şi simplu, dispărând de pe lume şi dintre prieteni? 

— Vocea ţi-a spus despre toate astea, Max? m-a întrebat 
Nudge dându-mi un ghiont uşor. 

— Cam aşa ceva, i-am răspuns. 

— Grozav, l-am auzit pe Iggy mormăind, dar nu l-am luat în 
seamă. 

Fiecare pas ne aducea tot mai aproape de Institut, puteam 
simţi asta. În cele din urmă, eram pe cale să aflăm răspunsurile 
la întrebările noastre, şi probabil că vom da cea mai cumplită 
bătălie din viaţa noastră. Însă curiozitatea noastră era atât de 
nesăţioasă: Cine eram? Cum ne-au luat de la părinţii noştri? 
Cine ne-a grefat ADN-ul aviar? Mintea mea se ferea de dilema 
cu părinţii. Chiar nu ştiam dacă puteam suporta să aflu. Insă în 
mine ardeam toată să descopăr celelalte „de ce“-uri şi „unde“. 
Voiam nume. Voiam să ştiu cine era de vină. Voiam să ştiu unde 
locuiau. 

— OK, acum tunelul se bifurcă, am zis, iar noi mergem pe cel 
fără şine. 

Mâna lui Angel era într-a mea, mică şi încrezătoare. Gasman 
era încă chior de somn, împiedicându-se, din când în când. Iggy 
îşi ţinea un deget într-o gaică de la cureaua lui Fang. 

Căutam grilajul ruginit, plasat undeva jos. In visul meu, îl 
văzusem la răscrucea dintre două tuneluri, aşa că acolo trebuia 
să fie. Dar nu-l vedeam. M-am oprit, iar ceilalţi au făcut acelaşi 
lucru în spatele meu. 

— Aici trebuie să fie, am zis şoptit, scrutând bezna. 

Nu te gândi la ce artrebui să fie, Max. Găndeşte-te la ce este. 

Mi-am încleştat maxilarele. Nu poţi să-mi spui lucrurile 

direct? m-am gândit. De ce totul trebuia să fie ceva de genul 
„Cum este sunetul unei palme care bate singură?“ şi alte din 
astea? 

Dar, fie. Atunci era pe aici? Am închis ochii şi am simţit unde 
era, lăsând, conştientă, să mă pătrundă orice impresie. Mă 
simţeam ca o tocilară. 

Atunci, doar am păşit înainte, cu ochii închişi, încercând să 
simt pe unde ar trebui să mă duc. Instinctiv, am avut senzaţia 
că trebuie să mă opresc. Aşa că m-am oprit. M-am uitat în jos. 


Acolo, la picioarele mele, se vedea conturul vag al unui grilaj 
mare, ruginit. 

Ei, nu eşti tu deosebită? mi-am zis. 

— Aici e, am anunţat. 

Grilajul s-a desprins cu uşurinţă, şuruburile sale dezin- 
tegrându-se într-o pulbere ruginie când Fang, Iggy şi cu mine l- 
am tras. S-a desprins şi l-am dat la o parte. 

Dedesubt, era o galerie de acces, cu mânere în formă de U 
fixate pe o parte. Am trecut peste margine şi am început să 
cobor în sistemul de canalizare al New Yorkului. 

Ce destin. 

In cele din urmă, a trebuit să-i pun Vocii o întrebare. A 
TREBUIT SĂ ÎNTREB. O să mor? Asta-i tot? 

S-a lăsat o tăcere, una lungă, cu adevărat chinuitoare, cea 
mai rea. 

Apoi Vocea s-a hotărât să răspundă. Da, Max, ai să mori. La 
fel ca toată lumea. 

Mulţumesc, Confucius. 

Asta s-ar putea să te surprindă, dar sistemul de canalizare al 
unui oraş cu opt milioane de locuitori este chiar mai puţin 
încântător decât ţi-ai putea închipui. Am coborât unul câte unul 
prin galeria de acces, şi-am sfârşit stând pe o margine acoperită 
cu faianţă jegoasă, de vreo şaizeci de centimetri lăţime. 
Deasupra noastră, tunelul de curba, având cam patru metri 
lăţime, iar sub ieşindul nostru se scurgea un şuvoi rapid de apă 
reziduală murdară. 

— Puah, a făcut Nudge. E atât de înfiorător. Când ieşim de- 
aici, vreau să mă dea cineva cu un dezinfectant. 

Angel o băgă pe Celeste sub cămaşă. 

— Max? a zis Gasman. Aia sunt, hm... şobolani? 

Minunat. 

— Da, par să fie ori şobolani, ori şoareci trecuţi pe ste- roizi, 
am zis brusc, încercând să nu tip şi să mă caţăr pe pereţi, ca o 


fetiţă răzgâiată. 

— Doamne, a făcut Iggy cu dezgust. Ai fi tentat să crezi că şi- 
ar dori să trăiască într-un parc sau aşa ceva. 

Înaintea noastră se afla o răscruce de patru tuneluri, ca o 
mare intersecţie. Am ezitat, apoi am luat-o la stânga. 

Câteva minute mai târziu, m-am oprit, fără să am niciun fel de 
indiciu. 

Hello, Voce? m-am gândit. Dă-mi puţin ajutor pe-aici, te rog. 

Nu trăgeam nicio speranţă că Vocea-mi va răspunde, dar dacă 
ar face-o, probabil că ar fi ceva de genul: „Dacă un copac se 
prăbuşeşte într-o pădure, asta mai înseamnă...“ 

Am privit în jos, apoi am tras aer în piept atât de repede, încât 
aproape că m-am înecat. Stăteam pe o platformă translucidă, 
suspendată la mare înălţime deasupra sistemului de canalizare. 
Am vrut să ţip, simţindu-mă dezechilibrată şi speriată. Sub mine 
puteam vedea o altă Max, arătând ca o căprioară prinsă în 
lumina farurilor, iar restul găştii se holba la mine. Fang s-a întins 
şi a apucat braţul celeilalte Max, iar eu l-am simţit, însă nu era 
nimeni cu mine. 

Când ai de gând să ai încredere în mine, Max? a zis Vocea. 
Când ai de gând să te încrezi în tine? 

— Poate atunci când n-am să mă mai simt complet dusă cu 
sorcova, am mărâit. 

Am înghiţit un nod şi-am încercat să-mi revin. Nesigură, m-am 
uitat din nou în jos, la suprafaţa translucidă. In timp ce priveam, 
dâre subţiri de lumină trasau calea în urma noastră, pe unde 
trecusem deja. Apoi, dârele fine continuară prin tuneluri, ca un 
indicator „Pe aici“, scris cu neon. 

Repede, am privit în sus, însă n-am văzut decât bolta hidoasă, 
acoperită cu faianţă galbenă şi mucegai, niciun tavan de sticlă. 
Fang încă mă mai ţinea de braţ, privin- du-mă concentrat. 

l-am aruncat un zâmbet stânjenit. 

— Cred că te-ai săturat să mă tot priveşti cu atâta îngrijorare. 

— Devine plictisitor, a zis. Ce s-a întâmplat? Adică de data 
asta. 

— Nici măcar nu doresc să explic, am spus, şter- gându-mi de 
pe frunte transpiraţia lipicioasă. M-ai duce la balamuc. 

Am păşit cu grijă pe lângă el şi i-am condus pe ceilalţi înainte. 
Unele secţiuni ale tunelului erau luminate slab dinspre grilajele 
gurilor de aerisire de deasupra noastră, alte părţi erau 


întunecate şi deprimante. Dar nu m-am pierdut nicio clipă, n-am 
ezitat absolut deloc, iar după ce-am crezut că străbătusem 
câţiva kilometri, m-am oprit iar, pentru că am simţit că era 
timpul. 

— Pen' că, după feng shui, aşa trebuie, ştii asta? Hm. 

În timp ce stăteam şi ne holbam în jurul nostru prin 

beznă, evitându-i pe micii noştri prieteni chiţăitori, şobolanii, 
mi-am dat seama de ce ne aflam acolo. 

Plasată pe un perete jegos şi dezgustător din tunelul 
canalizării, era o uşă gri, metalică, aproape ascunsă vederii. 

— Am ajuns, gaşcă. Am reuşit. 

Nu te entuziasma prea mult. Uşa era încuiată, desigur. 

— OK, fraţilor, am zis moale. Poate vreunul dintre voi să 
deschidă încuietorile doar cu mintea? Spuneţi acum. 

Nu putea nimeni. 

— Atunci tu, Iggy. 

M-am dat la o parte din drum şi l-am împins, uşor, spre uşă. 
Degetele lui sensibile s-au întins şi au mângâiat uşa, simţindu-i 
marginile aproape insesizabile, zăbovind deasupra găurii cheii. 
Ca şi cum cineva urma să apară aici cu o cheie. 

— OK, a murmurat Iggy. 

Şi-a scos apoi din buzunar mica lui trusă de deschis încuietori, 
aşa cum ştiam că va face. Chiar dacă i-o confisca- sem pentru 
totdeauna cu două luni în urmă, după ce deschisese 
încuietoarea dulapului meu de acasă. 

Acasă. Nici măcar să nu te mai gândeşti la asta. Nu mai ai 
casă. Eşti un vagabond. 

Iggy şi-a ales cu grijă un instrument, s-a răzgândit, a luat un 
altul. Angel se bâţâia de pe un picior pe altul, uitându-se 
nervoasă spre şobolanii care deveneau tot mai neplăcut 
interesaţi de noi. 

— Au să ne muşte, a şoptit ea, strângându-mă de mână, 
mângâind-o pe Celeste prin cămaşa ei murdară. Pot să citesc şi 
gândurile lor. 

— Nu, scumpo, am zis încet. Doar se tem de noi. N-au mai 
văzut niciodată astfel de creaturi uriaşe, pocite... şi vor să 


verifice ce-i cu noi. 

Am fost răsplătită cu un zâmbet mic. 

— Pentru ei suntem pociţi, da. 

Lui Iggy îi trebuiră trei minute, ceea ce era un record personal 
pentru el, doborându-l pe cel vechi, de patru minute şi jumătate 
pentru deschiderea celor trei încuietori de la dulapul meu. 

Iggy, Fang şi cu mine am apucat marginea uşii cu unghiile și- 
am tras; nu exista nicio clanţă. Încet, încet, uşa masivă şi grea 
se crăpă. 

Dezvăluind înaintea noastră o scară lungă, întunecoasă, 
nesfârşită. Care ducea în jos, bineînţeles. 

— Mda, asta-i exact ce ne trebuia, a mormăit Fang. O scară 
care duce spre Palatul întunericului. 

Iggy pufni, mult mai puţin entuziasmat. 

— Tu eşti prima, Max. 

Am pus piciorul pe prima treaptă. 

Acum eşti pe cont propriu, Max, a spus Vocea mea. Ne vedem 
mai târziu. 

Migrena mi-a revenit, mai rea ca înainte. 

— Haideţi s-o luăm din loc, am zis peste umăr. 

Spre deosebire de canalizare, aici nici măcar nu exista vreo 
lumină îndepărtată pe scări, aşa că era întuneric beznă. Din 
fericire, cu toţii puteam vedea destul de bine în întuneric. In 
special Iggy. 

Treptele păreau că nu se mai termină, iar pe deasupra nu 
exista nici balustradă. Cred că cine construise această scară nu- 
şi bătuse prea tare capul cu problema siguranţei. 

— Eşti sigură că ştii ce faci? a întrebat în şoaptă Fang. 

— Ne apropiem de destinaţia noastră, am răspuns, coborând 
în beznă. Ne apropiem de răspunsurile la care am tot visat 
întreaga viaţă. 

— Facem ceea ce Vocea ta ţi-a spus să faci, a zis el. 

Eram sătulă. 

— Da? Până acum Vocea a fost OK, da? 

Am ajuns, în sfârşit, la capăt. 

—  lată-ne, am spus, cu inima bătându-mi cu putere. 


— În faţa ta este un perete, a zis Iggy. 

Mi-am întins mâna prin întuneric, iar la câţiva paşi distanţă, 
degetele mele întinse au atins peretele, apoi o uşă, apoi o 
clanţă. 

— Uşă, am zis. S-ar putea să fie nevoie de tine, Iggy. 

Am răsucit clanţa, doar ca să verific, şi iată, uşa începu 

să se deschidă. 

Am tăcut cu toţii. Uşa s-a deschis larg, fără niciun zgomot, şi o 
adiere blândă, de aer răcoros şi proaspăt, a plutit peste noi. 
După duhoarea fetidă şi stătută a canalizării, era ceva uluitor. 

Simţindu-mă precum Alice în Ţara Minunilor pe când cădea în 
gaura iepurelui, am păşit înainte, iar pantofii mei murdari s-au 
afundat într-un covor gros. Da, covor. 

Lumini firave îmi dezvăluiau o altă uşă, şi, aproape ţipând de 
încordare, am deschis-o. 

Toate astea au părut să meargă oribil de lesne, suspect de 
uşor, înspăimântător de uşor. 

Am intrat pe această a doua uşă, apoi ne-am oprit şi am 
rămas cu ochii holbaţi. 

Ajunsesem într-un laborator, ca acela de la Şcoală, la mii şi 
mii de kilometri depărtare, în California. 

— Ne aflăm în Institut, am zis. 

— Hmm, asta o fi bine? a întrebat Gazzy. 

— Să fiu... [inserează aici ce înjurătură preferi tu], a zis Fang 
uluit. 

— Nu-i de glumă, am rostit. 

Aici erau şiruri de computere mai înalte decât mine. lar pe 
mese, echipament de laborator de primă mână. Table din plastic 
acoperite de diagrame, pe multe dintre ele le văzusem în timpul 
unora dintre atacurile mele cerebrale. Toate erau în stare de 
„hibernare“, huruind în linişte, dar fără a funcţiona. 

Ne-am făcut drum printre mese, încercând să înţelegem cât 
mai mult, în vreme ce dârdâiam în ghetele noastre. Ştiam că în 
această clădire se aflau Eliminatori, îi puteam simţi. 

Apoi, am văzut un computer încă pornit, cu ecranul luminat, 
cu date procesate sub privirile noastre. Acesta ar fi putut fi 


şansa noastră de a afla despre trecutul nostru, părinţii noştri, 
despre întreaga poveste uluitoare. 

— OK, fraţilor, am spus cu glas scăzut. Fang, tu stai de pază, 
îmi aperi spatele. Pe bune! Am să încerc să intru în sistem. 

M-am aşezat pe un scaun de laborator din faţa mesei şi-am 
înşfăcat mausul computerului. 

Parola? 

Am pocnit din degete, făcându-l pe Fang să se cutremure. 
Păi, nu putea fi decât unul dintre cele o sută de milioane de 
cuvinte diferite, m-am gândit. Cât de greu să fie? 

Am început să tastez. 

N-am să te plictisesc cu întreaga listă de parole respinse. 
Eram mulţumită că sistemul nu m-a scos din joc după trei 
încercări nereuşite. Dar „Şcoală“, „Batchelder“, „Mamă“, 
„Eliminator“, „Stol“ şi multe altele nu au mers. 

— Este inutil, am zis, cu nervii la pământ. 

— Ce s-a întâmplat, Max? a întrebat Nudge încet, venind să 
stea lângă mine. 

— Pe cine încerc să fentez? am zis. N-am nicio şansă să 
sparg parola de acces. Am bătut atâta drum de pomană. Sunt o 
ratată! Nu mai suport! 

Nudge s-a tras mai aproape şi a atins monitorul cu un deget, 
răsucindu-1 astfel încât să vadă mai bine. A citit de pe ecran, cu 
buzele mişcându-i-se în tăcere. Aş fi vrut s-o împing de-acolo, 
dar nu avea niciun rost să fiu rea. 

Apoi şi-a închis ochii. 

— Nudge? am întrebat-o. 

Mâna ei se plimba pe monitor, ca şi cum s-ar fi apropiat 
căutând căldură. 

— Alo? am zis. Ce faci? 

— Hm, încearcă cu un x mare, j mic, n mic, p mare, cifra 
şapte, o mare, h mare, j mic, şi numărul patru, a spus ea şoptit. 
M-am holbat la ea. Fang se uita la noi din capătul celălalt al 

încăperii, iar privirile ni s-au încrucişat. 

Repede, înainte să uit, am tastat ce-mi spusese ea, văzând 
cum literele apăreau sub forma unor steluțe în câmpul pentru 
parolă. 

Am apăsat Enter şi computerul s-a trezit la viaţă, iar un şir de 
pictograme a apărut în partea stângă a ecranului. 

Intrasem în sistem. 

M-am holbat la Nudge, iar ea şi-a deschis încet ochii. Un 
zâmbet strălucitor i-a traversat chipul. 

— A mers? 

— Da, a mers, am spus, năucită. Cum ai făcut asta? 

— Computerul, a spus ea, părând încântată. Mi-a plăcut, 
când l-am atins. 

S-a întins şi l-a atins din nou. 

— Pot vedea persoana care lucrează aici. Este o femeie cu 
păr roşcat, creţ. Bea mult prea multă cafea. A tastat parola şi eu 
o pot simţi. 

— Uau! am făcut. Mai atinge ceva. 

Nudge s-a dus la scaunul din apropiere şi a pus mâna pe el. A 
închis ochii şi, peste câteva clipe, a zâmbit. 

— Aici stă un tip. Un chelos. Îşi muşcă unghiile. leri a plecat 
acasă devreme. 

Deschizându-şi ochii, m-a privit încântată. 

— Am un talent nou! A spus. Pot să fac ceva nou! Ce cool e! 

— Bravo ţie, Nudge, am zis. Ne-ai salvat pielea acum. 

Încercând să mă concentrez, în pofida acestei evoluţii 
uluitoare, am trecut peste pictograme şi am făcut clic-dreapta 
pentru Explore. Am căutat cuvintele „aviar“, „Şcoala“, 
„genetică“... 

Apoi, oh, Doamne... fişierele de document umplură ecranul. 

Degetele-mi zburau pe deasupra tastaturii, căutând nume, 
date, orice la care mă puteam gândi pentru a face o legătură. 

Origini. Părea promiţător, aşa că am făcut un clic pe 
document. Ochii mi-au alergat peste rândurile de text, iar în gât 
mi s-a pus un nod. Aproape că am făcut un şoc acolo, pe loc. 

Am văzut numele noastre, nume de spitale, de oraşe, ba chiar 
şi ceea ce păreau să fie numele unor părinţi. Apoi am văzut 
fotografii de adulţi care păreau să fie asociate cu numele. Erau 
părinţii noştri? Aşa trebuia să fie. Oh, Doamne, oh, Doamne. 
Asta era! Asta era exact ceea ce ne trebuia. 

Am dat Print şi paginile începură să iasă dintr-o imprimantă. 

— Ce faci? a întrebat Fang, venind spre mine. 

— Cred că este posibil să fi găsit ceva, am zis dintr-o 


răsuflare. 

Ştiam că n-ar fi trebuit să ne oprim şi să ne uităm aici peste 
acele pagini uimitoare. 

_ — Am de gând să-l printez, apoi o să plecăm naibii de aici. 
Incepe să-i aduni pe ceilalţi. 

Am înşfăcat paginile pe măsură ce ieşeau, le-am împăturit şi 
le-am înghesuit prin toate buzunarele mele. Nu ştiam nici măcar 
cât de multe erau, dar, în cele din urmă, imprimanta se opri. 
Ardeam de nerăbdare să le spun celorlalţi totul, dar n-am făcut- 
o. Mi-am muşcat buzele până când a început să mă doară. 
Inţelegi acum de ce sunt lider? 

— Haideţi! am spus grăbită. Să dispărem! Daţi-i drumul! 

— Hm, o secundă, Max, a zis Gasman, sunând foarte, foarte 
ciudat. 

Gasman stătea lângă un perete acoperit cu un material textil 
şi, cu o curiozitate tipică pentru el, trăsese pânza la o parte. 
Incet, ne-am deplasat spre el, şase perechi de ochi căscaţi larg, 
cât farfuriile. Când am ajuns la vreo şaizeci de centimetri 
distanţă, inima mi s-a oprit, parcă, în piept. Mi-am pus mâna la 
gură ca să nu ţip. Angel a ţipat, până când Fang i-a pus mâna la 
gură. 

In spatele draperiei era un perete de sticlă. OK, nu era mare 
scofală. 

Dar în dosul geamului exista o altă încăpere de laborator, cu 
staţii de lucru de laborator, computere şi... cuşti. 

Cuşti în care se zăreau nişte forme adormite. Forme de 
mărimea unor copii. 

Erau câteva zeci. 

Mutanţi. 

Exact ca şi noi. 

Nu puteam vorbi. Privirea-mi cerceta peretele de sticlă, şi-am 
văzut un mic tablou de comandă la nivelul ochilor. M-am dus la 
el şi l-am apăsat în maniera mea deşteaptă de „nu-ţi-bate-capul- 
cu-el“ pe care o adoptasem. 

Peretele de sticlă s-a deschis şi ne-am strecurat tiptil înăuntru, 
cu nervii întinşi ca nişte fâşii de elastic. 

In mod cert, aceia erau copii-mutanţi, care dormeau în cuşti 
sau în coşuri mari, pentru câini. Imaginea mi-a readus acel vâjâit 
groaznic din copilărie, şi am ajuns în pragul unui atac de panică. 
Uitasem de migrena mea, poate pentru moment, dar acum îmi 
revenise, pulsând ca şi cum creierul îmi era pe cale să 
explodeze. 

Angel se uita întristată într-una din cuşti, şi m-am dus la ea. 
Dintre sute de experienţe genetice, numai noi şi Eliminatorii 
eram viabili, din câte ştiam eu. Cele două mici creaturi, 
adormite pe podeaua cuştii lor, erau în mod clar nişte eşecuri 
oribile, şi probabil că nici nu puteau rezista multă vreme. Nu cu 
unele dintre organele vitale afară din trup şi aşa mai departe. 
Rinichi, maţe, o inimă. Oh, bieţi' copilaşi. 

— Ejalnic, a şoptit Fang, şi m-am întors pentru a-l vedea 
cum se uita la o pisică mare, ca un serval sau un margay. 

N-am mai văzut niciodată un animal real prin laboratoare. 
Tocmai când mă întrebam care era chestia cu el, s-a trezit, a 
clipit adormit şi apoi s-a întors pe cealaltă parte şi a adormit la 
loc. 

Am înghiţit cu mare, foarte mare greutate. Avea ochi 
omeneşti. lar când i-am examinat labele mai îndeaproape, am 
văzut degete omeneşti sub ghearele retractile. Sfinte Sisoe! 

Aplecându-mă, am văzut că Angel citea de pe un carton 
agăţat de o altă cuşcă mică. Ocupantul ei, o fiinţă ca un câine, 
alerga în somn. 

— Salut, cuţule, a şoptit Angel. Salut, căţeluşule. Arăţi ca 
Toto, din Vrăjitorul din Oz. 

M-am dus lângă Nudge, şi am rămas încremenită lângă o 
cuşcă. M-am uitat înăuntru. 

Creatura de aici avea aripi. 

l-am surprins privirea lui Fang, şi acesta a venit lângă noi. 
Când a dat cu ochii de copilul-pasăre, a oftat şi a clătinat din 
cap. De fapt, am văzut tristeţe şi tandreţe în ochii lui. Asta m-a 
făcut să vreau să-l îmbrăţişez pe Fang. Insă n-am făcut-o, 


bineînţeles. 

— Ştii că nu-i putem salva pe toţi, mi-a spuse încet. 

— Eu trebuie să salvez întreaga lume, îţi aminteşti? i-am 
şoptit la rându-mi. Ei bine, am să încep cu tipii ăştia. 

Aşa şi trebuie, Max, a spus Vocea. Asta-i diferenţa dintre tine 
şi Fang. 

Să nu îndrăzneşti să spui ceva rău de Fang, m-am gândit. De 
obicei, are dreptate. Probabil că are dreptate şi acum. 

Este important să ai dreptate, sau e mai important să faci 
ceea ce-i bine? Asta-i una dintre lecţiile care se învaţă cel mai 
greu. 

OK, cum zici tu. Acum sunt foarte ocupată. 

—  începeţi să ridicaţi zăvoarele, i-am şoptit lui Iggy, care i-a 
şoptit lui Gasman şi aşa mai departe. 

Am deschis o cuşcă şi am scuturat uşor creatura din interior, 
trezind-o. 

— Fii gata să fugi, i-am şoptit. Te scoatem de aici. 

Bietul copilaş se uita la mine fără să înţeleagă. 

Mai multe creaturi erau treze şi se împingeau în zăbrelele 
cuştilor, scoțând zgomote ciudate, cum nu mai auzisem 7 
vreodată. Ne mişcăm cât puteam de repede, deschizând uşi. In 
cele din urmă, majoritatea captivilor erau liberi, stând prin jur, 
privind spre intrarea în laborator cu nedumerire sau frică. 

Intr-o cuşcă se afla un copil uriaş, cu mâinile încleştate pe 
gratii. 

Trăsăturile fine arătau că era, probabil, o fată. Avea aripi - i le 
puteam vedea strânse pe laturi. Era mai în vârstă decât celălalt 
copil înaripat pe care-1 văzusem. 

Am deschis repede uşa cuştii ei. Am sărit înapoi când am 
auzit un glas: 

— Cine sunteţi? De ce faceţi asta? a şoptit ea. 

— Copiii n-au ce căuta în cuşti, i-am spus. 

Apoi am rostit cu voce tare: 

— OK, toată lumea. Haideţi să facem praf şandramaua asta. 

— Pe aici! a spus Nudge, încercând să mâne mutanţii afară 
din laborator. Nu vă fie frică. 


— Aud voci, a zis Iggy. Să vă fie foarte frică. 

— Să plecăm! am ordonat. 

Inima îmi bătea cu putere; ce făceam oare? Aveam de gând 
să mă îngrijesc de toţi aceşti copii? De-abia puteam să mă ocup 
de cei pe care-i aveam deja. 

Mă voi gândi la asta mâine. 

— Nudge! Fang! Angel! am strigat. leşiţi, ieşiţi, ieşiţi! 

Tâşniră pe lângă mine, grăbindu-i şi pe ceilalţi, apoi am fugit 
prin prima uşă şi peste covorul gros, spre cea de-a doua uşă. 

— Sus pe scări! 

Nu aveam auzul lui Iggy, însă am simţit, am sesizat, că mica 
noastră expediţie de eliberare era pe cale să fie descoperită. lar 
asta va fi cât se poate de rău. 

Planifică din timp, Max. Gândeşte tot. Gândeşte din mers. 

Da, Voce. OK, am trecut de trepte, apoi avem canalizarea. 
Practic, îi împingeam pe ceilalţi în sus, pe scările întunecate, 
unu, doi, trei... Unul dintre copiii mutanţi se sperie şi se ghemui 
cu totul, scâncind. L-am ridicat într-o mână şi-am continuat să 
urc, câte două trepte deodată. Aveam în minte traseul pe care 
trebuia să-l urmăm. 

In faţă, Fang a deschis larg ultima dintre uşi, cea care dădea 
în tunel, şi ne-am scurs cu toţii după el, trecând de la un aer 
răcoros şi proaspăt, la o umezeală fierbinte şi fetidă, care-mi 
muta nasul din loc. 

— Unde suntem? a întrebat fata-pasăre eliberată de noi. 

Părea să aibă circa zece ani şi era una dintre puţinele fiinţe 
care putea vorbi. 

— In sistemul de canalizare de sub un oraş mare, am spus pe 
scurt. În drum spre aer curat şi lumina zilei. 

— Darnu încă, a şuierat Ari din spate. Mai întâi, trebuie să 
discutăm, Maximum. Tu şi cu mine. De dragul vremurilor bune, 
de altădată. 

Am încremenit şi-am văzut ochii fetei-pasăre mărindu-se de 
groază. 
II cunoştea pe Ari? încet, i l-am pasat pe micul mutant 


plângăcios din braţele mele, apoi m-am întors. 

—  larăşi tu? Ce faci aici? am întrebat. Am crezut că tati te 
ţine bine în lesă. 

l-am văzut pumnii strânşi şi ghearele. 

Trebuia să câştig timp. Pe la spatele meu, le-am făcut cu una 
din mâini semne pentru „fugiţi!“ 

— Aşadar, ce s-a întâmplat, Ari? am zis, atrăgându-i atenţia 
asupra mea. Cine a avut grijă de tine când Jeb a plecat cu noi? 

Şi-a mijit ochii şi i-am văzut caninii crescând. 

— Halatele albe. Nu-ţi face tu probleme cu asta; am fost pe 
mâini bune. Cele mai bune. Cineva s-a ocupat de mine. 

M-am încruntat, întrebându-mă... 

— Ari, le-a dat Jeb permisiunea să te transforme într-un 
Eliminator, sau a făcut-o, pur şi simplu, cineva în timp ce el era 
plecat? 

Trupul încărcat de muşchi al lui Ari s-a cutremurat de furie. 

—  Ce-ţi pasă ţie? Eşti aşa de perfectă, una dintre re- 
combinantele reuşite. Eu sunt un nimeni, ai uitat? Eu sunt 
băiatul lăsat în urmă. 

în pofida tuturor lucrurilor, în pofida faptului că i-aş fi băgat, 
bucuroasă, dinţii pe gât pentru ce i-a făcut lui Fang, am simţit o 
tresărire de milă pentru Ari. Era adevărat, odată ce-am ieşit din 
Şcoală, nici nu m-am mai gândit la el. Nu m-am întrebat de ce-l 
abandonase Jeb şi nici ce se întâmplase cu el. 

— Cineva ţi-a făcut nişte lucruri îngrozitoare pentru că Jeb nu 
era acolo ca să te protejeze, am zis încet. 

—  Ţine-ţi gura! a mârâit. Nu ştii nimici Eşti proastă ca 
noaptea! 

— Poate că nu. Cineva a vrut să vadă dacă Eliminatorii ar 
rezista mai mult dacă nu încep transformarea din copilărie, am 
continuat. 

Ari tremura acum, încleştându-şi şi descleştându-şi convulsiv 
pumnii. 

—  Aveai trei ani, iar ei ţi-au grefat ADN şi te-au transformat 
într-un super-Eliminator. Aşa-i? 

Brusc, Ari se întinse şi lovi cu una din labele lui făcute pumn. 
Chiar şi cu reflexele mele mai mult decât rapide, tot a reuşit să- 
mi izbească obrazul suficient de tare încât să mă trimită 
învârtindu-mă în peretele tunelului. Ceva asemănător cu puroiul 
mi s-a lipit de faţă. 


Am inspirat, acceptând că urma să primesc o mamă de 
bătaie. Bătrânu' Jeb, cu toate că era o unealtă a satanei, ne-a 
învăţat arta folositoare a bătăii pe stradă. Nu lupta niciodată 
cinstit, nu aşa se învinge. Foloseşte orice truc murdar pe care-l 
ştii. Aşteaptă-te la durere. Aşteaptă-te să fii rănit. Dacă durerea 
te ia prin surprindere, atunci tocmai ai pierdut. 

M-am întors încet spre Ari. 

— Afară, în lumea adevărată, ai fi în clasa a doua, am zis, 
simțind în gură gustul sărat al sângelui. Dacă Jeb te-ar fi 
protejat. 

— Afară, în lumea adevărată, ai fi fost omorâtă pentru că eşti 
un mutant dezgustător. 

Acum mănuşile fuseseră aruncate. 

— lartu eşti... ce? am întrebat cu o falsă nedumerire 
politicoasă. Recunoaşte, Ari. Nu eşti doar un băiat masiv, păros, 
de şapte ani. Eşti într-un mod mult mai evident un mutant mai 
ciudat decât sunt eu, iar propriul tău tată a lăsat să se întâmple 
asta. 

— Gura! a urlat Ari furios. 

Nu m-am putut abţine, mi-a părut rău de el, o secundă. 

Dar numai o secundă. 

— Vezi tu, Ari, am continuat pe un ton firesc, apoi m-am 
aruncat asupra lui cu o lovitură din lateral, care ar fi zdrobit 
pieptul unui om obişnuit. 

Ari de-abia dacă s-a clătinat. 

S-a dat înapoi o jumătate de pas. Nici măcar unul întreg. 

M-a pocnit din nou, şi atunci am văzut cercuri şi stele. M-a 
lovit în stomac. Doamne, era la fel de puternic ca o pereche de 
boi. Asta ar fi destul de multă forţă, nu? 

— Eşti moartă, a hârâit Ari. Vreau să spun, în sensul real al 
cuvântului. 

Apoi s-a aruncat asupra mea, cu ghearele scoase, şi a 
alunecat. 

Gheata i-a alunecat pe marginea soioasă a tunelului şi a căzut 
pe spate. Atât de dur, încât am putut auzi valul de aer dislocat 
de el, un suflu măreț. 

— la-i de aici! i-am strigat lui Fang, abia întorcându-mi capul, 
apoi aruncându-mă cu toată greutatea pe pieptul lui Ari. 

Îmi puteam auzi bătăile inimii şi simţeam adrenalina 
pătrunzând în mine, transformându-mă într-o Supergirl. Mi-am 


amintit că Ari îl rănise rău de tot pe Fang, pe plajă, şi că-i 
plăcuse s-o facă. 

Ari se chinui să se ridice, horcăind ca un animal lovit de 
pneumonie, încercând să mă doboare. l-am apucat capul cu 
ambele mâini, iar faţa mi s-a schimonosit de furie. 

Însă mi-a scăpat. Era atât de rapid, mai rapid decât mine. 

Ari m-a lovit din nou, şi cred că am auzit o coastă trosnind. Mă 
dezmembra, bucată cu bucată. Oare de ce mă ura atât de mult? 
De ce ne urau toţi Eliminatorii? 

— Da, Maximum, îmi place asta. Vreau să dureze mult, mult 
timp. 

Acum eu eram sacul lui de box şi nu puteam face nimic în 
această privinţă. Nici nu-ţi poţi închipui rănile şi durerea, sau 
forţa lui, ori furia revărsată asupra mea. 

Singurul lucru care mă salva de la distrugere era podeaua 
alunecoasă a tunelului, mâzga de sub picioarele lui. 

Şi chiar atunci, Ari şi-a pierdut din nou echilibrul şi am sesizat 
un mic prilej. O şansă, măcar. 

L-am mai lovit o dată, acum în gât. O lovitură solidă, de 
nădejde. 

Ari s-a sufocat şi a început să se lase în jos. M-am aruncat 
asupra lui, apucându-l de cap, şi am căzut amândoi, printr-o 
mişcare lentă. Era uriaş, greu, şi ne-am prăbuşit ca o greutate 
de plumb. Bum! 

Dos, spate, cap... M-am ţinut bine, în timp ce gâtul lui Ari se 
izbea de partea dură a tunelului. Am auzit un pocnet oribil, de ţi 
se întorcea stomacul, care mi-a vibrat până sus, pe braţe. Ari şi 
cu mine ne-am holbat unul la altul şocaţi. 

— M-ai rănit de-adevăratelea, a icnit el şuierător, cu o uimire 
teribilă în glas. Eu nu te-aş răni. Nu aşa. 

Apoi capul i-a căzut şi Ari a rămas total inert. Ochii i s-au dat 
peste cap şi nu se mai vedea decât albul lor. 

— Max? 

Iggy încerca să pară calm. 

— Ce-a fost asta? 

— Am...am... 

Am înghiţit cu noduri, stând pe pieptul dezgolit al lui Ari, încă 
tinându-1 de cap. 

— Cred că i-am rupt gâtul. 

Am înghiţit din nou, simţindu-mă ca şi cum îmi venea să 


vomit. 
— Cred că-i mort. 

Am auzit voci furioase şi zgomot greu, bubuitor, de paşi pe 
treptele de deasupra noastră. 

Nu aveam timp de gândire, să încercăm să pricepem ceva din 
cele tocmai petrecute. 

Am sărit de pe trupul neînsufleţit al lui Ari şi am înşfăcat 
mâna lui Angel. Ea l-a apucat pe Iggy şi-am început să fugim cu 
Nudge şi Gasman imediat în urma noastră. Mă durea peste tot, 
însă am alergat. Am alergat ca toţi dracii, ce-o mai fi însemnând 
şi asta. N-am văzut nicio urmă de Fang sau de ceilalţi mutanţi, 
deja plecaseră. 

— Zboară! am urlat, lăsând mâna lui Angel, iar ea a sărit 
instantaneu peste apa de canalizare, deschizându-şi, brusc, 
aripile şi bătând din greu. 

Tenişii i s-au scufundat în apă, dar apoi s-a ridicat din nou şi a 
zburat în josul tunelului, aripile ei albe fiind ca o rază în 
întuneric. Gasman era următorul, părând speriat şi palid, iar 
Iggy a decolat după el. 

Am auzit un glas bubuitor: 

— Era fiul meu! 

Strigătul furios al lui Jeb răsună oribil în urma mea, ricoşând 
din pereţii de piatră, năvălind asupra mea din toate părţile. Am 
simţit că nu mai am aer. Chiar îl ucisesem pe Ari? L-am făcut să 
moară? Totul părea atât de ireal... tunelul canalizării, dosarele, 
mutanţii, Ari... Nu cumva visam? 

Nu. Eram dureros de trează, eu însămi suferindă, dureros de 
aici şi acum. 

M-am întors şi m-am uitat în urmă, la Jeb, omul care fusese 
eroul meu, cândva, demult. 

— De ce faci astea? am strigat cu toată puterea mea. De ce 
acest joc? Acest test? Uite ce-ai făcut! 

Jeb se holba la mine, şi mi-am amintit clar cum era când îmi 
era ca un tată, singurul în care mă încredeam. Cine fusese cu 
adevărat? Cine era acum? 

Dintr-odată, schimbă complet macazul. Nu mai urla. 


— Max, vrei răspunsuri pentru secretele vieţii, dar nu aşa 
funcţionează lucrurile. Nu pentru toată lumea, nici măcar pentru 
tine. Sunt prietenul tău. Nu uita niciodată asta. 

— Deja am uitat! am strigat, apoi m-am întors, lă- sându-l 
pe Jeb în urma mea. 

— la-o la dreapta! am ţipat spre Angel, iar ea execută, virând 
cu graţie într-un tunel mai larg. 

Chiar când am virat după ea, aproape izbindu-mă de perete, 
pentru că m-am înclinat prea târziu, am auzit un ultim urlet 
chinuitor. Jeb îşi schimbase iar atitudinea, urla la mine, şi mi-am 
imaginat faţa lui roşie, roşie ca un semafor: 

— Ţi-ai omorât propriul tău frate! 

Cuvintele oribile ale lui Jeb îmi răsunau în minte, iar şi iar, 
sensul şi consecinţele păreau tot mai rele de fiecare dată. Ţi-ai 
omorât propriul tău frate. Ar putea fi adevărat? Cum? Sau şi 
asta era tot teatru? Parte din testul meu? 

Cumva, am ajuns până în stradă, unde ne aştepta Fang. Mă 
simţeam sfârşită, ca şi cum aş fi fost lovită de un camion, însă 
m-am forţat să continui să merg. Mi-am amintit de hârtiile pe 
care le îndesasem prin buzunare. Nume, adrese, fotografii... ale 
părinţilor noştri? 

— Unde sunt ceilalţi copii? Mutanţii? l-am întrebat pe Fang. 

Se petreceau atâtea acum. Era greu să le rezolvi pe toate, dar 
trebuia făcut şi asta, aşa că am făcut-o. 

— Fata cu aripi i-a luat. 

Dădu din umeri. 

— N-a vrut să stea cu noi. Nu accepta un „nu“ drept răspuns. 
Îţi sună cunoscut? 

l-am făcut semn să plece. Nu voiam să discut acum despre 
asta, nu voiam să discut despre nimic. 

Încă mai vedeam ochii lui Ari, dându-se peste cap, îi puteam 
auzi gâtul frângându-se. 

— Voi mergeţi. Continuaţi să mergeţi, am zis, şi-am început 
să şchiopătez înainte. Nu vă opriţi. 

Aproape două minute mai târziu, mi-am dat seama că Angel 
mai căra ceva în braţe, în afară de Celeste. 


— Angel? 

M-am oprit în mijlocul trotuarului. 

— Ce-i asta? 

Ceva mic, negru şi miţos se foia pe sub braţul ei. 

— E cățelul meu, a răspuns Angel, iar bărbia i s-a încleştat, 
aşa cum se întâmpla întotdeauna când se pregătea să fie 
încăpăţânată. 

— Altău ce? a zis Fang, cercetând obiectul în cauză. 

Ne-am adunat toţi în jurul lui Angel, dar apoi mi-am dat 
seama că grupul nostru bătea la ochi. 

— Haideţi să plecăm, am mormăit. Însă discuţia asta nu s-a 
terminat, Angel. 

In Battery Park, mai jos de capătul Manhattanului, o copertină 
abandonată de pe o scenă în aer liber zăcea aproape acoperită 
de rododendronii crescuţi în neorânduială şi de câteva tufe. Ne- 
am înghesuit la adăpostul ei, în vreme ce ploaia spăla praful din 
oraş. Eram stoarsă. Mă simţeam ca şi cum nu-mi mai rămăsese 
nimic. 

— OK, am zis, aşezându-mă mai drept, încercând să pun 
ceva vlagă în glas. Angel, explică-ne ce-i cu câinele. 

— E câinele meu, a rostit ea hotărâtă, fără să se uite la mine. 
De la Institut. 

Fang îmi aruncă o privire care spunea: „Dacă o laşi să 
păstreze câinele, te omor.“ 

— Angel, nu putem ţine un câine cu noi, am zis sec. 

Câinele se strecură de sub braţele ei pentru a se aşeza lângă 
ea. Arăta destul de normal, din câte-mi puteam da seama. Ochii 
lui luminoşi, negri, câineşti, luceau spre mine, şi rânjea 
prieteneşte. Coada lui scurtă, un ciot, se legăna. Nasul îi 
adulmeca prin aer fericit, entuziasmat de toate noile izuri de pe 
lume. 

Angel trase câinele spre ea. Gasman veni mai aproape să-l 
privească. 

— Şi în afară de asta, o mai ai pe Celeste, i-am amintit. 

— O iubesc pe Celeste, a spus Angel plină de loialitate, dar 
nu-l puteam lăsa pe Total în urmă. 

— Total? a întrebat Iggy. 

— Aşa scria pe fişa lui, a explicat Angel. 

— Câinele ăsta mutant total se poate întoarce împotriva 
noastră şi să ne ucidă în timp ce dormim, a spus Fang. 


Câinele îşi înălţă capul într-o parte, iar rânjetul i se şterse pe 
moment. Apoi începu din nou să dea din coadă, ignorând 
insulta. 

Fang se uită spre mine: trebuia să fiu poliţaiul cel rău şi să 
aplic legea. 

— Angel, am început pe un ton blând. Nu ne putem hrăni nici 
pe noi întotdeauna. Suntem fugari. Aici e periculos. Tot ce putem 
face e să avem grijă de noi. 

Angel îşi strânse maxilarele şi-şi privi tenişii. 

— Este cel mai minunat câine din întreaga lume, a zis ea. De 
peste tot. 

M-am uitat neajutorată la Fang. 

— Angel, a zis el pe un ton aspru. 

Ea şi-a ridicat privirile spre el, cu ochii ei mari, albaştri, cu faţa 
murdară, hainele jegoase, cu codiţele ciufulite. 

— Cu prima ocazie când nu ai grijă de el, vâââjjj, zboară, a 
zis atunci Fang. Ai înţeles? 

Faţa lui Angel s-a înseninat imediat, şi fetiţa s-a aruncat în 
braţele lui Fang, în vreme ce eu am rămas cu gura căscată. A 
îmbrăţişat-o şi el, apoi mi-a surprins expresia. A dat din umeri şi- 
a lăsat-o pe Angel jos. 

— M-a terminat cu ochii ei de Bambi, a şoptit el. Ştii că nu 
pot rezista când face figura asta. 

— Total! a exclamat Angel. Poţi să rămâi! 

Îmbrăţişă micul trup negru, care dădea vesel din coadă, 

apoi se trase înapoi, radiind spre el. Total scoase un scheu- 
nat fericit, apoi făcu un salt entuziasmat. 

lar noi am rămas cu gura căscată. Ne holbam cu toţii fără să 
ne vină să credem. Total aproape că lovi tavanul copertinei, 
aproape cinci metri deasupra noastră. 

— Oh, a făcut Angel, iar Total a aterizat aproape în fund, apoi 
a sărit iar şi i-a lins faţa. 

— Mda, oh, am rostit. 

În seara aceea am făcut un mic foc de tabără şi am stat lângă 
apă într-o zonă a New Yorkului numită Staten Island. Ne lingeam 
rănile. In special eu. Mă durea peste tot. Dar eram şi incredibil 
de agitată gândindu-mă la ceea ce găsisem la Institut. 

— OK, suntem cu toţii în siguranţă, suntem toţi aici. 

Am inspirat adânc şi-apoi am expirat lent. 

— Am găsit Institutul şi poate că am găsit exact ceea ce 
căutam noi acolo. Fraţilor, am descoperit numele, adresele şi 
chiar fotografiile persoanelor care ar putea fi părinţii noştri. 

Puteam vedea surprinderea, şocul, agitația incredibilă de pe 
feţele lor, dar de asemenea şi urme de teamă şi emoţii. lţi poţi 
imagina cum este să-ţi întâlneşti părinţii când ai undeva între 
şase şi paisprezece ani? Sunt sigură că nu. 

— Ce mai aştepţi? a întrebat Iggy. Plicul, te rog. Deschide-l1. 
Apoi să-mi spună şi mie cineva ce scrie. 

Aveam o senzaţie de exaltare şi tremur când am început să 
scot foile luate de la Institut. Acolo erau răspunsurile misterelor 
vieţii noastre, da? Ceilalţi se adunară în jurul meu, lăsându-se pe 
umerii mei, ajutându-mă să netezesc paginile. 

— Max, ce-a vrut Jeb să spună că ţi-ai ucis fratele? a întrebat, 
din senin, Nudge. 

Întrebarea era ceva atât de tipic pentru ea. 

— Doar nu voia să spună că Ari îţi era frate, nu? Voi nu 
eraţi... adică nasol de tot... 

Am ridicat mâna, încercând să nu urlu din cauza emoţiilor 
reprimate. 

— Nu ştiu, Nudge, am zis, făcând eforturi să par calmă. Nu 
mă pot gândi acum la asta. Haideţi să citim aceste pagini. Când 
cineva vede ceva interesant, să ţipe. 

Le-am dat teancurile mototolite. 

— Cine-i tăticul tău? bombănea Gasman. Cine-i mămica ta? 

Angel începu să citească încet, dând glas cuvintelor. 

— Asta nu are niciun înţeles pentru mine, a spus ea după 
vreo zece secunde. 

Apoi Gasman anunţă: 

— Aici sunt! strigă el. Aici sunt! 

— Lasă-mă să văd, Gazzy. 


Gasman mi-a întins teancul lui şi m-am uitat peste el. l-am 
găsit numele destul de repede: „F28246eff (Gasman).“ Aproape 
că mi-a stat inima-n piept. 

— Uite o adresă! am zis, urmărind cu degetul în josul paginii. 
Este în Virginia! 

— Şi eu am găsit o adresă, şi ceva nume, a zis Fang. ŞI 
numele meu. Şi... oh, frate, sunt şi poze. 

— Să vedem, să vedem şi noi! 

Toată lumea s-a strâns în jurul lui Fang, şi chiar dacă el era de 
obicei Domnul Calm, Cool şi Stăpân pe sine, acum tremura. Cu 
toţii făceam la fel. Eu însămi tremuram de parcă temperatura 
scăzuse cu vreo cincizeci de grade. ` 

Nudge arătă spre o fotocopie din mâna lui Fang. Infăţişa un 
bărbat şi o femeie de circa treizeci de ani. 

— Elarată exact ca tine, Fang. La fel şi ea. Trebuie să fie 
părinții! Nicio îndoială. 

Vocea i se înăbugşi, şi dintr-odată am început cu toţii să 
plângem, cu excepţia lui Fang, desigur, care doar bombiăni: 

— Poate da, poate nu. 

Apoi toată lumea se uită peste pagini, căutându-şi părinţii. 
Nimeni nu scotea niciun sunet. Până când... 

— lată-i! Mama şi tatăl meu! a strigat Gazzy. 167 Cortland 
Lane în Alexandria, Virginia! Angel, uite! Ei sunt. Este absolut 
uluitor. Este un miracol. Seamănă cu mine! Şi cu tine, Angel! 

Angel se holbă la fotografie fără să spună nimic, momentan, 
apoi faţa i se strâmbă şi începu să scâncească. M-am întins 
imediat şi i-am tras trupuşorul mai aproape, mângâindu-i părul. 
De obicei, Angel nu-i deloc sentimentală, şi când am simţit-o 
cutremurându-se de scâncete, m-a durut pieptul de suferinţa ei. 
Şi să mai vorbeşti de momentul tău Kodak. Sau Fuji. Orice 
altceva. 

— Sunto grămadă de cifre şi alte prostii peste tot prin 
paginile astea, a zis Fang, readucându-mă cu picioarele pe 
pământ. 

Am văzut acelaşi lucru. 

— De ce să codifice doar o parte din informaţii? Nu are sens. 

— Cui îi pasă? a strigat Gazzy fericit. Mi-am găsit mămica şi 
tăticul! IAAHUUU! Nu mai vreau să fiu supărat pe ei! 

Fang, Gazzy şi Angel trăseseră lozurile câştigătoare, dar până 
acum, lggy şi cu mine nu reuşisem. Şi nici Nudge nu era sigură 


dacă părinţii ei erau acolo sau nu. 

— 199y! Iggy! Mămica ta! Oh, auu..., zice că tatăl tău e 
decedat, a raportat Gasman. Imi pare rău de tatăl tău. Dar 
mămica ta arată bine. 

Se apucă să i-o descrie cu glas tare. 

Aşa că, până la urmă, rămăsese un singur outsider, unul 
dintre noi care nu-şi găsise mama şi tatăl prin dosarele de la 
Institut. Ai ghicit: moi. Eu încă eram fără nimeni şi nimic. 

îmi place să spun că sunt o persoană atât de bună, un lider de 
echipă, că nu mă simţeam cu totul exclusă, îndurerată, doar 
făcută bucăţi şi distrusă, dar nu fac decât să încerc să ţin 
minciuna sub control. Simţeam toate acele lucruri îngrozitoare şi 
încă şi mai mult de-atât. 

Însă am arborat o expresie curajoasă, am zâmbit, am făcut şi 
eu oh şi ah şi-am recitit dosarele, fericită pentru fraţii mei, care, 
ca să spunem adevărul, n-au avut parte de prea multă fericire în 
viaţa lor dură, scurtă şi ciudată. 

Insă mintea cu-nervi-de-oţel nu putea lăsa să treacă un 
amănunt. 

— Deci, de ce să codifice atâtea informaţii? am întrebat în 
cele din urmă. 

Doar ca să mai spun ceva, să mă aşez în altă parte decât pe 
acest tron al durerii. 

— Poate că este vorba de informaţii despre care halatele albe 
cred că nu trebuie cunoscute de oricine, a zis Fang cu o voce 
cavernoasă, ca în Zona Crepusculară, folosită de el uneori, când 
lucrurile deveneau neobişnuit de ciudate, dincolo de ciudăţenia 
lor obişnuită. 

— Cum ari... finanţarea, am spus. Sau date despre spitalele 
care le-au furnizat copiii. Ori despre savanții demenţi care-i 
ajută. Cum ar fi cheile întregului Imperiu al Răului. 

— Sfinte Sisoe, a spus Iggy, ridicându-se agitat. Dacă avem 
materialul ăsta, i-am putea termina cu totul! L-am putea trimite 
vreunui ziar. Individul ăla gras ar putea face un film despre asta, 
ceva de genul Cântec pentru un masacru sau aşa ceva. 

Inima-mi palpita numai gândindu-mă la asta. 

— Mie nu-mi pasă de chestiile astea, a zis Nudge. Eu nu 
vreau decât s-o găsesc pe mama şi pe tata şi asta-i tot. Stati, 
staţi aşa! Asta-s eu! 

Ţinându-şi răsuflarea, examină informaţiile din jurul cazului 


N880349nh (Monique). 

— Ştiţi ceva? 

Nudge privea, în viteză, o pagină după alta. 

— Toate aceste adrese sunt din Virginia, Maryland şi 
Washington, DC. Înseamnă că sunt cam apropiate, nu? în plus, 
DC este locul unde se află guvernul, nu? 

—  Acesta-i lucrul cel mai cool de aici, a spus Iggy, cu o 
expresie preocupată pe chip. Întâi ne întâlnim părinţii. Regăsirea 
cu bucurie, îmbrăţişări, sărutări. Apoi mergem şi distrugem 
Şcoala, Institutul şi pe toţi ticăloşii... vreau să spun, pe toţi 
nemernicii care ne-au făcut asta. Ar fi măreț. Ca şi şansa de a-i 
rade pe toţi Eliminatorii, absolut pe toţi, dintr-un foc. Destul de 
cool! 

— Atunci ce facem? a întrebat Gasman, devenit, dintr-odată, 
foarte serios. Pe bune? 

— Eu vreau orice vrea şi Max, a zis Angel. La fel şi Celeste şi 
Total. 

Auzindu-şi numele, Total dădu din coadă şi-i linse mâna lui 
Angel. Indiferent ce i-au făcut la Institut, nu părea să mai aibă 
niciun fel de antipatii. Acum o linse şi pe Celeste. 

Bietul ursuleţ avea nevoie de o baie serioasă. Cu toţii aveam. 
M-am uitat la gaşcă. Deocamdată, aici eram în siguranţă. Eram 
împreună. Mă cuprinse parcă un val de recunoştinţă. 

— Trebuie să mergem în DC, am zis în cele din urmă. Şi să 
facem câte-o baie. Şi să începem să ne căutăm părinţii. Avem 
toate adresele lor, da? 

—  Huhuuuu! a strigat Gasman, lovindu-l cu palma pe umăr 
pe Iggy, luându-l pe acesta prin surprindere. 

Le-am zâmbit. Îi iubeam atât de mult şi voiam să fie fericiţi. 
Puteam face asta pentru ei. Însă în interior, mă simţeam ca şi 
cum nişte găuri negre îmi străpungeau pieptul. Am ucis pe 
cineva astăzi. Poate chiar pe propriul meu frate. Acum vom 
începe să aflăm despre trecutul părinţilor noştri, poate despre 
sensul vieţii noastre, iar eu nu ştiam dacă voiam asta. Şi numai 
pentru că, parţial, nu aveam nicio idee cine erau părinţii mei. 

Dar nici nu contau astea, nu? Aceşti copii reprezentau familia 
mea. Le datoram încercarea de a face ca visurile lor să devină 
realitate. 

Chiar dacă asta m-ar fi ucis. 

Foarte târziu în acea noapte, sau poate că era dimineaţa 


devreme, am încercat să discut cu Vocea. Poate, doar poate, va 
binevoi să-mi răspundă. 

Am două întrebări pentru tine, bine? Doar două întrebări. Nu, 
hai să fie trei întrebări. OK. Unde sunt mama şi tatăl meu? Cum 
se face că sunt singura fără niciun dosar? De ce am migrenele 
astea îngrozitoare? Şi cine eşti tu? Eşti duşmanul dinăuntrul 
meu? Sau eşti prietenul meu? 

Vocea răspunse imediat: Astea-s mai mult de trei întrebări, 
Max. Şi uneori, dacă cineva îţi este prieten sau duşman depinde 
numai de cum priveşti lucrurile. Dar dacă vrei să ştii, eu mă 
consider prietenul tău, un prieten bun, care te iubeşte foarte 
mult. Nimeni nu te iubeşte mai mult decât mine, Maximum. 
Acum ascultă. Eu pun întrebările, nu tu. Eşti aici, îmi spuse 
Vocea chicotind, pentru o mare călătorie. Pentru incredibila şi 
indescriptibila Maximum Ride. 


Epilog 


Nu există nimic pe lumea asta care să se poată compara cu 
zborul de dimineaţa devreme, să spunem pe la ora şase. 

La altitudinea de patru mii cinci sute de metri, încă mai 
puteam distinge culorile maşinilor care circulau de-a lungul 
autostrăzii cu taxă din New Jersey, sub noi. Mă simţeam 
nemaipomenit să străbat din nou văzduhul, întin- zându-mi 
aripile cu totul, îndepărtând tristeţea. Zburam într-o formaţie 
lejeră, înaintând fiecare prin siajul aerian al celuilalt, zâmbind 
din nimic. Eram fericiţi să fim împreună pe cer, mult deasupra 
lumii care deţinea misterele şi durerea noastră. 

Lui Total părea să-i placă vântul care-i fluiera prin blană, iar 
altitudinea nu părea să-i jeneze respiraţia, încă. Ştiam că ceilalţi 
erau entuziasmați de găsirea părinţilor lor, şi mai ştiam că 
aveam să merg pe acel drum împreună cu ei, până la capătul 
liniei. 

Fang mi-a aruncat o ocheadă, cu figura lui calmă şi impasibilă, 
cu toate că parcă puteam simţi nerăbdarea scur- gându-i-se din 
pene. l-am zâmbit, iar ochii lui întunecaţi s-au luminat. 

Fang. Trebuia să mă gândesc la unele lucruri despre el. 

Eu. Trebuia să mă gândesc şi la mine. 

Când vom ajunge la Washington D.C., ori va fi ceva incredibil 
de grozav, ori un dezastru sfâşietor. Iggy credea că întâlnindu-şi 


părinţii va avea calea liberă spre siguranţă, libertate şi fericire. 
Eu nu eram chiar atât de naivă. 

Cunoaşterea este o povară îngrozitoare, continuă Vocea. Te 
poate ajuta, dar te poate băga în pericole mai mari decât orice 
până acum. 

M-am prins. Dar trebuia s-o fac, oricum. 

Max... ai o misiune mult mai importantă decât găsirea 
părinţilor stolului. Concentrează-te să ajuţi întreaga lume, nu 
doar pe prietenii tăi. 

Mi-am ţinut aripile în echilibru, plutind foarte, foarte mult timp 
pe un curent cald, ascendent. Era ca şi cum aş fi plutit pe un 
nor, cea mai grozavă senzaţie pe care ţi-o poţi imagina. Aş vrea 
să poţi încerca asta împreună cu mine. Poate, data viitoare. 

Ştii, Voce, m-am gândit în cele din urmă, prietenii mei sunt 
lumea mea. 


1 Specie de conifere, de mici dimensiuni, care creşte în 
America de Nord 

1 Echivalentul masculin al lui bimbo, femeie de moravuri 
uşoare, în argoul urban american. 

1 Expresie idiomatică din engleza americană însemnând, 
aproximativ, „Pupaţi-mă în dos“. 


